
Vytautas Mačernis, „Neatimki, Dieve“, Šarnelė, 1944 02 14 


PADĖKĄA 


Teatro aktoriaus darbas panašus į smėlio pilių statymą. Pašviečia saulė — ir nebelieka. Gerai, 
jei būna apsiniaukę, tada ilgiau išsilaiko. Kitaip sakant, - jokios išliekamosios vertės, gal tik 
kai kurių žiūrovų atmintyje. Teatrologai bando užfiksuoti tai popieriuje, bet jų rašiniai daž- 
nai būna pernelyg protingi ir lieka nesuprasti eilinio teatro lankytojo. Tikroji realybė išbyra 
kaip smėlis pro pirštus. Kai kas imasi memuarų, bet juose slypi gausybė pagundų pabrėžti 
savo išskirtinumą. Manęs tai pernelyg nežavi: neprivalgei — neprilaižysi. Kai kas pasitelkia 
kitų teatralų nuomonę, nepiršdami savosios. Bet, deja, reikia žmogui numirti, kad galima 
būtų apie jį pasakyti tiek daug gerų žodžių. 

Daiva Šabasevičienė pasirinko kitą, manau, teisingesnį kelią: leisti kalbėti pačiam ap- 
rašomajam. Nors šis kelias taip pat nėra idealus, pilnas pribarstytas savimylos akmenėlių, 
be to, žodžiai niekados neatstos paties sceninio veiksmo, bet esu jai didžiai dėkingas už 
šį didžiulį triūsą — surinkti išsibarsčiusius mano paties pasisakymus, straipsnius, interviu, 
laiškus, o dažnai juos ir išversti iš kitų kalbų — rusų, prancūzų, vokiečių. Gal kai kam bus 
įdomu. 

Norėčiau paminėti keletą savo gyvenimo sėkmės momentų. Pirmoji Dievo siųsta man 
sėkmė buvo tai, kad gimiau panašus į savo mamą — tiek vidumi, tiek išore. Pagrindinės 
profesinės aktoriaus savybės - jautrumas ir atjauta, žinoma, iš jos. Prisimenu vieną epizodą 
iš vaikystės. Kieme gainiojau viščiukus ir netyčia vieną užgavau. Jis dar pabėgėjo ir nugaišo. 
Išsigandęs paslėpiau jį už tvarto. Kai mama pasigedo, ėmiau fantazuoti, kad mačiau sklan- 
dant vanagą, kuris ir bus nusinešęs viščiuką. Pasisiūliau paieškoti ir, žinoma, radau. Mama 
viską suprato, nepyko, nebarė, tik pasakė: „Vaikeli, daugiau niekada nemeluok.“ Nuo to 


karto, ko gero, ir ėmiau nekęsti melo. Nekenčiau jo ir teatre, nors teatras kone totaliai buvo 
jo persunktas. Gelbėjo klasika. Ir idealizmas. 

Antroji didelė gyvenimo sėkmė buvo režisierius Henrikas Vancevičius, kuris pakvietė 
mane į Kauno dramos teatrą, vėliau — į Akademinį Vilniuje. Už viską, ką pasiekiau teatre, 
esu dėkingas jam. Jis buvo tikrasis mano mokytojas. Visus savo pagrindinius darbus — Fran- 
są „Altonos atsiskyrėliuose“, Mindaugą, Mažvydą Justino Marcinkevičiaus dramose-poe- 
mose, ir Skirgailą, ir Borkmaną — sukūriau jo vadovaujamas. Tačiau — kaip tai dažnai nu- 
tinka — mokiniai sukyla prieš mokytojus, vaikai — prieš tėvus, ir aš panašiai pasielgiau, iki 
šiol dėl to gailiuosi. Kaltas jaunatviškas maksimalizmas, pomėgis neigti vienas kitą iki šiol 
neleidžia mums pasiekti didesnių aukštumų ne tik teatre, nors pastarajame skųstis lyg ir 
nėra pagrindo — turime ne vieną gerą režisierių. Iš jų šiltai prisimenu kuklią, bet talentingą 
režisierę Ireną Bučienę, kurios spektakliuose mielai vaidinau. 

Kine didžioji sėkmė sietina su Vytauto Žalakevičiaus vardu. Mano nuomone, tai buvo 
talentinga, bet tragiška asmenybė, visą gyvenimą bandžiusi išsiveržti iš rėmų, kuriuos jam 
primetė tuometinė tikrovė. Savo filmų — „Tas saldus žodis laisvė!“, „Kentaurai“, „Visa tei- 
sybė apie Kolumbą“ — veiksmą jis perkėlė į Lotynų Ameriką, tikėdamasis Ezopo kalba 
prabilti apie Lietuvos skaudulius, bet taip ir liko nesuprastas. Man Vytautas Žalakevičius 
buvo pirmasis kinematografinės kalbos mokytojas, atvedęs mane į kiną, ne viename filme 
patikėjęs svarbius vaidmenis. Vėliau tai man leido reikštis ir kituose flmuose, ne tik Lietu- 
voje, bet ir už jos ribų. 

Dėkoju kolegoms — Eglei Gabrėnaitei, Vaivai Mainelytei, Aldonai Janušauskaitei, Vy- 
tautui Rumšui, Juozui Meškauskui, a. a. Henrikui Kurauskui, Steponui Juknai, Marijai 
Rasteikaitei, Jonui Kavaliauskui ir kitiems nuostabiems aktoriams, su kuriais teko ben- 
drauti ir dirbti. Aktoriaus darbas primena Sizifo triūsą: tenka risti akmenį į kalną be jokių 
garantijų, kad pavyks. Čia kolegų parama ir palaikymas — neįkainojamos vertybės. 

Taip pat noriu padėkoti teatro burtininkui Rimui Tuminui, nušvietusiam paskutinius 
mano takus teatre. 

Šią knygą skiriu nuostabiai savo gyvenimo draugei Eugenijai Bajorytei, kentusiai savo 
vyro idealistines klejones, padovanojusiai man tris nuostabius sūnus — Mindaugą, Gedimi- 
ną ir Vytautą. Dedikuoju ją ir savo anūkams - Elzei, Kasparui, Julijai, Aigustei, Klarisei ir 
kitiems, kurie dar, tikiu, ateis ieškoti savo kelio. 


Regimantas Adomaitis, 2016 m. birželis 


29 Prie savo smėlio pilies. Kaspijos jūros 
pakrantė, Sumgaitas, 1971 


AUTOBIOGRAFIJA 


Gyvenimas prabėgo tarp realybės ir fantazijos (būtent — prabėgo, antraip būčiau jį paste- 
bėjęs). Ko buvo daugiau - realybės ar fantazijos - sunku pasakyti. Viena aišku — realybė be 
fantazijos retai teikdavo pasitenkinimą. Todėl ir pasirinkau ne fiziką, o teatrą, tačiau praėjo 
daug laiko, kol šiek tiek pramokau svajonę paversti realybe, buvau greičiau fizikas, įsimy- 
lėjęs teatrą: paukščių giesmė žavėjo labiau nei dalelė greitintuve, skriejanti šviesos greičiu, 
tačiau užmiršau beveik viską, ko mokiausi fizikos, išskyrus gal tik Heisenbergo nelygybę, 
kuri žadino vaizduotę, neleisdama tuo pat metu tiksliai apibrėžti dalelės judėjimo ir vietos, 
ir kuri — kas žino? — gal ir pastūmėjo mane į kitą neapibrėžto pažinimo sritį — teatrą, kur 
viskas vyksta čia ir dabar, šią akimirką, vienintelį kartą ir niekada daugiau nebepasikarto- 
ja, bet teatrą — jau sakiau — aš mylėjau, o meilė, žinia, yra didi jėga, sugebanti įveikti net 
talento stygių. Žinoma, nepasiekiau didelių aukštumų, bet vis vien laipiojau po mylimus 
kalnus, kurie mano dvasiai teikė atgaivą, o kai kada leisdavo patirti net skrydžio svaigulį, jei 
pavykdavo vaidmeniu uždegti save... negaliu užbaigti sakinio ne todėl kad būčiau sumanęs 
pasigalynėti su Marceliu Proustu (niekas geriau už jį neparašė sakinio, talpinančio pasaulį), 
o todėl, kad toks rašymas, manau, geriausiai atspindi mūsų pačių mąstymo specifiką, nesi- 
baigiantį, kartais net nelogišką minčių judėjimą, nenutrūkstantį net miegant, kur ne tiek 
mintis gimdo mintį, kiek minčių seką lemia asociacijų grandinės... kartais mano vaidmenys 
mirdavo negimę, kartais pats sąmoningai juos nužudydavau, jeigu jie neatliepdavo mano 


11 Regimanto Adomaičio smėlio pilys. Kaspijos jūros pakrantė, Sumgaitas, 1971 

tiesos... nekenčiau netgi savo paties melo, todėl netgi mėgstami personažai man keršydavo, 
išsprūsdami iš rankų... 

Vardinti vaidmenų nėra prasmės — kas domėjosi teatru, tikriausiai matė, o žodiniai 
apibūdinimai neperteikia realybės. Tik dar kartą pabrėžiu — būtina mano vaidmenų sąlyga 
buvo meilė, kuri baigėsi taip pat staiga, kaip prasidėjo: vieną rytą supratau, kad nebenoriu 


teatro... ir lioviausi su juo bendravęs. Šiaip ar taip, ėjo aštuoniasdešimtieji gyvenimo metai. 
Regimantas Adomaitis, 2016 m. rugpjūtis 


Jau pirmuose susitikimuose Regimantas Adomaitis pabrėžė: „Nuoseklumo nebus.“ Jo ir 
negali būti. Aktoriaus biografija — tai ne nuoseklus faktų konstatavimas. Aktorius — tai 
žmogus, patiriantis nuolatinį stresą. Net tuomet, kai aktoriaus gyvenime nelieka vaidmenų, 
jis išlieka aktoriumi. 

Adomaitis pasiūlė knygos pavadinimą — „Smėlio pilys“. Tai lyg metaforiška realybė, 
tačiau labai artima teatrui: smėlio pilys išlieka labai trumpai. Savo sieloje ir aktoriniame 
stote išlaikęs didelę ir garbingą praeitį, knygos herojus pripažįsta aktoriaus gyvenimo pa- 
radoksą: „Saulutė pašildė — ir viskas subyrėjo. Jeigu dar apsiniaukusi diena, tai išlieka šiek 
tiek ilgiau — kokį pusdienį...“ 

Knyga „Smėlio pilys“ — tai į amžinybę nusitęsęs Regimanto Adomaičio ryšys su žiūro- 
vais, be kurių neįsivaizduojama aktorinė būtis. 

Daiva Šabasevičienė, 2016 m. rugpjūtis 

Regimantas Adomaitis 


1 Artiste, kas esį? 
Tik vilkas avinėlio kaily 
Ar iškamša išminčiaus 
Ieškanti tiesos 
Jausmų 
Suskaldytam 
| Pasauly? 

Kelionė savos gamybos plaustu Nerimi ir 
Nemunu, 1959 

TARP TEATRO IR KINO 


Aš regėjau senį, ir tas senis buvau aš. Ir aš žinojau, jog dar daug ką lemta patirti. 
Bet ką? Palaimą, dalinį proto nuskaidrėjimą, vėl skausmą ir mirtį. Man buvo 
aišku, jog visa tai aš dar turiu išvysti.: 


Grįžau naktį iš gatvės. Koridorius buvo visai tamsus. Girdėjosi vargonų muzika. 
Aš pasijutau požemyje, urvų labirinte. Einu, ir galo nėra. Labirintai, labirintai, 
labirintai. Einu, klaidžioju, išėjimo nerandu. O gal išėjimo ir nėra? Matyti tik 
mėnulio nušviesti stiklinių durų kvadratai, bet supranti - jei ten eisi, neišeisi, 
atsimuši į stiklą. Tolumoj suspindi žiburėlis, ir veržiesi į jį, eini apgraibydamas 
sienas. Bet tas žiburėlis niekada nepriartėja, jis nesugaunamas, neprieinamas. 
Pagaliau pavargsti klaidžioti, vilties išeiti nebėr. Pailsęs atsiguli, užsimerki ir 
prieš tave atsiveria nuostabaus grožio svajonių pasauliai. Ir jautiesi laimingas, 
laisvas, išsivadavęs. 
Tai - gyvenimas. Tai - „aš“. Man net verkti norisi. Bet tai ne tos ašaros, kurios 
bėgo universiteto pirmame kurse, toje labirinto tamsybėje, kada aš nežinojau, 
kas bus, kada norėjau, bet neturėjau. Ir dabar neturiu (išskyrus, žinoma, darbą), 
ir dabar mano asmeninė laimė nesutvarkyta, kaip ir tada, ir dabar aš kupinas 
veržimosi į tą „kažką“, bet dabar mano ilgesys pilnas laimės, nes aš suradau 
savo pasaulį ir aš laimingas šiame pasaulyje. Dabar manasis „kažko“ ilgesys 
pavirto mano turtu. Tai mano kūrybos variklis. Be jo aš būčiau nustojęs būti 
savimi ir nebūtų iš manęs aktoriaus. Visas dirbtinumas, kurį aš bandžiau sau 
prilipdyti, nedaro iš manęs aktoriaus. Aš esu aktorius tik tada, kai esu „aš“. Tad 
privalau saugoti save, o ne barstyti. Štai kur aš esu savimyla ir egoistas. Bet aš 
nesijausčiau laimingas, jei nejausčiau savyje srovenant meilės tikram, realiam 
gyvenimui, žmonėms, pasauliui. Ir apskritai, be to nieko nebūtų. Aš taip myliu 
aplinkinį pasaulį, kad noriu pakelti jį iki savo svajonės. Aš noriu, kad pakiltų 
siela žmogaus, kuris atėjo į teatrą. Aš labai jį myliu. Todėl ir laimingas. 
Regimantas Adomaitis, 1963 m. spalio 7 d. 


Ronald Harwood, Aprengėjas, iš anglų k. vertė Regina Rudaitytė, pjesės vertimo rankraštis, p. 47. Šiame režisierius Algir- 
do Latėno spektaklyje, 1996 m. pastatytame Lietuvos valstybiniame akademiniame dramos teatre, Regimantas Adomaitis 


sukūrė Sero vaidmenį. 


Šiuolaikiniam teatro žmogui, aktoriui ar žiūrovui netikslinga primesti XX a. antros pusės 
estetikos suvokimo, tačiau galime jį aptarti, o dažnai ir juo pasinaudoti. Visa tai įdomu 
atlikti, pasitelkiant vieno garsiausių mūsų laikų aktoriaus Regimanto Adomaičio min- 
tis — vienos jų užrašytos rengiant šią knygą, kitos — atrastos jo užrašų knygelėse, sąsiuviniuo- 
se, kuriuos aktorius pildydavo pagautas aistros, nevilties, dvejonių, grįžęs po spektaklių, 
gastroliuodamas su spektakliais ar besifilmuodamas gausybėje filmų. 

Šie tekstai pirmiausia charakterizuoja patį aktorių, tačiau laike besikeičiančios jų inter- 
pretacijos neišvengiamai pasiekia naują vertės dimensiją. Keli aktyvios kūrybos dešimtme- 
čiai tik išryškino, išskleidė tai, kas aktoriaus kūne nedaloma. Mąstymo lengvumas ir grožis 
tapo visos kūrybos pagrindu. 

„Kiekvieną kartą man išeinant į sceną pakyla karštis, krečia drebulys, padažnėja širdies 
darbas. Tačiau tokia savijauta man labai padeda. Tokios būklės aš visuomet daug geriau su- 
vaidinu, geriau įsijaučiu“, — vaidindamas paskutinius savo vaidmenis prisipažino aktorius. 
Tokiai atvirai išpažinčiai šiandien ryžtųsi ne kiekvienas, nes teatrinėje padangėje kaukės 
tampa „natūralia būsena“. Bet Adomaitis — didis romantikas. Jis impulsyvus ir veržlus, 
serga XIX a. amžiaus „liga“, kuria sirgo didžios sielos. 

Kas Adomaitį įkvėpė ir suteikė jėgų tapti efemeriškiausios pasaulyje profesijos atstovu — ak- 
toriumi? Prigimtis, įkvėpimas, pasisemtas gyvenant gamtoje, tobulas stiliaus valdymas? Ak- 
toriaus profesija prasideda nuo paviršiaus. Kaip pasakytų Robertas Wilsonas, „čia glūdi visa 
paslaptis. Tai, kas po paviršiumi, yra visai kas kita. Oda, kūnas / raumenys ir kaulai — klasikinis 
laiko ir erdvės struktūravimo būdas.“* Ir nors Adomaičio-aktoriaus veido išraiškos, meilės isto- 
rijos, kostiumai galėtų būti pardavinėjami tiek rimtoje žiniasklaidoje, tiek „žvaigždžių“ rinkoje, 
tačiau sklidinas lietuviško uždarumo jis skelbia pasipriešinimą. Aktorius atsisako būti „plataus 
vartojimo preke“, ir tai dar labiau sustiprina jo estetines nuostatas. Algimantas Puipa, pakvietęs 
Adomaitį filmuotis „Edeno sode“ (2015), kuriame vaidina Lietuvos senosios kino mokyklos 
žvaigždės, sulaukė atsakymo: „Aš jau suvaidinau tai teatre, tik ten aš turėjau dvi valandas, o tu 
man duodi dešimt minučių.“? Ir tai nebuvo aktoriaus ambicijos; šis trumpas laikas, mažutis 
vaidmuo aktoriui nieko nereiškia. Duoneliauti sulaukus garbaus amžiaus prasmės nėra, o meną 
suvokti kaip skiepus („tik viens, ir viskas“) Adomaičiui netinka. Nedramatizuojant aktoriaus 
vietos tiek konkretaus kūrinio, tiek kultūrinės recepcijos atžvilgiu, tenka pripažinti, kad šiam 
aktoriui pažinti reikia laiko. Gerą vaidmenį jis suvokia kaip dykumoje auginamą sodą. Visą 
savo kūrybinį gyvenimą jis linko į stiprius, savitus charakterius, į gilius jausmus, autentiškas ais- 
tras, kurie pasireiškia lemiamuose, dideliuose veiksmuose. Gal tai yra pirmo svarbaus vaidmens 
krikštas? Jo Donatas Lokys Vytauto Žalakevičiaus filme „Niekas nenorėjo mirti“ — veržlus, ne- 
suvaldomas, impulsyvus, anarchiškas, savo tėvo žudikui keršijantis vienišius. Gyvybe tvinksintis 
vaidmuo tarytum pagrindė jo profesinę meistrystę visam likusiam gyvenimui. 

Adomaitis — vienas iš produktyviausių, bene daugiausia vaidmenų teatre ir kine sukūręs 
aktorius. Tai praktiškas ir prisitaikantis menininkas, savo profesiją suvokiantis ne tik kaip 
savianalizės procesus, bet ir puoselėjantis aktorinę atsakomybę, dėl kurios žiūrovas tik ir 


2 „Kelios mintys apie šiandieninę vaidybą“, Lietuvos scena, 2014, Nr. 4, http://www.menufaktura.lt/?7m= 0524s=66250žgsc. 
tab=0. 

3 „A. Puipa apie „Edeno sodą“: filmuodamiesi paskutinėse scenose aktoriai verkė“, http://lzinios.lV/lzinios/Kultura-ir- 
pramogos/a-puipa-apie-edeno-soda-filmuodamiesi-paskutinese-scenose-aktoriai-verke/2075 19. 

Donatas Lokys, Niekas nenorėjo mirti, 1965 


gali susiorientuoti jį supančiame pasaulyje. Ar skubantis pasaulis šiandien gali užpildyti 
tokios psichofizinės būsenos menininką? Ar jis pasmerktas žydėti kančioje? 

Regimantą Adomaitį galima vadinti Friedricho Schillerio pasekėju: vienas iš jo roman- 
tinių idealų yra estetinis lavinimas“. Laisvą pojūčių jungimą su teatro ar kino meninėmis 
išraiškos galimybėmis Adomaitis sieja tik su pojūčių visuminiu estetiniu lavinimu. Nors šį 
suvokimą galima pripažinti itin individualia ir netgi nekomunikatyvia pojūtine patirtimi, 
Adomaitis daugiau nei penkiasdešimt metų tęsė meninę praktiką, kuri suponavo romantinį 
salto. Per šį spalvotą romantizmo stiklą efemeriškai besisklaidančioje estetikoje ryškėja in- 
dividuali jo laiko patirtis, pojūčių gyvenimas, nepaprastai laki kūryba. Šiame procese akto- 
rius dalyvauja kaip ženklas, žymintis virsmą. Romantizmo slinktys bei sukrėtimai tarytum 
atvėrė sensorinę Hado upę. Slapta ir netikėtai pojūčius Adomaitis sugrąžina pačiai estetikai, 
kuri metafiziniu rūku aptraukė visą Vakarų estetinę tradiciją. Šiandien, pragmatizmo per- 
smelktoje aplinkoje, kaskart vis agresyviau besismelkiančioje į kūno patirtis, Adomaičio 
romantizmas gali būti suvoktas kaip laisvai egzistuojantis pojūtinio gyvenimo lavinimo 
idėjos vienis. Juk be jo aktoriaus profesija apskritai neįmanoma. 

Nors šios knygos herojus nėra mediumas, pranašiškai skelbiantis romantizmo koncep- 
cijas, bet jo mintys, pastebėjimai, taip pat ir jo amžininkų — partnerių, režisierių, kriti- 
kų — pasisakymai patvirtina Adomaičio asmenybės svarbą ir reikšmę. Jo kūryboje išaugusi 


" Ši teorija pirmą kartą visapusiškai išplėtojama itin reikšmingame romantikams F. Schillerio veikale Uber die ūsthetische 
Erziehung des Menschen in einer Reihe von Briefen (1795). Liet. Friedrich Schiller, Laiškai apie estetinį žmogaus 


ugdymą, iš vokiečid 


Kelionė savos gamybos plaustu Nerimi ir Nemunu, 1959 


ir išplėtota estetikos, kaip pojūtinio gyvenimo lavinimo, idėja yra svarbi analizuojant XX a. 
pabaigos ir XXI a. pradžios Lietuvos kultūrinį kontekstą. Jam artima romantizmo esteti- 
ka, ne tik suformavusi individualų aktoriaus mąstymą, jausmų ir elgsenos tipą, bet pali- 
kusi pėdsaką visoje lietuvių aktorinėje kultūroje. Šio ypatingo dvasinio kultūros modelio 
įtaka jaučiama iki šių dienų. Kaip teigia „dekadanso genijumi“ vadinamas garsus XIX a. 
prancūzų poetas Charles'as Baudelaire'as, „romantizmas — tai būdas jausti“. Adomaičio 
romantizmas atsiskleidžia ne tiek skirtingų vaidmenų galerijoje ar įvairiais būdais išsaky- 
tose ir užrašytose mintyse, kiek gebėjime visa tai išjausti. Šis aktorius sukūrė visiškai naują 
vaidybos stilių, jungiantį konkretumą ir simboliką, rimtumą ir skeptišką kartėlį, intensyvų 
vidinį judesį, formos discipliną ir spontaniško judesio netikėtumą. Adomaičio vaidybos 
stilius susiformavo iš jo intymiausių jausmų. Vaidybos esmė yra ne diskursas, o konkretus 
emocinis vaizdas, kurį lenkų režisūros korifėjus Krystianas Lupa vadina peizažu. Režisieriui 
per repeticijas svarbu kitame asmenyje provokuoti peizažą, o tai reiškia — įkalbėti keliauti 
vaizduotėje. Artikuliuodamas individualią patirtį, tiek teatre, tiek kine Adomaitis poetiškai 

išreiškė didingus išplėtotos sąmonės momentus, romantikams būdingas daugiapojūtines 
metaforas. Šis romantinis polinkis vaidybos aikštelėse pasiekė grynąsias idėjų sritis, tapo 
ryškus ir viliojantis. 

2002 metais „Scenos“ leidykla išleido Regimanto Adomaičio knygą „Mintys scenos 
paraštėse“, kurioje jis suformulavo „septynias siektinas nuostatas“*, galinčias tapti ne tik 
aktoriaus, bet ir kiekvieno žmogaus gyvenimo kodeksu: 1. Išmokti gyvenime džiaugtis 
kiekviena smulkmena. 2. Nepraeiti abejingai pro įvykius. 3. Visada atvirai pareikšti savo 
poziciją, o ne pasilikti ją sau. 4. Nevaizduoti protingesnio ir sąmojingesnio, negu esi. 5. Iš 
tragiškiausių situacijų išeiti su šypsena. 6. Būti užimtam ne savimi, o kitais. 7. Niekuomet 
nesakyti už akių to, ko negali pasakyti į akis. Šiose nuostatose matyti aktoriaus subjekty- 
vi teatro pajauta. Perfrazuojant Adomaičio cituojamą Friedrichą Nietzsche'ę („Pianistas, 
grojantis didžio kompozitoriaus kūrinį, sugros geriausiai, jei privers mus užmiršti autorių 
ir mums atrodys, tarsi jis pasakoja savo paties gyvenimo istoriją“), tampa regima, kaip kal- 
bantysis apie teatrą pasakoja savo paties gyvenimą. Adomaitis visą gyvenimą buvo reiklus 
savo profesijai, ieškojo nuoseklaus, pagrįsto santykio su ja. Sujungdamas racionalią techni- 
ką ir itin išvystytą emocinį aktorinį pagrindą, jis tapo ne tik aktoriumi-kūrėju, bet ir šios 
profesijos vertintoju. 

Teatro kritikė Dana Rutkutė ne kartą yra pripažinusi, kad Adomaitis sugeba lanksčiai 
prisitaikyti prie skirtingų partnerių, kiekvieną sykį atrodo ir naujas, ir dar kažkuo netikėtas. 
Ji aktyviai sekė artisto kūrybinį gyvenimą: „Bandydama apibrėžti jo aktorinės individua- 
lybės arba talento ypatumus, supranti uždavinio sudėtingumą. Nieko į akis krintančio, 
supercharakteringo, ryškiai originalaus... Visą Adomaičio kūrybą vienija korektiškumas ir 
giliausias teisybės jausmas, galima sakyti, absoliutus — kaip esti absoliuti klausa. Pasišovėliui 
„sukurti“ aktoriaus portretą tai neparanku. Ilgėtumeis kokios nesąmonėlės, nors menko 
nesklandumo, išsišokimo...“? Kitados Adomaičiui išbūrė: „Tapsi šventiku.““ Tam tikra pra- 
sme jis juo ir tapo. 

Ryški, iškart į akis krintanti išvaizda — išlakus stotas, taisyklingi veido bruožai, kuriems 
bėgantys dešimtmečiai suteikė aristokratiško kilnumo, gilios, skvarbios akys — šie išoriniai 
aktoriaus Regimanto Adomaičio bruožai suformavo kol kas nepranoktą lietuviškos scenos 
vyriškumo idealą, iki šiol žavintį jo gerbėjus. 


Regimantas Adomaitis, Mintys scenos paraštėse, Vilnius: Scena, 2002. 
5 Dana Rutkutė, „Jau per devintą upę. Adomaitis Akademiniame dramos teatre“, Literatūra ir menas, 1982-03-27, p. 6. 
6  „PerumaKTac AnomažiTUC: (MHe npopovKnH: CTaHeII!b CBACyeHHKKoM». beceny Bea ApuHa A6pochmoBa“, Kuno, 
2003-05-06, c. 10. 


Janė - Eugenija Bajorytė, Jausmai, 1968 


JAUSMAI 


Už tuos garsius aplodismentus, kuriais sutikote mūsų nuoširdžias pastangas, 
mano žmona, miledi, visos mano trupės ir savo paties vardu leiskite man 
padėkoti jums ir pareikšti, visuomet lieku jūsų ištikimas ir paklusnus tarnas. Dar 
kartą ačiū, ačiū, ačiū.? 


Mes ilgai šildėmės šlovės spinduliuose, kuriuos skleidė filmas „Niekas nenorėjo mirti“. O 
po kurio laiko sukurtas Almanto Grikevičiaus ir Algirdo Dausos filmas „Jausmai“ buvo 
pripažintas geriausia visų laikų lietuviška kino juosta. Nors Adomaičio herojus Kasparas 
susilaukė prieštaringų vertinimų (manau, taip atsitiko po paties aktoriaus per daug atvirų 
prisipažinimų įvairiuose interviu), jis svarbus ne vien dėl vaidmens, bet ir dėl to, kad būtent 
kuriant šį filmą aktorius pamilo savo būsimą žmoną, Lietuvos filharmonijos dainininkę 
Eugeniją Bajorytę . „Jausmuose“ Bajorytė suvaidino net du vaidmenis — Janės ir Mortos, 
pas kurią vakaroti užsuka žmonos netekęs Kasparas — Adomaitis. ,,„Nuo to filmo prasi- 


7 Ronald Harwood, op. cit., p. 57. 


Eugenija Bajorytė gimė 1941 m. birželio 19 d. Mirabilėlyje, dab. Kupiškio rajonas. 1949-1960 m. mokėsi Skapiškio 
vidurinėje mokykloje. 1961 m. lankė Panevėžio muzikos mokyklą, 1962-1965 m. mokėsi Vilniaus muzikos technikume. 
1965-1970 m. studijavo Lietuvos valstybinės konservatorijos vokalo klasėje (vadovas prof. Juozas Karosas). Po studijų 
paskirta į Valstybinę filharmoniją soliste, kur dirbo iki pensijos. Vaidino Janę ir Mortą filme „Jausmai“ (rež. A. Dausa, 
A. Grikevičius, 1968), Veroniką — „Ave Vita“ (rež. A. Grikevičius, 1969), Teresą — „Visa teisybė apie Kolumbą“ (rež. 
V. Žalakevičius, 1970), Džoją Haskel — „Smokas ir Mažylis“ (rež. R. Vabalas, 1975), Špoko bičiulę - „Rungtynės nuo 9 iki 
9“ (rež. R. Vabalas, 1980), Kastę — „Skrydis per Atlantą“ (rež. R. Vabalas, 1983). Mirė 2011 m. liepos 20 d. Vilniuje. 

Kasparas - Regimantas Adomaitis, Jausmai, 1968 


dėjo mūsų draugystė. Vestuvės 1968 m. spalio 5 d. vyko mažame Vilniaus bendrabučio 
kambarėlyje. Antras vestuves tėvai suruošė Mirabilėlio kaime. Jose ūžė visas kaimas, gimi- 
nės, bičiuliai. Kaimiškos vestuvės — su pyragais, mėsos vyniotiniais, besiliejančiu iš uzbonų 
alumi. “* 

Ar ne simboliška, kad vaidmens intymios scenos, kuždesiai, apie kuriuos užsimena pats 
aktorius", atvirą romantiką susiejo su nuostabaus grožio moterimi? Kino realybė susijungė 
su gyvenimo realybe. Filme nuskamba Kasparo frazė: „Nežinau, ar būsiu geidžiamas.“ Po 
jos — Mortos šelmišką šypseną lydinti ilga pauzė. Ir dar keistas sutapimas: šis dviprasmiš- 
kas kadras, kai Mortos akys Kasparui spinduliuoja meile, nors ji tuo metu atlieka namų 
ruošos darbus, tarytum tapo viso gyvenimo lemties ženklu. „Jausmų“ sielos peizažas neliko 
nepastebėtas kritikų: „Atšiaurus, bet simpatiškas ir žemiškas Regimanto Adomaičio Kaspa- 
ras. Tokį jį galėtų įsimylėti kiekviena kaimo mergina. <...> Eugenijos Bajorytės Janė, kuri 
pasirodo tik keliuose epizoduose, bet įsimeni jos kiek pablyškusio skaidraus veido grožį, 
alsuojantį vidine ramybe, išdidumu. Jis natūraliai vilioja, traukia Kasparą, žadina jo meilę, 
užmigusias aistras.“ !* 

Nors po pirmųjų vaidmenų kino kritikai Bajorytę pradėjo vadinti išskirtinio grožio 
aktore, skleidžiančia amžiną moteriškumą ir rafinuotą erotiškumą, suvaidinusi vos keliuose 
filmuose ji atsisakė aktorės karjeros. Aktorei netrukus teko suvaidinti Veroniką Almanto 
Grikevičiaus filme „Ave, vita“, kuriame Gydytojas (Gediminas Karka) kūdikio besilau- 
kiančiai Bajorytės herojei tarytum dar kartą priminė: „Yra jis arba ji, kuris ruošiasi ateiti į 


8 Violeta Aleknienė, „Gražuolė iš Mirabilėlio kaimo“, Kupiškėnų mintys, 2012-12-20. 
9 KinoirTelevirtuvė(KTV)- prisimenant aktorę Eugeniją Bajorytę, I dalis, https:/Awww.youtube.com/watch?v=tLtyF4R21gE. 
10 Audronis Liuga, „Jausmai“, Kinas, 1994, Nr. 3, p. 7. 


Gediminas, Mindaugas, Regimantas ir 
Eugenija Adomaičiai, 1997 


pasaulį. Nuo šiol visas mūsų dėmesys jam. 
<...> Pati greit pajusi, kad jis tave pavergia. 
Tu priešinsies, bet paskui nusileisi. Ir tik 
tada, kai nustosi priešintis, tapsi moterim.“ 

Nors Bajorytė dėl šeimos paaukojo ar- 
tistės karjerą, sieloje ji visą gyvenimą išliko 
menininkė. Beveik keturiasdešimt trejus 
metus santarvėje pragyvenusi su Regiman- 
tu — daugybės moterų garbinamu ir dievina- 


mu aktoriumi — Eugenija atviravo: „Kai kas 


Gediminas, Vytautas, Mindaugas, Eugenija ir Regimantas 
Adomaičiai, apie 1985 


man tikrai pavydėjo... Gerbėjos jį užpildavo 
laiškais, kai kurios net į namus ateidavo. Bet 
man rūpėjo mokslai, paskui vaikai - nebuvo kada pavydėti. Be to, man jis buvo geras vyras, 
tik labai daug dirbantis, retai būnantis namie. 

Nuolatiniai Regimanto ir Eugenijos išsiskyrimai buvo jų gyvenimo kasdienybė. „Ir mūsų 
bendras gyvenimas prasidėjo nuo išsiskyrimo. Rytojaus dieną po vestuvių Regimantas išskri- 
do filmuotis Grigorijaus Kozincevo filme „Karalius Lyras“, ir aš likau viena. Vėliau likdavau 
su vaikais. Taip jau susiklostė — jis dirbo kine, aš —- namie. Esu tikra, kad žmogus turi rinktis: 
arba — arba. Kelių darbų daryti labai gerai neįmanoma“!“, — buvo įsitikinusi tris sūnus — Vy- 
tautą, Gediminą ir Mindaugą — užauginusi moteris. Šeima jo nematydavo po kelis mėnesius. 
Grįžus iš hilmavimų namo, vaikai kartais verkdavo, neatpažindami tėvo balso. 

Mylėjęs ir moterų mylimas Adomaitis pripažino: „Nesmerkiu tų, kurie šeimos neišsau- 
gojo. Nesmerkiu tų susižavėjimų ir nukrypimų. Gyvenimas yra sudėtingas ir įvairus. Mano 
gyvenimas taip susiklostė — esu prisirišęs prie savo šeimos. Ir tuo džiaugiuosi. Yra toks daly- 
kas — meilė, kuri daug lemia nežiūrint atstumų ir laiko, praleisto atskirai. <...> 

Mano kartos žmonės turėjo daugiau atsakomybės, mes buvome auklėjami pagal šeimos 
vertybes, kurių šiandien tarp jaunimo labai pasigendu. Pasiduodama impulsui, akimirkos 
žavesiui. O kad žmogus pirmiausia yra atsakingas už tuos, kurie jį supa, apie tai nepagalvo- 
jama. Apie tai ir Antoine 'as de Saint-Exupėry „Mažajame prince“ rašė. Kai šią nuostatą turi 
nuo pat vaikystės, lengviau tarp visokių kalnų išlaviruoti.“! 

„Žmona. Kai ji išėjo, man viskas išėjo. Baigėsi. Teatras taip pat. Nebenoriu vaidinti, 
nebenoriu eiti žiūrėti. Praradau potraukį.“!“ 


11 Violeta Aleknienė, op. cit. 

12 Ibid. 

13 Vaida Milkova, „R. Adomaitis: visi artistai yra labai vieniši“, Kauno diena, 2010-01-23. p. 35. 

14 Audrius Musteikis, „R. Adomaitis: nebe fizikas, nebe aktorius“, Lietuvos žinios, 2013-10-16. p. 12. 

Tomas, Dėdės Tomo trobelė, Lietuvos 
valstybinė konservatorija, Mokomasis 
teatras, 1962 


KURTI VAIDMENĮ = KURTI SAVE 


O kiek jėgų prireikia, kad užmirštum viską, kuo rizikuoji, kad išėjęs į sceną 
premjerinei publikai apnuogintum savo sielą, kad laikas nuo laiko visą savo 
gyvenimą ant kortos pastatytum, kad nuolankiai atgrežtum nugarą kritikų 
bizūnams, ir šitaip kankintis metai iš metų, kaustomam vis didesnio siaubo, 
kadangi kur kas lengviau užkopti į aukštumas, negu jose išsilaikyti. 


Anglų dramaturgas Ronaldas Harwoodas, rašydamas apie XVIII a.-XX a. pradžios akto- 
rius, to laiko aktorius vadybininkus sulygino su visu britų teatru. XX a. antros pusės lie- 
tuvių aktorių misija buvo ne mažiau sudėtinga nei šimtmečiu anksčiau egzistavusi Vakarų 
Europoje. Lietuvių aktoriai, vaidindami tiek profesionaliose scenose, tiek provincijoje, kur 
kiekvieną kartą reikėjo prisiderinti prie sudėtingų sąlygų, buvo ištvermingi ir ištikimi savo 
pasirinktai profesijai. Atsidavimas teatrui šiandien gali sukelti net tam tikrą juoką, tačiau 
niekas nepaneigs, kad Regimanto Adomaičio aktorinė karta suformavo reikšmingą lietuvių 
profesionalaus aktorinio meno tradiciją. 

Nors Adomaičiui teatras buvo dosnus vaidmenų, aktoriaus likimo esmė - ne vien bran- 
džių vaidmenų gausa, bet ir aktoriaus sugebėjimas tuos vaidmenis kurti, netampant vienos 
ar kitos ideologijos įkaitu. Pirmuosius vaidmenis sukūręs Kapsuko teatre (1962-1963), 
vėliau ketverius metus (1963-1967) dirbęs Kauno valstybiniame akademiniame dramos 
teatre, o nuo 1967 metų — Lietuvos valstybiniame akademiniame dramos teatre (nuo 
1998 - Lietuvos nacionalinis dramos teatras), jis prisidėjo prie reikšmingiausio lietuvių tau- 
tos istorinio tarpsnio, formuojant visuomenės pasaulėžiūros klimatą. Asmeninė Adomai- 
čio pozicija nulėmė daugelio vaidmenų turinį. Būdamas tarpininku tarp teksto ir minties, 
jis sugebėjo savo kuriamais vaidmenimis išvengti visuomenės sovietizavimo. Lietuvoje dar 


15 Ronald Harnwvood, op. cit., p. 22. 


4 >. 


—=Ž 


E 


(| 
4 
A 

Č 4 
i 


Lietuvos valstybinėje konservatorijoje: 
klasikinio baleto pamokoje; su Giedre 
Pranckūnaite; su Gintu Žiliu, 1960 


neprasidėjus atšilimui, jo vaidmenys tapo tautiškumo 
šaukliais. Nors istorikai pripažįsta, kad pati visuomenė 
buvo ištroškusi tautiškumo, tačiau tik nuo individo pri- 
klausė jo sugebėjimas perteikti tai, kas teatre vadinama 
metafora. Adomaitis priklausė prie tų retų menininkų, 
kurių „antroji realybė“ tapo širdimi matoma ir perskai- 
toma. Dar šeštajame dešimtmetyje, patekęs į sudėtin- 
gas teatrų vidaus politikos aplinkybes, sugebėjo išlikti 
neutralus, o pasirinkęs vienišo menininko poziciją tapo 
vertikale, į kurią lygiavosi tūkstančiai žmonių. Nors vė- 
liau Adomaitis ne kartą prisipažino, kad jis į Sąjūdžio 
iniciatyvinę grupę nesiveržė, o buvo įrašytas, akivaizdu, 
kad Sąjūdį jis jau buvo sukūręs daugelio žmonių širdy- 
se. Jis tapo svarbia jo dalimi. 

Tik vienas kitas aktorius sugebėjo išlikti laisvas nuo 
ideologinių pagundų. Septintajame, aštuntajame de- 
šimtmečiuose Lietuvos akademinis dramos teatras ypač 
pasižymėjo politiniu angažuotumu, o tie, kurie nepri- 
klausė prie įvairių „ministrų kabinetų“, dažnai, lyg nie- 
ko blogo neįžvelgdami, „raudonas“ eiles skaitė įvairių 
mitingų „balkonėliuose“ ar vaidino leninus toje pačioje 
scenoje. Adomaičio net į komunistų partiją nekvietė, 
jo paprastumas ir teisingumas liko neperkąstas to laiko 
itin ideologizuotoje teatro aplinkoje. Gal taip atsitiko ir 
dėl to, kad jis nuo pat savo aktorinės karjeros pradžios 
didžiausią dėmesį skyrė vaidmens kokybei ir teatro kaip 
vienintelės alternatyvos — antros, o gal net ir tikresnės 
realybės — analizei. 

Viskas prasidėjo net ne nuo Mūšos, išplukdžiusios 
jo svajonių žuvis. Aktorinė vaidmenų „semiotika“ pra- 
sidėjo nuo tam tikro sisteminimo, nuoseklios kritinės 
analizės. Aktoriaus archyve išsaugotas pats pirmasis 
straipsnių segtuvas — „Regimanto Adomaičio kūrybinis 
kelias — surinkta mamos“. Mamos pradėtą darbą tęsė 
pats aktorius — taip pat rinko įvairiausius tekstus, rašė 
savo pastabas, ieškojo to, kas leistų geriau pažinti teatro 
paslaptis. 

Segtuve „Surinkta mamos“ recenzijos iškarpytos ma- 
žomis žirklutėmis. Paprastai to imamasi naktį, po visų 
darbų, kai šeima jau miega. Tekstai paklijuoti ant baltų 
lapų, dažnai autorių pavardės, o kartais ir pats tekstas 
nukirpti — paliekant tik nuotrauką... Didelis segtuvas 
iškarpų, kuriose kartais matosi tik aktoriaus portretas 

ar pavardė, paminėta tarp kitų pavardžių. Svarbiausia — mamos širdis, nuoseklumas ir 
džiaugsmas sūnumi, kuris vėliau taps neįrišamas, nesusegamas, netelpantis į įprasto siste- 
minimo rėmus. 

Adomaičio vaidmenis belieka grupuoti dešimtimis, atskirti istorinius nuo šiuolaikinių, 
herojinius nuo komiškų, tapusius svarbiais laikmečio ženklais nuo paties aktoriaus kri- 
tikuojamų. Adomaičio portretą sudaro konkrečios aplinkos ir asmeninio santykio su ja 
vidinis konfliktas, o jo išraiška — unikali aktoriaus vaidyba, virtusi ryškiu aktoriaus meno 
pavyzdžiu. Tai intelektualus aktorius, sugebėjęs kuriamu vaidmeniu išreikšti turtingą vidinį 
pasaulį, paversti kūrybą instrumentu, tyrinėjančiu XX a. pabaigos žmogaus dvasinę savi- 
jautą. Aktoriaus kūryba rėmėsi subtilia personažo psichologine analize ir sugebėjimu kurti 
apibendrintą charakterį, ieškoti ypatingų jo savybių, atsisakant natūralizmo ir buitiškumo. 

Teatro scenoje sukūręs kelias dešimtis vaidmenų, tarp kurių svarbiausi - Mindaugas 
(1969), Mažvydas (1978) Henriko Vancevičiaus pastatytose istorinėse Justino Marcinke- 
vičiaus dramose, įdomių, netikėtų vaidmenų Adomaitis sukūrė Irenos Bučienės pastaty- 
muose - Arthuro Millerio „Kainoje“ (1970), Karelo Čapeko „Makropulo recepte“ (1973), 
Friedricho Dūrrenmatto pjesėje „Vaidinam Strindbergą“ (1974). Paskutiniu savo kūrybos 
laikotarpiu teatre jis vaidino Jono Vaitkaus, Algirdo Latėno, Rimo Tumino, Oskaro Kor- 
šunovo spektakliuose. Ne kartą juos prisiminęs Adomaitis atsigaudavo, pabrėždamas savo 
ryžtą rizikuoti. Jis visais laikais buvo atviras naujovėms. Žiūrovai tuo galėjo įsitikinti stebė- 
dami jo vaidmenis, sukurtus įvairiuose teatruose, skirtingo režisūrinio braižo spektakliuose. 

Garsus anglų kritikas Michaelas Keithas Billingtonas, kalbėdamas apie šiuolaikinį reži- 
sieriaus teatrą, pabrėžė svarbų faktą: „Kai kada jis [režisūrinis teatras — aut.] daug duoda, 
o kai kada — labai daug ką sugriauna.“!'* Adomaitis priklauso prie tos aktorių „dinastijos“, 
kuri, pripažindama režisieriaus vaidmenį, spektaklio struktūroje tapo „tarpine“ aktorinio- 
režisūrinio teatro grandimi. Pripažindamas ir atvirai siekdamas režisieriaus „invazijos“ į 
spektaklio audinį, niekada nekritikavęs režisūrinio teatro akibrokštų, ką, beje, drąsiai atme- 
tė kai kurie jo kartos aktoriai!", nuosekliai analizavęs naujausius pastatymus, savo aktorine 
kultūra, visa laikysena tiek scenoje, tiek gyvenime jis stengėsi suvaldyti kraštutinumus, 
pažeidžiančius pagrindinius teatro segmentus. Tai susiję ne su amžiumi, ne su konkrečia 
aktorine karta — aktorius tiesiog savo esybe siekė sutvirtinti etinius teatro pagrindus, o ne 
pasinerti į tuščiavidurių formų paieškas, kurios pereinamajame postsovietiniame laikotar- 
pyje užtvindė repertuarinius teatrus. Galima manyti, kad ši tendencija pagreitino Adomai- 
čio pasitraukimą iš teatro. Svyruojant sveikatai dar buvo atsiradusi ne viena niša, kurioje 
aktorius galėjo grįžti prie anksčiau sukurtų vaidmenų, tačiau jo aktorinė laikysena, matyt, 
tapo tam tikra kliūtimi, iš režisierių pareikalavusia dėmesio, įsiklausymo, o ne formalaus 
požiūrio į personažo aplinkybes. 

Adomaitį galime laikyti unikalia teatrine „sistema“. Jis ypatingas ne vien savo talentu, 
ypatingu teatrinės etikos suvokimu, bet ir fenomenaliu santykiu su žiūrovais. Lietuvoje, 
kur „žvaigždės“ sąvoka niekada nebuvo susijusi su tokiu atviru publikos pripažinimu kaip 


16 „BoceMs Tbicaų Be4epos. Beceny c MažiknoM bunnuHrToHOM BeneT KOnHa CaBhkoBcka3“, Ilemep6ypeckuū MmeampanbHblU 
acypnai, 2015, Ne 1 (79). 

17 10+1 temų apie teatrą su Vytautu Tomkumi (Lietuvos teatro sąjungos projektas) // https:/Awww.youtube.com/ 
watch?v=FtESstS5Itk. 

kai kuriose kitose šalyse, Adomaitis yra išimtis. Šią gal net metafizinę jauseną galima buvo 
stebėti net paskutiniais jo vaidybos metais: net epizodiniuose vaidmenyse išvydusi šį akto- 
rių, žiūrovų salė „subanguodavo“, pasigirsdavo aplodismentai. Jį mylėjo, dėl jo ėjo į teatrą. 
Svarbiausia — jis pats mylėjo teatrą. Pats aktorius prasitarė: „Jauti savyje glūdinčius tam ti- 
krus dalykus, kurie lyg ir nesąmoningi, tačiau valdingai stumia aktorystės link. O pradinis 
impulsas — skaidrus ir grynas, kaip krištolas — tai meilė teatrui. !? 

„Tikras aktorius yra tas, kuriam namie „ankšta“, kurį kankina noras palikt artimuosius, 
mylimąją, netgi patį gyvenimą. Namie jis jaučiasi tik scenoje“!?, — tai labai brangi ir iki 
šiol jo kolegų knygose nepastebėta pilietinė pozicija. Rašydamas apie 1970-uosius, akto- 
rius pažymi: „Aplink pavargę, susirūpinę, nedraugiški veidai be šypsenų. Vergų veidai... Ir 
psichologija vergiška: už nugraužtą kaulą pasiruošę ranką laižyt. Jei nenori meluot, suk- 
čiaut, gudraut — esi kvailas, glušas, juokingas, kaltas. Taip, kaltas, jei nepriimi visuomenės 
veidmainystės. Kaltas... šalyje, kur viešpatauja Blatas, kur norint nusi... greit reiks gaut 
raštišką leidimą, prieš tai apėjus daugybę institucijų.“*? Tai nėra šiandienos prisiminimai 
apie praeitį. Adomaitis — retenybė: išdidus lietuvis, turintis įgimtą garbės jausmą. Prisimin- 
kime, kokioje terpėje jam apskritai teko dirbti, kokie politiškai angažuoti buvo jo kolegos. 
Sovietmečiui jis skelia antausį lyg nieko ir neneigdamas. Jam užtenka kelių retorinių saki- 
nių, atspindinčių vidines nuostatas: „Bažnyčią panaikino, o ar yra kas ją pakeistų?“ Jis visa 
tai išgyvena krauju: „Nebenoriu eiti į sceną. Depresija. Pavargau ar išsekau? Nei emocijų, 
nei noro.'?! 

Adomaitis visą gyvenimą tikėjo teatru iki pamišimo. Įvairiuose pasisakymuose ar savo 
užrašuose jis kalba apie „paslaptį“, kuriai įminti burtažodžio ieško daug garsių menininkų. 
„Aktorius turi būti burtininkas, pasakantis žiūrovui paslaprį.“?? Jo kiekvienas išėjimas į 
sceną buvo tolygus ne vien rizikai ar savianalizei, bet maksimaliam susitapatinimui su ku- 
riamu personažu, sutapatinimui savęs su tais, kurie sėdi salėje ir dar atviri pažinti tariamas 
tiesas. Tai aktorius, priklausantis prie tų vienetų, kurie niekada scenoje nesiilsėjo, jį visada 
lydėjo deganti, karščiuojanti aistra. Pats aktorius apie tai rašė: „Bene pagrindinė aktoriaus 
savybė turėtų būti aistringumas. Bet koks vaidmuo be aistros — nulis.“23 

Aktorius per visą savo kūrybinį gyvenimą visada pabrėždavo nuolatinę „dileminę“ bū- 
seną. Prisimindamas kai kuriuos gyvenimo periodus, jis neslėpė nepaliaujamų svarstymų 
apie kūrinio kokybę, apie savo vaidmenis įvairių spektaklių sandaroje. Tai ypač ryšku jo 
svarstymuose apie „Mažvydą“: „Atsisakyti savęs vardan Mažvydo, t. y. ne apie save galvot, 
ne apie tai, kaip aš dabar „duosiu“, o papasakot apie „Mažvydą“. Būt autoriaus tarnu, dingt 


18 Audronė Jablonskienė, „Regimantas Adomaitis: „Aktoriai, suvaidinę daug vaidmenų, neturi sielos“, Respublika, 
1996-03-27, p. 17. 

19 Regimantas Adomaitis, Mintys scenos paraštėse, op. cit., p. 42. 

20 Ibid., p. 43. 

21 /bid., p. 44. 

22 Ibid., p. 47. 

23 Ibid., p. SL. 

jo šešėly.“ Šis profesinis tikėjimas vaidmeniu suformavo aktoriaus asmenybę, kuria įtikėjo 
visa tauta. Mažvydas, kaip ir Mindaugas, — pirmieji tautos budintojai. Lietuvos Sąjūdis be 
jų taip pat neįsivaizduojamas. Šie vaidmenys — kaip vidinis tautos užtaisas. Mes šiandien 
nieko panašaus neturime. 

Daugiau nei penkiasdešimt metų žiūrovų dėmesys Adomaičiui neatslūgo. Žiūrovai ver- 
tino ne tik aktoriaus meistriškumą, bet ir jo stotą, aristokratiškumą, kol aktorius užburdavo 
galutinai: jis salę valdė plačiausiu spinduliu. Adomaičio siela poetiška. Tiek vaidmenimis, 
tiek per įvairius pasisakymus jis pabrėždavo, jog romantizmas gyvas ir šiandien ir negali 
mirti, kol „nemirė menas ir nepagydyta kuriančios asmenybės vienatvė“. 

Dar šeštojo dešimtmečio aktoriaus užrašų knygelėse galima aptikti apmąstymų, kurie 
atskleidžia aktoriaus pažintą, atrastą, pagrįstą teatrą. Asmeninių būsenų nuolatinį dvilypu- 
mą jis nusako, pasitelkdamas Vinco Mykolaičio-Putino kūrinį „Altorių šešėly“: „Skaitau ir 
matau save, savo klaidžiojimus, abejones, svyravimus, kančias. Liudo kunigystėj aš matau 
savo fizikos mokslų pasaulį, o jo poezijoj — savo meilę teatrui... Aš dabar gyvenu dvilypį 
Liudo gyvenimą. Kada gi pagaliau ateis išsivadavimas?“ 

meto kritiko rankas. Apie jį rašė Dana Rut- 
kutė, Irena Aleksaitė, Saulius Macaitis, Skir- 
mantas Valiulis ir kiti. Vieni kritikai išsamiau 
apžvelgė konkrečius spektaklius, kiti — kino 
hilmų herojus. Nuo pat kūrybinio darbo 
pradžios Adomaitis tiek teatre, tiek kine ly- 
giagrečiai kūrė vienus iš pagrindinių vaidme- 
nų, tad svarstyti, kas svarbiau šio aktoriaus 
kūryboje — teatras ar kinas, būtų neteisinga. 
1958-aisiais, dar nebaigęs mokslų Vilniaus 
universiteto Fizikos-matematikos fakultete, 
Vilniaus valstybinio V. Kapsuko universiteto Fizikos- Adomaitis įstojo Euoiiotinę konservatoriją 
matematikos fakulteto laboratorijoje, 1956 (dabar — Lietuvos muzikos ir teatro akademi- 
ja); fizikos mokslus jis sėkmingai baigė 1959 
metais, aktoriaus diplomą gavo 1962-aisiais ir iki pat kūrybinio gyvenimo pabaigos teatrą 
laikė esminiu savo gyvenimo ramsčiu. Ieškodamas gyvenimo harmonijos, jis nepabūgo ir 
rizikos — per trumpą laiką pakeitė net du teatrus: po vienų metų iš Kapsuko dramos teatro 
režisieriaus Henriko Vancevičiaus kvietimu pervažiavo į Kauną, o vėliau — kartu su šiuo 
režisieriumi — į Vilnių. Nors atrodytų, kad ši Adomaičio kelionė daugiau geografinė, vis 
dėlto ji nusako jo altruistinį siekį tapti rimtu aktoriumi ir, svarbiausia, sugebėjimą nuo par 
pirmųjų žingsnių maksimaliai atsiduoti savo profesijai. Be pasiaukojimo ši profesija nej- 
manoma. Nerti į nežinomybę — vienas iš būdų išlikti nepažeistam. Tik ieškant, abejojant 
įmanoma savo aktorinį kūną palikti atvirą naujų personažų kūrimui. 
Teatro kritikė Irena Aleksaitė, rašydama apie pirmuosius Adomaičio vaidmenis, pažy- 
mėjo tam tikrą aktoriaus jaudulį, pirmųjų „klaidų“ simptomines savybes. Rašydama apie 


24 Ibid., p. 58. 

1963 metų Vancevičiaus pastatymą Kau- 
no valstybiniame dramos teatre — Viktoro 
Rozovo „Prieš vakarienę“ — ji teigė: „Ado- 
maičio Griša buvo kažin koks sukaustytas, 
suvaržytas. Ir monologas apie meilę buvo 
perskaitytas techniška greitakalbe, su 
techniškom pauzėm... Ir scenoje jis tuo- 
met atrodė pavargęs, be temperamento.“* 
Ir kitų vaidmenų kritikė neišskyrė: „Nei 
kurdamas Povilo Višinskio (K. Inčiūros 
„Žemaitė“), nei Juozo (R. Samulevičiaus 
„Studentiška novelė“) paveikslus R. Ado- 
maitis nieko įdomesnio ir ryškesnio ne- 
parodė. Žinoma, nei vienas, nei kitas 
vaidmuo nepasižymi psichologiniu gi- 
lumu. Stebino kitkas — aktorius niekaip 
negalėjo ištrūkti iš anemiško sustingimo 
ir dirbtinumo. Atrodė, kad jis ir pats visa 

Šiame pirmame išsamesniame teks- Adomaitis, Prieš vakarienę, KVDT, 1963 


te apie Adomaitį juntama tam tikra ak- 

toriaus drąsa — nevaidinti jaunystės apskritai. Vidinė inteligencija ir kultūra išskyrė jį iš 
bendraamžių aktorių tarpo, todėl Adomaitis „su savo pirmaisiais jaunais herojais nerado 
bendros kalbos“??. 

Aleksaitės pastabose užfiksuota ne vien jauno aktoriaus vaidybos savitumas, bet ir reži- 
sūrinė tendencija, kuomet spektaklyje eksploatuojamas vienas ar kitas ryškesnis aktoriaus 
individualybės bruožas. Anot Aleksaitės, visi pirmieji Adomaičio vaidmenys buvo pažen- 
klinti šios inercijos. Augustas (Dalios Urnevičiūtės „Vadink mane motina“), Alioša (Fio- 
doro Dostojevskio „Pažemintieji ir nuskriaustieji“), nežiūrint esminių skirtumų, buvo pa- 
ženklinti bendrais bruožais. „Pavyzdžiui, stiprus lyrinis pradas, charakterių tyrumas, skai- 
drumas... Šių savybių turėjo R. Adomaičio Augustas — inteligentiškas jaunuolis, idealistas, 
vienišas tarp sužvėrėjusių banditų. Švelnus ir vaikiškai naivus buvo, kaip kūrė aktorius, ir 
kunigaikščio Volkonskio sūnus Alioša. Ir vis dėlto tai sceninio charakterio bruožai. Tiesa, 
aktorius R. Adomaitis „atšilo“ bejėgio, nesavarankiško Aliošos vaidmeny, bet čia, o ypač jo 
Auguste, dar stigo vidinio dramatizmo. Tuo metu jau žinojome, kad R. Adomaitis daugiau 
linkęs į lyrinio plano roles (ta linkme jį kol kas ir vedė režisūra).“25 

Ledai pajudėjo, kai aktorius pradėjo vaidinti ryškesnių, kontrastingesnių spalvų turin- 
čius vaidmenis. Toks buvo Žygus (Kazio Sajos „Saulė ir stulpas“) — čia teigiamybės buvo 


25 Irena Aleksaitė, „Aktoriaus gimimas“, Nemunas, 1968, Nr. 3, p. 18. 
26 Ibid. 
27 Ibid. 
28 Ibid 

perbraukiamos ir neigiamais potėpiais. Jau pirmuosius savo vaidmenis Adomaitis sprendė 
lyg matematines lygtis - jam rūpėjo prielaidų gausa ir naujų rezultatų paieška. „Patrauk- 
liausia R. Adomaičiui - mąstymas, loginių sprendimų ieškojimas personažo charakteryje, 
kruopštus psichologinių vingių narpliojimas. Tikriausiai, jame dar gyva fiziko-analitiko 
gyslelė“2, — rašė pirmoji Adomaičio kūrybos tyrinėtoja Aleksaitė. 

Adomaičio teatro „krikštatėvis“ Vancevičius turėjo tokią savybę — aktoriams paskirti 
vaidmenis, kurie juos šiek tiek šokiruotų, ir būtent tai juos įkvėpdavo naujiems ieškoji- 
mams, skatino aktorinės psichologijos vystymąsi. Aktoriai tokiame teatre jautėsi saugiai, 
nes jiems buvo suteikta maksimali išraiškos laisvė. Ir nors XX a. laikomas režisieriaus teat- 
ru, situacija, kurioje pradėjo kurti Adomaitis, atskleidžia vis dar ryškią „aktorinio teatro“ 
tendenciją, kai spektaklio turinį didžia dalimi nulėmė psichologinės personažų charakte- 
ristikos. Taip atsirado netikėtas Džordžo vaidmuo spektaklyje „Pelės ir žmonės“. Vancevi- 
čius vėl „sumaišė kortas“: daugiau į lyrizmą linkstančiam Adomaičiui pasiūlė stipria vidine 
dramaturgine jėga charakterizuojamą vaidmenį, o štai Vytautui Tomkui teko iš pažiūros 
jo natūrai prieštaraujantis Lenio vaidmuo. Kontrastingos ir savaip paradoksalios aktorių 
savybės suformavo netikėtą meninį rezultatą, leidusį „Peles ir žmones“ įrašyti tarp reikš- 
mingų spektaklių, kur Adomaitis atliko pagrindinį vaidmenį. Laikantis nuostatos, kad ak- 
toriaus „gimimas“ yra pirmas vykęs vaidmuo, Džordžą galima laikyti tikruoju įšventinimu 
į teatrą. Šis vaidmuo aktorių lydėjo visą gyvenimą, apie jį buvo kalbama dažname interviu. 
Net praėjus dviem dešimtmečiams Adomaitis sakė: „Aš susigyvenau ir pamilau tik keturis 
savo vaidmenis: Dž. Steinbeko Džordžą „Pelėse ir žmonėse“ Kauno dramos teatre, Min- 
daugą Justino Marcinkevičiaus „Mindauge“, nors galbūt tik praėjus penketui metų po 
premjeros, Francą Ž. P. Sartro „Altonos atsiskyrėliuose“ ir Mažvydą, nors taip pat tik po 
keliolikos spektaklių. Aš myliu tokius herojus, kurie turi savo idėją, kovoja dėl jos, netgi 
žūsta. Juos stengiuosi pateisinti net tuomet, kai jie elgiasi niekšiškai. Juk Francas — karinis 
nusikaltėlis. O Mindaugas? Jo rankos taip pat kruvinos, tačiau jo žiaurumą lėmė ne suluo- 
šinta žmogaus prigimtis, o šventa idėja. Todėl ir man rūpi jį parodyti kenčiantį, noriu, kad 
ir man Lietuva taip degintų širdį, kaip jam.“?? 

1968 metais Adomaitis sukūrė pagrindinį Franco Gerlacho vaidmenį Jeano Paulio 
Sartre'o „Altonos atsiskyrėliuose“. Tai buvo debiutinis jo vaidmuo Lietuvos akademinia- 
me dramos teatre. Aktorius dienoraščiuose rašė: „Režisierius rėmėsi tuo pačiu metodu, 
kurį dėstytoja Irena Vaišytė mums diegė konservatorijoj. Vancevičius buvo tikrasis mano 
mokytojas (kaip Vytautas Žalakevičius kine). <...> Francas — bene geriausias iš visų mano 
vaidmenų teatre. Kartais per spektaklį pasiekdavau tokį susiliejimo su personažu laipsnį, 
kad ir žiūrovai, ir aš įkaisdavome iki baltumo. To daugiau niekada nepatyriau <...> Buvo 
skrydžių, bet ne tokių.“?! Franco vaidmuo tapo pranašišku aktoriaus gyvenime. „Žmogus 
turi rinktis: būti niekuo arba vaidinti. Tą jis ir daro.“ Ši Jeano Paulio Sartre'o mintis ne tik 
perkeltine, bet ir tiesiogine prasme tapo Adomaičio viso gyvenimo kredo. Netgi kalbant 
su aktoriumi telefonu 2016 metų vėlyvą pavasarį, tuomet jau palikęs sceną Adomaitis tai 


29 Ibid. 


30 Regimantas Adomaitis, „Gimiau po prieštaravimų ženklu“, Kultūros barai, 1980, Nr. 8, p. 50. 
31 Regimanto Adomaičio užrašai. Nedatuota. 

patvirtino: pastaraisiais metais jis pradėjo daug rūkyti, o paklausus, kodėl taip atsitiko, nes 
paprastai rūkoma įtempto darbo metu, Regimantas atšovė: „Dabar aš nevaidinu. Teatre 
po spektaklio aš sutraukdavau tik vieną cigaretę, o dabar viskas pasibaigė...“ Jis — lyg tikras 
klasikas, atradęs pasaulio vientisumo formulę. Per visą savo kūrybinę kelionę labiausiai 
vertinęs tikslo siekimo procesą, sugebėjęs ne tik siekti šlovės, bet ir išlaikyti ją, Adomaitis 
sujungė savo meninį gyvenimą su būtiškuoju. Perfrazuojant Vinco Mykolaičio-Putino ei- 
les, jis „ir dangų, ir juodąją gelmę pasiekė kartu“*?. Praėjus daugeliui metų Adomaitis apie 
Francą sakė: „Aš turėjau liūdnos patirties, kada visiškai įsijaučiau į vaidmenį ir vėliau ilgai 
negalėjau iš jo išeiti. <...> Mano herojus taip mane užvaldydavo, kad aš pradėdavau kopi- 
juoti jo manieras, elgesį. Tai pavojinga ir psichikai, ir likimui!“?3 Jausdamas disharmoniją 
tarp savo sukurtų vaidmenų ir išorinių mąstymo niveliacijos jėgų, jis titanišką aktorinio 
maišto energiją nukreipė į gyvenimo galių konfliktą. 

Lyg „žmogus be odos“ (kaip pasakytų garsus rusų režisierius Anatolijus Efrosas, 1925— 
1987), Adomaitis kiekvieną naujai kuriamą charakterį stengėsi atskleisti ne tik įvairiapu- 


32 „Paskęsiu tavy ir gyvensiu pasauliu kitu: / Ir dangų ir juodąją gelmę pasieksiu kartu.“ Vincas Mykolaitis-Putinas, Viršūnės 
ir gelmės, Vilnius: Vaga, 1981, p. 36. 

33 „Bcerna GbiTB B Macke — cožAčius c yMa! Beceny c P. AnomaiiTucoM Bena Haransa CesunoBa“, Becmu cez00na, 2008-11- 
28, c. 14. 

siškai, bet ir romantiškai pakylėtai. Tokia aktoriaus energija radosi ne vien nuo prieštara- 
vimų kupinų personažų, jam pačiam rūpėjo „oidipiškas“ praregėjimas. Ši kelionė pažini- 
mo link itin surišta su Justino Marcinkevičiaus herojais, kurie ilgainiui tapo neatsiejami 
nuo Adomaičio įvaizdžio. (Dirbdama teatre, ne kartą sulaukiau laiškų, kuriuose prašo- 
ma atsiųsti Vancevičiaus režisuotos „Katedros“ (1971) nuotraukų, kuriose matytųsi Ado- 
maitis, nors aktorius šiame spektaklyje nevaidino.) 1969 metais suvaidintas Mindaugas, 
1978-aisiais — Mažvydas tų pačių pavadinimų dramose tapo XX a. antros pusės lietuvių 
teatro istorijos reikšminga dalimi." Niūri romantinė Adomaičio energija pakreipė kūrinių 
fabulas gilaus psichologizmo linkme. 

Adomaičio Mindaugas patvirtino istorinę hipotezę — karalių nužudė ne žudikai, o suvo- 
kimas, kad gyventa buvo neteisingai. Taurus romumas ir jį „nukertantis“ pyktis, pripažįs- 
tant, jog veltui liejamas kraujas, — šios prieštaringos Mindaugo laikysenos suformavo tragiš- 
ką herojų, kuris tapo išganingas, nenustojęs būti pragaištingas. Kiek vėliau aktorius prisi- 
pažino: „Labai anksti savyje pajutau herojinio prado poreikį. Taip jaučiau, taip galvojau, to 
siekiau. Ir atsirado kažkoks grįžtamasis ryšys — man tokius vaidmenis ėmė siūlyti.“** Ką tik 
iš Kauno į Vilnių pervažiavęs aktorius po pirmo herojinio vaidmens susilaukė didelio kriti- 
kos dėmesio. Teatrologė Gražina Mareckaitė straipsnyje „Trys karaliai“, analizuodama Re- 
gimanto Adomaičio, Juozo Rygerto ir Vytauto Paukštės Mindaugus"?, savo įžvalgas pradėjo 
ne tik įvertindama Justino Marcinkevičiaus dramą, bet ir išskirdama Adomaitį: „Pernai 
metų teatrinis sezonas praėjo su „Mindaugo“ ženklu. O ir dabar susidomėjimas šiuo spek- 
takliu nemažėja. Tokį pasisekimą nulėmė ir Justino Marcinkevičiaus autorystė, ir veikalo 
problematika, ir talentingas, populiarus R. Adomaitis Mindaugo vaidmenyje ir galbūt am- 
žinai gyvas romantikos heroikos ilgesys žmonėse...“?* Kritikė vilnietišką spektaklį pavadino 
net monodrama, atliepiančia ne tik literatūros kūrinį, bet iškėlusia šiuolaikinio aktoriaus 
prasmes, atskleidusias vaidybos ryšį su literatūriniu herojumi: „Štai Mindaugas - Adomai- 
tis prabyla, jis sako savo tekstą čia mąsliai, čia aistringai, čia griežtai, čia sielvartingai ar su 
valdoviško pykčio prasiveržimais, ir kiekvienas atpažįsta poemos kunigaikštį, ir niekam, 
atrodytų, negali kilti abejonių, kad būtent toks turi būti valstybės kūrėjas, kad tik tokį 
Mindaugą, kokį matome H. Vancevičiaus spektaklyje, įsivaizdavo poetas, rašydamas savo 
dramą-poemą. R. Adomaitis savo ruožtu padarė viską, ką galėjo: nušlifavo vaidmenį, pasvė- 
rė tinkamiausias tokio plano spektaklyje emocijų ir racionalumo dozes, ištobulino taupią 
judesių ir intonacijų partitūrą — ir visa tai atliko subtiliai, su skoniu, taktu... Aktorius ne tik 
žino savo „amatą“, jis — mąstantis ir intelektualus menininkas. Tiksliai pajutęs J. Marcinke- 


34 Audronė Jablonskienė, „Regimantas Adomaitis: „Aktoriai, suvaidinę daug vaidmenų, neturi sielos“, op. cit. 

35 H. Vancevičiaus ir P. Gaidžio pastatymai; abu sukurti 1969 m. Vilniaus ir Klaipėdos dramos teatruose. 

36 Gražina Mareckaitė, „Trys karaliai“, Kultūros barai, 1970, Nr. S, p.2l. 

Remigijaus Midvikio sukurtas paminklas Lietuvos karaliui Mindaugui (2003), stūksantis Gedimino kalno papėdėje, ir Juo- 
zo Kalinausko medalis (2009), skirtas karaliaus karūnavimo 750-čiui, aiškiai turi R. Adomaičio veido bruožų. Midvikis 
sakė: „Kurdamas skulptūrą norėjau atspindėti ir šių laikų, ir istorinę dvasią.“ (Artūras Jančys, „Vienišo karalius Mindaugo 
drama: nužudytas amžininkų“, Lietuvos rytas, 2012-07-06.) 

vičiaus veikalo stilių, autoriaus siekius ir jo minties judėjimą, Mindaugo paveiksle R. Ado- 
maitis vienodai brangina ir ryškina kiekvieną šio personažo dvasinį poslinkį. Ir būtent dėl 
šio aktoriaus (ir spektaklio režisieriaus) noro suprasti ir perteikti Mindaugą objektyviai, 
remiantis savo ir rašytojo intelektų suliejimu, R. Adomaičio sukurtas vaidmuo negimdo 
naujos, sceninės kunigaikščio gyvybės — jis tik sąžiningai, meistriškai, nepriekaištingai grą- 
žina žiūrovams literatūrišką J. Marcinkevičiaus poemos personažą. '* 

Mindaugo vaidmenį tame pačiame spektaklyje sukūrė ir Rygertas. Mareckaitė, lyginda- 
ma dviejų skirtingų aktorių interpretacijas, išskyrė Adomaičio pranašumą. Anot kritikės, 
skirtingai nei Rygertas, jis išvengė poetinio teksto deklamavimo.?* Net praėjus beveik pen- 
kiasdešimčiai metų Mareckaitė nenustojo galvojusi apie Mindaugo vaidmenį: „Netgi atro- 
do, kad Marcinkevičius rašė „Mindaugą“ iš anksto matydamas scenoje būtent Adomaitį. “2? 

Makbetiškas Justino Marcinkevičiaus Mindaugas tapo Adomaičio viso gyvenimo įvaiz- 
džiu, simboliu, nulėmusiu ir tolimesnį aktoriaus vidinių dramų, išgyvenamų kuriant įvai- 
rialypius personažus, dinamiką. Apie Mindaugo moralinių barjerų skalę, apie šio herojaus 
ir aktoriaus jungtį taikliai rašė to meto Akademinio dramos teatro aktyvus kritikas Markas 
Petuchauskas: „R. Adomaitis net nebando švelninti Mindaugo paveikslo. Aktorius, gal net 
negailestingiau nei autorius, be jokio sentimento piešia sceninį Mindaugo portretą. Tam 
pasitarnauja ir savita R. Adomaičio vaidybos maniera — asketiškai taupi, demonstratyviai, 
gal netgi polemiškai pajungta minties pulsavimui, filosofiniam charakterio sudėtingumui. 
R. Adomaičio vaidyboje neįžvelgsi nė mažiausio buitinio aktorinio „prisitaikymo“. Šia pras- 
me galima R. Adomaitį pavadinti negailestingu ir sau, ir Mindaugui. Jis nelabai tesitaiko 
ir prie žiūrovo <...>. 

Jaunas aktorius neriboja rizikos būti apkaltintas bejausmiškumu, paviršutinišku teks- 
to perteikimu. Jis drąsiai atsisako pabrėžtinio sakinio „intonavimo“, žodžio „padavimo“. 
Aktorius nekala tarsi plaktuku jam į ausį tai, kas, jo manymu, yra svarbiausia. Jo vaidyba 
skirta palyginti nedidelei salei, kur žiūrovai ne tik girdi, bet ir gerai mato aktorių, gali sekti 
kiekvieną nežymų veido, žvilgsnio virpesį. Juk ir veido mimikos aktorius pabrėžtinai neak- 
centuoja, „neintonuoja . Todėl jo Mindaugo kalba priartėja prie šnekamosios — niekad ne- 
perdedama, nehiperbolizuojama. Priartėja, tačiau jokiu būdu nesutampa. Aktorius vengia 
šito kraštutinumo — kasdieniško supaprastėjimo, — išlikdamas tuo pat metu ir monumen- 
talus, ir paprastas, nemodernizuotas, ir dabartiškai mums artimas (tokia nemodernizuota ir 
spektaklio režisūra). Monologuose R. Adomaitis kalba su savimi ir tuo pat metu su mumis, 
pasitiki klausytoju anapus rampos, nors nepereina nei į betarpišką bendravimą, nei ropš- 
čiasi ant patoso pjedestalo. Jo Mindaugas svarsto ir verčia mus svarstyti kartu su juo, veda 
mus dramatiškais sielos abejonių, blaškymosi vingiais ir čia pat kaktomuša pateikia mums 
savo tiesą, nuo kurios nenukrypsta iki pat mirties.“*? 

Išsami kritiko analizė nusakė visą tolimesnį aktoriaus gyvenimą. Netgi tie laikotarpiai, 
kai Adomaitis ne tik scenoje, bet ir kine buvo „naudojamas“ kaip „herojinis monolitas“, kai 
Akademinio dramos teatro laivelis iškilmingai laikė iškėlęs savo bures, jis visą laiką tarytum 


37 Ibid., p. 21. 

38 Ibid., p. 24. 

39 Audrius Musteikis, „Regimanto Adomaičio sėkmės obuolmušiai“, Lietuvos žinios, 2007-01-27, p. 22. 
40 Markas Petuchauskas, „Asmenybės ir valdovo tragedija“, Literatūra ir menas, 1969-02-01, p. 5. 

tam oponavo, o sulaukęs brandaus amžiaus ne sykį pripažino, kad jam svarbus atviras dia- 
logas su žiūrovu. Jis nuosekliai ėjo link to, ką akcentuoja XXI a. teatro praktikai, prašydami 
„ne vaidinti, o dokumentiškai būti“, naudoti „kinematografinį vaidmens kūrimo stilių“. 
Jaunas aktorius, įsijungęs į kolektyvą, kuriame dominavo nusipelnę artistai, tokie kaip Ka- 
zimiera Kymantaitė, Ona Juodytė, Monika Mironaitė, Irena Garasimavičiūtė, Napoleonas 
Nakas, Laimonas Noreika, Juozas Meškauskas, nepabūgo rizikos. „Mindauge“ atvirai kur- 
damas monodramą, jis drąsiai manipuliavo savo būsenomis ir tapo jam „akompanuojan- 
čių“ aktorių — Stepo Juknos, Jono Kavaliausko, Algirdo Sabalio, Henriko Kurausko, Arno 
Roseno, Audrio Chadaravičiaus ir kitų — lyderiu. 

Aktoriaus jausmų prigimtis tapo pagrindiniu atramos tašku kuriant istorinę dramą, 
autoriaus pavadintą „drama-poema“. Jeigu nėra tragiko, tragedijos pastatyti neįmanoma. 
Vancevičius tai suvokė: pasikvietus Adomaitį, kūrinį įmanoma užauginti iki tragedijos, 
naudojant nesusmulkintą, neištrupintą vaidmens kūrimo amplitudę. Spektaklio žanrą šį 
kartą apibrėžė būtent aktorius, o ne literatūros kūrinys. Ilgus Mindaugo monologus, ku- 
riuose išsakomos istorinės tiesos, žiūrovas galėjo suvokti tik dėl individualaus aktoriaus vai- 
dmens suvokimo. Tai nebuvo psichologiškumas. Tragedija buvo statoma iš didelių, tvirtų 
plytų. Vancevičius pripažino, kad be aktoriaus unikalių savybių šito realizuoti neįmanoma. 
Mindaugo vidinė drama, abejonės ir nerimas derėjo su iš pažiūros asketiška Adomaičio vai- 
dybos maniera. Nesitaikydamas prie žiūrovo, atsisakydamas buitiškumo, jis tekstą suvokė 
artimu planu. Mindaugo, kaip daugelio kitų vaidmenų, dramatizmas buvo monumenta- 
lus. Aktoriaus gestai platūs, kalba pilna didingos rimties. 


Adomaičio Mindaugo vaidmens traktuotė — šiuolaikinis tragedijos perskaitymas, kai 
įtempta mintis, susiliesdama su rimtomis kliūtimis, buvo išreiškiama aktoriaus individu- 
aliomis intonacijomis, ir visa tai pakilo iki reikšmingų apibendrinimų. Mindaugo mo- 
nologų tragizmas buvo išreiškiamas ne kibirkščiuojant emocijas, o sutelktomis mintimis, 
veikiančiomis su didele intelektualine ir jausmine jėga. „Eiliuoto teksto valdymas — retas 
reiškinys. Čia Adomaitis pasirodė kaip aukščiausios klasės meistras. Neįtikėtinai įvairi jo 
intonacinė, logiškai prasminga vaidmens partitūra. <...> Mindaugą nužudo ne tiek jo prie- 
šai, kiek suvokimas beprasmiškai ir nusikalstamai nugyvento gyvenimo“*!, — apie vaidmenį 
rašė rusų kritikė Irina Šostak. 

Adomaitis Mindaugo tragedinį dra- 
matizmą augino nuosekliai. Teatro kritikė 
Natella Lordkipanidzė, praėjus keleriems 
metams po premjeros, rašė: „R. Adomai- 
čio Mindaugas sudėtingas, nes nevie- 
nareikšmiai ir sudėtingi istorijos keliai 
ir stiprios aistros, valdančios žmogų; jis 
dramatiškas, nes jame gyvena pavergian- 
ti sąžinė. <...> Jo herojaus smegenys, ap- 
imtos sumaišties ir įtampos, deginančios 
jį, - užkariauja salę.“*? 

Nors kritikams atrodė, kad šis vai- 
dmuo Adomaičiui tiko kaip „gerai pa- 
siūtas drabužis“, aktorius „nesimaudė“ 
šlovės spinduliuose: „Karaliaus Mindaugo 
vaidmuo man labai reikšmingas, turėjęs 


kūrybos procese didelę prasmę. Tačiau 


vis dėlto nesiliauju svajojęs apie kitokio, 

anaiptol ne herojinio, plano vaidme- 
nį — noriu vaidinti įvairiausius žmones, tik tada, jaučiu, galėčiau augti kaip aktorius.“*? 
„Mindaugą“ Vancevičius statė kaip monodramą — tačiau pagrindiniam vaidmeniui jis 
pakvietė du aktorius - Adomaitį ir Rygertą. Kitaip ir būti negalėjo, nes gimstant spekta- 
kliui Adomaitis filmavosi net keliuose filmuose. „Sėkmė? Pralaimėjimas? Pergalė? Žinau 
tik viena: esu persivalgęs. Išsekęs fiziškai ir dvasiškai. Bedirbdamas išsikroviau, viską iš- 
švaisčiau, atidaviau premjerai, nieko nebeliko““*, — tokius svarstymus gali rasti jo minčių 
sąsiuviniuose. Režisieriui tokio valdovo ir reikėjo: abejojančio, nerimstančio. 
Adomaitis Mindaugo vidinę dramą išgyveno ilgai. Šio vaidmens jis „pigiai“ neheroi- 
zavo, neafišavo jo didingumo. Dutūkstantųjų metų pradžioje per vieną iš teatro vakarų 
režisierius Rimas Tuminas paprašė Adomaičio paskaityti ištrauką iš „Mindaugo“. Tuomet ji 

41 Hpuna IllocrTak, „IlpanannexuT HameMy BpeMeHH“, Teampanonaa cu3Ko, 1979, Ne 18, c. 14. 

42 Harenna Jlopakunannase, „YeM xuB TeaTp“, //paeda, 1976-10-03, c. 3. 

43 „R. Adomaitis: įvairūs žmonės, įvairūs charakteriai. R. Adomaičio pokalbis su Gražina Mareckaite“, Kinas, 1973, Nr. 2, 
p. 9. 

44 Regimanto Adomaičio užrašai, 1969. 

suskambo skausmingai, santūriai. Aktorius Mindaugo dramos nepavertė patosišku skaity- 
mu. Skaitydamas jis ieškojo prasmės, siekė, kad sakinys turėtų ir potekstę, ir intonaciją. Ga- 
lima buvo suprasti, koks ieškantis ir žiūrovų išgirstas Mindaugas buvo 1969 metais. Praėjus 
beveik pusei amžiaus Adomaitis išsidavė, koks reikšmingas buvo jam šis vaidmuo: „Man 
ir Sąjūdis iš esmės prasidėjo nuo „Mindaugo“. To pirmojo. Atgimimu dar nė nekvepėjo, 
o kas dėdavosi salėje, vos ištarus žodį „Lietuva“! Nesvarbu, kaip tu vaidini — salė sprogsta! 
Su Vancevičium ilgai sukom galvas, kaip draminę Marcinkevičiaus poemą perkelti į sceną. 
Ieškojom poteksčių, motyvacijos. Kaip kurti personažo charakterį, jei autorius visai nesiekė 
istorinio realizmo. Jam svarbiausia — išlieti to laiko lietuvio širdgėlą dėl prarastos valstybės. 
Jo Mindaugas - pakylėtas nuo žemės, nuo molio - į poetinių apibendrinimų sferą. Vienu 
metu net siūliau: nereikia vaidinti Mindaugo personažo. Parodykim jį kaip menininką, per 
savo prizmę žvelgiantį į istoriją. Gal net skulptorių, lipdantį savą Lietuvos idėją. O paskui 
kažkas ateina ir sugriauna...“ 

1978 metais Justino Marcinkevičiaus „Mažvydas“ taip pat buvo pastatytas kaip mo- 
nodrama. Režisierius Vancevičius Mažvydo vaidmenį patikėjo trims aktoriams — Laimo- 
nui Noreikai, Henrikui Kurauskui ir Regimantui Adomaičiui. „Spektaklio kūrėjai sutelkė 
dėmesį į žodį, jie poeziją girdi ne tik poetiniuose Mažvydo (R. Adomaitis) monologuose, 
intymiose išpažintyse, bet ir archajiškose liaupsėse, ir rupios buities scenose“*“, — apie spek- 
taklio sandarą rašė kritikas Valdas Vasiliauskas. O Dana Rutkutė rašė: „Tik Adomaičiui ir 
pasiseka taip iš tikro išgyventi laimę ir skausmą, vizualiai to (beveik) niekaip neišreiškiant, o 
stipriai užkrečiant savo išgyvenimu ir žiūrovus, ir partnerius. Nuostabus atmosferos kūrimo 
ir išspinduliavimo menas!“* Persikūnijančiu, intuicija besiremiančiu Adomaičiu žavėjosi 
visi rašantieji apie spektaklį. „Jau pirmame spektaklyje R. Adomaitis pakėlė monodramos 
protagonisto naštą, po išorinio nuovargio luobu nepaliaujamai pulsuoja vidinis ritmas, 
mintis, nuosekliai brandinamas išgyvenimas, kuris prasiveržia tai tylia lyriška reminiscen- 
cija, tai intensyvia refleksija. Nenutrūksta šio monologinio vaidmens ištisinė linija, aiškūs 
akcentai, deramai detalizuotas vidinis veiksmas <...>“*, — rašė Vasiliauskas. „Mažvydo gy- 
venimo, jo likimo poslinkiai — tai aktoriaus dvasiniai poslinkiai, todėl personažas pakilęs 
virš buities, jį lydi graudi, tragiško likimo nuojautos žymė““?, — iš viso spektaklio konteksto 
Adomaitį išskyrė prozininkė Emilija Liegutė. 

Kritikai, bandę rašyti apie Adomaičio vaidmenis teatre ir kine, stengėsi jų neatskirti. Ir 
nors kino kritikai ne kartą akcentavo, jog kinas visapusiškiau atskleidžia aktoriaus talentą, 
jie klydo, nes didžiausias aktoriaus privalumas — balsas, kuris galėjo tik teatre kaip reikiant 
suskambėti — juk kine Adomaitį dažnai įgarsindavo kiti aktoriai. Ir tai suprato net tie, 
kurių gimtoji kalba ne lietuvių. Ne kartą į Adomaičio kūrybą didesnį dėmesį atkreipusi 
maskvietė kritikė Irina Šostak rašė: „Ir Mindaugas, ir Mažvydas scenoje tarsi negali nuo žiū- 
rovų nuslėpti nė vieno savo sielos virptelėjimo, nė vienos minties, įkūnytos puikios Justino 
Marcinkevičiaus poezijos žodžiuose. Visi žinome, kad žodžio mokyklos kine nėra, kad jai 


45 Audronė Jablonskienė, ,„Tarpustotės tarp dviejų „Mindaugų“, Respublika, 2014-03-06, p. 11. 
46 Valdas Vasiliauskas, „Suteikęs amžinybėje balsą“, Literatūra ir menas, 1978-06-10, p. 14. 
47 http://ią.lt/kultura/vizualusis-cv-henrikas-vancevicius. 

48 Valdas Vasiliauskas, op. cit. 

49 Emilija Liegutė, „Trys vaidmenys“, Švyturys, 1980-08, Nr. 15, p. 9. 

būdingesnės kitos meninės išraiškos priemonės, ir jau jokiu būdu ne eilės. R. Adomaičiui 
žodis — viena svarbiausių jo išraiškos priemonių. Teatre — pagrindinė.“?? 

Ji pripažino, jog Adomaičiui „istorinis persikūnijimas kategoriškai nepriimtinas. Ir ne 
todėl, kad aktoriui stigtų meistriškumo vaidmens charakteristikai. Jo kūryboje ypač išryš- 
kinta individuali tema, griežtai nužymėti veikėjo psichinių ir fizinių savybių nepakartoja- 
mo derinio kontūrai“?! Analizuodama Adomaičio vaidybą, kritikė per gan trumpą laiką 
sugebėjo įminti pagrindines aktoriaus vaidmens kūrimo ypatybes: „Reikšmingiausius savo 
vaidmenis R. Adomaitis vis dėlto sukūrė teatre. Nepaprastas išraiškos priemonių tikslumas 
ir taupumas, iki asketizmo santūrus šiaip jau be galo turtingo herojaus emocinio pasaulio 
atskleidimas — tai ne tiek šiuolaikinio kino reikalavimai, kiek visų pirma lietuvių naciona- 
linės aktorių mokyklos požymiai. Tad neatsitiktinai tarybiniame kine lietuvių aktoriai tapo 
labai populiarūs. Jiems būdingas meninis braižas labai artimas įtikinančiam šiuolaikinio 
kinematografo realizmui. Lietuvių teatrui būdinga gili vidinė mintis, rūstokas formos tiks- 
lumas, pastangos vertinti herojaus poelgius filosofiškai, o suvaidinti santūriai. Visi šie bruo- 
žai išugdo ypatingo meninio braižo aktorių, jie būdingi ir R. Adomaičiui.“?* Tai patvirtino 
jo suvaidintas Mažvydas. 

1979 metais su lengva ironija Adomaitis 
suvaidino Jokūbą Sobieskį Balio Sruogos dra- 
moje „Kazimieras Sapiega“. Čia jam taip pat 
pavyko išlikti elegantiškam, subtiliam, tiksliai 
perteikiančiam Vancevičiaus režisūrinę koncep- 
ciją. Kai Adomaitis atvirai prašneko apie norą 
vaidinti komedijoje, nes tik tuomet įmanoma 
daugiau improvizuoti, kritikai taip pat tam 
pritarė: „Iš tikrųjų gaila, nes aktorius Jokūbo 
Sobieskio vaidmeniu įrodė, kokie „neatkasti“ 
improvizacijos klodai slypi jo prigimtyje.“?? 

Adomaitis buvo nuoseklus mokytojo Van- 
cevičiaus metodo įgyvendintojas. Abu jie pri- 
klausė prie psichologinio, realistinio teatro kū- 
rėjų. Režisieriaus Vancevičiaus žodžiais, „mūsų 
spektakliuose mes negalėjome žengti žingsnio, 
nežinodami, kodėl mes jį žengiam.“?* Šių mo- 
kyklos pagrindų Adomaitis nepamiršo visą kū- 
rybinį gyvenimą. Tardamas bet kokio vaidmens 
tekstus, jis valdė ne tik kūną, bet ir balsą. Ak- 


toriaus energija pirmiausia buvo nukreipta į 


Jokūbas Sobieskis - Regimantas Adomaitis, Elžbieta - 
Eglė Gabrėnaitė, Kazimieras Sapiega - Laimonas 
prasmių paieškas. Jis kalbėjo, turėdamas aiškų Noreika, Kazimieras Sapiega, WVADT, 1979 

tikslą. Tokia prasminga kalba niekada nepasimetė tarp rampos šviesų, ji buvo išgirsta net 
paskutinėse žiūrovų salės eilėse. Sugebėjęs suderinti išmintį ir jausmus, jis puoselėjo sce- 
ninę kalbą ir judesio išraišką. Kuriant naujus vaidmenis jį lydėjo neišsenkantis reiklumas 
sau, ugdantis aktoriaus profesionalumą. Tokią vidinę ir išorinę harmoniją ypač vertino 
aktorinio meno tyrinėtoja Dana Rutkutė: „Požiūrio rimtumu, realistišku talento prigim- 
ties suvokimu Adomaitis išsiskiria iš didžiumos savo kolegų visuose Lietuvos teatruose, o 
ypač - Akademiniame, kur jaunų, net laikomų talentingais, aktorių kūrybiškumas dažnai 
nuslopsta karjeros pradžioje. Po poros metų niekas nebeprisimena, kad tai buvo talentingi 
žmonės, — jie pasidavė rutinai. Adomaitis kuria savo talentą. <...> Kurdamas vaidmenį, jis 
kuria ir save — Artistą.“?? 

Aktorius niekada nekoketavo ir neslėpė savo nuoseklaus profesinio įdirbio. Samprotau- 
damas apie asmenybių trūkumą, jis prisipažino: „Bet juk iš nieko jos neatsiranda — jas rei- 
kia ugdyti ir mokėti išsaugoti. Man rodos, kad šiuo metu vaidybos mene naudojamės mi- 
nimalia išraiškos galimybių skale. „Pergyvenimo“ meną lyg ir visi jau esame įvaldę, bet kaip 
priversti pergyventi žiūrovą! Niekas ar beveik niekas neeksperimentuoja šia kryptimi — nei 
būsimųjų aktorių paruošime, nei režisūroje, nei dramaturgijoje, todėl ir neatskleidžiame 
naujų ir reikšmingų teatrinio meno tiesų, naujų pasaulių. Vaikštome pramintais takais arba 
ieškome apgraibomis.“?* 

Kita vertus, iš pažiūros „klasikinio“ auklėjimo aktorius kaip retas kuris jo kolega su- 
gebėjo novatoriškai vertinti režisieriaus darbą ir vaidmens rengimą. Viename iš interviu 
Adomaitis sakė: „Kūryba — tai vaizduotės žaismas, improvizacija. Manau, mes per ilgai 
sėdime prie stalo. Juk kiekvienas naujas spektaklis — nauja kūrybinė mįslė, nežinia. Vėl 
viskas iš naujo, tad ar ne geriau, jei tu paklūsti ne tik šaltam logikos balsui, bet sugebi ir 
lengvai improvizuoti. Jeigu savo vaizduotės jėga surandi detalių, suteikiančių personažui 
gyvo žmogaus bruožų, jį sušildančių.“ 

Nors Adomaitis pasižymėjo santūrumu, įvairiuose interviu vengė gilesnių vaidmens kū- 
rimo interpretacijų ir tik sulaukęs brandaus amžiaus prabilo apie aktorinio meistriškumo 
paslaptis: „Scena reikalauja kitokio vidinio ritmo, kitokio energinio užtaiso. Žengdamas į 
sceną tarsi peršoki į kitą orbitą — ten reikia atviro, įtempto nervo, tankesnio širdies plaki- 
mo, minties aktyvumo, stipresnės energetikos. Kitaip bus nuobodu žiūrėti. 

Pavyzdžiui, vaidiname spektaklį ir sekasi puikiai. Grįžęs namo mėginu analizuoti, kodėl 
sekėsi, kodėl buvo ta nuostabi kūrybinė nuotaika, kokie veiksniai padėjo ją sukurti, ką aš 
veikiau tą dieną, kaip gyvenau, kuo buvau užsiėmęs, apie ką mąsčiau. Artėjant kitam spek- 
takliui bandai viską kartoti, darai tą patį ir — nulis! Nulis! Iki šiol nežinomas sėkmės raktas. 
Žmogus — gyvas padaras, jis negali išbūti tam tikros būsenos ar nuotaikos ilgą laiką. Yra 
biociklai, fiziniai ir mentaliniai ciklai, organizmo svyravimai. Anksčiau bandžiau susekti, 
kada sutampa fizinis, mentalinis ir psichinis aktyvumas, bet tas žaidimas greitai atsibodo. 
Esmė ta, kad iš naujo, kasdien iš naujo reikia surasti ką nors tokio, kas tave uždegtų, kils- 
telėtų, sukeltų interesą šiandien būti scenoje. Kartais jau vaidinant visai netikėtai tik žybt 
žybt iš kažkur kibirkštys, ir įsidega ugnelė, paskui įsiplieskia liepsna — tau pačiam staigmena 


55 Dana Rutkutė, „Jau per devintą upę...“, op. cit., p. 7. 

ir naujiena, tarsi šiandien viską darytum pirmą kartą. O kaip valdyti tuos procesus, nežinau 
recepto. Gal todėl ir į pedagogiką niekada nėjau, kad nežinau atsakymo. Galiu tik savo 
kailiu išbandyti vienus ar kitus ėjimus, kurie nežinia ar bus vaisingi. Kitą kartą nepavyksta, 
bet vis tiek suvaidini, žiūrovas gal ir nepastebi tavo nekūrybiškumo, bet po tokio spektaklio 
išeini bjaurios nuotaikos, pavargęs, nepatenkintas. O kai sekasi, gali nežinia kiek išbūti 
scenoje ir jautiesi pailsėjęs.“?7 

Adomaitis buvo reikalingas daugeliui režisierių. Jis galėjo vaidinti istorines asmenybes ir 
greta — groteskiškus, ironiškus personažus. Tačiau, anot kritikų, „bet kuriame vaidmenyje 
jis — visų pirma aktorius Adomaitis, iš kurio individualybės išauga ir Mindaugas, ir Jakovas 
Bardinas „Priešuose“, ir Orlandas, ir Mažvydas, ir Edmundas iš „Karaliaus Lyro“, ir Fran- 
ciskas [tai — kino vaidmenys — aut.]. Net ir tuose vaidmenyse, kur, atrodytų, neįmanoma 
sujungti personaže visais atžvilgiais prieštaringų kūrėjo ir veikėjo, aktorius visada eina tik 
„nuo savęs“, beveik visiškai pajungdamas vaidmenį sau. Ir galbūt ne tiek į jį persikūnija, 
kiek „perkūnija vaidmenį į save“. 

J. Vachtangovas kitados pasakė, jog kiekvienas aktorius privalo būti savo vaidmens reži- 
sieriumi, turėdamas omenyje visų pirma menininko-kūrėjo savarankiškumą, jo iniciatyvą, 
sugebėjimą traktuoti vaidmenį, t. y. sugebėjimą per personažą išreikšti savo požiūrį į gyve- 
nimo reiškinį, vaizduojamą scenoje. Tokiais principais, kurdamas vaidmenis, vadovaujasi ir 
aktorius Regimantas Adomaitis“ .?* Vienu metu bendraudamas ir su partneriu, ir su žiūrovų 
sale, žanriniu požiūriu jis buvo vienas universaliausių dramos teatro aktorių. 

Dar XX a. aštuntojo dešimtmečio pradžioje Adomaitis prasitarė, jog nemėgsta vaidinti 
„teigiamų herojų“. Visi kiti — tiek klasikinio repertuaro, tiek šiuolaikiniai personažai, jį 
vilioja. „Karaliaus Mindaugo vaidmuo man labai reikšmingas, turėjęs kūrybos procese di- 
delę prasmę. Tačiau, vis dėlto, nesiliauju svajojęs apie kitokio, anaiptol ne herojinio, plano 
vaidmenį — noriu vaidinti įvairiausius žmones, tik tada, jaučiu, galėčiau augti kaip aktorius. 
Kartais leidžiu sau pafantazuoti apie Dostojevskio kūrybos bedugnes, nors jokiais savo no- 
rais ir fantazijom nesukursi scenoje Dostojevskio — esame priklausomi nuo daugybės fak- 
torių ir negalime kalbėti apie pasirinkimo laisvę. Pavyzdžiui, vaidmenų pasirinkime dažnai 
lemiamą vaidmenį suvaidina išoriniai duomenys. Ypatingai kinas juos naudoja. Bet mano 
vidus tokiam „nuosprendžiui“ aktyviai priešinasi.“?? Kritikė Dana Rutkutė taikliai apibūdi- 
no šias aktoriaus nuojautas, tiksliau, jam būdingus du vaidybos pradus: „Bendriausiai Ado- 
maičio „akademinį“ laikotarpį nusakytų (atsitiktinis, tikriausiai) kontrasto principas: sti- 
prios herojiškų siekių asmenybės ir groteskiški — ironizuojantys, juokdariški personažai.“ 

Irena Bučienė ir buvo toji režisierė, sujudinusi, atskleidusi kitokį Adomaitį. Savo kūry- 
boje išskirtinį dėmesį rodydama aktoriniams darbams, ji sugebėjo gabius aktorius kilstelti 
dar aukščiau, siekdama atverti jų naujas, dar neregėtas savybes. Į jos režisūrinį lauką neiš- 
vengiamai buvo patekęs ir Adomaitis. Teatrologė Irena Aleksaitė, rašydama apie Bučienės 
režisuotą Karelo Čapeko „Makropulo receptą“ (1973), sulygino du Gregoro vaidmens at- 
likėjus. Kritikuodama Ramučio Rimeikio „per daug susmulkintą“, „nesaikingą“ vaidmenį, 

Regimanto Adomaičio autoportretas, 1961 besuspėjame paskui Gregorą ir jo ste- 

bėtinas „metamorfozes“.“*! Ir pačiam 
aktoriui šis vaidmuo „buvo atgaiva““*. Adomaičio virtuoziškumą „provokavo“ ir partnerė 
Monika Mironaitė, vaidinusi Emiliją Marti. Mironaitė buvo nenuspėjama artistė, patei- 
kianti vis naujus moters pavidalus. Adomaitis kiek prisibijojo dvidešimt ketveriais me- 
tais vyresnės primadonos. Tiksliau, jautė tam tikrą kūrybinę įtampą, norą kuo tiksliausiai 
suvaidinti, asistuoti, prilygti... Net praėjus keturiems dešimtmečiams aktorius nepamiršo 
širdgėlos, kuri tarytum nieko bendro neturėjo su partneryste, bet tiksliai nusakė tuomet dar 
jauno aktoriaus psichologinę būseną: „Kartą aš, vedamas geriausių kolegiškų ketinimų, po 
„Vyšnių sodo“ jai [M. Mironaitei — aut.] pasakiau: „Monika, jūs nevaidinkit Ranevskajos 
jaunos.“ Nes ji — tokią naivią, žavią, aikštingą... Koookia buvo reakcija! Tik tada atsitokė- 
jau: iš kur vaikėzui tiek drąsos! Nes prieš ją tikrai tebuvau vaikėzas, nors jau šį tą ir suvaidi- 
nęs. Ilgai man to įžūlumo neatleido.““? 

Tai ne vien amžiaus skirtumas ar džentelmeniškumo išraiška — tai aktoriaus nuolatinė 
savianalizė, būdinga menininkui. Adomaitis nuolat susilaukdavo komplimentų ne tik iš 
kritikų, bet ir rašytojų, aktorių. Pavyzdžiui, po Bučienės režisuotos premjeros — Friedricho 
Dūrrenmatto „Vaidinam Strindbergą“ (1974) rašytoja Emilija Liegutė apie spalvingą Edga- 
ro paveikslą rašė: „Grakštūs, kupini lengvo trapumo judesiai ir, rodos, tik tarp kitko, su to- 
kiu pat lengvumu pasakyti žodžiai organiškai susilydo ir sukuria ne vien išoriškai žavų vaiz- 
dą, bet ir prasmingą improvizacinį žaidimą, rodantį didelį aktoriaus dvasinį paslankumą.““* 
O praėjus porai savaičių po premjeros Mironaitė, šiame spektaklyje sukūrusi Alisės vaidme- 

nį, savo partneriui ant programėlės užrašė: „Mielas Regimantai, daug kartų pasimokiau iš 
paties — ieškojimo, kantrybės, tylos ir jautraus vaidmens vaizdo matymo. Gaila, kad bai- 
giasi mano sceninės dienos, manęs nelepino gyvenimas dažnais protingais partneriais, taigi 
atsimenu Tave su dėkingumu, nors ir beveik esi išmušęs man L. reikalingą dantį, nes būni 
nuo susikaupimo dar l. kietas. Šiandien aš ligonis ir turiu teisę rašyt ir kvailystes. Katrą iš 
jų taip pavadint — spręsk pats. Monika / Mes kartais užmirštam, kad tai vis dėlto „Mirties 
šokis“. 22 gruodžio 74 metų.““* 

Režisierė Irena Bučienė veik kiekviename spektaklyje siekė aktorių dominantės (ypač 
gyvenimo pabaigoje net programėlėse ar afišose ji prašė kūrėjus rašyti pradedant aktoriais, o 
po jų — visus likusius). Spektaklyje „Vaidinam Strindbergą“ ji tarytum antrino Dūrrenmat- 
to pjesės įžangoje užrašytoms mintims: „1943 metai. Bazelyje žiūriu Strindbergo „Mirties 
šokį , dalyvaujant Marijai Fein“ ir Rudolfui Forsteriui“; atmintyje išlieka aktoriai, bet ne 
pjesė.“““ „Buržuazinės santuokos“ tragedija, skirta trims aktoriams, dėl unikalios partne- 
rystės virto asmenybių spektakliu. Monika Mironaitė (arba Lidija Kupstaitė), Regimantas 
Adomaitis (arba Jonas Kavaliauskas) ir Laimonas Noreika vienas kito neužgožė —- vieni ki- 
tus stiprino, suteikė dar didesnį pasitikėjimą savimi. Kondensuotus Dūrrenmatto sceninių 
situacijų variantus darniai suvaidino unikalus aktorių trio. 

Dovydas Judelevičius, analizuodamas Michailo Bulgakovo „Moljerą“ (1984), kurį taip 
pat režisavo Bučienė, pastebėjo Adomaičiui būdingą atsiribojimo efektą, dažnam vaidme- 
niui suteikusį išskirtinumą. Liudvikas „apskaičiuoja kiekvieną žodį, intonaciją, gestą, lyg 
būtų iš anksto viską surepetavęs. Jis protingas ir išmano meną, tačiau dar labiau jis vaidina 
protingą valdovą ir išprususį mecenatą. <...> Atsiradus ironiškam aktoriaus atsiribojimui, 
ir Liudvikas iškyla kaip neeilinė asmenybė.“*? 

Poreikis išreikšti save kiekvienam naujam vaidmeniui suteikė drąsos ir kūrybinės laisvės. 
Šį Adomaičio bruožą vertino ir režisieriai, pastebėjo ir žiūrovai. Kurdamas klasikinius ir 
šiuolaikinius, teigiamus ir neigiamus personažus, jis sugebėjo išlikti „mūsų laikų heroju- 
mi“ — artimu savo amžininkams. Iš pažiūros sėkmės lydimas aktorius niekada neužmigo 
ant laurų. „Nors man ir labai priekaištaujama dėl racionalumo, manau, kad geriausiomis 
savo gyvenimo akimirkomis (kalbu apie sceną) esu pasąmonės impulsų valdomas aktorius. 
Maryr, dėl to ir į techniką mažai dėmesio kreipta. Pasikliauta intuicija, jausmu. Ir tai tur- 
būt teisinga.““? Tokiomis nuostatomis vadovaudamasis jis sukūrė Juną Gabrielį Borkma- 
ną Henriko Ibseno to paties pavadinimo dramoje, kurią režisavo Henrikas Vancevičius 
(1981). Kritikė Audronė Girdzijauskaitė lygindama du Borkmanus - Regimanto Adomai- 
čio ir Artiomo Inozemcevo, pakviesto iš Rusų dramos teatro (Adomaitis tuo metu filmavosi 
net keliuose įvairių kino studijų filmuose), rašė: „Pirmasis atrodė energingas, slepiantis 
moralinį nuovargį, savotiškai žavus, galintis kalnus nuversti — tik patikėk juo! Gyvenimo 

Maria Fein (1892-1965) - Austrijos aktorė ir teatro režisierė. 

Rudolf Heribert Anton Forster (1884—1968) - Austrijos aktorius. 

Junas Gabrielis Borkmanas - Regimantas Adomaitis, freken Ela Rentheim - Vaiva Mainelytė, 
Junas Gabrielis Borkmanas, LVADT, 1981 


troškimu ir kažkuo nenumaldomu dvelkė visa jo stamantri figūra. Jokių dvejonių, jokio 
kaltės jausmo.“*? Adomaičiui, kuriančiam vaidmenį jau keturioliktame Vancevičiaus spek- 
taklyje, buvo nesunku perprasti režisieriaus sumanymą, kurio esmė buvo iškelti Borkmano 
tragediją: koks bebūtų protingas ir pasitikintis, jis taip pat gyvenime gali suklupti. 

Po Borkmano ėjo ne mažiau įdomus Andrejaus Golubevo vaidmuo Aleksandro Gel- 
mano dramoje „Akis į akį su visais“, kurią pastatė Bučienė (1982). Nors Golubevas buvo 
teigimai įvertintas kritikų, pamiltas žiūrovų, pats Adomaitis vis dėlto pripažino, kad jam 
artimesni klasikiniai vaidmenys. Netrukus po premjeros jis kaip tikras romantikas svarstė 
apie aktoriaus pašaukimą apskritai: „Kiekviena banga turi savo dinamiką: pradžią, kulmi- 
naciją, pabaigą, kiekvienam, kad ir pažangiausiam reiškiniui, ateina rutinos metas. Taip, 
ko gero, atsitiko ir su mūsų natūraliuoju herojumi, natūraliuoju aktoriumi. Buvo nukryp- 
ta į kitą kraštutinumą: protestuojant prieš teatrališkumą, neretai atsisakoma charakterio 
kūrimo, kas juk visada sudarė teatro ir pačios vaidybos esmę. Po sceną ir po ekraną ėmė 
vaikščioti prižemintas, supilkėjęs herojus, kuriamas gana skurdžiomis vaidybos priemonė- 


Grimo kambaryje prieš spektaklį Junas 
Gabrielis Borkmanas, LVADT, 1981 

69 Audronė Girdzijauskaitė, /bsenas Lietuvos teatro veidrodyje (1918-1998), Vilnius: Lietuvos rašytojų sąjungos leidykla, 

mis. Visi pajutome — tapo nebeįdomu. Atsirado polinkis grįžti prie tos anksčiau neigtos 
estetikos, kuri reikalavo iš aktoriaus aukščiausio profesionalumo, talento, sugebėjimo spal- 
vingai, aštriai, paradoksaliai vaidinti, kuri grąžintų vaidybai įvairovę, galimybę realizuoti 
fantastiškiausius vaizduotės polėkius.“"* Jis kaip graikų tragikas siekė kūrinių, susijusių su 
didelėmis aistromis ir didvyriškais poelgiais. 

Analitinis požiūris į aplinką Adomaičiui būdingas visais gyvenimo laikotarpiais. Nors 
aktorius daug kartų galėjo didžiuotis „pagiriamąja“ kritika, jis dažniau pabrėždavo griež- 
tos analizės reikalingumą: „Protinga kritika veiksminga, padeda į save pažiūrėti iš šono. Ir 
populiarumas malonus. Be to, pas mus jis nėra varginantis. Lietuvoje nėra tokių fanatiškų 
žiūrovų kaip Maskvoje. Ir reakcija salėje ramesnė, ir niekas po spektaklio nesibūriuoja prie 
tarnybinio įėjimo. Įkyrumas ir egzaltacija erzina.“ 

Adomaičio niekada nedomino fasadinė teatro pusė. Siekdamas analitiškumo ir inter- 
pretavimo galimybių, jis su džiaugsmu priimdavo visus kūrybinius iššūkius. Tokia galimy- 
bė jam pasitaikė, kai režisierius Jonas Vaitkus jį pakvietė į Kauno dramos teatrą Kaligulos 
vaidmeniui to paties pavadinimo Albert'o Camus dramoje (1983). „Aš jau ilgėjausi nau- 
jo — ryškios formos kelio. Buvo pabodusi beformė „teisybėlė“ scenoje“, — sakė aktorius. 
„Iki šiol esu dėkingas už galimybę suvaidinti Kaligulą, nors vaidinau neilgai, tik keliuose 
spektakliuose.“? Režisierius, net praėjus daugeliui metų, sakė: „Apie Adomaitį daug gal- 
vojau, nes jutau jo sprogstamąją galią. Manau, kad gal ir dėl to jis atsitraukė iš spektaklio. 
Aktorius galėjo išsigąsti savęs. Po pirmųjų premjerų jis pasakė, kad nesuspėja paskui /4 
traukinį bėgti, — kaip jis įsivaizdavo, koks tas Kaligula buvo.“"* Netrukus kurti šį vaidmenį 
buvo pakviestas Valentinas Masalskis. „Tada spektaklis iš esmės pasikeitė: R. Adomaitis 
vaidino Kaligulos eksperimentą, V. Masalskis — Kaligulos likimą, R. Adomaitis žaidė šach- 
matais, V. Masalskis žaidžia ugnimi.“ 

Adomaitis šį vaidmenį suvaidino klasiškai tragiškai, jis iškildavo virš absurdiško pasau- 
lio, ir jo žiaurumas, ir jo kaltė buvo aiškūs ir tikslūs; kankinantis ieškojimas tarytum atitiko 
jį patį. Toks Kaligula tvoskė šalčiu, jo sakomos tiesos buvo grįstos labiau protu nei jausmais. 
Vyriškas, valingas — bet savo idėjų vergas, Adomaičio Kaligula pats užaugino savo kančias, 
iškentėjo tą kruviną eksperimentą, kurį jis darė su kitais ir pirmiausia su pačiu savimi. Šio 
eksperimento ištakos, įsitikinęs Kaligula, nepavykęs gyvenimas. Aktorius prisiminė: „Tu- 
rėjau savo įsivaizdavimą. Bet Vaitkus pasiūlė ką kita. Visai kitus prisitaikymus. Rezultatą 
(mizanscenų, charakterio prasme), iki kurio reikia užaugti, pripildant vaidmenį kraujo ir 
gyvybės. Be galo sunku „užpildyti“ tai, ką siūlo Vaitkus. Supratau tada, kodėl prieš jį buvo 
sukilimai Kaune ir Vilniuje... Nepajėgia aktoriai. Fiziškai ir dvasiškai pavargsta. <...> Da- 
riau kiek galėdamas... Ilgas buvo procesas.“7* 

Antrasis vaidmens atlikėjas Valentinas Masalskis netikėtą pirmojo Kaligulos pasitrauki- 
mą paaiškino: „Kažkada, važiuojant iš Kauno į Vilnių, Adomaitis manęs paklausė, ar aš no- 

rėčiau suvaidinti Kaligulą? Prisipažinau, kad labai norėčiau, nes man egzistencialistai buvo 
viskas... Camus, Sartre'as, Heideggeris, Maceina... Tuomet Adomaitis prasitarė, kad jis ne- 
labai norintis tą vaidmenį vaidinti.“"? Įdėmiau įsižiūrėjus į Adomaičio kūrybą ir įsigilinus į 
jo mintis įvairiuose interviu ar dienoraščiuose, aiškėja, kad pagrindinė priežastis buvo psi- 
chologinė: vaidmuo tapo neatskiriama kūno dalimi. „Su kai kuriais fantomais taip suartėji, 
jog tie numirėliai ima veikti tave. Man taip vos neatsitiko su Francu ir Kaligula. Pavojingas 
dalykas, todėl ir reikia išlaikyti tam tikrą distanciją tarp savęs ir personažo“"8, — praėjus 
daugeliui metų prasitarė aktorius. 

Kaligulos vaidmuo ilgai „persekiojo“ Adomaitį, — tai išduoda jo rankraščiai, tarp kurių 
yra ir konkreti šio vaidmens analizė (žr. p. 165—167), ir tuo metu spaudoje pasirodę įvairūs 
apmąstymai: „Kaip bebūtų paradoksalu, giliausiais susiliejimo su personažu momentais, 
kai tu esi jau nebe tu, o tas kitas žmogus, paaštrėja distancijos pojūtis, išdygsta trečiasis ste- 
bėtojas, kuris regi ir personažą, ir tave patį. Tu lyg ir vadovauji vaidmeniui ir nebepriklausai 
pats sau, bet tas trečiasis, kuriam atsiradus įgyji aiškiaregiškumą, leidžia, susiliejus su perso- 
nažu, iš distancijos kontroliuoti vaidmenį.“"? Arba: „Aktoriui laimė — tam tikras savinaikos 
procesas. Man laimė - jausmų pilnatvė. <...> Mane visada viliojo tragiški likimai. Per juos 


aš gaunu galimybę eiti iki kraštutinės ribos.“*“ 


Eugene'as O'Neillas savo kūrinio „Ilgos dienos kelionė į naktį *! 
sutuoktinei Karlotai, rašė: „Tai dėkingumo duoklė už tavo meilę ir švelnumą, kurie su- 
stiprino mano tikėjimą ir meilę. Dėl to tikėjimo pagaliau aš galėjau papasakoti apie savo 
mirusius artimuosius ir parašyti šitą pjesę — parašyti ją su didele užuojauta visiems besikan- 
kinantiems Taironams, suprasdamas ir atleisdamas kiekvienam iš jų.“ Džeimso Tairono 
vaidmuo buvo patikėtas Adomaičiui. Premjeros dieną (1989 03 19) spektaklio režisierius 
Gytis Padegimas, tarytum perfrazuodamas genialųjį amerikiečių dramaturgą, ant spekta- 
klio programėlės aktoriui užrašė: „Mielas Regimantai, mūsų ilgasis keliavimas į O'Neillą, 
kurio metu keitėsi daugybė dalykų mumyse ir apie mus, atrodo, artėja į pabaigą, jeigu čia 
pabaiga iš viso įmanoma. / Širdingas dėkui už supratimą, toleranciją, visišką pasiaukojimą 
darbui! / Su dėkingumu, meile ir pagarba Gytis.“32 Tai — tik trumpas darbo nusakymas, 
tačiau jis būdingas Adomaičiui ir kuriant kitus vaidmenis. Padegimas tiksliai pastebėjo 
šio aktoriaus vidines būsenas. Juk Adomaitis ne viename interviu yra užsiminęs apie savo 
ego, kuris išryškėja, vos tik prasideda „kelionė“ į naujo vaidmens pasaulį. Būdamas puikus 
analitikas, jis buvo geras įrankis režisieriui ir pats save pasmerkė nuolatiniams ieškojimams. 

Save, o kartu ir vaidmenis analizuojantis Adomaitis pripažino aktorinės profesijos 
dėsningumą: „Užlipai į kalnelį — gerai. O tam, kad eitum toliau, reikia nusileisti ir kito 
aukščio siekti iš naujo.“3? Tam tikru aktoriaus renesansu tapo AA vaidmuo Stawomi- 
ro Mrožeko „Emigrantuose“, kuriuos prieš pat Nepriklausomybę (1989 11 17) pastatė 


dedikacijoje, skirtoje 

AA - Regimantas Adomaitis, XX - Vytautas Rumšas, Emigrantai, LVADT, 1989 


Irena Bučienė. Tai — tvirtai suregztas spektaklis, virtęs dviejų aktorių — Regimanto Ado- 
maičio ir Vytauto Rumšo meistrystės benefisu. Nuo pat pradžios šis spektaklis skambėjo 
pranašiškai, skelbdamas ne tik temos aktualumą, bet ir grėsmingai besitęsiančios istorijos 
pasikartojimus. Tai buvo vienintelis spektaklis šiuolaikine tema, kurį Adomaitis labiau- 
siai vertino: „Visiškai naujai atskleistas visuomenės pjūvis. Susiduria du socialistinio la- 
gerio gastarbaiteriai užsienyje. Prasčiokas ir inteligentas, gyvenimo aplinkybių nustumti į 
marginalinį užribį. Toks dvigubas 5omo sovieticus skerspjūvis. Atsidūrę normalioje terpė- 
je jaučiasi lyg žuvys, išmestos į krantą. Nebemoka gyventi. ...Rumšo proletaras džiaugiasi 
nusipirkęs pigių konservų. Inteligentas, dirstelėjęs į etiketę: betgi čia šunims! Ir kaip ne- 
prisiminsi mūsų varganos buities užsienio gastrolėse, kai taupėme kiekvieną dienpinigių 
skatiką lauktuvėms namiškiams...“** 

Kritikai be išlygų įvertino aktorių duetą („magijos nepajėgtų apibūdinti visų teatro kri- 
tikų instrumentai'“*?), apie Adomaitį rašydami: „Kas, jei ne aristokratiškos plastikos ir ra- 
cionalaus mintijimo Regimantas Adomaitis, gali vaidinti Intelektualą.'** „AA - išsiblaškęs 
individualistas-anarchistas, į kiekvieną XX klausimą atsakantis tarptautinių žodžių tirada, 
su pedantišku mokslininko kruopštumu nagrinėjantis kiekvieną žodį, emociją ar jausmą. 


<...> R. Adomaitis lipdo savo AA lyg iš smulkių detalių, kiekvienas jo judesys — ūmus ir 

nežabotas energijos protrūkis — tikslus, išreiškiantis jo nuolatos besikeičiančias būsenas, 
kurias sąlygoja ne tiek personažo psichologija, kiek baltojo klouno kaukės bruožai.“*? 

Nors Adomaitis sąmoningai režisavo savo vaidmenis, jis niekada neneigė režisieriaus 
reikalingumo: „Nesąmonė! Tik režisierius mato visumą.“** Dėl tokio požiūrio jam puikiai 
sekėsi dirbti su skirtingais režisieriais. O teatro visumos samprata jam taip pat buvo labai 
svarbi. Jis vertino pastovumą — savo teatro trupę, aplinką. Kai estų režisierius Mikkas Mi- 
kiveris 1994 metais Valstybiniame jaunimo teatre planavo statyti Henriko Ibseno „Lauki- 
nę antį, Adomaičiui pasirinkti buvo pasiūlyti net keli vaidmenys. Į tai Adomaitis laiške 
atsakė: „Verle manęs nedomina (esu laisvas, naudojuosi pasirinkimo teise), dėl Jalmaro 
aš būsiu neįtikinamas (nors ir seniai užbaigiau su herojais, visgi fiziniai duomenys kai ką 
lemia, o Gregersas man toks atgrasus, kad nenorom jį pradėsiu šaržuoti. Lieka tik Relin- 
gas, bet Jaunimo teatre ir savų „girtuoklių“ užtenka, kokia prasmė jiems mane kviestis.'*? 
Nebijodamas individualių eksperimentų, darbo su pačiais įvairiausiais režisieriais, vis dėlto 
jis pagrindinį dėmesį sutelkdavo į aktorinio meistriškumo klausimus. Jam rūpėjo tai, kas 
vyksta su juo pačiu, kuriant vieną ar kitą vaidmenį: „Yra tokia sąvoka kaip medžiagos pasi- 
priešinimas. Kaip sunku yra atsiverti, traukti iš savęs tas emocijas, išgyvenimus, apnuoginti 
sielą, išeiti iš savęs į viešumą, kai dažnai norisi priešingai — užsisklęsti, pasislėpti, susigūžti. 
Šis vektorius į išorę yra savęs naikinimo, savęs daliji- 
mo vektorius. Pasakymas, kad aktorius kiekvienąkart 
scenoje miršta, nėra tik frazė. Kaskart miršta dalelė jo 
sielos. Aktoriai, suvaidinę daug vaidmenų, nebeturi 
sielos. Kažkada aktorių neleisdavo laidoti kapinė- 
se — kaip besielių būtybių.“?* 

1996 metais tuometiniam Akademiniam dramos 
teatrui įpirkti anglų dramaturgo Ronaldo Harwoodo 
autorines teises buvo beveik neįmanoma — jam atsto- 
vaujanti britų autorių teisių agentūra reikalavo neįtikė- 
tinai didelio honoraro. Vien dėl to, kad Algirdo Latėno 
režisuojamame „Aprengėjuje“ sutiko vaidinti Adomai- 
tis, buvo kreiptasi į valdžios institucijas, prašant tarpi- 
ninkauti dėl leidimo statyti spektaklį. Lūkesčiai išsipil- | Megsė. Larisa Kalpokaitė, Seras - Regimantas 
dė. „Aprengėjas“ buvo sėkmingai buvo rodomas tol, kol Adomaitis, Aprengėjas, LVADT, 1996 


baigėsi sutartyje numatytas vaidinimų skaičius. 

Pjesė „Aprengėjas“ remiasi susižavėjimų ir nusivylimų derme. Tai pjesė pjesėje, teatras 
teatre. Profesionalams šį spektaklį buvo smalsu žiūrėti regint save iš šalies, žiūrovui — tai 
teatro užkulisiai, kurie vienu ar kitu požiūriu traukia kiekvieną, bent kiek nutuokiantį 
apie teatro virtuvę. Adomaitis tuometinio Akademinio dramos teatro scenoje nesirodė apie 
šešerius metus (per tą laiką buvo suvaidinęs tik Mindaugą Žemutinėje pilyje"), o po ilgokos 

Justinas Marcinkevičius, Mindaugas, režisierė I. Bučienė, Žemutinė pilis, premjera 1994- 07-06. 


pertraukos grįžęs į sceną sujungė praeities 
„mitologiją“ su tikrove. 

Teatro kritikė Rūta Oginskaitė savo tekstą 
apie spektaklį pradėjo nuo to meto sensacin- 
go aprašymo: „Nuo penktadienio vakaro prie 
Akademinio dramos teatro būriavosi minios. 
Tai žiūrovai, laukę „Aprengėjo“ premjeros 
kaip malonaus įvykio.“?! XX a. paskutiniaja- 
me dešimtmetyje Lietuvos teatrai dėl intensy- 
vių politinių įvykių išgyveno žiūrovų atoslūgį. 
Du pagrindinius vaidmenis suvaidinę aktoriai 
Regimantas Adomaitis (Seras) ir Arūnas Saka- 
lauskas (Normanas) tapo rimtu masalu skir- 
tingų kartų žiūrovams. 

Adomaitį visa spauda sutiko entuzi- 
astingai, negailėdama pagyrų: Sero „vai- 
dmuo suteikė jam galimybę net neatverti 


sielos, o tiesiog plėšte praplėšti ją stebint 
sėkmingai publikai. Tikrų tikriausiai 


Normanas - Arūnas Sakalauskas, Seras - Regimantas 
Adomaitis, Aprengėjas, LVADT, 1996 grodamas akordeonu valiūkišką „neapo- 


lietišką“ melodiją ir šokdamas ant stalo 
džiaugsmo ir žmogiškumo triumfo šokį, tuo vėl pakerėdamas sielas dėkingos publikos, 
kuri, regėdama didžiojo talento įkvėpimą, pati tą akimirką pasijunta talentingesnė ir 
kurianti kartu su juo. '?* 

Teatrologė Ramunė Marcinkevičiūtė, neslėpdama susižavėjimo, rašė: „Seras išpro- 
vokavo sugrįžti į sceną aktorių Regimantą Adomaitį. Ačiū, Ronaldai Harwoodai! Su- 
grįžimas — efektingas. Ir nors niekur nedingo ankstesnis karalių majestotiškumas, Sero 
atveju jis nekenkia. Kas įkalė į galvą banalybę, jog R. Adomaitis — netemperamentingas? 
Nesąmonė. Jo Seras dinamiškas, sugestyvus, pašėlęs. Aktorius tiksliai perteikia išsekusio, 
psichinę pusiausvyrą praradusio žmogaus nenuspėjamą blaškymąsi iš vienos emocinės 
būsenos į kitą. 

Seras isteriškai rauda, plėšo nuo galvos perukus, plevėsuoja rankomis, palaimingai šoka 
ir groja akordeonu, svirduliuoja nuo išsekimo. R. Adomaitis rodo Serą esant gudrų, įnorin- 
gą, ekscentrišką, akimirkomis pasiekdamas net atstumiantį efektą, tačiau per visą spektaklį 
aktorius išlaiko aukštai iškeltą Didelį Pasiteisinimą. Dėl beribio egoizmo, amžinojo artisto 
palydovo, žiauriai kertančio per artimiausiuosius. Bravo, Sere Adomaiti!“3 

Sio aktoriaus įsikūnijimą į vaidmenį tiksliai apibūdino ir kritikas Audronis Liuga, rašyda- 
mas, jog „R. Adomaitis neslepia savo asmeninio santykio su vaidmeniu, nekausto savo aktori- 
nės prigimties, leisdamas jai laisvai reikštis, dominuoti, ir pats tuo mėgaujasi. Jo Seras išgyvena 


91 Rūta Oginskaitė, „Aprengėjo“ premjera su dviejų kartų žvaigždėmis“, Lietuvos rytas / Sostinė, 1996-03-20, p. 52. 

92 Juozas Žemgaila, „Regimanto Adomaičio sugrįžimo skausmas ir triumfas“, Respublika, 1996-03-19, p. 17. 

93 Ramunė Marcinkevičiūtė, „Aprengėjas“: teatromanija pagal Ronaldą Harwoodą ir Algirdą Latėną“, Lietuvos rytas / Mūzų 
malūnas, 1996-03-22, p. 39. 

Seras - Regimantas Adomaitis, Miledi - Eglė Gabrėnaitė, Aprengėjas, LVADT, 1996 


artėjančią senatvę, bet sugeba išlikti impozantiškas ir neprarasti gyvenimo džiaugsmo, įtaigiai 
pateisinti savo „mažas nuodėmes“ ir simpatiškai eksponuoti profesinius kompleksus.“?* 

Pats aktorius pripažino šio vaidmens svarbą savo gyvenime: „Su šiuo personažu iš tiesų 
susiję labai daug mano gyvenimo analogijų. Ir ne tik mano... Bėgta į tikslą, sąžiningai 
stengtasi kažką nuveikti, tikėta egzistavimo, pašaukimo prasmingumu... paskutinį kartą 
vaidindamas vėl prisiminiau V. Žalakevičių. Juk tai apie jį! Net paskutinę savo gyvenimo 
akimirką rado jėgų šypsotis.'*? Nors spektaklis labiausiai buvo kurtas dėl Adomaičio (žr. 
Algirdo Latėno pasisakymą, p. 119—120), aktorius bandė savo personažą pasukti tai į vieną, 
tai į kitą pusę, stengėsi nevaidinti savęs, „o kurti apibendrintą aktoriaus paveikslą, kad būtų 
įmanoma suvokti šios profesijos fenomeną...“?* 

Sero vaidmuo ir iki tol trukusi kūrybinė pauzė dar labiau sutvirtino Adomaičio pro- 
fesines pažiūras, leido jam dar lanksčiau keisti savo įsitikinimus, dar intensyviau mąstyti 
apie teatrą: „Šiandien teatre vien psichologinės tiesos per maža. Dramaturginės situacijos, 
žmonių charakteriai yra amžini, ir mums dabar įdomiau manyti, „kaip“ jas pateikia vie- 
nas ar kitas režisierius, aktorius. Daugelis vaidinamų pjesių buvo rašytos anam, senajam, 
teatrui, o juk šiandienos žmogaus protas ir informacija yra taip toli pažengę, kad primity- 
vu ir nereikalinga žiūrovui aiškinti paprastų dalykų ir daugiau galima pasakyti naudojant 
metaforas ar abstrakčius ženklus. Scena — tai sutartinė erdvė, kurioje kuriamas iliuzinis 


vaizduotės žaismas, ir teatro uždavinys — priversti žiūrovą patikėti iliuzija, sukurti tokią 


94 Audronis Liuga, „Apie teatro užkulisius ir nepagydomą nerimą“, 7 meno dienos, 1996-03-29, p. 4. 
95 Jadvyga Godunavičienė, „Gyvenimo medus ir pelynai“, Vakarinės naujienos, 1996-12-20, p. 6. 
96 „Teatras buvo mano tikslas. Šešiasdešimtmečio išvakarėse su aktoriumi Regimantu Adomaičiu kalbasi Rasa Vasinauskai- 


tė“, 7 meno dienos, 1997-01-31, p. 2. 


Kazarinas, Maskaradas, VVMT, 1997 


daugiaplanę, daugiasluoksnę scenos kalbą, kuri žadintų 
ir žiūrovų fantaziją...“? 

Atvirai žvelgdamas į gyvenimą, gerbdamas kiekvie- 
no režisieriaus koncepciją, Adomaitis ir toliau tęsė savo 
teatrinę kelionę: priėmė naują iššūkį — kurti Kazarino 
vaidmenį Rimo Tumino režisuojamoje Michailo Ler- 
montovo dramoje „Maskaradas“. Sūnui Vytautui, tuo 
metu studijavusiam Amerikoje, Adomaitis rašė: „Mėne- 
sio gale — „Maskarado“ premjera (1997 02 27). Nors 
mano darbelis nedidelis, dirbt įdomu, žavi Tumino im- 
provizacijos. Bet jaučiuosi lyg pirmą kartą būčiau atėjęs 
į teatrą. Matyt, kiekvienas stilius, meninė kalba, srovė 
iškelia savo veikėjus, užšokt ant kitos bangos ne kiekvie- 
nam lemta. Bet kodėl nepabandžius?“?* Nors repeticijų 
pradžioje Adomaitis buvo kiek išsigandęs, klausdamas, 
„ar sugebėsiu ten būti, ar sugebėsiu kalbėti jo teatro kal- 
ba, ar ją išmoksiu, ar man vėl reikės pradėti mokytis nuo 
elementoriaus“ *?, bet, vos jam įsigilinus į šio režisieriaus 
darbo metodą, abejonės išsisklaidė: „Su Tuminu dirbu 
pirmą kartą, bet suspėjau pastebėti, kad šio režisieriaus 
kredo — principinis stereotipų naikinimas, tarp jų ir kla- 
sikinio literatūros interpretavimo stereotipų. Tuminas 
absoliučiai paneigia įprastą aistrų eigą, ieško visiškai 
netikėtų momentų. Tai ne paprasta „kita traktuotė“, o 
visiškai kitas teatras.“ !*0 

Adomaitis, dar 1998 metais rašydamas laišką į Mas- 
kvą pažįstamam Nikiforui Sykčinui“, jausdamas prieš- 
premjerinę įtampą, abejojo: „Spektaklyje „Maskaradas“ 
aš truputį užimtas, vaidinu Kazariną, kuris pagal Tumi- 
no sumanymą ypač transformuotas ir sutrumpintas. Ir 
apskritai, ar neatkreipėte Jūs dėmesio į tai, kad aktorius 
teatre tampa nereikalingas, dominuoja tik režisūrinis įsi- 
kūnijimas. Stanislavskio patarimas režisieriui „numirti 
aktoriuje“ — pamirštas, mirė ar tiesiog nereikalingas?!" 

Spektaklyje buvo du Kazarinai — dvi traktuotės. 
Regimantas Adomaitis ir Vytautas Grigolis nepasidavė 


Kazarinas, Maskaradas, VVMT, 1997 

97 Ibid. 
98 Laiškas sūnui Vytautui (juodraštis), 1997-02-10, Regimanto Adomaičio archyvas. 


99 Iš autorės pokalbio, 1997 m. sausis. 
100 Tarrana Banrymuukene, „PerumanTac AxoMaKTHC H Dyrenna BažiopuTe: «<UyBcBa HaM NOojapHKH Apyr Apyra»“, 2x0 


Jlumėvi, 31 auBapa 1997, c. 5. 
101 Laiško juodraštis, 1998-01-02, Regimanto Adomaičio archyvas. 


“ Nikifor Sykčin — rusų teatrologas, buvęs Vilniaus konservatorijos (LMTA) prorektorius. Išvykęs iš Lietuvos jis rašė aktoriui 


nemažai laiškų, kviesdamas apsilankyti Maskvoje. 

Fransua, ju LNDT, 1998 


lyginami. Abu neišsižadėjo savo amplua — jų ir neįmanoma išsižadėti. Adomaitis — orus 
vienišius, o Grigolis - paprastesnis, atviresnis. Romantinė drama ir tai, kad režisieriaus ne- 
silaikė griežtų jos statymo kanonų, leido aktoriams naudoti kiek skirtingus vaidybos stilius. 
Šis pirmas Adomaičio susitikimas su Tuminu tapo tvirtos jų draugystės pradžia. 

Adomaičio kūryboje būta ir netikėtai keistų atradimų. Pavyzdžiui, Fransua vaidmuo 
Franciso Vebero „Vėploje“, kurią 1998 metais pastatė Ramutis Rimeikis. Adomaičio vai- 
dmuo tapo spektaklio triumfu. Mažiau įgudusi akis turbūt iš pradžių net nepažino šio 
garsaus aktoriaus, kadangi režisieriaus, dailininkės ir savo temperamentingos vaidybos dėka 
jis sukūrė vitališką, nenuspėjamą, šmaikštų, ypatingos plastikos vyriškį, retsykiais net pa- 
nėšėjantį į prancūzų aktorių Jeaną Paulį Belmondo. Šviesiu, natūralių medžiagų kostiumu 
(tarytum iš aktoriaus kasdienybės) ir šviesiu peruku dailininkė Virginija Idzelytė kardinaliai 
pakeitė nusistovėjusį statiško „karaliaus“ įvaizdį, tą adomaitišką Adomaitį, kurį paprastai 
kūrė išdidus aktoriaus stotas ir sudvasinti judesiai. Fransua — valiūkiškas pramuštgalvis, 
persisunkęs rafinuočiausiu humoru. Aktorius, sąmoningai vaidindamas situacijų komediją, 
žiūrovus dar labiau įpainiojo į komedijos pinkles. Adomaitis puikiai valdė tekstą: pusiau 
greitakalbe raiškių raiškiausiai pliekdamas ilgiausias tiradas, jo Fransua iš delikataus pe- 
danto virto meilės maniaku, kol galų gale tapo normaliu žmogumi. Likimo suvestas su 
partneriu Vytautu Rumšu (antrasis po Mrožeko „Emigrantų“ šitoks ryškus aktorių duetas), 
jis dar sykį demonstravo subtilų partnerystės jausmą. Tai nebuvo aktoriaus lindimas į akis 
en face — linguojant galvą ir išpūtus akis reaguoti į kaimyną. Nuolat mindžiukuojantis, 
savo personažo minčių pasaulyje „besikuičian- 
tis Adomaitis galėjo puikiai bendrauti su par- 
tneriu, stovėdamas į jį nugara ar net pasislėpęs 
už sąlygiškų dekoracijų. Jį jautei ir laukei jo pa- 
sirodymo. Prancūziškoje pjesėje jis atrodė labai 
prancūziškas. 

Hendelio vaidmuo Paulio Barzo „Susitikime“ 


(1999) buvo netikėtai pasiūlytas režisieriaus Rai- 

mundo Banionio. Komedijos siužeto pagrindas — išgalvota istorija apie Bacho ir Hendelio 
susitikimą 1747 metais Bacho priėmimo į Muzikos mokslų draugiją proga. Ji buvo statoma 
numanant, kad kiekvienas vaidmuo bus tam tikras garsių aktorių — Regimanto Adomai- 
čio, Donato Banionio, Vytauto Tomkaus ir Vytauto Rumšo benefisas. Kurdamas spektaklį 
režisierius neutriravo žinomų istorinių asmenybių būdo savybių — siūlydamas aktoriams 
vaidmens piešinį, jis tiesiog ieškojo genialumui būdingų išorinės elgsenos požymių. Gal 
todėl buvo toks veržlus, užsidegęs, nuo pirmųjų sceninių minučių afišuojantis savo autori- 
tarizmą Adomaičio Hendelis. Visada galantiškas, aristokratiškų manierų, artistiškai išdidus 
Adomaitis sceną pripildė vulkaniškos jėgos, egocentriškų reakcijų. Nuo pat pirmųjų spek- 
taklio minučių Hendelio buvo pilna scena. Jis tvyksčiojo lyg žaibas, ir niekas jam neiškėlė 
žaibolaidžio. Žiūrėdamas į Hendelį negalėjai atspėti, ar jis pats pasiryžo tokiam aukštam 
vaidybos tonui, ar tai buvo režisieriaus sumanymas. Tarškantis nervų kamuolys, dažnai 
neurasteniškas, narciziškas Hendelis tapo spektaklio dominante, diktuojančia visą spekta- 
klio tempą ir lemiančia jo komunikabilumą. Todėl nuo aktoriaus būsenos dažnai priklausė 
spektaklio sėkmė. 

Sakoma, kad aktorius — savotiškas 
valdžios ir eilinių žmonių tarpininkas. 
Aktorius girdi žmones, o aktoriai daro 
įtaką ir jų klausomasi. Toks yra Regi- 
mantas Adomaitis. Jis — ypatinga teatro 
sistema, ir ne tik dėl reto talento, bet ir 
dėl santykių su žiūrovais. Lietuvoje, kur 
teatrinių žvaigždžių sistema nebūdinga, 
Adomaitis — išimtis. Mariaus Katiliškio 
„Paskendusioje vasaroje“, kurią 2001 
metais pastatė Julius Dautartas, net epi- 
zodinį vaidmenį — Stočkų — vaidinan- 
tį aktorių publika pasitikdavo gausiais 
aplodismentais. Rodos, nei jo veido per 
daug nesimatė per užmaukšlintą kepurę 
su snapeliu, nei ilgų monologų jis nebė- 
rė, bet žiūrovams Adomaitis buvo reika- 
lingas kaip gyvas mitas, kuris prisimena- 
mas, kuriuo tikima, kurio pasiilgstama. 

Adomaitis kiekvienu savo nauju 
vaidmeniu pirmiausia siekė praturtinti 
spektaklį, suvokdamas, kad gerų akto- 
rių, kaip ir gerų režisierių, pasaulyje vis 
dėlto yra ir kad reikia ne vien tik būti 
scenoje, bet ir išties nustebinti. Kruopš- 


Bachas - Donatas Banionis, Hendelis - Regimantas 
Adomaitis, Susitikimas, LNDT, 1999 


čiai, kone moksliškai gilindamasis į savo vaidmenų kūrimo procesą, jis ne kartą pripažino, 
kad aktorius gali žinoti tik menką dalelę to, kas padaryta. Racionali analizė ir sugebėjimas 
Glosofiškai suvokti ne tik vaidmens, bet ir spektaklio kaip bendro teatrinio organizmo kū- 
rimo procesą Adomaitį įkvėpė brandiems vaidmenims. Psichologinis aktoriaus lankstumas 
leido jam ne tik intensyviai dirbti ir teatre, ir kine, bet ir keistis kartu su visu teatru. Retas 
kuris brandus teatro „emeritas“ buvo kviečiamas į jauniausių režisierių sumanymus. Ado- 
maičiui vaidmenys buvo siūlomi tol, kol jis fiziškai ir energetiškai galėjo dalyvauti teatro 
procese. Jis turėjo galimybę susitikti ir su Oskaru Koršunovu Sofoklio „Oidipe Karaliuje“ 
(2002). Jo kuriamas Žynys spektaklio kontekste — tik epizodas, tačiau vaidmuo buvo regi- 


mas, jo energija buvo juntama. 

Kristina - Vitalija Mockevičiūtė, Stočkus - Regimantas Adomaitis, Kelpšienė - Dalia Overaitė, Paskendusi vasara, LNDT, 2001 


Rodos, paprasta, bet prasminga Regimanto Adomaičio mintis: „Teatre negalima nevai- 
dinti.“ Prisitaikydamas prie laiko diktuojamų sąlygų, aktorių kvietimo iš teatro į teatrą, jis 
antrą kartą sutiko vaidmenį kurti Vilniaus mažajame teatre. Savo gyvenimiška ir menine 
patirtimi jis dalijosi su žiūrovais, vaidindamas Tėvą šiuolaikinio italų dramaturgo Furio 
Bordono pjesėje „Paskutiniai mėnesiai“ (režisieriai Rimas Tuminas ir Arvydas Dapšys, Vil- 
niaus mažasis teatras, 2005). Yra teatrinių medžiagų, kurios aktoriams būna įdomios, aktu- 
alios, intriguojančios. „Paskutiniai mėnesiai“, kad ir kaip minoriškai pavadinimas beskam- 
bėtų, tapo ne tik Adomaičio gyvenimo tapatybe, bet ir naujų pažinimų pradžia. Aktoriui 
rūpėjo keistis, transformuotis, persikūnyti, nusimesti visas kaukes ir likti tik savimi: „Pjesę 
pasirinkau pats. Man ji aktuali, įdomi. Joje kalbama apie gyvenimą, jo prasmę, mirtį. Tai 
yra esminiai dalykai, apie kuriuos turi kalbėti menas, amžinos temos. Ieškojau tokios pje- 
sės, kuri leistų man kalbėti iš scenos beveik be grimo, be personažo kaukės, kurią paprastai 
užsidedi eidamas į sceną. Čia kalbėjimas su žiūrovu vyksta nuo asmeniško „aš“ be klouno 

kaukės. "** Intelektuali pjesė, kurioje daugiau apmąstymų nei veiksmo, tiko Adomaičiui, 
nes aktorius siekė kameriškumo, intymumo. Tuminas dar prieš premjerą džiaugėsi, sakyda- 
mas: „Labai įdomu buvo su Regimantu Adomaičiu, su jo vaidinamu Tėvo personažu leistis 
į šią kelionę — ne, ne į senelių namus — gyvybės atradimo link.“ 

Aktorius scenoje pratęsė savo gyvenimą, o Tuminas leido jam maksimaliai išlikti savimi 
ir iš įvairiausių niuansų suaudė sudėtingiausią žmogaus gyvenimą. Čia jis buvo tarsi nuvai- 
nikuotas, paliktas be jokio patoso, be laurų, be pakylėtų intonacijų. Prieš keletą metų „Susi- 
tikime“ vaidinęs Hendelį, įsivaizduojamą jo akistatą su Bachu, „Paskutiniuose mėnesiuose“ 
Adomaitis tik mėgo klausytis Bacho. Šie, rodos, atsitiktiniai sutapimai kūrė aktoriaus įvaizdį, 
padėjo suvokti, ką jam apskritai reiškia būti scenoje. 


Tėvas, Paskutiniai mėnesiai, VVMT, 2005 


Adomaitis ne viename interviu sakęs, kad teatras vis dėlto turi likti teatru, suvaidinęs 
senąjį profesorių, prisipažino, jog šiame spektaklyje jis vaidybos paliko tikrai mažai, nedarė 
jokio teatro. Vaidmuo stebino intymumu ir kartu netikėtu komizmu. Beje, Venecijoje paties 
dramaturgo pastatytuose „Paskutiniuose mėnesiuose“ šį vaidmenį sukūrė italų kino ir teatro 
legenda Marcello Mastroianni. 

Pilnas liūdesio ir lyrikos Adomaičio Tėvas žiūrovams buvo labai reikalingas. Tačiau ak- 
toriui buvo vis sunkiau ir sunkiau vaidinti šį vaidmenį, nes kuo toliau, tuo labiau jis tapo 
autobiografinis. Dar vaidinant šį spektaklį, aktorius sakė: „Scenos magijos negalima Aa 
Teatre slypi didelė paslaptis. Aš žinau tik viena: negalima savęs sutapatinti su personažu. ; 
Aktoriaus ir vaidmens tikslių ribų nubrėžti neįmanoma. Kai personažas pradeda gyventi pt 
vatų žmogaus gyvenimą, aktorius vėl siekia užsidėti kaukę, kad ji nors trumpam askirtų 
teatro ir gyvenimo realybes: „Dabar aš laikausi japonų kabuki teatro etikos — atėjai, užsidėjai 

102 Vaida Milkova, „R. Adomaitis: visi artistai yra labai vieniši“, op. cit. 
103 „Bcerna GbiTb B MacKe — coHAčiis Cc yMa!“, op. cit. 

kaukę, suvaidinai, nusiėmei ją ir daugiau 
nieko bendro su šiuo personažu neturi. 


Tu esi tu.“104 


Tas laikas, kada Adomaitis vaidino 
Tėvą, buvo pilnas išminties ir apmąsty- 
mų: „Žmonės vien dėl to ir eina į teat- 
rą, nes laukia gyvo poveikio: aktorius 


scenoje vaidmenį perleidžia per save ir 


savo emocijas atiduoda žiūrovui. Va tokį 
Paskutiniai mėnesiai, VWVMT, 2005 teatrą aš visada mylėjau, taip mane mokė 
mano mokytojai. <...> Aš nebūtinai tik 
savyje turiu ieškoti analoginių jausmų ir išgyvenimų, kokių nors herojaus charakterio pana- 
šumų. Nuo scenos aš galiu papasakoti daug daugiau. Būtent papasakoti apie personažą, o ne 
būti juo. <...> Teatre nė vienas spektaklis nepasikartoja. Bus ta pati mizanscena, dekoracijos, 
partneriai, tačiau to, kas buvo šiandien vakare, mes jau niekad negalėsime atkurti. Dėl to 
teatras ir žavus: va taip buvo — ir daugiau niekada nebus!“!9 
Adomaitis — intelektualus aktorius. Jo visa kūryba rėmėsi subtilia personažo psichologine 
analize ir sugebėjimu kurti apibendrintą charakterį, ieškoti ypatingų jo savybių, atsisakant 
natūralizmo ir buitiškumo. Tapus emeritu, Adomaitį ėmė kviesti vaidinti garbaus amžiaus 
personažus. Taip buvo pasiūlytas seno ūkininko Telesporo Žemgirdo vaidmuo Juozo Glins- 
kio dramoje „Vieno tėvo vaikai“, kurią režisavo Gytis Padegimas (2006). Tai buvo polifoninis 
spektaklis, kuriame vaidino dvidešimt septyni aktoriai. Kritikai, rašę apie šį spektaklį, ne tik 
pastebėjo, bet ir išskyrė Adomaitį. Ir Vlada Kalpokaitė, ir Gražina Mareckaitė atkreipė dėmesį 
į tai, kad vien jo buvimas scenoje magiškai veikia publiką.!** Kritikas Vaidas Jauniškis ironi- 
zuodamas tiksliai charakterizavo Adomaitį: „Koks, remiantis šia pjese, būtų apibendrintas 
lietuvio būdas? Jis pirmiausia yra ūmus, nepaslankus ir nepajudinamas kaip uola. Užsispyręs, 
bet tvirtas, ypač jei jį paremia sodrus Regimanto Adomaičio balsas. '**7 
Gyvas ir įdomus buvo Dorno vaidmuo Antono Čechovo „Žuvėdroje“, kurią 2010 metais 
Sankt Peterburge, teatre „Baltijskij dom“, režisavo Jonas Vaitkus. Spektaklis buvo rodomas 
didžiulėje salėje, kurioje telpa 1200 žiūrovų, o Adomaitis gebėjo ją suvaldyti. Aktorius prieš 
premjerą sakė: „Kai ruošiausi Dorno vaidmeniui, skaičiau „Žuvėdrą“ ir nieko nesupratau! 
Aš galų nesuvedžiau. Nežinojau, kaip elgtis. <...> Nesu tikras, kad pasiekiau savo personažo 
gelmę. Bet kitos išeities aš neturiu, kaip tik pateikti savo viziją.“!** Nors Adomaičiui ramybės 
nedavė abejonės, tačiau kritikai jam pagyrų negailėjo, rašydami, jog tai „aktorinio meistrišku- 
mo aukščiausias pilotažas, iš tikrųjų Adomaitis kuria nuostabų Dorną, keliose replikose su- 
vaidina spektaklio temą <...>.“!? Arba: „Jis vaidina provokuojamai ciniškai, pašaipiai, beveik 

Mykolas - Regimantas Adomaitis, Prancūzaitė - Agnė Kiškytė, Dėdės ir dėdienės, VVMT, 2014 


maivydamasis, bet vis dar prisilaikydamas padorumo ribų, — tai nekliudo aktoriui pasilikti ir 
fatališko vyro amplua rėmuose, nepaisant amžiaus. “*** 

Paskutinis Regimanto Adomaičio vaidmuo — simboliškas. Aktorius atsisveikino su scena 
vaidindamas Mykolą Gabrielės Tuminaitės režisuotame Vaižganto kūrinyje „Dėdės ir dėdie- 
nės“ (Vilniaus mažasis teatras, 2014). Adomaitis tarytum įsikūnijo į žodžiais sukurtą paveiks- 
lą: „Visa girdėjo ir visa giliai jautė. Tik jau toks jo buvo būdas: neprieštarauti, ne gintis, ne 
pretenzijas kelti, tik vis gilyn į savo kiautą trauktis; juo skaudžiau, juo giliau, ir ten gyventi 
savo gyvybe. <...> nyko jo apatija ir rezignacija, jis darėsi status, kai stovėjo, nužemintai pasi- 
lenkęs, kai klūpėjo; akys blizgėjo išmintimi, protu, tokiu vidaus turiniu, kurs kiaurai peršvie- 
čia visą kūną — sielos žievę. Jis meldės ir mokėjo melstis taip, kaip temoka tikrieji dvasininkai, 
įpratę vartalioti savo sielą, mintimis gyventi. <...> Ir buvo tiek laimingas, tiek laimingas, tiek 
to pilnas, jog ničnieko daugiau ir nebegeidė iš gyvenimo. Žinojo jį nieko geriau nebegalint 
duoti.“!!! Mykolo vidinės būsenos tiksliai atitiko tai, kuo gyveno ir ką jautė pats Regimantas 
Adomaitis. Aktorius, kaip ir jo herojus, liko ir toliau gyventi — tik jau be teatro. Šiandien jis, 
dvasios milžinas, perėjęs įvairiausius gyvenimo išbandymus, išgyvenęs sudėtingiausių perso- 
nažų likimus, pasinėręs į žmogiškąją vienatvę. 

Girdvainis, Velnio nuotaka, 1974 


LIETUVIŲ KINO VEIDAS 


Dar neišrado tokios didelės kameros, kad galėtų mane filmuot.“= 


a 


- 
. * 


„Apuokas“ - Vytautas Tomkus, Donatas Lokys - Regimantas Adomaitis, Niekas nenorėjo mirti, 1965 

Regimanto Adomaičio mintys apie filmą „Niekas nenorėjo mirti“ 


Nedaug tebuvo šią vasarą saulės. Bet ją pačią, pasirodžiusią, keikė visi išsijuosę. 
Jai pasislėpus, jie džiaugdavosi, pagyvėdavo, ir darbas užvirdavo. Kas jie, iš kur 
jie, tie Dievo rūstintojai ir vasaros saulės priešai? Ne, jie ne saulės priešai, jie 
tarpusavio priešai, jų kova - be saulės. Toks buvo metas. Liejosi kraujas. Niekas 
nenorėjo mirti. Istorija neturėjo saulės. O saulė juos versdavo ištisas valandas 
vaikščioti Dubysos pakrante be darbo, su grimais, apsiavusius auliniais batais 
ir apsirengusius kareiviškomis uniformomis ar valstietiškomis milo striukėmis, 
su šautuvais, visą laiką pasiruošus išnaudoti kiekvieną debesį, slepiantį saulę, 

112 Ronald Harwood, op. cit., p. 47. 


neišblaškant vidinio ir fizinio stovio žmogaus, uždususio nuo bėgimo ar vedamo 
sušaudyti. O dabar, saulei šviečiant, jie būdavo visi kartu, banditai ir keturi 
broliai, režisierius ir operatorius, valstiečiai ir liaudies gynėjai, juokaudavo, 
ginčydavosi, užkandžiaudavo, ilsėdavosi, meškeriodavo, maudydavosi 

užvertę galvas, kad nenuplautų grimo, betvisų veiduos buvo matyti laukimas, 
susirūpinimas būsimaisiais filmo kadrais, istorija be saulės. Kartais saulę 
staiga pakeisdavo lietus, o paskutinius lietaus lašus - vėl saulė, arba, kai jau 
stovėdavai prieš kamerą, sukaupęs visas savo dvasines jėgas, sustreikuodavo 
aparatūra... 

(Vieną dieną teko tiek daug lakstyt, kad po to būtų buvę galima maratoną bėgti.) 
Bet buvo daug ir gerų, įtemptų, karštų darbo momentų, kada tikrai buvo 
dirbama „iš peties“, ir saulė nešviesdavo nepriklausomai nuo oro, kada po 
tokių valandėlių ar ištisų dienų grįždavai ilsėtis nuvargęs, atidavęs dalį savo 
nervų. Po to žiūrėdavai nufilmuotą medžiagą, ir vėl ateidavo nepasitenkinimas: 
„O, kad taip kas duotų pakartot dar kartą.“ Ekranas kaip padidinamasis 

stiklas - išryškina visas klaidas. Deja, šaukštai popiet. Teatre tai gali iš 
spektaklio į spektaklį gilinti vaizdą, pergalvoti, papildyti, įnešti naujų detalių. 

O čia - ne. Praėjo tas keletas sekundžių, gal minutė, po signalo „motoras“ - ir 
baigta: pasilik savo nepasitenkinimą sau kaip palydovą, kuris tau po to visą 
dieną temdys saulę, o Dubysos vanduo atrodys šaltesnis. Tokia buvo vasara: 
saulė - lietus, lietus - saulė. 

Mano asmeniški jausmai pirmą kartą turėjus galimybę filmuotis? Be abejo, 
malonu pasidžiaugt palankiais atsiliepimais ir geru žiūrovų filmo įvertinimu. Bet 
tai jau praeitas etapas. Tenka galvot apie ateitį, viską vėl pradėt iš pradžių su 
kiekvienu nauju darbu, bet ir dabar, žiūrint filmą, iš naujo jaudinies, pergyveni 
dėl kiekvienos scenos, situacijos, kadro, lyg vėl būtum prieš kamerą. Atminty 
lygia greta bėga dar viena filmo juosta - prisiminimų... Telefono skambutis. 
Patvirtintas Donato vaidmeniui. Džiaugsmas ir baimė. Baimė, nes ateina 
atsakomybės supratimas. Bandymai filmui buvo tik malonus pasivaikščiojimas 
po nežinomą kino pasaulio šalį, be jokios atsakomybės. Buvai tik turistas. O 
dabar staiga - atsakingas. „Ar sugebėsiu?“ Galima užmiršti šaltą kameros akį, 
aplinką, bet vien mintis, kad per tą trumpą filmavimo momentą turi įgyvendinti 
tai, apie ką buvo kalbėta gal visą mėnesį, mintis, kad paskui tai žiūrės 
tūkstančiai žiūrovų - sukausto ir paralyžiuoja veiksmą ir mintį. Stengiesi tik 
vykdyti režisieriaus nurodymus. 

Įsitikinau, kad norint būti kūrėju kine, reikia turėti didelį meistriškumą. Tai, ką 
reiškia kine kurti vaidmenį, pradėjau suvokti tik į filmavimo pabaigą. Vėl - deja! 
Jeigu dabar kalbama apie pasisekusius aktorinius darbus, tai, mano manymu, 
čia pirmiausia režisieriaus ir, antra, jo kaip scenaristo, pateikusio aktoriams gerą 
medžiagą, nuopelnas. Malonu, kad žiūrovai patenkinti.*3 


113 Regimanto Adomaičio rankraštis, 1965. 

Donatas Lokys - Regimantas Adomaitis, „Apuokas“ - Vytautas Tomkus, Niekas nenorėjo mirti, 1965 

Nuo pat savo pirmųjų vaidmenų kine Regimantas Adomaitis naudojosi didele privilegi- 
ja - galimybe šalia teatro pasirinkti kino aktoriaus kelią. Visą kūrybinį gyvenimą aktorius 
nuolat ieškojo meninio savitumo, galimybių sukurti ką nors nauja. Kino aktoriaus mene 
egzistuojančių elementų individualus naudojimas tapo Adomaičio kalba ir originaliu akto- 
riaus stiliumi. Kinas jam tapo ne vien darbu, bet ir atradimų galimybe. 

Teatro kritikė Dana Rutkutė, savo tekstuose rodžiusi šiam aktoriui išskirtinį dėmesį, pa- 
žymėjo: „Nesinorėtų griežtu brūkšniu atskirti Adomaitį kine nuo Adomaičio teatre, ieškant 
jo kūrybinės veiklos tose dviejose arenose skirtingumų. Jie — kaip ir bendrumai — visiems 
vienodi. Tačiau susidaro įspūdis, kad kinas tarytum visapusiškiau atskleidžia Adomaičio 
talentą negu teatras. Iki šiol. Arba — išradingiau jį panaudoja. Didesnė kine Adomaičio 
sukurtų vaidmenų įvairovė. Bet prie tokios išvados prieinu, stebėdama įamžintus juostoje 
vaidmenis — „užšaldytas“ aktoriaus kūrybos proceso akimirkas, be to, dar ir blaiviai suvok- 
dama, kad visumą - net ir kiekvieno atskiro vaidmens - kine išpildo režisierius.“!!* 

Režisierius Vytautas Žalakevičius žinojo, kokia aitri gyvenimo liepsna ir drauge su kuo 
ją galima išdeginti. „Mūsų karta ne ugnį, o pelenus ant savo krūtinės bandė pernešti. Bet 
ne tam, kad šiandien kas nors barstytų jais mūsų galvas.“!“ 

Dirbęs Lietuvos ir daugelyje užsienio kino studijų, Adomaitis išskyrė darbą Žalakevi- 
čiaus filmuose, jį vadino savo antruoju krikštatėviu: „Su juo kine surišta viskas.“!!* Visada 
vertino Almantą Grikevičių, Arūną Žebriūną, Algirdą Dausą, bet idealo neturėjo. Jis pri- 


114 Dana Rutkutė, „Jau per devintą upę...“, op. cit., p. 6. 
115 Vytautas Žalakevičius, Aš nežinau... Sudarytoja Rasa Paukštytė, Vilnius: Teatro ir kino rėmimo fondas, 1996, p. 8. 
116 Hrops Dežn, op. cit. 


pažino, kad jo ir būti negali. Na, gal arčiausiai idealo — Žalakevičius, nes jis „Mokytojas. 
Meistras“.!!7 Daug reikalavo, bet ir daug davė. (Teatre tokiu vadino Henriką Vancevičių.) 

Kai 1963 metais Žalakevičius pakvietė Adomaitį Piloto vaidmeniui filme „Vienos dienos 
kronika“, dar sunku buvo įsivaizduoti, kad dvidešimt šešerių metų jaunuolio ištarta vienui 
vienintelė frazė: „Virš jūros audra, Leningradas nepriima, Ryga nepriima, reikės palaukti“, 
taps adomaitiškos kino epopėjos pradžia. Lietuvos kino studijos aštuoniasdešimt keturių 
minučių nespalvotas meninis filmas užfiksavo nerūpestingą, gal net kiek sarkastiškai juo- 
kingą jauno Piloto povyzą, atvirą aktoriaus šypseną. Lėktuve jis pasirodė po to, kai keleiviai 
jau buvo paruošti skrydžiui, kai stiuardesė pagal tų laikų madą išdalino čiulpiamuosius 
saldainius, įspėdama: „Saldainių paskirtis tokia: čiulpdami, jūs automatiškai ryjate, ir tai 
apsaugo nuo oro slėgimo pasikeitimo.“ Adomaičio pasirodymas tiko ne tiek scenarinei 
logikai pateisinti, kiek taip pat dar jauno, trisdešimt trejų metų Žalakevičiaus režisūriniam 
eksperimentui, bandymui atsisakyti tuo metu kinematografe egzistavusių kinematograf- 
nių štampų. Praėjus daugiau nei keturiems dešimtmečiams lietuvių kino kritikas Saulius 
Macaitis rašė: „Sąmonės srautas, kuriuo remiasi V. Žalakevičiaus dramaturgija, mums tuo- 
met dar buvo nematytas negirdėtas atradimas. <...> Nežinau, ar V. Žalakevičius kur nors 
buvo matęs pirmuosius Jean-Luco Godard'o filmus, bet kad naujos, laisvesnės kino kalbos 
būtinybė tuomet brendo ne vien Prancūzijoje, faktas. Nors matysime kupiūruotą ir „pa- 
gerintą“ filmo versiją, pro ją vis tiek prasišvies nepakantaus meniniams štampams kūrėjo 
individualybė, jo moralinis nerimas.“''š Kad ir nediduku vaidmeniu, bet Adomaitis prisi- 
dėjo prie naujos kino estetikos kūrimo. Anot kritiko, „tais laikais ji tikrai buvo novatoriška, 
tegul ir ne pasauliui, bet didžiulei sovietų šaliai, kur filmą pamatė 9,5 milijono žiūrovų.“!!? 

Filme „Vienos dienos kronika“ Adomaitis susitiko su visą gyvenimą kine jį lydėjusiais 
aktoriais — Broniu Babkausku, Antanu Šurna, Algimantu Masiuliu, Donatu Banioniu, 
Elvyra Žebertavičiūte, Eugenija Šulgaite, Vytautu Tomkumi. Ir, svarbiausia, po šio filmo 
Žalakevičiaus gyvenime Adomaitis tapo pagrindiniu aktoriumi, kurį jis augino sulig kie- 
kvienu nauju darbu. Kitas — Donato Lokio vaidmuo filme „Niekas nenorėjo mirti“ (1965) 
lyg užtvirtino aktoriaus sėkmės kelią. 

Garsus lenkų kino kritikas Januszas Gazda straipsnyje „Už kryžių lango — Lietuva“ rašė: 
„Kai kūrė šį filmą, visi buvo tokio amžiaus, kuris pats savaime teikia jėgų, padeda išreikš- 
ti save, atsiskleisti talentui. Režisieriui tada buvo 35 metai. Operatorius buvo už jį dve- 
jais metais vyresnis. Seniausias iš pagrindinių aktorių, Donatas Banionis, buvo 41, Bruno 
Oja - 32, Regimantas Adomaitis — 28, Juozas Budraitis — 25 metų. Tai toks amžius, kai 
menininkas jaučiasi dar jaunas ir visų pirma trokšta atverti save, o kartu jau yra pasiekęs 
tam tikrą brandą. Energijos iškrova galėjo įvykti ir todėl, kad visi susitiko, kad jų potencia- 
lai, susidūrę vienas su kitu, daug kartų padidėjo, — tokios staigios iškrovos būna atmosferoje 
audros metu.“!20 


117 Ibid. 
118 Saulius Macaitis, „Vienos dienos kronika“, Šiaurės Atėnai, 2004-02-07, p. 11. 
119 Jbid. 


120 Janusz Gazda, „Už kryžių lango - Lietuva“, iš lenkų k. vertė Rasa Rimickaitė, in: Vytautas Žalakevičius, Aš nežinau... 
op. cit., p. 88. 

Virš jūros audra, Leningradas nepriima, 
Ryga nepriima, reikės palaukti“ 


Pilotas, Vienos dienos kronika, 1963 


Skaitant Žalakevičiaus kino apysaką!?! iškart gali pastebėti, kaip kruopščiai išrašytas 
Donato vaidmuo, kurį režisierius pasiūlė Adomaičiui. Jį rašydamas režisierius nujautė realų 
šio vaidmens įkūnytoją: apysaka buvo parašyta 1963-iasiais, kaip tik tais metais, kai buvo 
baigtas filmas „Vienos dienos kronika“. Tiesa, Žalakevičius Donato vaidmeniui naudojo 
archajiškąją Adomaičio aktoriaus pusę — stichiškumą, emocijas, griežtus svarstymus ir po- 
elgius, netgi anarchišką nesivaldymą. Tačiau šis bebaimis savo gyvenimą mylinčios natūros 
atvirumas tapo be galo patrauklus. Gazda savo straipsnyje apie brolius Lokius rašė: „Tai 
nuostabūs vyrai, kuriuos vaidina aktoriai, vėliau tapę publikos numylėtiniais. Vienas iš 
jų (kurį vaidina Regimantas Adomaitis), tiesą sakant, yra brutalus, neniekina prievartos, 
stengiasi nušauti paimtą į nelaisvę vieną „miškinį“ (neva bandant šiam pabėgti), įrardamas 
(ir pagrįstai), kad jis ir yra jo tėvo žudikas, bet brolių yra pasmerkiamas, o savo prievartą ir 
brutalumą, savąjį keršto troškimą atperka mirtimi.“!22 

Apie filmą „Niekas nenorėjo mirti“ rašyta daug, Donato charakteristikos paprastai 
prasideda nuo panašių epitetų — „provokuojamai gražus, plastiškas, ryškus“'*?. Kaip pa- 
stebėjo peterburgietis kritikas Eugenijus Abas, „Donatas Lokys kine tam tikram laikui 
nulėmė Adomaičio aktorinį tipą. Stichinis temperamentas, sūkurys jausmų šio aktoriaus 
tolimesniame kinematografiniame kelyje jokių abejonių nesukėlė. Nuo tipažo priklausė 
charakteris. Arba, vienaip ar kitaip, tos įgimtos savybės, kurios gali suartinti charakterius. 
Žalakevičius įžvelgė jauname atlikėjuje heroizmą — būtent su herojinio aktoriaus repu- 
tacija Adomaitis ir atėjo į kinematografą.“!** Vien Adomaičio išvaizda tinka herojiniams 
vaidmenims: aukštas, petingas, tvirto, skvarbaus žvilgsnio. „Nuo išorės nepabėgsi, ypač 
kine“, - kaip ne kartą prasitarė aktorius. Pripažindamas išorinių duomenų svarbą kine, jis 
tuo nepiktnaudžiavo. Adomaitis nuolat gyveno kūrybinėse dvejonėse, kurdamas vaidmenį 
po vaidmens, jis teigė, kad „mano vidus tokiam „nuosprendžiui“ aktyviai priešinasi !?. 
Rusijos kritikė Nėja Zorkaja apie „idealią“ aktorių išvaizdą rašė, jog dažnai ji būna beveidė, 
o Adomaičio - ypatingai individuali: tam tikra kančia ir liūdesys žvilgsnyje, kaktos sandara 
ir judesių kampuotumas.'26 

Užsiliepsnojantis, atviras Donato charakteris tapo lyg ir antipodu lietuviškam santūru- 
mui, tačiau aktorius sugebėjo sujungti šias dvi stichijas — vaidmuo tapo lemtingas. Žala- 
kevičius pakrikštijo Adomaitį kaip kino aktorių visam likusiam gyvenimui, kartu suteik- 
damas visišką profesinę laisvę: „Meno aktas vyksta ne tarp menininko ir jo kūrinio, o tarp 
meno kūrinio ir žiūrovo. Meno drobė pati sugeba generuoti įvairiausių žiūrovų idėjas, 
kurios dažnai būna viena kitai priešingos. Kūrybą savaip interpretuoja kiekvienas, kuris 
prie jos prisiliečia.“!27 

Adomaitis statė ne tik „smėlio“ pilis, bet ir tiesė tiltus tarp jų. Nuo par karjeros kine 
pradžios jis ne tik kritiškai skaitė scenarijus, buvo ištikimas režisūrinei minčiai, bet suge- 


121 Vytautas Žalakevičius, „Niekas nenorėjo mirti“, kino apysaka, 1963, in: Vytautas Žalakevičius, Aš nežinau..., op. cit., 
p. 9—74. 

122 Janusz Gazda, op. cit., p. 105-106. 

123 Esreunū AG, „UeponueckHū MHp AnomaūTHca“, Aepopa, 1977, Ne. 5, c. 48. 

124 Ibid., c. 48—49. 

125 „R. Adomaitis: įvairūs žmonės, įvairūs charakteriai“, op. cit., p. 8-9. 

bėjo išlikti laisvas, o tai reiškia, kad 
kiekvienas naujas vaidmuo galėjo 
atverti žiūrovui netikėtas interpreta- 
cijas. Daugelis kino kritikų nevengė 
ir žodžio „likimas“, pripažindami, 
kad Adomaitis gimė po „laiminga 
žvaigžde“, nes jį žiūrovai pamilo nuo 
pat pirmųjų kino minučių. 
Žalakevičius, svarstydamas apie 
aktorių apskritai, labai tiksliai cha- 


rakterizavo ir Adomaičio situaciją: 

T, 

„Nemėgstu neįdomių aktorių. Žiū- 
rėdamas netgi svetimus filmus, po 
minutės dviejų, susidūręs su pir- 
maisiais personažais, perprantu to 
filmo lygį, — ne profesine prasme, o 
kaip reginio sistemą, režisierių norą 
surasti personažus labai gyvenimiš- 
kus, realius, antiherojus, kažkokius 
susikūprinusius, susiraukšlėjusius... 


Matyt siekėm savotiško neorea- Regimanto Adomaičio piešinys iš užrašų sąsiuvinio, 1960 
3 


lizmo. Bet senasis teatras — graikų, 
romėnų — turbūt buvo teisus, rody- 
damas gražius ir įdomius žmones, 
kurių kovoje, abejonėse, visuomeninėse dramose glūdi žodis ir veiksmas, į kuriuos įdomu 
žiūrėti ir kurie priverčia žiūrovą jais sekti, pavergia net ir savo išvaizda. Aktorius galų gale 
nėra vien tik žmogus, socialiai atitinkantis kažkokią žmonių, charakterių grupę. Jis pir- 
miausia turi būti įdomus, gal net erzinančiai įdomus, turi priversti žavėtis juo. Kitaip sunku 
bus žiūrovą priversti sekti to personažo gyvenimą ir kovą. Kokiomis dar priemonėmis akto- 
rius gali to pasiekti, nežinau...“'?* Analizuodamas Žalakevičiaus kūrybą knygoje „Laiškane- 
šys, pasiklydęs dykumoje“ kino kritikas Laimonas Tapinas pripažino, kad Adomaitis buvo 
aktorius, kuriuo Žalakevičius absoliučiai pasitikėjo.!?? Jau pirmuose filmuose režisierius 
išskyrė šio aktoriaus analitinį mąstymą, tinkantį kuriant naują kino kalbą. Savo kūrybinės 
karjeros pabaigoje aktorius lyg su dviguba — savo ir Žalakevičiaus — nostalgija prisiminė, 
kad jau tada, kai pas jį nevaidino, režisierius lyg tarp kitko tarstelėjo: „Supranti, mano bėda 
ta, kad aš visą laiką filmuodavau blogus aktorius.“!?? 

Adomaitis nuo pat savo kūrybos pradžios nenustojo mąstyti apie sukurtus vaidmenis. 
Net praėjus daugeliui metų, kalbant apie Donato vaidmenį filme „Niekas nenorėjo mirti“, 
akcentavo, jog kino menas nuo pat pradžių jam buvo patrauklus būtent dėl galimybės 

128 „Dialogai šiapus ekrano. V. Žalakevičius. Kalbasi žurnalistas Laimonas Tapinas“, Kinas, 1973-11-11, p. 11. 

129 Žr.: Laimonas Tapinas, Laiškanešys, pasiklydęs dykumoje. Vytauto Žalakevičiaus gyvenimo ir kūrybos pėdsakais, Vilnius: 
Alma littera, 2008, p. 293. 

130 Audronė Jablonskienė, „Arbata devintą vakaro pas Regimantą Adomaitį“, Respublika, 2012-01-09, p. 9. 


užbaigti charakterio kūrimą, dėl galimybės, kompensuojančios „žmogiškos aktoriaus asme- 


“131. Kino aktorius neslėpė, jog jam svarbu „iš vidaus 


nybės nenuoseklumą ir netobulumą 
kreipti save pasirinkto tikslo link“!??. Pilnaties siekis tapo viso likusio gyvenimo palydovu, 
nes tik tuomet idėja galėjo prasiskleisti tinkamai. 

„Kartais vienas susitikimas gali būti vertingesnis už ištisų metų ieškojimus. Toks susiti- 
kimas man visada buvo su Vytautu Žalakevičiumi — plačios erudicijos žmogumi. Atrodo, 
tarsi būčiau gavęs didelę brangią dovaną, kurios vertę lemta suvokti žymiai vėliau, nuodu- 
gniai viską permąsčius“'?3, savo užrašuose užfiksavo aktorius. Toks nenutrūkstantis santykis 
su unikaliausiu lietuvių kino režisieriumi pirmiausia yra susijęs su pačiais subtiliausiais pro- 
fesiniais dalykais, šiuo atveju — su sugebėjimu įminti aktorinės psichologijos paslaptis. Kaip 
pats Adomaitis detalizavo: „Žalakevičius buvo artistas provokatorius. Kaip jis režisuodavo: 
pasikviesdavo į kokį kampą ir pradėdavo vaidinti temperamentingą nebylų spektaklį. Jis 
gestikuliuodavo, o iš šalies gal atrodydavo, kad labai išraiškingai kalba apie tai, koks nepa- 
prastas turi būti epizodas. O balso tai nebūdavo. Artistas klausydavo įsitempęs, apstulbęs, 
virtęs šaltu blynu, bet suprasdavo tik finale pašnibždom ištartus žodžius: „Supratai? Paban- 
dom?“ Ir artistas sutrikęs eidavo bandyri.“'?* Su kino kritikais jis dalinosi prisiminimais, 
kaip Žalakevičius „nuplėšia nuo aktoriaus visas kaukes, smelkdamasis iki tavo esmės, ku- 
rios nė pats nežinai, kol galiausiai sukelia baisų vidinio nerimo pojūtį. Nerimas — tai gana 
nemalonu, bet tik tokioje būsenoje galima kurti, nes ramybė kūrybai yra mirtis. Tai gal ir 
yra atmosfera, kuriai labiausiai tinka apibūdinimas — kūrybinė.“'?? Aktorius pateisino ir re- 
žisieriaus kontrastingas būsenas: „Žalakevičius — agresyvus, despotiškas, reiklus. Blogiausia, 
kad nesupranti, ko jis nori. Nerišli greitakalbė, ekspresyvūs gestai, išraiškingos grimasos. 
Baimės įvaro kiek reikiant, klausti nedrįsti, bandai atspėti, pagauti... <...> Yra tik vienas 
kelias: tą nervą, nesusigaudymą pervesti į personažą. Ir, žiūrėk, išeina visai neblogai.“ !?* 
Adomaičio akyse jis buvo „jautrus, kompleksuotas, pažeidžiamas. Ir labai ambicingas. Kita 
vertus, be ambicijų nebūsi menininku.“ !?7 
Adomaitis tapo lietuvių „kino veidu“, „vizitine kortele — iš pradžių tik Lietuvoje, o 


138 


vėliau — jau ir svetur“? — tai pastebėjo ne tik lietuvių kritikai. Netgi savo sudėtingos kino 


karjeros pabaigoje jis išliko ne tik kuklus savo paties atžvilgiu, bet ir ištikimas savo „krikš- 
tatėviui : „Buvo toks ypatingas Pabaltijo braižas, kuris stipriai pasireiškė režisieriaus Vytau- 
to Žalakevičiaus filmuose, ypač filme „Niekas nenorėjo mirti“. Žalakevičius apibrėžė tam 
tikrą toną nacionalinėje kinematografijoje ir padarė įtaką kitiems mūsų režisieriams. Ir tai 
suteikė pagrindą kalbėti apie lietuvių režisūrinę ir netgi aktorinę mokyklą.“!?? 

Adomaitį įvairiuose filmuose žiūri jau trečia žiūrovų karta. Pats aktorius iki šiol išskiria 
filmą „Niekas nenorėjo mirti“. Gal dėl to, kad jam atidavė labai daug, kad stengėsi iš visų 


131 „PeramanTac AnoMaūTHC: cyxb6a repoa - cynb6a akTėpa“, 3xpan, 1981, Mai, c. 6. 

132 /bid. 

133 Regimanto Adomaičio rankraštis, nedatuota. 

134 Rūta Oginskaitė, „Sklandžiame kelyje buvo ir keistybių“, Lietuvos rytas, 2014-12-13, p. 23. 

135 Neringa Jonušaitė, „Regimantas Adomaitis: „kūrybai būtinas nerimas...“, op. cit., p. 17. 

136 Audronė Jablonskienė, „Arbata devintą vakaro pas Regimantą Adomaitį“, op. cit. 

137 Ibid. 

138 Žr.: Saulius Macaitis. „Rupi kino duona“, in: Regimantas Adomaitis. Mintys scenos paraštėse, op. cit., p. 104. 
139 „Bcerna 6EITb B Macke — coūinčik c yma!“, op. cit. 

Sergejus Lazo - Regimantas Adomaitis, Komarovskis - Ion Ungureanu, Sergejus Lazo, 1967 


jėgų, kad nuo pat pradžių buvo stipriai prisirišęs prie Žalakevičiaus. Aktorius visą gyveni- 
mą sekė informaciją apie šį filmą ir ypač sielojosi, kai po Nepriklausomybės atkūrimo ne 
kartą spaudoje išnirdavo išpuoliai prieš šį filmą. Adomaitis kiekviename savo interviu ras- 
davo galimybę ginti Žalakevičiaus pozicijas, o savo dienoraštyje rašė: „Kodėl Shakespeare'o 
niekas nekaltina neteisingu Anglijos ar Danijos pavaizdavimu? Tai pirma. O antra, kodėl 
mes užmirštame, kad 1965 metais jau vien pokario rezistencijos paminėjimo faktas buvo 
neregėtos drąsos dalykas. Ar tai nebuvo pakankama išpirka menininkui už kai kuriuos 
kompromisus? Beje, dažniausiai neišvengiamus, kitaip išvis nebūtume išvydę filmo ir dar 
giliau į užmarštį nukišę savo tautos tragediją. Ar tai būtų buvę geriau?..“"“? 

Šimtai laiškų, sveikinimų, nuomonių po Lazo vaidmens Aleksandro Gordono filme 
„Sergejus Lazo“ (1967). Šis vaidmuo atskleidė ir kiras Adomaičio aktorines puses. Vaidinti 
Sergejų Lazo Adomaičiui buvo įdomu, nes „visų pirma kėlė susidomėjimą šio labai savito 
herojaus — iš bajorų kilusio revoliucionieriaus — biografija, minties evoliucija, be to, viliojo 
galimybė su filmavimo grupe pasiekti Vladivostoką“!*!. 

Repetuodamas du spektaklius Vilniuje — „Altonos atsiskyrėlius“ ir vėliau „Mindaugą , 
Adomaitis važinėjo į moldavų kinų studiją. Aktorius tuo metu buvo tik ką iš Kauno persi- 
kraustęs į Vilnių. Rodos, smulkmenos, bet daug ką nusakančios — septintojo dešimtmečio 
vidury viename iš savo laiškų jis džiaugėsi padidinta alga: „Nuo šiol gausiu net 85 rublius!“ 
Tarp kitų aktoriaus archyve saugomų dokumentų gali atrasti pažymas, kuriose jis oficialiai 
patvirtinamas kaip vieno ar kito vaidmens atlikėjas įvairių kino studijų filmuose, nurodant, 


140 Regimanto Adomaičio rankraštis, nedatuota. 
141 „Prieš žiūrovą ir prieš objektyvą. Kalbėjosi Eustachijus Aukštikalnis“, Literatūra ir menas, 1968-08-24, p. 11. 

koks honoraras bus mokamas. Pavyzdžiui, Sergejaus Lazo vaidmuo įvertintas 25 rubliais už 
filmavimo dieną. Toks didelis teatro ir kino užmokesčio kontrastas galėjo Adomaitį į kiną 
pavilioti visiems laikams, bet aktorius liko ištikimas teatrui ir kino vaidmenis derino prie 
teatro, o ne atvirkščiai. Maža to, kylanti kino žvaigždė niekada nesipūtė, svarbiausia jam 
išliko vaidmens analizė. Jam buvo įdomūs ne tik paties sukurti vaidmenys, bet ir kūrybinė 
aplinka, visi kūrėjai. Ir, svarbiausia, pats kino kūrimo procesas: „Tik imk galvoti, kad esi 
geras aktorius ir viską gali — galas. Taip mano budrumą užliūliuodavo „Mosfilm“ režisieriai. 
Po kiekvieno dublio giria, žavisi, duoda visišką laisvę. O aktoriai — baisūs tinginiai. Tik 
atleisk vadeles — ir nuklys į lankas. <...> O rezultatai — prisiminti nesinori. Tuščiai praleistas 
laikas. Nebent viena kita įdomi pažintis. Dar prieš „Jausmus“ filmavausi Kišiniove „Ser- 
gejuje Lazo“. Režisierius [Aleksandr Gordon — aut.] — Andrejaus Tarkovskio sesers vyras, 
o Tarkovskis, po „Andrejaus Rubliovo“ bedarbis, atvažiavo padėti, pakoreguoti scenarijų. 
Sėdėdavome viešbučio balkone ir, čirškiant cikadoms, gerdavome raudonąjį vyną, užsi- 
kąsdami moldaviškais arbūzais. Tarkovskis ekspromtu perrašinėdavo atskiras scenarijaus 
vietas, lopydamas, kur nesueina. Idėjos jam kildavo čia par.“ 4? 

Adomaitis ne kartą yra sakęs, kad aktorius kine vaidmens gali tik atsisakyti, bet ne jį 
pasirinkti. Bet kartais ir jam nepakakdavo valios atsisakyti to, kas siūloma: „Taip, pavyz- 


142 Audronė Jablonskienė, „Arbata devintą vakaro pas Regimantą Adomaitį“, op. cit. 

džiui, aš sutikau filmuotis prastame filme „Rytų koridorius“ (1968). <...> Ėmiausi jo labai 
abejodamas, bet mane skatino noras dar sykį išmėginti jėgas, įgyti daugiau parirties. Juk 
kino aktoriui, kaip ir balerinai, nuolat reikalingas trenažas. Deja, mano viltys nepasiteisino. 
Jau daugybė scenarijaus trūkumų turėjo mane priversti atsisakyti dalyvauti šiame filme.“!43 
Tai buvo gera pamoka ateičiai, tuo labiau kad aktorius nuo pat savo kūrybos pradžios buvo 
puikus analitikas, taikliai pastebėdavęs pražūtingą properšą, kada filmuose pasibaigia me- 
ninė sfera ir prasideda kita — gamybinių klausimų analizė. O kur atsiranda tokia riba, ten 
pasibaigia ir charakterio vystymasis. Kuriant vaidmenį aktoriui labai svarbu surasti siūlo 
galiuką ir jį tempti. Ir kaip sunku, jei tas galiukas būna neatrastas.“!4 

Per kraštus besiliejanti jaunystė, energija, skausmas ir įniršis buvo su kaupu naudojami 
pirmųjų Adomaičio režisierių. Jo herojų emocijų protrūkiai leido nuspėti šio aktoriaus 
didžiulę vidinę jėgą, reikalingą kuriant ir sudėtingus vaidmenis, ir kino meną apskritai. 
Svarbiausia, šis aktoriaus emocingumas buvo pastebėtas žiūrovų, Adomaitis tapo populia- 
rus ne tik Lietuvoje, bet ir užsienyje. Į Lietuvos nacionalinį dramos teatrą iki šiol atklysta 
laiškai nepažįstamųjų, kuriuose nostalgiškai prabylama į aktorių. (Pvz.: „Laba diena, teatro 
administracija! Prašome perduoti šitą laišką gerbiamam Regimantui Adomaičiui. Gerbia- 
mas aktoriau! Sveikinam Jus su gražiu jubiliejumi! Linkime daug laimės, sėkmės, stiprios 
sveikatos ir kūrybingų metų. Su malonumu žiūrim filmus, kuriuose jūs vaidinote, ir esame 
įsitikinę, kad jūs aktorius - pavyzdys kelioms aktorių kartoms. Su pagarba, Audra Potapova 
2012 0201.) 

Adomaitį kino verpetai įtraukė visiems laikams. Nors pagrindine savo stichija laikė tea- 
trą, jis nuolat pasiilgdavo kino. Vien dėl to aktorius sutikdavo vaidinti ne vien didelius, bet 
ir mažesnius vaidmenis. Toks menininko elgesys atskleidžia jo atvirumą eksperimentams, 
norą atrasti savo dar neišbandytas kūrybines galimybes. Sukūręs pirmuosius vaidmenis, 
Adomaitis lygino teatro ir kino aktoriaus darbo ypatybes, kartu prisipažindamas, kad siekia 
būti universaliu aktoriumi: „Filmuojantis nuolatos tenka kažko laukti, ir neveiklumas sle- 
gia. Aktorius dirba tik iš malonumo, kurį teikia vaidyba, o kine gali ant pirštų suskaičiuoti 
retas, laukime beskęstančias, tikro pasitenkinimo minutes. Turbūt niekad neįprasiu prie 
paties filmavimo proceso: neišvengiamo minčių srovės, psichologinių ryšių trūkinėjimo, 
gyvenimo skaidymo į smulkiausius epizodus, kurių seka dažnai priklauso nuo netikėčiausių 
aplinkybių. <...> Mano manymu, vaidinimo teatre ir kine technikos artėja. Kažkokių ben- 
drų taisyklių, aišku, negali būti, bet manau, kad kinas daug duoda teatrui, o teatras — ki- 
nui. <...> Teatre ir kine man dažniau kliūva „žydrieji“, herojiniai vaidmenys. Matyt, to 
priežastis yra mano išoriniai duomenys. O man pačiam atrodo, kad mano amplua - niekšai 
ir išdavikai. Charakteriniai vaidmenys reikalauja groteskiškos plastikos, o šia kryptimi man 
ir norėtųsi dirbti.“!*? 

Kritikams sunkiai sekėsi įminti mįslę, kas lėmė, kad Adomaitis tapo pagrindiniu tuo- 
metinio Akademinio dramos teatro aktoriumi ir vienu įdomiausių kino aktorių Lietuvoje? 
Jie stebėjosi tokiu kritišku aktoriaus požiūriu į kiną, bet jis atskleidė kūrėjo susitelkimą į 


143 „Prieš žiūrovą ir prieš objektyvą“, op. cit. 

p. 20, 23. 


esminius dalykus, o ne į fasadinę profesijos pusę. Begalinis reiklu- 
mas sau tapo neatsiejamu nuo reiklumo kitiems. 

Ankstyvuosius savo filmus Adomaitis vertino su išlygom, suvok- 
damas, kad aktorius turi sugebėti maksimaliai valdyti savo profesinį 
arsenalą: „Tragediją vaidinant teatre, negalima jos kartoti filmavi- 
mo aikštelėje.“!““ Jis suvokė, kad būti geru aktoriumi įmanoma 
tik tuomet, jei esi sukaupęs nemažą gyvenimišką patirtį, jei valdai 
emocijas, jausmus. „Visa tai turi būti perdirbta pasąmonės ir tik 
tokia medžiaga tinka menui, tik tuomet įgyta patirtis įgauna visai 
kitą kokybę.“!47 Jau sukūręs pirmuosius kino vaidmenis Adomai- 
tis „guodėsi“: „Aš sunkiai priprantu prie filmavimo technologijos. 
Filmas filmuojamas epizodais. Epizodų eiliškumas dažniausiai ne- 
nuoseklus. Neišvengiamas minčių tėkmės, psichologinių būsenų, 
ryšių trūkinėjimas. Vidinis paveikslo gyvenimas skaidosi. Visa tai iš 
aktoriaus reikalauja papildomų pastangų, kad galėtum vaidindamas 
gyventi natūralų gyvenimą. Ir čia man padeda mano metodas, ku- 
rio aš mokiausi teatrinėj scenoj. Aš negaliu vaidinti, kol nesudarau 
savo paveikslo linijos, linijos prielaidų ir įrodymų, kol man neaiš- 
kus mano santykis su žmogumi, į kurį persikūniju, kol aš netapau 
jo nešališku teisėju.“ '** 

XX a. septintojo dešimtmečio pabaigoje kino kritikai bandė da- 
ryti išvadas, kad nesutampa Adomaičio herojų vidus ir išorė. Bet 
jau pirmasis dešimtmetis, pirmieji kino vaidmenys leido manyti, 
kad tik protingo režisieriaus rankose holivudiniu grožiu apdovano- 
tas aktorius taip pat gali būti įdomus. Aktorius per metus sukur- 
davo po vieną ar po du kino vaidmenis, ir visi jie išsiskyrė ne tik 
įvairove, bet ir charakterių ryškumu bei sudėtingumu. O tylos pau- 
zėse, į kurias dažnai Adomaitį „panardindavo“ režisieriai, „pulsavo“ 
turtingas personažo vidinis gyvenimas. Šio aktoriaus galia — akyse, 
kaktos raukšlėse, visoje kūno plastikoje... Mąstant apie Adomaičio 
vis augančią vaidmenų amplitudę, kartais net sunku įsivaizduoti, 

kad juos įkūnijo vienas aktorius, tai - skirtingų laikmečių, skirtingų charakterių, patys įvai- 


riausi vyrų tipai. Tokia stipri šio aktoriaus kino įtaiga nuspalvino jo visą kūrybinį gyvenimą. 


Nors Adomaitis priklausė prie tų aktorių, kurie pripažino aktoriaus amplua egzistavi- 


mą, tačiau jis sakė: „Dažniausiai aktorius siekia sulaužyti savo amplua rėmus, dažnai jam 


primestus.“"*? Adomaičio brandžiausi vaidmenys sukurti tuo metu, kai virė nemažai disku- 
sijų apie „režisieriaus“ ir „aktoriaus“ kinematografą. Tarytum nuo to priklauso aktoriaus li- 
kimas. Adomaitis pripažino, kad jo pagrindinė sritis — autorinis kinematografas. „Aš galvo- 

148 An6epr Kežnac, Peeuwaumac Adomaimuc. Akmėpoi cosemcKOo20 Kuno: OykneT, MockBa: Cor03 KHHEMaTOrpa(bKCTOB 


CCCP, 1970, c. 8. 


149 „PernmauTac AnomaiiTKC: cyxb6a repos — CyJlb0a akTĖpa“, op. cit., c. 7. 


ju: kas autorius, tas ir siūlo savo žaidimo taisykles. Svarbu, kad meno kūrinį kurtų bendra- 
minčiai, sutinkantys ne tik dėl būsimo filmo ar spektaklio esmės, bet dėl kūrybinio darbo 
mechanizmo. Jeigu aktorius jaučia, kad nori ir gali būti autorius ne tik savo vaidmens, tai 
jo valioje tapti režisieriumi: Vasilijaus Šukšino ir Nikitos Michalkovo likimai — įtikinantys 
pavyzdžiai. Bet jeigu jis save suvokia kaip aktorių, tuomet jis režisieriui privalo padėti, o ne 
kliudyti. Kita medalio pusė, jo režisierius turi aktorių suvokti kaip smuiką ir smuikininką 
vienu metu. Šiuo instrumentu galima groti geriau, blogiau, bet jį sustyguoti, kad skambėtų 
kaip violončelė, negalima — stygos persitemps. Čia aktorinė autorystė. Ir režisieriai tai turi 
prisiminti.“!?? 

Tokie aktoriaus svarstymai kilo po filmų „Suaugusių žmonių žaidimai“ (1967), „Vyrų 
vasara“ (1970), „Akmuo ant akmens“ (1971), kuriuose jis netapo „ryškiausiu šviesuliu“, 
bet išsiskyrė savo vyrišku žavesiu. Adomaitis vaidino „laisvai, psichologiškai tiksliai, galima 
sakyti, net elegantiškai“?!. Jo Bronius „Suaugusių žmonių žaidimuose“ — tai provincijos 
Kazanova, „patrauklia šypsena kerintis sutiktas moteris, per gyvenimą einantis lengvai, be 


150 Regimanto Adomaičio rankraštis, nedatuota. 
151 Juozas Daujotas, „Regimantas Adomaitis šiandien, vakar, rytoj...“, Kinas, 1974, Nr. 12, p. 14. 

jokių moralinių skrupulų ar kompleksų“"?*, o mokyklos ūkvedys Augustinas „Vyrų vasa- 
roje“ — „toks minkštabūdis, švelnus, su vos pastebimomis vyriškumo prošvaistėmis, ne- 
paprastai šiltas, šiek tiek graudokas ir labai žmogiškas nevykėlis, jog stebiesi, kaip kartais 
įprastinis amplua gali apriboti talentingo artisto galimybes“ *?. Nors ir filmui „Akmuo ant 
akmens“ Adomaičio Grafas suteikė daug naujų spalvų, kaip pažymėjo kino apžvalgininkas 
Juozas Daujotas, aktorius „būdamas visada nepaprastai reiklus sau, gana kritiškai vertino 
šį darbą, jo paties žodžiais tariant, „nenori net prisiminti Grafo“, vis tik jis nebuvo vien 
pasyvus režisieriaus valios vykdytojas, o pasirodė kaip kūrybingas, ieškantis menininkas“ **, 
Laiminga Regimanto Adomaičio „žvaigždė“, neatsiejamai surišusi jį su talentingu režisie- 
riumi Vytautu Žalakevičiumi, netrukus suvedė aktorių su dar vienu režisieriumi, palikusiu 
jo kūrybinėje biografijoje gilų pėdsaką, davusiu jam be galo didelę gyvenimiškos patirties 
ir meistriškumo pamoką — Grigorijumi Kozincevu. Po visame pasaulyje išgarsėjusių hilmų 
„Don Kichotas“, „Hamletas“ ir kirų Adomaitį jis pakvietė vaidinti Edmundą filme „Kara- 
lius Lyras“ (1971) pagal Williamo Shakespeare'o dramą. 

Filmo pastabose režisierius rašė: „Gamtos ir laiko sampratos, paprastai Shakespeare'o 
poetikoje konfliktuojančios, Edmundo fhlosofijoje sudaro savotišką vienį. Edmundas šlovi- 


na ir audringą gamtą, kurioje nėra įstatymų, ir geležies amžiaus įsakus.“ "? Gali pasirodyti 


152 Ibid. 
153 Ibid. 
154 Ibid. 


155 Tpuropuū Ko3nnues, C060panue couunenuu 6 namu momax, Jlenuurpan: HckyccTBO, 1983, T. 3 c. 273—274. 

Edmundas, Karalius Lyras, 1971 


keista, kad tokiam vaidmeniui Kozincevas pasikvietė Adomaitį — patrauklų užkrečiančio 
temperamento aktorių. Ir Adomaitis tyrė Shakespeare'o Edmundą - šį jaunesnįjį Ričardo 
III dvynį - psichologinio meno priemonėmis. Tačiau būtent toks atlikėjas ir galėjo sukurti 
sudėtingą paveikslą. Režisierius šį analitinį Adomaičio bruožą itin vertino ir ne kartą pabrė- 
žė, kad dirbti su juo įdomu ir lengva. Prisimindamas sudėtingiausius filmo kadrus, jis pasa- 
kojo: „Adomaitis po kiekvieno kadro vos atgaudavo kvapą, ilgai žingsniuodavo po aikštelę, 
dar vis neatsitokėdamas. Tik taip ir galima suvaidinti Edmundo mirtį (tikriau, praregėji- 


“56 Filme „montažas“ kontrastinių jausmų, kuriuos aktorius visą 


mo akimirką prieš mirtį). 
kūrybinį gyvenimą itin vertino, buvo pakeltas iki šekspyriškų aistrų. Kritikai šį vaidmenį 
pripažino kaip vieną iš stipriausių ir lygino jį su Adomaičio sukurtu Lokio personažu filme 
„Niekas nenorėjo mirti“, o pats aktorius — su Justino Marcinkevičiaus Mindaugu, kurį jis 
įkūnijo to paties pavadinimo spektaklyje Lietuvos valstybiniame akademiniame dramos 
teatre. Adomaičiui buvo svarbu iš vidaus atverti sudėtingų personažų likimus.“ 

Yra piktadariai ir „piktadariai“. Edmundas pagal Adomaičio interpretaciją — piktadarys 
visa savo esybe. Tačiau tai — ir sudėtingas žmogiškasis charakteris su heroizmo pradmeni- 
mis, įtvirtinantis save gyvenime drąsiai ir beatodairiškai. Aktorius labai ryškiai atskleidžia 


nerealizavusio savęs herojaus tragizmą. Antiherojaus žlugimą. Kino tyrinėtojas Skirmantas 


156 Skirmantas Valiulis, TSRS liaudies artistas Regimantas Adomaitis: bukletas, Vilnius: LTSR meno darbuotojų rūmai, Lietu- 
vos kinematografininkų sąjunga, 1986, p. 1. 
157 Žr.: Hea 30pkas, op. cit., c. 5. 


Valiulis rašė: „Rūškanoje „Karaliaus Lyro“ atmosferoje R. Adomaičio Edmundas - drąsus, 
temperamentingas, tvirtai siekiantis tobulumo herojus. Istorija pučia į bures, tad praregėji- 
mas turi būti itin tragiškas tą paskutinę gyvenimo minutę, kai viskas paaukota kovai dėl... 
nieko.“š Tai energingas ir įžūlus garbėtroška, kunkuliuojančios ir nesuvaldomos prigim- 
ties. Paniekinęs visus žmogiškuosius ryšius, Edmundas nesusimąstydamas žengia per lavo- 
nus. Ir tuo pat metu jausmų jėga ir aštrumu, gigantišku aistrų stiprumu tai buvo įdomus 
šekspyriškas charakteris. 

„Subjektyvi aktoriaus kamera“ būtina, kad veiksmas ekrane įgytų gyvenimiškumą, ku- 
rio ieškojo kūrėjai. Kozincevo „stambus“ vieno vaidmens planas įėjo į bendrą tragedijos 
planą, kur asmeniškos individualios pastangos - tegul ir nuoširdžiausios, ir labiausiai viduje 
pateisintos — realizuojamos per poelgius bei jų katastrofiškas pasekmes, kur Edmundo tiks- 
las ir priemonės užėmė savo kraupią vietą amžiaus panoramoje ir tapo jo išraiška. 

Adomaitis „Karaliaus Lyro“ filmavimą laikė išskirtiniu ir dažname interviu jam skyrė 
nemažai dėmesio, netgi gretino du režisierius — Kozincevą ir Žalakevičių: „Šiame filme 
dirbau su džiaugsmu — sąlytis su Šekspyru, su didele dramaturgija, su šekspyriškomis ais- 
tromis, su įdomia režisieriaus G. Kozincevo asmenybe. Tai didelės erudicijos, plačių pažiū- 
rų žmogus, matyt, būtent todėl labai tolerantiškas aktoriams, su kuriais dirba. Kurdamas 
Edmundą, esmėje viską dariau taip, kaip pats supratau ir norėjau, režisieriaus diktatūra 
beveik visai nebuvo jaučiama. Tačiau anaiptol nesu nusiteikęs prieš vadinamą režisierių- 
despotą — nei kine, nei teatre. Tegul tik būna protingų ir talentingų „diktatorių“ su savo 
tvirtom pažiūrom į gyvenimą ir meną, su savais kūrybiniais siekiais, šiuolaikišku formos 
pajautimu ir valdymu, tokių kaip Vytautas Žalakevičius.“ !? 

Kritikas Laimonas Tapinas knygoje „Laiškanešys, pasiklydęs dykumoje. Vytauto Ža- 
lakevičiaus gyvenimo ir kūrybos pėdsakais“ prisimena savo dalyvavimą „Lenfilmo“ kino 
studijoje 1969 metais vykusioje „Karaliaus Lyro“ repeticijoje. Pastebėjęs, kad Adomaičiui 
ne sykį teko kartoti dublius, jis režisieriaus paklausė: „Mūsų Adomaičiui, regis, nelabai 
sekasi?“ Kozincevas, pakėlęs savo gauruotus antakius, atsakė: „Iš kur jūs ištraukėt? Atvirkš- 
čiai, jis dirba labai tiksliai ir kūrybingai. O dubliai — be jų neapsieina joks aktorius, toks 
mūsų darbas.“!“? Po filmavimo Tapinas paprašė Adomaičio paaiškinti, kas sudaro aktoriaus 
kūrybą, kai per filmavimą jam neleidžiama improvizuoti. Į šį klausimą tuomet dar jaunas 
aktorius atsakė: „Matai, aš nesu tikras, ar kino aktoriaus darbą išvis galima vadinti kūryba... 
Kai kuriose šalyse aktoriai vadinami tiesiog atlikėjais. Ir tai visai teisinga. Tikras kūrėjas yra 
dramaturgas ir režisierius. Ir jeigu pastarasis žino, ko nori, mato ne tik atskirą sceną, bet ir 
filmą, kokia prasmė aktoriui, kuris gali būti apgalvojęs tik mažytį filmo gabaliuką, vieną 
scenelę, kištis su savo improvizacijomis. Man, tarkim, pakanka to, kad pasiseka tiksliai ir 
natūraliai įvykdyti režisieriaus sumanymą... O Kozincevas puikiai žino, ko nori vienoje ar 
kitoje scenoje.“!*! 

Savo užrašuose Adomaitis rašė: „Visam likusiam gyvenimui įsiminiau šį filmą. Jis prasi- 
dėjo tuomet, kai G. Kozincevas nuosekliai mums papasakojo, kaip jis suvokia šią tragediją, 


158 Skirmantas Valiulis, op. cit. 

159 „R. Adomaitis: įvairūs žmonės, įvairūs charakteriai“, op. cit., p. 9. 

160 Laimonas Tapinas. Laiškanešys, pasiklydęs dykumoje... op. cit., p. 204. 
161 Ibid. 


82 


83 


išanalizavo kiekvieną vaidmenį. Tokiu būdu pasitikėjęs aktoriumi, tarytum pakvietė tapti 
bendraautoriu. Repetuodamas Edmundo vaidmenį prieš kamerą turėjau perskaityti ilgą 
monologą. Pradėjau pakiliai, garsiai, o Kozincevas vis ramino: „Tyliau, tyliau! Kalbėkite 
sau! Vien tik sau! (Teatre tai būtų neįmanoma.) Ir tik tuomet, kai savo intonaciją sušvel- 
ninau, kaip sakoma, iki nulio ir susikaupiau iki maksimumo, Kozincevas pasakė: „Gerai!“ 
Nuo to, ar operatorius galvoja apie atlikėją, priklauso atlikėjo savijauta ir jo vaidmens 
piešinys. Prisimenu, kaip sunkiai man sekėsi dvikovos scena „Karaliuje Lyre“. Prieš ka- 
merą fechtuotis be nuolatinių treniruočių ir taip sunku, o čia pirmą kartą teko kautis 
kardais. Mus mokė senas scenos judesio meistras Ivanas Kochas. Pradėjome nuo pirmųjų 
žingsnių, dirbome daug, nes atsiliepė prastas kūno paruošimas. Ir labai nustebau, ekrane 
pamatęs save puikiai valdantį kardą! Taip mūšį nufilmavo operatorius Jonas Gricius. Tik 
jis negalėjo ištaisyti kito dalyko — mano herojaus eisenos (Edmundas nuolat balne, tai turi 
matytis ir iš jo vaikščiojimo manieros). Deja, savo klaidą pastebėjau vėlai, kai filmas jau 
buvo baigtas.“!** 


*k* 


Adomaitis kėsinasi į Adomaitį — tai ti- 
piška Adomaičio būsena. Tai nuolatinė 


būsena žmogaus, be paliovos ieškančio 


kažko naujo, dar neatrasto, siekiančio 


STECKBRIEF 


egen fortgesetzter 
Raubūberfėlle und 
Brandstiftung wird der 
abgebildete dreiBig- 
įūhrige Land- 
vermesser Ignaz Wolz 
steckbrieflich verfolgt. 


prisiliesti prie neatpažintų gyvenimo 
sluoksnių. Aktoriui buvo įdomu tyrinėti 
žmogaus vidines būsenas, žmogaus, kuris 
neatranda savo kranto, kuris „savas tarp 
svetimų, svetimas tarp savų“, atsakyti į 
klausimą, dėl ko realus gyvenimas jį nuo- 


lat laužo? Vokiečių režisieriaus Giinterio 
Reischo pasiūlytas pagrindinis Volco vai- 
dmuo to paties pavadinimo filme („Vol- 

„ 1973) ir buvo tai, ko siekė Adomai- 
tis. Nors lietuvių kritikai šį filmą laikė ne 
itin pasisekusiu, aktorius manė kitaip. 


Dramaturginės nevisaver- 


medžiagos 
tiškumu jis nesiskundė, pripažindamas 
Volcą vienu mylimiausių savo vaidmenų. 
Kino kritikas Saulius Macaitis rašė: „Lie- 
tuvių aktorius puikiai perteikia Volco 


vitališkumą, nesutvardomą aktyvios vei- 


o 100000, O 
Belobnuna 


MAKS PTSS TT TTT 

Vermutlich hėlt sich W. noch in der Umgebung von Eisleben auf, wo er auch 
zuletrt gesehen wurde, als er die Bevėlkerung gegen die Obrigkeit auf- 
wiegelte und sich mit bewaffneter Gewalt der Staatsmacht widersetzte. 
Fiir zweckdienliche Hinweise, die zur Ergreifung dieses 

gemeingefūhrlichen Verbrechers filhren, ist die obige Be- 
lohnung von 100.000,- Mark ausgesetzt. 
Solche Mitteilungen nimmt entgegen, das Polizeiprčsidium, 
Zimmer 312, Fernruf 2001, sowie alle ibrigen Polizeidienst- 
stellen. 


Berlin, den 16. Januor 1920 
Der 


Abteilung I A 
i. V. Dr. Schwarz, Reichsregierungsrat 


Filmo „Volcas“ scenografijos detalė - plakatas su Regimanto 
Adomaičio-Volco nuotrauka, kuriame už jo galvą žadama 


klos troškimą ir greta — jo visišką infanti- 100 000 markių, 1973 


162 Regimanto Adomaičio rankraštis, nedatuota. 

Jurga - Vaiva Mainelytė, Girdvainis - Regimantas Adomaitis, Velnio nuotaka, 1974 


lizmą, saviveikliniais būdais atstatant teisingumą, visiškai nesugebant blaiviai įvertinti savo 
pergalių reliatyvumo, įsivaizduojant save tikruoju ir vieninteliu žmonijos gelbėtoju. <...> 
Adomaitis labai subtiliai analizuoja šią maištingą, taip prie nieko ir nepripratusią sielą, pa- 
laipsniui tirštindamas dramatines spalvas, vesdamas kad ir labai patrauklų savo herojų prie 
neišvengiamo vidinio pralaimėjimo.“!93 

Į visai kitokį pasaulį Adomaitis pateko filmuodamasis pirmajame lietuviškame miuzi- 
kle, Arūno Žebriūno filme „Velnio nuotaka“ (1974). Viename interviu režisierius prasitarė: 
„Statydamas „Velnio nuotaką“, beveik pamiršau, kad reikia naudotis scenarijumi. Dažnai 
tekdavo atmesti iš anksto sumanytus variantus, čia pat ieškoti naujų sprendimų, trumpinti 
netgi muzikines temas.“!““ Ir visa tai Žebriūnas darė vien dėl aktorių, „kurie sąlygiškame, 
muzikiniame filme jautėsi lyg; savo stichijoje“!“?. Šokantys ir dainuojantys, plastiški ir mu- 
zikalūs, jie puikiai perteikė romantinę savo personažų prigimtį. Vaivos Mainelytės Jurga 
ir Regimanto Adomaičio Girdvainis spinduliavo pakilumą, laisvę, savo išdidžią prigimtį. 
Gamtos apdovanoti aktoriai ne tik nušvito grožiu, bet ir tapo Lietuvos kino simboliais. 

Siautulingos jėgos kupinas Girdvainis — tai ne vien aktoriaus vitališkos prigimties iš- 


163 Saulius Macaitis, „Volcas. Avantiūrizmo tragikomedija“, Kinas, 1981, Nr. 8, p. 13. 
164 Neringa Jonušaitė, „Kelyje į ekraną „Velnio nuotaka“, Savaitės ekranas, 1974-12-30—1975-01-05, p. 4. 
165 Ibid. | 

dava. Juk įsigilinus į aktoriaus-kūrėjo situaciją gali suprasti, kad menininkui visada svarbu 
save išreikšti. Tačiau šis procesas nėra toks paprastas: pakankamai dažnai nors ir visiškai 
save išreiškęs, kūrėjas nepasiekia žymesnio rezultato, nes nelabai turi ką išreikšti. Adomai- 
čiui niekada tai negrėsė. Visų jo herojų ištikimybė savajam pašaukimui rėmėsi nepalygina- 
mai svarbesniu dvasiniu pagrindu - kompromiso nepažįstančiu moraliniu tyrumu. Poetiški 
„Velnio nuotakos“ momentai susilieja su Girdvainio pasauliu, rodos, ne kamera, valdoma 
operatoriaus Algimanto Mockaus, o Adomaičio skvarbus žvilgsnis fiksuoja harmonijos ir 
šėlsmo pritvinkusį pasaulį. Apie kitokio darbo pobūdį aktorius pasakoja: „A. Žebriūnas 
ilgai galvodavo, ruošdavosi. Jis kruopščiai surežisuodavo aplinką, atmosferą ir tada į kadrą 
įleisdavo aktorių, visiškai juo pasitikėdamas. Jis nesikišo į aktoriaus vidų.“!““ Režisieriui 
buvo svarbu apibendrinimai, filosofiniai apmąstymai, „poetinis kinas, tai pakylėtų (ne- 
pamanykite, kad egzaltuotų) jausmų kinas“!*". Tokiomis aplinkybėmis reikšmingi buvo 
aktoriaus psichofiziniai duomenys. Ir nors Macaitis Girdvainį pavadino deklaratyviu, ne 
itin atitinkančiu realų atlikėjo amžių!“*, šiame lietuvių miuzikle lietuvių tautos sąmonėje jis 
išliks tiek pat paveikus kaip koks amerikiečių dainininkas ir aktorius Tedas Neeley Andrew 
Lloydo Webberio kūriny „Jėzus Kristus superžvaigždė“. Jau daugiau nei keturis dešimtme- 
čius kiekvienais metais lietuvių spauda randa progą priminti apie šį filmą: „Visi žiūrėjo 
kvapą užgniaužę, o moterys svaigo nuo Adomaičio grožio“!*? ar panašiai. 

Atskirą kūrybinės biografijos skyrių sudaro Adomaičio vaidmenys režisieriaus Alman- 
to Grikevičiaus filmuose: aukščiau minėtas Kasparas („Jausmai“, kartu su Algirdu Dausa, 
1968), Povilas Baibokas („Sadūto tūto“, 1974), Adomas Vainoras („Sodybų tuštėjimo me- 
tas“, 1976), Fišeris („Veidas taikinyje“, 1979), Buckus („Faktas“, 1980). „Nelengva surasti 
tarp šių personažų sąlyčio taškus, bet, teigdami paties režisieriaus mintis apie gyvenimą ir 
žmones, Adomaičio herojai čia įkūnijo dramatišką žmogaus kovą su pačiu savimi, su savo 
likimu, savo tikėjimu. Mes susitinkame su jais, kai istorijos verpetai valingai įsuka į savo sū- 
kurį ir Kasparą, ir Adomą, ir Buckų, įsakmiai reikalaudami žingsnio, poelgio, pasirinkimo. 
Tokį ąžuolą negi aplenks vėjai! Šie vaidmenys, paremti nacionaline charakterio tradicija, 
leido Adomaičiui sukurti sodrų buitinį piešinį, gaivališką gyvenimo pilnatvės pojūtį derinti 
su prislopintomis vidinio nerimo intonacijomis.“!7 

Adomaičiui kino „rūbas“ pritiko nuo pat pradžios ir dėl visai paprastos priežasties: pri- 
klausydamas prie tylesnių, uždaresnių aktorių kategorijos, jis patvirtino aksiomą, jog pau- 
zės svarbesnės už žodžius, minutės tylos — svarbesnės už ilgus dialogus. Šie pagrindiniai 
kino principai tapo aktoriaus varomąja jėga. Ir nors Adomaičio biografijoje dominuoja 
„herojiniai“, kino fabulas nulemiantys vaidmenys, pirmiausia jis išsiskiria „tyliąja“ vaidyba. 

Kodėl lietuvių režisierių filmuose Adomaitis tapo vienu iš įdomiausių aktorių? Iaip 
yra dėl to, kad jis visais atvejais sugebėjo išplėsti savo kuriamų personažų ribas, suteikda- 
mas jiems netikėtas ir visam filmui reikšmingas prasmes. Geriausias įrodymas — Kasparo 


166 Rūta Oginskaitė, „Sklandžiame kelyje buvo ir keistybių“, op. cit. 

167 „Arūnas Žebriūnas: „Įteisinti savo mąstymą mene...“ Kalbėjosi Neringa Jonušaitė“, Kinas, 1980, Nr. 8, p. 10. 

regimanto-adomaicio-gyvenime-vis-daugiau-tamsiu-spalvu.d?id=51197113. 

170 Neringa Jonušaitė, „Regimantas Adomaitis: „kūrybai būtinas nerimas...“ op. cit., p. 17. 


Kasparas - Regimantas Adomaitis, Janė - Eugenija Bajorytė, Jausmai, 1968 


vaidmuo filme „Jausmai“ (1968). Čia aktoriui iškilo kur kas sudėtingesni uždaviniai. Jo 
personažo Kasparo gyvenimas — tai ne vien kova už savo ir dvynukų egzistenciją žiauriais 
vokiečių okupacijos metais, tai ir kelias į save, į savęs atradimą. Kai, persikėlęs per marias 
pas savo dvynį brolį Andrių, tarybinio milicininko paklaustas: „Tu juk mūsiškis!', Kasparas 
atsako: „Nežinau“, jis iš tikrųjų nežino. Jam rūpi kaip nors išgyventi, kol bus išvyti vokie- 
čiai ir jis galės vėl grįžti į aną krantą, po savo pastoge. Tačiau per visą karą išlikęs didžiųjų 
kautynių nuošalėje, Kasparas, stebėdamas aplinką ir žmones, padaro išvadas. Lemtingoje 
susirėmimo su emigrantais scenoje Kasparas jau žino, kieno jis pusėje. 

Ne vienas kino apžvalgininkas Adomaičio Kasparą išskyrė kaip vieną „ryškiausių ir pa- 
traukliausių filmo personažų. Tik pasirodžius jam ekrane, iš karto pajunti, kad čia aktorius, 
ne vien puikiai įvaldęs savo personažo plastinį piešinį, bet ir sugebantis giliai mąstyti, iš- 
jausti iki galo savo nebylų skausmą, nebylų rūpestį ir nebylią ištikimybę savo krantui, savo 


darbui, savo moteriai.“!/! 


Tai uždaras, santūrus, mažakalbis žvejys, bet jo jausmų pasaulis 
gilus ir iškalbingas. Šio vyro esybę gali justi net jam esant už kadro. Adomaičio Kaspa- 
ras — tai toks „archajinis“ lietuvis. Nors ne kartą aktorius sakė, kad šis vaidmuo jam nepasi- 
sekė, bet kartu pripažino, kad protingus jausmus vaidinti visada buvo įdomu ir patrauklu. 
Šiame filme jam pavyko tapti kone epiniu personažu. Visa tai puikiai suvaldė pagrindiniai 
kino kūrėjai — scenarijų rašęs ir aiškiai Kasparą (kaip ir Donatą) Adomaičio kūne matęs 
Žalakevičius ir režisieriai Dausa ir Grikevičius. Filme — erdvės ir laiko kirtis, istorinės poka- 
rio Lietuvos žmonės, pasirinkimo, apsisprendimo būtinybė ir su tuo kontrastuojantis lėtas 
lietuviškas Kasparo charakteris, — visa tai „nuspalvinta“ gražios lietuviškos gamtos, tylos 
pauzių, netikėtų prisilietimų, nuojautų atspindžiais... 

Viename filmo „Jausmai“ epizode nuskamba Adomaičio Kasparo frazė broliui: 
„Daug kalbi.“ Nors, kaip sakė kino kritikas Saulius Macaitis, „mažiau kalbėti, matyt, jau 

nebeįmanoma "'*, regis, kad filmo kūrėjai šią frazę paliko kaip tam tikrą ironiją, kurios 


„autorius yra pats Adomaitis. Daugeliu atvejų jis į klausimus atsako išmintinga tyla. Jam 


171 Juozas Daujotas, op. cit. 


172 Saulius Macaitis, „Gerai kalbate...“, Literatūra ir menas, 1968-12-14, p. 10. 

geriau galvoti, mąstyti, abejoti, o kartais atrodo, kad nuoširdus ir atviras gali būti tik save 


užrašydamas. Tai įrodo aktoriaus dienoraščiai, pavienės lapų skiautės, kur beveik nėra pas- 
tabų apie partnerius, kūrėjus, — visos mintys sutelktos į asmeninius išgyvenimus, jausmus, 
nuojautas. O skaitant ir to laiko aktoriaus interviu, pastebi, jog savo asmeninių jausmų 
jis neafišavo, tam tikrais momentais mokėjo užsidėti kaukę, slepiančią ne tik liūdesį ar 
džiaugsmą, bet ir demonišką aktoriaus sielą. 

Netrukus po filmo premjeros aktorius apie Kasparo vaidmenį svarstė: „Tai paprastas, 
grubokas, „neaptašytas“ žmogus, valdomas primityvių jausmų. Žinojau, kad nereikia for- 
suoti, bet vietoje paprasto herojaus, ko gero, išėjo prastas. Kurdamas Kasparą, pajutau, 
kad savotiškai jau esu sugadintas savo svarstymų, esmės ieškojimų, kurie nebūdingi mano 
herojui. Stengiausi tai paslėpti, bet ekranas negailestingas. Matyt, kad universalumas, pasi- 
renkant vaidmenį, kaip ir ribotas amplua, aktoriui visada pavojingas. Kiekvienas vaidmuo 
visų pirma turi atitikti vidinę aktoriaus struktūrą.“"/? „Jame nėra nieko išgalvoto, nieko 
„intelektualaus“. Žmogus, atsidavęs būtiniausiems, pirminiams gyvenimo reikalavimams: 
jam reikalinga moteris, reikalingi vaikai, reikalinga pastogė, galinti tuos vaikus priglausti, 
reikalinga karvė, kuri duotų vaikams pieno. Šis žmogus sudėtingas savo paprastumu. O 
supratau tai, tik pamatęs filmą... Teatre kitaip. Gali taisyti, šlifuoti.“"'* Nežiūrint tokios vai- 
dmens savianalizės, Kasparas, anot Macaičio, „prikausto dėmesį kaip nuo amžių lietuviškai 
suvokiamo vyriškumo įvaizdis. <...> Dažniausiai tylintis ir daug ką nutylintis Adomaičio 
Kasparas savaip disidentiniuose tuo metu „Jausmuose“ piešiamas taip tiksliai, kad, regis, 
jauti, kada po ta tylos siena iš tikrųjų šaukia it žvėris. Tos slapstomos emocijos bei mintys 
daro paveikslą daugiamatį, šiandien — jau kone klasikinį lietuvių kine.'!** 

Kalbant apie lemtingus sutapimus, tenka pripažinti, kad „Jausmai“ taip pat tapo 
lemtingais ir asmeniniame Adomaičio gyvenime. Pats aktorius pripažino: „Žalakevičius 
man - kaip tolima žvaigždė, kuri visą laiką lemia mano gyvenimą. Jei jis nebūtų parašęs 
„Jausmų“ scenarijaus, gal nebūčiau sutikęs Eugenijos Bajorytės ir mes šiandien neturėtume 
trijų sūnų...“"* Tai nebuvo vien „lemtingas sutapimas“, tai daugiau meninės įtaigos išpro- 

Povilas Baibokas - Regimantas Adomaitis, Petras Minkus - Juozas Budraitis, Sadūto tūto, 1974 


vokuotas jausmų iškalbingumas, kurį taikliai apibūdino kritikas Audronis Liuga: „filmas 
kupinas erotinių impulsų. Jie išskaidyti pačioje „Jausmų“ atmosferoje, išryškėja herojų san- 
tykiuose <...>. „Jausmai“ nėra meilės istorija. Bet tai filmas apie amžiną meilės troškimą 
akistatoje su niūria realybe.“!// 

Nors pirmenybę Adomaitis atidavė Žalakevičiui, jis itin vertino Grikevičių: „Labai jau- 
trus, pažeidžiamas, nervingas. Labai dėmesingas aktoriui. Puikiai žino, ko nori. Tvirtai 
veda aktorių link rezultato. Nepūsdamas miglos.“'" Pavyzdžiui, filme „Sadūto tūto“ Po- 
vilas Baibokas buvo kiek manieringas, išgalvotas personažas. Adomaitis pasakojo: „Kad 
kažkas ne taip, pats [Grikevičius — aut.] jautė. Dažnai [Žalakevičius — aut.] atvažiuodavo į 
filmavimus, kišosi, koregavo. Almantą tai veikė siaubingai. Jo akivaizdoje jausdavosi stačiai 
paralyžiuotas. Scenarijus ir man nepatiko. Personažų poelgiai nelogiški. Daug retorikos, 
dirbtinumo. Gal tai reikėjo vaidinti su ironija?“ ""? Anot aktoriaus, gal Grikevičius „nedrįso 
pasipriešinti...“!*? Prisimindamas skirtingus lietuvių režisierius, Adomaitis sakė: Grikevi- 


!8l, Šis režisierius, pasak 


čiui „gali pasisekti ar nepasisekti, bet su juo dirbti buvo malonu“ 
Adomaičio, „buvo labai jautrus, pažeidžiamas, dvejojantis, nervingas, o aktorius jis saugo- 
jo, puoselėjo. Tik save naikino. Labai supykdavau, kai ateidavo į filmavimo aikštelę neblai- 
vus. Bet kas tas aktoriaus pyktis talentingai natūrai su polinkiu priartinti savo gyvenimo 
tikslą!“'** Svarstydamas apie praeities vaidmenis, apie įvairius tų vaidmenų atlikėjus, akto- 
rius be išlygų juos prisimena ir vertina bendrame, pasauliniame kino kontekste. Pavyzdžiui, 

Algimantas Masiulis, Regimantas Adomaitis. Filmo Sadūto tūto bandymai, 1974 


prisimindamas Eugenijos Pleškytės Mariją filme „Sadūto tūto“, jis tvirtino: „Pleškytė — ga- 
linga aktorė. Jei nebūtume tokia maža šalis, jei anuomet ne ta geležinė uždanga - ji būtų 
tapusi žvaigžde, uždirbančia milijonus. Kaip, beje, ir Bajorytė. Į jas investavę prodiuseriai 
būtų tapę milijardieriais!“ !83 

Režisierius Almantas Grikevičius filmo „Sodybų tuštėjimo metas“ (1976) išvakarėse 
viename iš savo interviu labai įdomiai charakterizavo Adomaičio ir jo kino „brolio“ Juozo 
Budraičio duetą: „Pasirinkdamas aktorius Gedimino [Budraitis — aut.] ir Adomo [Adomai- 
tis — aut.] vaidmenims, aš norėjau pabrėžti jų pirmapradę dvasios giminystę net išorišku 
panašumu. Tuo įdomiau buvo ieškoti skirtumų jų požiūryje į konfliktą. Aš jau tris kartus 
„eksploatavau“ R. Adomaičio ir J. Budraičio duetą. „Jausmuose“ jie — dvyniai Kasparas ir 
Andrius, atsidūrę skirtingose barikadų pusėse. „Sadūto tūto“ jie — buvę draugai, abu — dai- 
lininkai, bet labai skirtingai ieškantys prasmės ir grožio gamtoje ir kūryboje. Ir „Sodybose“ 
tarp jų vėl tas pats pirminis bendrumas (jie netgi myli tą pačią moterį), kuris dingsta, kai 
tik iškyla pasirinkimo būtinybė: su kuo tu, už ką tu?“!?* Adomaičio ir Budraičio partnerystė 
prasidėjo dar filme „Niekas nenorėjo mirti“, o draugystė tęsiasi iki šių dienų. 

Sovietų Sąjungoje veikė devyniolika vaidybinio kino, dvylika multiplikacinių ir dvide- 
šimt aštuonios dokumentinio bei mokslo populiarinimo filmų studijos. Kiekvienais metais 
savo geriausius praėjusių metų kūrinius jos siųsdavo į sąjunginį kino festivalį. Lietuvos ki- 
nematografas šiuose festivaliuose yra pelnęs kone visų laipsnių apdovanojimus. XIV festiva- 
lis 1980 metų gegužę vyko Lietuvoje — Vilniaus ir Kauno ekranuose. Tarp kelių lietuviškų 
hlmų buvo parodytas ir Almanto Grikevičiaus „Faktas“ (1980). Kaip rašė kino kritikas Lai- 
monas Tapinas, „iš mūsų aktorių ilgam atmintin įstrigs R. Adomaičio Jonas Buckus, kurį 

r" 


> - Wa 


Jonas Buckus - Regimantas Adomaitis, Kazia Buckuvienė - Vaiva Mainelytė, Faktas, 1980 


scenarijuje V. Žalakevičius charakterizavo vienu štrichu — jis visada šypsojosi kaip žmogus, 
nieko savo gyvenime nelaidojęs... Ir aktoriui pavyko be rimtesnės dramaturginės medžiagos 
parodyti personažo šilumą, jo šeimininkiškai dorą patiklumą, todėl jo mirtis beprasmiška, 
kaip ir visos šio filmo mirtys, laikant ant rankų mažą dukrelę, nuaidėjo pačia dramatiškiausia 
gaida.“!** Didelio žavesio ir tikrumo filmui suteikė trejų metukų Justina Širvinskaitė, vaidi- 
nusi Buckaus dukrą. 

„Kai girdžiu dainuojančias lietuves moteris, man rodosi, kad jos tėvynę gina“, — rašo Vy- 
tautas Žalakevičius scenarijuje. „Tai daina gyvenimui, kartu ir filmo kūrėjų giesmė sudeginto 

kaimo žmonėms 


, — savo tekste apie filmą Žalakevičiaus mintis pratęsia dokumentinių 
filmų režisierius Vytautas Damaševičius. Ne veltui Adomaitis laukė šio filmo kaip tam tikro 
išsigelbėjimo. Savikritiškai vertindamas ne vieną prieš tai sukurtą vaidmenį įvairių režisie- 
rių filmuose (daugiausia Rusijos ir Ukrainos kino studijose)!*", jis ilgėjosi ne tik ryškesnio 
vaidmens, bet ir brandžios medžiagos. Tapinas tiksliai charakterizavo filmo „Faktas“ turinio 
aplinkybes: „Be visų kitų funkcijų, menas mums suteikia galimybę emocionaliai išgyventi 
seniai žinomas tiesas. Gerai žinome, kad 1944 metų birželio 3 dieną dvi esesininkų kuopos 
sudegino Pirčiupio kaimą, kad liepsnose žuvo 119 žmonių — moterų ir vyrų, senelių ir vaikų. 
Labai gerai žinome ir niekada nepamiršime. <...> Žinome protu, bet ne širdimi. <...> Yra 
giedras ir vaiskus birželio rytas, yra sunkiai iš miego bundantis varganas dzūkų kaimas. Yra 
aiškus jausmas, kad visa, ką tu matei, yra tikra ir nesumeluota, nesugalvota. O svarbiausia, 

kad jame yra naujai ir skaudžiai suprasti žmonės, laikas. Žmonės, kurie ir scenarijaus autoriui, 
ir režisieriui A. Grikevičiui yra vienodai svarbūs <...>.“!88 

Darbas filme „Faktas“ Adomaičiui buvo lyg išsigelbėjimas. Įsisukęs į profesinės kasdie- 
nybės verpetą ir suvokęs savo profesijos laisvės ribotumą (bent jau pasirenkant vaidmenis), 
jis nuosekliai stengėsi griauti inerciją: „Jeigu vaidmuo prieštarauja mano įsitikinimams arba 
jeigu dramaturgijoje nejaučiu sau artimos meninės tiesos, negaliu „persilaužti“. Esu „sun- 
kus“ aktorius. Dar daugiau — suvaidinęs keliolika nemylimų vaidmenų, jaučiu nusivylimą 


savimi.“ 18? 

1980 metų vasario mėnesio spauda („Tiesa“, „Vakarinės naujienos“, „Kinas“, „Savaitės ekra- 
nas“) mirgėjo nuo skelbimų, kuriuose neslėpdami džiaugsmo žurnalistai skelbė apie Adomai- 
čio sėkmę — už pagrindinį Germano Raimerso vaidmenį vokiečių režisierių Gūnterio Reischo 
ir Gūntherio Rūckerio filme „Sužadėtinė“ jam buvo paskirta VDR I laipsnio nacionalinė pre- 
mija. Itin plačiai apie šį filmą ir apie pagrindinį vaidmens atlikėją rašė Vokietijoje rusų kalba 
leidžiamas žurnalas „GDR“ (1980, Nr. 12.), iš Maskvos į Lietuvą plaukė pranešimai, sveikini- 
mo telegramos, tais pačiais metais filmas pelnė „Krištolinio gaublio“ prizą Karlovi Varų tarp- 
tautiniame kino festivalyje. Iki tol Vokietijoje Adomaitis buvo sukūręs vaidmenis filmuose 
„Volcas“ (1973) ir „Vienas prieš vieną“ (1975). Įdomus faktas, kad, pavyzdžiui, G. Reischas 
1944 metais buvo įstojęs į nacių partiją"“, o vėliau kūrė filmus apie socialistinius revoliucio- 
nierius. Pats Adomaitis, pasisakęs ne viename Vokietijos kino žurnale, pabrėžė, kad „man kur- 
ti revoliucionierius ne problema, nes aš dažnai kuriu „kovingas“, politines asmenybes. Kol kas 
man sunkiai pavyksta atsisakyti šio savo įvaizdžio stereotipo“."?! Tačiau populiarumą kine ir 
didžiausias žiūrovų simpatijas kaip tik ir suformavo Adomaičio herojai maištautojai, kovoto- 
jai. Savo dienoraštyje aktorius rašė: „Visada jaučiau didelį kūrybinį pasitenkinimą, kai galėjau 
žiūrovams nurodyti savo herojų didvyriškumo šaltinius.“'?2 Nuolat gilindamasis į aktoriaus 
profesiją, Adomaitis sakė: „Aktorius — impulsyvus žmogus. Jis — pastovumo priešas. Taip atsi- 
tiko, kad mano vardą įprasta sieti su stiprių ir narsių herojų paveikslais. <...> Aš džiaugiuosi, 
jausdamas šiokį tokį savo likimo ir savo herojų likimo santykinumą. Juk bet kurio menininko 
kūryboje turi būti sava kažkokia pagrindinė tema. Vis dėlto man nuolat norisi išbandyti save 

neįprastuose vaidmenyse. 

Regimantas Adomaitis sukūrė net septynis vaidmenis Vytauto Žalakevičiaus filmuose. Be 
aukščiau minėtų Piloto („Vienos dienos kronika“) ir Donato Lokio („Niekas nenorėjo mir- 


188 Laimonas Tapinas, „Tragedijos anatomija“, op. cit. 

189 Regimantas Adomaitis, „Gimiau po prieštaravimų ženklu“, op. cit., p. 50. 

190 https://en.wikipedia.org/wiki/GY.C344BCnter Reisch. 

191 Gisela Harkenthal, „Die Verlobte“ [Sužadėtinė], Filmspiege!, 1980-03, p. 7. 

192 Regimanto Adomaičio rankraštis, nedatuota. 

193 Antanas Ragaišis, „Regimantas Adomaitis: „Aktorius - pastovumo priešas“, Tarybinė Klaipėda, 1981-07-30, p. 4. 


Filmo Tas saldus žodis - laisvė! bandymai, 
1973 


ti“), jis suvaidino Daktarą Antonijų („Visa teisybė apie Kolumbą“, 1970), Franciską („Tas 
saldus žodis — laisvė!“, 1973), Trapsą („Avarija“, 1974), Orlandą („Kentaurai“, 1978), Ačą 
(„Atsiprašau“, 1982). Su šiuo režisieriumi jo kūrybiniai santykiai buvo visai kitokie nei su 
Almantu Grikevičiumi. Žalakevičius, anot Adomaičio, buvo „daug šiurkštesnis“. „Jis be- 
veik visada įtikinamas ir neginčijamas tavo vaidmens autorius. Bet laužydamas tavo minčių 
įprastą eigą, stereotipinį priėjimą prie vaidmens ir aktoriaus darbo apskritai, atlikėjui jis 
atveria dar neregėtus horizontus. Pradžioje prieštarauji, galbūt bijodamas kažko naujo, o 
vėliau, apgalvojęs, be galo tuo susižavi. Galiausiai tu tampi pats sau atradėjas.“!* 
Žalakevičiaus filmuose Adomaičio vaidmenys ne tik skyrėsi vienas nuo kito, bet ir 
brendo, herojų veiduose vis labiau atsispindėjo gyvenimo randai. Anot kino apžvalginin- 
kės Neringos Jonušaitės, šiuose filmuose buvo „nesunku atsekti psichologinę struktūrą, 
charakterio ištakas, kurios buvo ženklios jau Donato paveiksle. Nesvarbu, kokios sociali- 
nės ir istorinės aplinkybės formavo šį herojų, jiems yra bendras ir nekintamas vyriškumo 
kodeksas '"??; „Vyriškumas čia nėra suprantamas kaip akla primityvi jėga, kuri triuškina 

visas kliūtis, nors ši vyriškumo sistema įjungia ir toreadoro stotą, ryškų herojinį gestą, 
sugebėjimą brutaliai jėgai priešpastatyti kietą kario kumštį. Vyriškumas tai sugebėjimas 
bet kokioje situacijoje likti ištikimam savo principams, savo idealams, ginti juos iki pasku- 
tinio atodūsio V. Žalakevičius išbando šį herojų niekšybe ir demagogija, mirtimi ir meile, 
išdavyste ir neištikimybe, ieškodamas jo gyvenime aukščiausios jėgų įtampos dramatizmo, 
dvasios polėkio, žygdarbio poezijos.“ '?* 

Adomaitis suvokė, jog vaidmens esmę nulemia tikslas, kuriam skiriamos aktoriaus pa- 
stangos. Šalia Žalakevičiaus jis jautėsi saugiai. Suprasdamas, kad priemonės taip pat labai 
svarbios, jis vis dėlto labiausiai vertino režisieriaus kūrybinę išmintį. Jam visą gyvenimą 
buvo svarbesnis tikslo siekis nei aplinkybės. Praėjus net keliolikai metų po paskutinio vaid- 
mens Žalakevičiaus filme „Atsiprašau“, Adomaitis sakė: „Kartais tie bandymai baigdavosi 
žiauriai. Vaidini, o V. Žalakevičius: „Stop!“ Vėl vaidini, vėl stabdo. Esu matęs aktorių, pra- 
virkusių dėl tokio metodo. Tik daug dirbęs su šiuo nepaprastai talentingu režisieriumi ga- 
lėdavai suprasti, kad šitaip jis pykdavo ant savęs, ant savo scenarijaus nepavykusio epizodo, 
bet išsiliedavo ant aktoriaus. Jis neleisdavo aktoriui jaustis gerai.“"?? 

Kad Žalakevičius buvo bekompromisis režisierius, patvirtina ir Tapino prisiminimai, 
susiję su filmu „Tas saldus žodis — laisvė!“. Nuvykęs į Krymą kaip žurnalo „Švyturys“ kores- 
pondentas, jis pasišovė parengti gyvą reportažą apie Ailmavimą: „Kryme radau tą pačią bobų 
vasarą, tuos pačius aplink uolas prie jūros augančius, tik dar ryškesne raudonai geltona 
spalva suliepsnojusius dygiakrūmius, po kuriais per filmavimo pertrauką išsitiesę ilsėjosi 
du seni mano pažįstami — R. Adomaitis ir J. Budraitis. Paklausęs, kaip jiems sekasi, iš Re- 
gimanto išgirdau seną dainelę: 

— Viskas tas pats. Žala ir toliau pudruoja smegenis ir veda visus iš proto. 

— O kaip tau pačiam? 

— Kol kas nieko, lyg ir pataikau... Dar nebuvau įkritęs į duobę. 

— Nenusimink, Regi, — pertraukė jį J. Budraitis, - dar viskas prieš akis. 

— Tuo net neabejoju. Gali būti blogiau negu Babkui, jam Žala užtaisė 27 dublius. At- 
rodytų, lygioje vietoje, visai paprastoje scenoje. Gali įsivaizduoti — ne du, tris, penkis, o 
dvidešimt septynis.“!98 

Žalakevičiaus akiratyje Adomaitis prabuvo net dvidešimt metų, ir režisierius puikiai išnau- 
dojo aktoriaus simpatizavimą herojiniams charakteriams. Adomaitį viliojo natūros, sugebančios 
aktyviai įsitraukti į gyvenimą, didvyriškumą jis suprato kaip gilių įsitikinimų žmogaus bruožą, 
pagimdytą tikėjimo savo teisumu. Kalbėdamas apie Franciską filme „Ias saldus žodis — laisvė!“, 
jis sakė: „Kam sunkiau — tiems, kurie nežmoniškomis sąlygomis kasa požeminį kelią į kalėjimą- 
tvirtovę, ar Franciskui? Manau, kad Franciskui. Mano herojus nedalyvauja gaudynėse ir susirė- 
mimuose, nešaudo. Tačiau kiekviena jo gyvenimo minutė — tai drąsos, tvirtos valios ir tikėjimo 
savo pergale pavyzdys. Mano uždavinys — atskleisti jo dvasinių jėgų priežastis. “!?? Jam rūpėjo 


atskleisti, o ne pateisinti. Anot aktoriaus, „net vagis save pateisina“, 


196 Ibid., p. 16-17. 

197 Jadvyga Godunavičienė, op. cit. 

198 Laimonas Tapinas, Laiškanešys, pasiklydęs dykumoje..., op. cit., p. 204. 
199 Regimanto Adomaičio rankraštis, nedatuota. 

200 Regimanto Adomaičio rankraštis, nedatuota. 

Orlandas, Kentaurai, 1978 


Gilindamasis į kino kūrybos pamatus, Adomaitis tapo ištikimu Žalakevičiaus bičiuliu. 
Kai kino apžvalgininkė Audronė Jablonskienė Vytauto Žalakevičiaus filmus „Tas saldus 
žodis — laisvė!“ ir „Kentaurai“ palygino su „bloga publicistika“, aktorius atsakė: „Na, ne- 
sakykit. Tų filmų negalima traktuoti pažodžiui. Nesvarbu, kad Venesuela, kad numanoma 
Čilė. Žala iš esmės kalba apie okupuotą Lietuvą, apie tą uždraustą saldų laisvės gurkšnį. Jis 
buvo tikras Lietuvos patriotas. Labai didžiavosi savo karininku tėvu, be kurio, deja, teko 
augti; 

Kai 1996 metais Žalakevičius mirė, Adomaitis prisipažino: „Ne svarbiausias, o baisiau- 
sias šių metų įvykis man, be jokios abejonės, yra Vytauto Žalakevičiaus mirtis, privertusi 
apie daug ką pagalvoti, daug ką prisiminti ir įvertinti. Vis atrodė — dar kažkas bus, dar 
kažką nuveiksiu, dar kažkas laukia. Staiga supratau — viskas! Su šio žmogaus išėjimu bai- 
giasi ištisa meno epocha, baigiasi kartai skirtas laikas. Apie Vytautą Žalakevičių, žinoma, 
reikėtų rašyti knygas. Jis iki paskutinės dienos gyveno savo paties susikurtoje erdvėje, vis- 
ką vertindamas iš maksimalistinių pozicijų. Tie, kurie sako, jog su šiuo režisieriumi buvę 
sunku bendradarbiauti, irgi teisūs, nes jis niekada nenusileisdavo iki kasdienės buities, net 
paprasčiausiuose pokalbiuose.“??? Pradėjęs ir tarytum baigęs savo kino aukso amžių su Ža- 
lakevičiaus režisierių karta, Adomaitis tapo lietuvių kino simboliu. 


201 Audronė Jablonskienė, „Arbata devintą vakaro pas Regimantą Adomaitį“, op. cit. 
202 Jadvyga Godunavičienė, op. cit. 

kkk 
Aštuntojo dešimtmečio pabaigoje-devintojo pradžioje Regimanto Adomaičio darbo tem- 
pas buvo pasiekęs piką. Vienu metu aktorius filmavosi net keliuose filmuose. Pavyzdžiui, 
1980-ųjų vasarą jis filmavosi Centrinės televizijos (tuo metu taip vadinosi Sovietų Sąjungos 
televizija) užsakymu Lietuvos kino studijos kuriamoje režisieriaus Marijono Giedrio „Ame- 
rikoniškoje tragedijoje“, „Mosfilmo“ kino studijos režisieriaus Nikolajaus Gubenkos kūri- 
nyje „Iš poilsiautojų gyvenimo“, taip pat minėtame „Fakte“. Nors šiandien esame įpratę 
gyventi neįtikėtinu ritmu, Adomaičio visas gyvenimas jau tuomet buvo ant ratų. Viename 
iš interviu 1983 metais jis prisipažino: „Nė karto neatostogavau. Daugiau kaip savaitės 
neturėjau. Ir dabar kiekvieną rytą lakstau į repeticijas Kaune, vakare spektakliai Vilniuje, o 
tarpuose dar įsigudrinu važiuoti į hilmavimus Rygoje.“*“? Įvairiuose aktoriaus susirašinėji- 
muose galima aptikti panašių įspėjimų, sudarant būsimų filmavimų grafikus: „Repeticijos 
ryte vakare. Be to, per savaitę vaidinu 2-3 spektaklius savo teatre ir vieną spektaklį Kauno 
teatre (A. Camus „Kaligula“). Nuo naktinių filmavimų, be abejonės, atsisakau. Prašau Jūsų 
į visa tai pažiūrėti labai rimtai, sprendžiant apie mūsų bendradarbiavimo galimybę, dėl to, 
kad aš žinau: teatre prasidės maldavimai.“?9* 

Jau tapęs garsiu aktoriumi, po kūrybinių susitikimų su tokiais režisieriais kaip Žalakevi- 
čius ir Kozincevas, Adomaitis įgijo drąsos ir išdrįsdavo režisieriams išsakyti savo nuomonę 
ne tik apie silpnus scenarijus, jam siūlomus „neišbaigtus“ personažus, bet ir atskleisti savo 
gyvenimišką poziciją. Pavyzdžiui, 1983 metais laiške režisieriui Viačeslavui Vinnikui, kuris 
siūlė Samoilovo vaidmenį filme „...ir puiki pergalės akimirka“, rašė: „Labiausiai man kelia 
nerimą tam tikra idealizacija visa ko ir būtent personažo. Neužtenka, atleiskite, labai atleis- 
kite už žodį, —- neužtenka šūdo. 
Netikiu kilnumu „apskritai“... 
Ištikimas, mylintis savo ko- 
mandą, jautrus pedagogas... 
Visa tai gali (ir turi) būti, bet 
kur šaknys, kur tas mėšlas, 
kuriuo šios šaknys maitinasi? 
Esu įsitikinęs, kad visos savy- 
bės — kilnumas, gerumas ir 
t. t. — įmanomos tik turint la- 
bai daug vidinės energijos. <...> 
Jeigu verta imtis kino meno, tai 
tik dėl to, kad ten kokiu nors 
kampu prasiskverbtų gyveni- 


mas. O gyvenimas šiuo atveju, 


mano nuomone, yra tai, dėl ko Samoilovas, .../r puiki pergalės akimirka, 1984 


203 Hrops Den, op. cit. 
204 Regimanto Adomaičio laiškas (juodraštis, 1983) kino režisieriui Viačeslavui Vinnikui, kurio filme „...ir puiki pergalės 


akimirka“ (1984) jis suvaidino Samoilovo vaidmenį. 


aš nekenčiu didžiojo sporto: sporto pavertimas politika, kai viskas 
daroma dėl pergalės, kai žmonės tampa luošiais, nes iš jų išspaudžia- 
ma visut viskas ir netgi daugiau. Tai suluošinti žmonės, kurių meilė 
sportui, palaipsniui skatinama savimeilės ir kolektyvizmo, virsta ap- 
dovanojimų vaikymusi. <...> 

Manau, jog reikėtų vengti tam tikrų kinematografinių štampų: 
avialainerių (aš pats mačiau mažų mažiausiai 20 filmų, kuriuo- 
se tai reiškia vieną ir tą patį), kavinių su šokančiomis mergaitė- 
mis — mėgstamas užsienietiško gyvenimo simbolis. (Tarp kitko, jei- 
gu tarybinio žmogaus užsieny nepersekioja baimės ir kompleksai, 
jis vis tiek mieliau gers savo atsivežtą „rusiškąją“, užsidaręs vieš- 
bučio numeryje.) Du senstantys vyrai ant suoliuko rudeniniame 
parke, laiminga pabaiga — ji vis dėlto atėjo (Dieve tu mano, jie jau 
ne kartą gulėjo ant grindų rūbinėje)... 

Dėl Dievo, nepriimkite visko kaip pasityčiojimo, pamokymo. 
O darbo metu aš neturiu įpročio lįsti ne į savo reikalus. Tiesiog 
truputį užsisvajojau (ach, kaip norisi tikro vaidmens!). Be to, su- 
prantu: lengva pasakyti... Bet jeigu mums teks kartu dirbti, noriu, 
kad Jūs žinotumėte, ką aš mąstau. Jeigu mano mąstymo kryptis la- 
bai skiriasi nuo Jūsiškės, manau, kartu dirbti bus sunku, o jeigu Jūs 
tik norėdamas mane apraminti sutiksite su manimi — tai apskritai 
darbas taps kančia, kuri virs neapykanta. Kad šito išvengtume, aš 
buvau toks atviras. Pagarbiai, nors ir nepažįstami.“205 

Kitame laiške tam pačiam režisieriui Adomaitis dar labiau „už- 
mynė ant nuospaudų“, patardamas, kokios temos tuo metu iš- 
ties būtų svarbios, išdrįsdamas atvirai įvardyti tarybinio žmogaus 
užslėptos baimės jausmą: „Tai yra viso mūsų kinematografo liga: 
bijome būti patys savimi, kad, neduok Dieve, mūsų neįtartų pasą- 
monės slėpiniais, apsvaigsime nuo melagingo kilnumo, savimylos, 
pasitenkinimo (baimės inercija! — va, tarybinio žmogaus vertinga 
tyrimų tema).“*** Nors Adomaitis niekada nesiafišavo, kad buvo 
Nepriklausomybės Sąjūdžio narys, nes jam tai buvo natūralus 
veiksmas, šis ir panašūs pasisakymai išreiškia labai tikslią aktoriaus 
politinę poziciją. Nereikia pamiršti, kad devintojo dešimtmečio vi- 
duryje politinis atšilimas labiau jautėsi Rusijoje nei Lietuvoje, kur 
tūlas lietuvis bijojo visko — atvirų telefoninių pokalbių, blaivaus 
požiūrio į politines temas, atviro dialogo ir panašiai, kai Rusijos 
šviesuoliai atvirai reiškė savo pagarbą laisvės idėjoms. Adomaičio 
pozicija tuo metu išsiskyrė drąsa ir bekompromisiškumu. 

Adomaičio individualių ir nepakartojamų vaidmenų paslaptis 


(III II III 


205 Ibid. 
206 Ibid. 


Volcas, Volcas, 1973 


buvo pats aktorius. Jis visą kūrybinį gyvenimą siekė sudėtingų vaidmenų, nuosekliai ieško- 
jo žmogaus asmenybės ištakų. Ramūs ir garsūs, atviri ir uždari Adomaičio herojai pirmiau- 
sia kalba apie jo paties, kaip žmogaus, moralines idealo paieškas. 

Savo kino karjeros pabaigoje Regimantas Adomaitis sakė: „Kinas — toks keistas menas, 
kuriame ničnieko nesuprantu! Atrodo, gerai suvaidini ir staiga dublį ne taip padarai. Die- 
ve, visai savimi nepatenkintas! Staiga rakursas kitas ir gimsta kita realybė, kuri tiesiogiai 


sė e o ia. . . . . . «207 
nesusijusi su aktorių vaidyba ar režisūra. Ekrane gimsta kita tiesa, kitas tiesos matmuo. 

207 „PeramauTac AxomaKTHc: MHe npopowHAH: CTaHeIIb CBAIEHHHKOM“, Op. Cit. 

Pamačiau save tokį, kokį jis mane mato. 
Tardamas žodžius: „Ne tau suprasti, kas 
mums reikalinga“, aš staiga atsiplėšiau 
nuo savojo „aš“. Mano mintys pleveno 
ore, o aš viską stebėjau iš aukštybių.*““ 


208 Ronald Harwood, op. cit., p. 47. 

Kino režisierius Vytautas Žalakevičius 


Adomaitis, kurio nepažįstame 


Regimantas Adomaitis — dalis mano filmų, dalis mano scenarijų, nes dažnai rašydavau, tu- 
rėdamas omeny, kad būtent jis vaidins, o tiksliau — turi vaidinti tą ar kitą vaidmenį. Taigi, 
jis — dalis mano biografijos. 

Štai kodėl man taip sunku apie jį rašyti. Bandau mintyse išvesti takoskyrą, atsiriboti 
nuo mūsų bendros praeities, nuo Adomaičio — žmogaus ir aktoriaus — žavesio, kurio jam 
gamta atseikėjo taip dosniai, kad užtektų dviem trims individualybėms. Bandau užmiršti 
jo kankinimosi talentą, kada jis nusiplėšia Adomaičio odą ir matuojasi nematomą kūną ir 
sielą savo būsimojo personažo, kuris ne tik aktoriaus antrininkas, bet ir kerštingas priešas: 
jo nenumaldysi nei pataikavimu, nei meilės žodžiais. Kiekvienas personažas, tegul ir ne 
Šekspyro, ne Gogolio jėgos, reikalauja iš aktoriaus daugiau, nei žmogus aktorius gali ati- 
duoti Vaidmeniui. Kūrybos procese menininkas ne tik turtėja, bet ir praranda. Praranda 
dalelę savojo „aš“. Tai lyg žvakės degimas. Adomaitis naikina save negailestingai. Darbas 
mene jam nėra šventinis piknikas. Jis pats pasirinko tokį gyvenimo būdą, nes gyventi, kaip 
žinome, galima įvairiai. Man regis, Adomaičiui lengviau gyventi tada, kai jam sunku... 

Svarstydamas, ką derėtų apie jį pamiršti, palikti Jo Asmenine Savastimi, nemainoma 
į populiarumą ir šlovę, tuo pat metu galvojau apie jo ateitį, į kurią jis eina, klausydamas 
savo nenumaldomo vidinio balso, kviečiančio nežinia Kur ir Kada. Kalbu apie ateitį, nes 
to Adomaičio, kurį mes pažįstame iš „Karaliaus Lyro“, „Niekas nenorėjo mirti“ ir dešimčių 
kitų filmų, to kartais aistringo ir visada žavaus herojaus daugiau nebėra. Jei grįžtume prie 
degančios žvakės įvaizdžio, galėtume pasakyti, kad režisieriai ir žiūrovai jį sudegino, mažai 
ką davę mainais. 

Visa tai aš pasakiau apie „buvusį“ Adomaitį. Tačiau jau šiandien iškyla visai kitos for- 
macijos individualybė, galinti praturtinti mus naujomis žiniomis apie žmogų, jo galimy- 
bių ribas. Pastaruoju metu ne taip jau dažnai su juo matausi, gal todėl ypač dėmesingai 
seku, kaip gimsta kovotojas, praturtėjęs patyrimo išmintimi, pasiruošęs mesti iššūkį savo 
praeičiai, atsisakyti visų likimo malonių. Adomaitis aktorius yra man padovanojęs nepa- 
mirštamų ekraninio laiko minučių. Pusantro dešimtmečio jis buvo — kaip Aleksejus Bata- 
lovas ar Viačeslavas Tichonovas — vyriškumo ir moralinės jėgos modelis. Ir vis dėlto man 
atrodo — kad ir kaip paradoksaliai tai skambėtų - jog jis dar neprisilietė prie savo tikrosios, 
nepakartojamos temos ir dar nebuvo jo asmeninio pasakojimo apie būrį. Kita vertus, jis 
pats tai žino ir neturi dėl to jokių iliuzijų. Pamenu, šnekučiavomės (gal tai buvo statant „Ken- 
taurus', o gal „Tą saldų žodį - laisvę“), ir jis pasakė su tokia vidine gėla ir nerimu: „... aš visai 
ne herojus. Atvirkščiai... Nejau taip sunku įžiūrėti mano tikrąjį „aš“?.. Man ne tik svetima 
tai, ką vaidinu diena dienon, tai tiesiog prieštarauja mano prigimčiai (!)... Nejaugi gali būti 
toks stebėtinas panašumas tarp to, „kas aš esu“ ir to „kas aš nesu“?.. Aš noriu mąstyt, o ne 
veikti. Aš noriu kalbėti apie švelnumą ir susitaikymą, o ne primesti kitiems savo valią. Kas 
duos man galimybę pabūti pačiam savimi mene!..“ 

Negalėčiau prisiekti už kiekvieno šio monologo žodžio tikslumą, tačiau už prasmę - ga- 
liu. Būti pačiam savimi — tai ne šiaip gražūs žodžiai, greičiau tai pamatų pamatas, be kurio 
neįmanomas menas. Visi tai supranta, kai kalbama apie dailininką, režisierių arba rašytoją, 
tačiau aktorių priimta matuoti kitu matu, jam leidžiama — dažnai net reikalaujama — iš- 
duoti savo prigimtį, linksminti mus „vaidyba“. Tikras aktorius pakyla į sceną ne „vaidinti“, 
o „išsisakyti“, atskleisti savą gyvenimo sampratą, apginti tą žmonijos dalį, kuriai gynimo 
reikia. Kalbu apie tikrą aktorių žmogų, koks yra Regimantas Adomaitis. Jis nori ir gali 
atskleisti savo sielą. Jis gali vaidinti Dostojevskį ir Tomą Maną. Su nerimu laukiu būsimo 
Adomaičio, protingo ir doro aktoriaus, darbininko, gamtos apdovanoto ypatingu magne- 
tizmu, žmogaus, sugebančio įtikinti mus, kad Gėris gali nugalėti Blogį. 

Tai visai nereiškia, kad bent iš dalies nubraukiu Adomaičio sukurtus darbus. Taip da- 
rydamas išduočiau ir savo praeitį. Mąstau apie tai, kaip sunku priklausyti nuo aplinkybių, 
kaip sudėtinga menininkui kalbėti ne savo žodžiais ir kaip būtina kovoti už teisę būti sa- 
vimi. Aš įsitikinęs, būsimieji susitikimai su aktoriumi Regimantu Adomaičiu visada bus 
džiugi akistata ir su tikru talentu, ir su tikrais atradimais. Dar noriu pasakyti, kad man 
be galo brangi pamokanti patirtis menininko, plėšiančio nuo savęs stabo kaukę ir drąsiai 
rodančio savo tikrąjį veidą. 

Jau vien tai — siužetas Ailmui.*?? 


209 Vytautas Žalakevičius, „Adomaitis, kurio nepažįstame“, Kinas, 1987, Nr. |, p. 7. Straipsnis perspausdinamas R. Adomaičio 

Teatro kritikas Egmontas Jansonas 
Įminti talento mįslę 


Keistai gimė šis rašinys... Jau trys dešimtmečiai, nuo stojamųjų egzaminų į Konservatori- 
ją 1958-aisiais, mūsų keliai eina greta. Sveikinuosi su juo iš tolo, kai kada matydavomės 
bendruose renginiuose. Po „Kaligulos“ premjeros chaotiškame ir triukšmingame susiėjime 
pasveikinau jį ir leptelėjau kažką panašaus į „pagaliau vėl vaidini“ (tai buvo po kelių „post- 
marcinkeviškų“ vaidmenų teatre), į ką Regimantas reagavo gan keistai - su nuostaba, iro- 
nija, gailesčiu (žinoma, mano netakto ir bukumo atžvilgiu). Trumpiau tariant, pažįstami 
nebuvom. Apsidžiaugiau, kai „Kinas“ pasiūlė parašyti apie jį. Atrodė, lengva - mačiau visus 
jo vaidmenis dar nuo Višinskio K. Inčiūros „Žemaitėje“. Skaičiau bene viską, kas apie jį 
parašyta, pats šį bei tą rašiau. Tad „medžiagos“ per akis. Ir, parašęs porą pastraipų, me- 
čiau — nebuvo paties R. Adomaičio. Jis tarsi vanduo pro pirštus, vis išsprūsdavo, buvo 
nepagaunamas ir neapčiuopiamas... 

Kažkada, dar šviesiais Renesanso laikais, mene susiformavo dvi kryptys. Ir menininkai 
buvo vadinami artistais bei artisanais. Artistai — kūrėjai, originalių, nepakartojamų meno 
kūrinių autoriai. Artisanai — amatininkai, reprodukuotojai, plataus vartojimo pusiau meni- 
nių prekių gamintojai. Teatre artisanai vadinami aktoriais. Jų turime daug. Artistų — maža. 
Bet jais didžiuojamės, jų einame žiūrėti, jų menu remiasi mūsų teatro laimėjimai. Artis- 
tai — vaidmenų kūrėjai, artistai — režisieriai ir scenografai, artistai — dramaturgai ir kom- 
pozitoriai. Artistai — S. Richteris ir D. Šostakovičius, M. K. Čiurlionis ir R. Juknevičius, 
J. Miltinis ir E. Nekrošius, J. Vaitkus ir V. Bagdonas... Daug jų, bet — ir kaip maža. Artistai, 
gavę Dievo dovaną ir tą dovaną kasdien, kasvakar, kiekvieną akimirką atiduodantys mums, 
žiūrovams. Artistas, kaip ir mitologinis karalius Midas, turi galią paliestą daiktą paversti 
auksu. Tiesa, Midas blogai baigė. Bergi ir artistai sudega kūrybinės liepsnos kaitroje — fiziš- 
kai ar dvasiškai (tada jie tampa artisanais). Teatre sudega, net pelenų nepalikdami. Recen- 
zijose ir kino kronikoje artistai atrodo artisanais, nes nėra galimybių atgaivinti patį meno 
gimimo stebuklą — kūrybą scenoje. Pernelyg efemerinis, subjektyvus ir pats teatro menas, 
ir mūsų santykis su juo. Sakysit — na, o kine? Kas yra vaidmuo - tai artistas plius režisierius, 
plius operatorius, artistas plius montažas, plius rakursas, plius planas, tai juosta, užfiksavusi 

tą ar kitą momentą, kūrybos ar gamybos akimirką. Ir sunku pasakyti, kas iš tikro sukūrė 
vaidmenį — artistas ar režisierius, talentingai sumontavęs kilometrus kino juostos, operato- 
rius ar tas titruose nenurodomas aktorius, įgarsinęs ekrane matomą kolegą. 

Taigi — artistas Regimantas Adomaitis. Vienas iš nedaugelio, kuriais matuoju mūsų teatro 
lygį. Šiandien artistams suskaičiuoti man užtenka rankos pirštų (gal taip visada buvo, tik 
ilgainiui pasidarėm atlaidesni, artistais ėmėme vadinti vis didesnį būrį išmoningų artisanų, 
diplomuotų specialistų). 

Artistas R. Adomaitis atėjo į mano teatrinį gyvenimą dar anais Kauno laikais, kai jiedu 
su V. Tomkum pasirodė Dž. Steinbeko „Pelėse ir žmonėse ... R. Adomaitis — Ž.-P Sartro 
„Altonos atsiskyrėliuose“ ar A. Milerio „Kainoje“... R. Adomaitis V. Žalakevičiaus „Niekas 
nenorėjo mirti“ (prisimenu, negaliu užmiršti jo priešmirtinio, tokio drastiško ir turbūt 
vienintelio įmanomo toje situacijoje gesto) ir A. Grikevičiaus „Saduto tūto“ (kažkaip tyliai, 
be triukšmo filmas dingo, o aidas — nostalgiškas, intonacinis - liko — pats nežinau kodėl...), 
Vokas G. Reišo juostoje... Edmundas G. Kozincevo „Lyre“... Mindaugas, Mažvydas, Kali- 
gula, Borkmanas... Tai vis — R. Adomaitis. Mačiau ir kitus juos vaidinant, gal kartais ir ne 
prasčiau, bet man tai R. Adomaičio personažai. Gal todėl, kad jie - „mano“, kad visada su 
manimi. Tai — „mano“ teatras, kaip visi E. Nekrošiaus spektakliai, kaip J. Miltinio didieji 
spektakliai, kaip „Dėdė Vania“ ir dar kai kas — tai, kas yra mano turtas, mano nuosavybė, 
šventė, kuri visada su manim. 

R. Adomaitis suvaidino daug. Jį noriai kviečia kino studijos. Jį stengiasi užimti savo 
spektakliuose Akademinio dramos teatro režisieriai. Ber išlieka atmintyje — ne ten, kažkur 
smegenyse, o visos tavo esybės atmintyje, regimi ir apčiuopiami, realiai egzistuojantys — tie, 
išvardytieji... Nors ir „Vaidinam Strindbergą“, ir „Ančiuko kryžiuje“, ir „Akis į akį su visais“ 
R. Adomaitis buvo ryškus, iškilus, dramatiškas, tikras. Tik... gal pernelyg stambaus kali- 
bro sviedinys pataikė į alytiškės serijos namelius. Suprasdamas kolektyvinės kūrybos akto 
prasmę ir esmę, apsuptas išmaningų aktorių, Regimantas vis vien tokiuose spektakliuose 
ir filmuose lieka „akis į akį su visais“, vienas, skyrium. Kaip naujausiame filme „Žmogaus 
iš „Mercedeso“ dosjė“, kurį tyčia nuėjau pažiūrėti, prieš sėsdamas rašyti šį rašinį. Vaidina 
nemaža aktorių (nuo A. Batalovo, N. Kriučkovo, L. Čiursinos iki mūsiškių klaipėdiečių, 
šmėkščiojančių epizoduose), pasirinkta gera tema, taisyklingai sudėstyti idėjiniai ir kitokie 
akcentai, net yra kažkoks nūnai madingas „dokumentalumas“, tačiau... išėjo dar vienas 
prastas filmas. Dar viena juosta apie užsienio šnipus, apie gerai dirbančius mūsiškius kontr- 
žvalgybininkus, apie „vitrininį“ užsienio gyvenimą (jachtos, reklamos žiburiai, komfortas) 
ir apie „natūralų“, „paprastą“ mūsiškį (kiaušinius renkantis N. Kriučkovas, supuvusi jo 
„hasiendos“ tvora). Truputis melodramos, kiek detektyvo, publicistikos, tiksliai atmatuo- 
tos patriotizmo, „filosofhiškumo“ (teksto lygmeniu), demaskavimo, psichologizmo, lyrikos 
dozės. Dar vienas kino produkcijos gaminys, taip ir netapęs meno kūriniu. R. Adomaitis 
vaidina šnipą diplomatą, pradedantį suprasti savo veiklos beprasmybę ir nehumaniškumą, 
kai filmo kūrėjai „leido“ jam pamilti tarybinę rentgenologę (ir jau pirmoje serijoje išsėmė 
šią temą), prarasti dukterį (ji atsirado ir žuvo antroje serijoje). Kiek tokio likimo variantų 
jau esame matę! Ir vis vien R. Adomaitis ir čia išlieka savimi. Jis, atrodo, daro viską, kad tik 
nenuverstų, nesulaužytų jį supančio trapaus, efemeriško pasaulio (dramblio antikvariate 
fenomenas). Net šiame, tiesą sakant, neįdomiame vaidmenyje aktorius ieško vienintelės, 


nepakartojamos savasties. Jį domina žmogaus esmė, jo gyvenimo prasmė, tai, kas priklauso 
tik jam, kas skiria jį nuo kitų, daro individualybe. R. Adomaičio dėmesys žmogui — di- 
džiulis. (Gal todėl kiekviename spektaklyje tie patys artisto herojai vis kitokie, jie gimsta, 
tampa, miršta tik tą vakarą, juos reikia žiūrėti daug kartų.) „Dosjė“ jo antagonistą, tarybinį 
kontržvalgybininką vaidina kitas ne mažiau populiarus aktorius A. Batalovas. Tik A. Bata- 
lovui šįsyk aprioriškai viskas žinoma apie jo pulkininką (generolą, o gal majorą - nesvarbu). 
Belieka tą bendrą žinojimą, „tipą“ paįvairinti viena kita „bataloviška“ detale. Ir turime sche- 
mą, nors ir „batalovišką“ — su jo mąslia šypsena, intymia intonacija. Ne, aš nebandau čia 
iškelti R. Adomaitį, nors tas vaidmuo scenarijaus variante teikė daugiau vilčių. Noriu tik 
pasakyti, kad net šiame prastame filme artistas stengiasi maksimaliai išnaudoti menkiausią 
šansą, slypintį vaidmens struktūroje, prasiskverbti prie jo esmės, rasti jame pirmapradžius 
žmogiškojo „aš“ elementus: kaip jis stebi karo veteranus per iškilmingą, graudžią ir didingą 
tylos minutę Pergalės dieną, kaip jis „sprogsta“ scenoje su dukrele, kaip subtiliai jis ieško 
žmogiško, tiesioginio, natūralaus kontakto su L. Čiursinos heroje. A. Batalovas „spalvina“ 
vaidmenį kitomis seniai žinomomis spalvomis, o R. Adomaitis ir „eina“ į vaidmenį, ir kelia 
jį iki savęs. (Ir H. Ibseno Borkmanas — ne „genijus narve“, tokį jį padaro R. Adomaitis.) 

Apie Regimantą Adomaitį parašyta daug, labai daug. Straipsnių, recenzijų, esė, skirtų vi- 
sai jo kūrybai ar atskiriems vaidmenims. Daugybė ir interviu. Visa tai - daugiau ar mažiau 
sėkmingi bandymai suvokti artistą. (Gal arčiausiai tikslo buvo D. Rutkutė, „Literatūroje ir 
mene“ 1982 metais paskelbusi savo straipsnį „Jau per devintą upę'*!?.) Net prastuose spekta- 
kliuose (o tokių nemaža ir pastaraisiais metais jų vis daugėja) ar prastuose filmuose (jų irgi už- 
tenka) R. Adomaitis lieka R. Adomaičiu - pačiame blyškiausiame, pilkiausiame fone jis tarsi 
koks talentingo menininko štrichas, mestelėtas ant mokiniškos drobės. Ir toji drobė atgyja, 
nors meno kūriniu ji ir netampa. Menu išliko tas štrichas, detalė, kilstelėjusi visą paveikslą į 
kitą, aukštesnį lygį, sujungusi amatą su menu... Kaip „Ančiuko kryžiuje“ ar „Dosjė“... 

Taigi buvo R. Adomaičio „dosjė“, buvo jo vaidmenys, buvo mano požiūris į tuos vaid- 
menis ir į artistą. Supratimo nebuvo - kaip nėra iki šiol. Nutariau... susipažinti su Regi- 
mantu, susitikti su juo — gal priartėsiu prie kažkokios paslapties. Nė velnio. Kelias valandas 
kalbėjomės apie viską — kiną ir teatrą, aktorystę ir naują visuomeninį klimatą, etiką, lietu- 
viškojo kinematografo ir teatro kelius, klystkelius ir šunkelius, apie meną ir tai, ką tik va- 
diname menu, norėdami būti didesni nei esame. Supratau, kad apie daug ką galvojame pa- 
našiai, daug ką jaučiame panašiai, mūsų vienodas skausmas, susirūpinimas, požiūriai. Betgi 
tai aš žinojau ir anksčiau — po R. Adomaičio Franco ir Mažvydo, jaunojo Lokio ir jaunojo 
Edmundo, po Mindaugo ir Džordžo. Gal todėl R. Adomaitis ir yra „mūsų artistas“, kad jis 
savaip, adomaitiškai, teatre ir kine išreiškia mūsų požiūrį į gyvenimą ir istoriją, žmoniją ir 
kiekvieną žmogų, formuoja mūsų etinį, dvasinį, intelektualinį imperatyvą. Per personažus, 
sukurtus aktoriaus nervais ir intelektu, kultūra ir temperamentu, artistizmu ir taurumu, 
sąžiningumu ir talentu (talentas negali būti nesąžiningas, netaurus, nekilnus — šie jo ypatu- 
mai gražiai išskiria Regimantą iš daugelio jam lygių profesionalų tarpo), ir mes priartėjame 
prie kitų ir prie savęs. Per aktorių pažįstame gyvenimą — koks jis buvo, yra, koks turėtų 
būti, per jį suvokiame, kas esame mes patys, kuo dedamės, kuo galėtume ir privalome būti. 


210 Straipsnis taip pat publikuotas kn.: Regimantas Adomaitis, Mintys scenos paraštėse, op. cit., p. 112-120. 

Turiu pripažinti, kad man taip ir nepavyko įminti Regimanto Adomaičio mįslės, iki 
galo suprasti šį menininką, talentingą visuose savo darbuose, žmogų, maksimaliai reiklų 
sau, savo misijai, profesijai, konfliktišką su savimi ir kitais, kasdien draskomą prieštaravimų 
ir ieškantį harmoningumo disharmonijoje, gėrio ir idealo — kasdienybėje. O gal talentas ir 


turi likti neatspėtas?*!! 


Režisierius Rimas Tuminas 


Stengiuosi suprasti, kodėl, pavyzdžiui, Regimanto Adomaičio septyniasdešimt penkerių 
metų jubiliejų mes šventėme ne Nacionaliniame, o Mažajame dramos teatre? Ką reiškia 
į teatrą atėjusi nauja karta, kuri to nežino, nesupranta ir nenori žinoti? Tai — akivaizdus 
beraštiškumas, abejingumas. Šiandieniniame teatre ieškant kažkokių naujų formų, užmirš- 
tami šalia esantys. Man buvo garbė, kad garbingą jubiliejų jis šventė Mažajame teatre, nors 
su nuoskauda ir jam, ir mums. 

Repetuojant „Maskaradą“ (1997), Adomaitis salėje sėdėdavo netoli manęs. Jis lanky- 
davo visas repeticijas. Ne dėl to, kad žiūrėtų, kaip aš dirbu, ar kažką kitko, o dėl to, kad 
jam svarbi teatro esmė: jis nuolat nenustoja mokytis. Jam įdomu, kaip šiandien tas teatras 
atrodo, kur link viskas krypsta ir kaip turi keistis aktorius? 

Adomaitis pats save smerkė, juokėsi iš savęs, ironizavo. Jis suprato, kodėl ir jo balso 
tonacija turi kisti. Jis viską sekė, bandydamas keistis laike. Tai man labai patiko. Buvo kaip 
draugas, tapo kaip brolis, todėl, kad jis visą laiką norėjo mokytis. Nesustabarėjo, nereika- 
lavo to paties — kažkada susiformavusio vaidybos stiliaus, kaip kai kurie jo amžininkai... 


Spektaklis „Paskutiniai mėnesiai“ (2005) tapo beveik autobiografiniu Regimanto Adomaičio 
spektakliu. Kaip atsitiko, kad dar repetuojant jam atidavėte tiek daug laisvės? Šis kūrinys be 
galo nostalgiškas - juk tai pašnekesys su mirusia žmona. 


211 Egmontas Jansonas, „Įminti talento mįslę“, Kinas, 1987, Nr. 1, p. 8-9. Straipsnis perspausdinamas R. Adomaičio pageida- 
vimu. 


Spektaklio „Paskutiniai mėnesiai“ po žmonos mirties jis negalėjo toliau vaidinti. Jam viskas 
buvo pernelyg akivaizdu, apčiuopiama, kūniškai artima. Jis negalėjo... Aš jį suprantu. 

Aš nuolat žavėjausi Adomaičio profesionalumo grožiu, jau nekalbant apie talentą. Tas jo 
rytinis atėjimas į repeticiją, kada nieko nėra, o jis jau yra. Jis jau scenoje. Jaunimas aplink 
migruoja: ateina, išeina, vėluoja, o Adomaitis — scenoje. Jis kaip Arnas Rosenas, Juozas Ry- 
gertas, kaip dar kiti, kurie suprato profesionalumą kaip amato dalį, kaip talento atspindį. 
Profesionalumas ir yra talento dalis. Mes dabar visiškai neatsakingai elgiamės su savo talen- 
tais: labai daug talentingų jaunų žmonių, bet jie nemoka savo talento tvarkyti, organizuoti, 
disciplinuoti, ir jiems niekas nepadeda. Reikia tikslingai nukreipti, tikslingai dirbti, kad 
iškiltum kaip Adomaitis. Jis tikslingai dirbo. Įsivaizduokim sau, kaip būdamas nepaprastai 
užimtas ir teatre, ir kine, kai važinėjo po visą Tarybų Sąjungą, jis niekada jokių kliūčių 
nesudarė teatro repertuarui. Derino įsakymais, tarp studijų ir teatro direkcijos, bet niekada 
nelindo į akis, nesakė, kad filmuojasi, savęs neaukštino, bet elgėsi kukliai. Filmuodavosi 
naktimis, o ryte jau repetuodavo spektaklius. Tik staiga mes pamatydavome: tos filmas, ar 
toks, o mes net nepastebėdavom, kada jis visa tai padarė. O šiandien, jei aktorius filmuojasi, 
turi žinoti visi, turi parklupti, suklusti ir t. t. Tai yra naivu ir kvaila. Šiandienos kontekste 
Adomaičio atvejis — aukščiausias profesionalumo lygis, kaip geriausio operos solisto, kuris 
privalo jungti ir vokalą, ir artistizmą. Nors Adomaitis pats save vertino labai kritiškai, jis 
buvo neįtikėtinas profesionalas, ypatingai mylėjęs teatrą. Scena jį traukė visą gyvenimą, joje 
džiaugsmo patyrė daugiau nei kine.2!? 


Ilgametis teatro direktorius, dramaturgas Pranas Treinys 


Regimantas Adomaitis — švarios sielos žmogus. Jis man „prilipo“, kai buvo kuriamas spektaklis 
„Ančiuko kryžius“. Buvo toks momentas, kai atėjau su šia medžiaga ir drebančia širdimi prieš 
kolektyvą perskaičiau. Grįžtu namo, skambina režisierė Irena Bučienė ir sako, kad Adomaitis 
sutiko ir nori Ančiuką vaidinti. Tai man toks vedlys išėjo! Pradžioje net norėjom vadinti „Šilojų 


212 Užrašyta 2016-03-14. 

mitu , taip ir kolektyvas patarė, bet Adomaitis sustabdė, sakydamas, kad palikčiau „Ančiuko 
kryžių . Adomaitis, daužydamas lazdele medį, kurį drožė, vaidmenį „paėmė“ netikėtu rakursu. 
Niekas taip jo „nepaimtų“, kaip jis. Kadangi jis pats meistro sūnus, tai kažką tokio jis turi. 

Man jis prilipo prie širdies, kai pastebėjau jo išskirtinius santykius su žmonėmis. Jis labai 
dėmesingas kiekvienam. Adomaičio pirmos fiziko studijos uždėjo antspaudą — jis labai protin- 
gas. O protingų aktorių yra nedaug. Aktorius yra tas, kurio jausmai, širdis „bėga“ prieky proto. 
O Adomaitis proto turėjo daugiau negu mūsų visas kolektyvas. Vaidindamas spektakliuose jis 
labai moka „išsidėstyti“ savo jėgas. Vaidmens „konstrukciją“, „reguliaciją“ jis pats susitvarko. Kai 
jam pritrūkdavo emocionalumo, Vancevičius aplink jį eidavo ratais, keliais... Regimantas man 
yra prisipažinęs: „Kai mane pagauna emocija, aš tada ir išeinu tais keliais, o jei nepagauna, pro 
šalį pracinu.“ Jis klausos neturėjo, — pats kažkada prisipažino, bet kai reikėjo scenoje groti, jis to 
išmoko. Adomaitis —- nepaprasto darbštumo aktorius ir labai protingas.?!3 


"“—— 
R. 

Regimanto Adomaičio žmona, aktorė ir dainininkė Eugenija Bajorytė 


Mačiau, koks svarbus Regimantui teatras. Kiekvieno spektaklio gimimas teatralams — kaip mo- 
teriai kūdikio gimimas. „Šiandien nėjo...“ — grįžęs pusbalsiu ištaria... Iš to, kaip suskamba durų 
skambutis, kaip Regimantas peržengia slenkstį... — jau žinau, kaip sekėsi spektaklis. Tai irgi buvo 
mano kasdienybės dalis. 

Pavyzdžiui, net jeigu prieš spektaklį Regimantas būdavo namuose, jo vis tiek nebūdavo. Pri- 
simenu, Kaune repetavo „Kaligulą“, miegodavo grimo kambaryje ant sulankstomosios lovelės, 
grįždavo porai dienų ir vaikščiodavo po butą tokiais kietais kulnais... Prie jo būdavo baisu net 
prieiti... 

<...> Būdavo, parskrenda, suvaidina spektaklyje, namo grįžta prieš vidurnaktį, o pusę šešių 


ryte — vėl į oro uostą ir atgal į Piterį Ailmuotis.?“* 


213 Užrašyta 2015-07-02. 
214 Jūratė Ražkovskytė, „Eugenija Bajorytė ir Regimantas Adomaitis: „Žmogus sukurtas būti dviese“, Legendos, 2010, Nr. 3, 


p. 22, 21. 


Aktorė Birutė Raubaitė 


Kauno valstybiniame dramos teatre Regimantas Adomaitis suvaidino visą tuziną vaidmenų. Iš 
Kapsuko atvykęs į Kauną, dar 1963 metais jis pirmąjį spektaklį suvaidino kartu su Jumis, tai buvo 
Viktoro Rozovo „Prieš vakariene“, 1964 metais kartu vaidinote net trijuose spektakliuose - Kazio 
Inčiūros „Žemaitėje“, Čingizo Aitmatovo „Mano tuopelėje raudona skarele“, Vladimiro Metalni- 
kovo „Miegančiojoje gražuolėje“. Koks tuo metu buvo jaunasis Adomaitis? 


Apie Regimantą Adomaitį galiu pasakyti tik pačius geriausius žodžius: į mūsų teatrą atva- 
žiavo labai taktiškas jaunas vaikinas. Gal dėl to, kad kažkada buvo studijavęs ir fiziką, jis 
nebuvo per daug atsipalaidavęs, jautėsi tam tikras susikaustymas, nedrąsa. Bet tarp visų 
aktorių jis itin išsiskyrė savo taktiškumu. 

„Žemaitę“ kūrėme labai įdomiai: čia pat salėje sėdėjo dramaturgas Kazys Inčiūra, čia 
pat buvo tekstas rašomas, braukomas... Visas kolektyvas dalyvavo šiame procese. Adomai- 
tis vaidino Povilą Višinskį, o aš — Žemaitę. Kadangi Povilas skatino Žemaitę rašyti, į šį 
personažą žvelgiau su didele pagarba ir meile. Yra išlikusi ir spektaklio nuotrauka, kurioje 
matosi, kaip Adomaičio Višinskis man atneša laikraštį - „Aušrą“. 

Adomaitis nuo pat savo kūrybos pradžios buvo įdomus, taktiškas aktorius. Žinoma, jis 
skyrėsi iš visų jaunų, naujai atėjusių. Jis buvo gražus, geras jaunuolis. Kaip aktorių jį galima 
pavadinti „Henriko Vancevičiaus rankų darbu“. 


O kokia tuo metu buvo jūsų teatro bendra atmosfera? 


Nuostabi! Šio teatro pagrindą sudarė kursas, mokslus baigęs Maskvoje, ir Vancevičius — re- 
žisierius tos pat mokyklos (GITIS), tai yra tai, ko trūksta dabar. Šiandien teatro didžioji 
bėda — nėra sistemos. Aktoriai neparuošti darbui. Jie plėšosi, draskosi, žino, kad reikia 
jausmą vaidinti, tačiau ne jausmą reikia vaidinti. Pagrindinis dalykas — žinoti, ką darau, 
kodėl darau ir kokiose aplinkybėse tai darau. Nuo to atsiras ir jausmas, ir visa kita. Tokioje 
atmosferoje Vancevičius ugdė Adomaitį. Jeigu prisiminsime, koks Adomaitis atėjo ir koks 
išaugo, kokį didį aš paskui jį pamačiau Vilniuje...25 

Aktorė Doloresa Kazragytė 


Su Regimantu Adomaičiu viename teatre dirbau tik porą metų. Lietuvos akademiniame 
dramos teatre po baigimo aš dirbau tik dvejus metus, 1969-aisiais aš jau pabėgau pas Jurašą 
nuo Vancevičiaus, tai man teko su Adomaičiu vaidinti tik „Mindauge“ mažytį vaidmenėlį. 
„Tėveli, tu mamaitės nemylėjai“, - kaip dabar atsimenu Ramunės žodžius. Nors scenoje 
kartu vaidinome nedaug, tačiau jaunystės metai įsimintini. 

Visų pirma vyrų tokių dabar nėra teatre. Kaip Masiulis, Adomaitis... Ir fizine netgi 
prasme. Antras dalykas, kurį prisimenu, repeticijų metu Adomaitis ypač gilinosi į Lietuvos 
istoriją, skaitė įvairias knygas, straipsnius. Aš supratau, kad jis yra intelektualus aktorius, 
kuriam reikia maksimaliai sužinoti apie savo vaidmenį. Pirmiausia jis siekė protu suvokti 
visas aplinkybes. 

Dar nebuvau Kaune, bet atsimenu, kaip žiūrėjau to teatro spektaklius „Antonijus ir 
Kleopatra“ (1965), „Pelės ir žmonės“ (1966), kuriuose Adomaitis vaidino. Man jis patiko 
ir kartu kažkas užkliūdavo, lyg buvo per daug susikaustęs. Bet kai pamačiau jį Akademinio 
dramos teatro spektaklyje „Altonos atsiskyrėliai“ (1968) vaidinantį Džordžą, supratau, kad 
jis yra beprotiškai įdomus aktorius, tai vienas iš pačių įdomiausių vaidmenų. Šiame spek- 
taklyje jis atsiskleidė visu savo gilumu, nervingumu, garsumu, visa savo plastika, tempera- 


mentu... Visų istorinių dramų aš niekada per daug nemėgau.?!“ 


216 Užrašyta 2015-03-21. 


Aktorė Vaiva Mainelytė 


Į teatro ir kino istoriją Jūs ir Regimantas Adomaitis įrašyti kaip meilės duetas. Abu jūs esate akto- 
rių grožio idealai. Ir teatre, ir kine - nuolatiniai partneriai. Ką Jums reiškia Regimantas? 


Regimantas yra mano didžioji meilė scenoje ir kine. Iš tikrųjų mus taip buvo suporavę ir 
žiūrovai: po Lietuvą važinėdami į įvairius susitikimus su publika dažnai susilaukdavom 
klausimų: „Kodėl nepasiėmėt žmonos Vaivos?“, o manęs klausdavo: „Kodėl neatvažiavo 
Adomaitis?“ Aišku, niekada negali likti abejingas partneriui, ypač kai nuolat vaidini meilės 
scenose. Be to, Regimantas toks tolerantiškas, toks džentelmeniškas, kad visą laiką buvo 
gera būti šalia jo. Žinojai, kad niekada neįžeis, niekada nepasakys šiurkščios pastabos, ga- 
linčios traumuoti, o vėliau ir paveikti spektaklį. Tuo metu, kai jis filmavosi daugelyje kino 
studijų, man jis buvo kaip Lietuvos vyro aktoriaus vizitinė kortelė. Tikras Lietuvos amba- 
sadorius, garsinantis visą Lietuvą. Tuo metu nedaug kas išvažiuodavo, ir mus nedaug kas 
žinojo, o kino pasaulyje buvo tokie trys „drambliai“ — Regimantas Adomaitis, Donatas 
Banionis ir Juozas Budraitis. 

Regimantas buvo partneris visuose filmuose ir spektakliuose, kuriuose sukūriau di- 
džiausius savo vaidmenis. Nors brandžiu dar negalima pavadinti, bet pirmas mano vaid- 
muo — Mokytoja Aldona Marijono Giedrio Alme „Vyrų vasara“ (1970) man įsiminė visam 
gyvenimui: baimės, siaubo pilnos akys, nes tuomet pirmą kartą išvydau visus asus: Povilą 
Stankų, Vytautą Kanclerį, Antaną Šurną, Juozą Budraitį, Regimantą Adomaitį, — visą vyrų 
žvaigždyną. O aš — pirmą kartą žengiau kino keliu... Kol aš nugalėjau pliauškės baimę... 
Ant jos kreida rašydavo kiekvieną filmavimo epizodą, kad vėliau būtų lengviau surasti rei- 
kalingą medžiagą. Tuomet buvo taip netobulai tai daroma, kad prieš pat jau surepetuotą 
sceną pliauškę prinešdavo prie pat nosies ir taip pliaukšteldavo, kad net kreida pabirdavo. 
O man viskas pasimiršdavo. Regimantas tai pastebėjęs nuėjo prie režisieriaus ir kažką tyliai 
pašnibždėjo. Aš net nepajutau, kaip buvo nufilmuota „klasės“ scena. Pasirodo, pliauškė 
buvo gale. 

„Velnio nuotaka“, „Faktas“, „Junas Gabrielis Borkmanas“ — filmai ir spektakliai, kurie 
man labai brangūs, aš juos mylėjau ir tebemyliu dabar. Juose pagrindinis mano partneris ir 
buvo Regimantas. Jis tik sako, kad jam teatras nerūpi, bet kai kalbamės telefonu, pastebiu, 
kad greit pokalbis nukrypsta ir apie teatrą, ir apie kiną, ir tai tęsiasi ilgai. Kai praleidi visą 

gyvenimą teatre ir kine, o vėliau atitrūksti, reikia iš naujo mokytis gyventi. Juk teatras ne 
tik kaip vampyras išsiurbia visas jėgas, bet kartu ir duoda stimulą, impulsą gyventi. Tu gali 
ar negali, bet eini, nes tavęs laukia kolegos, žiūrovai... Ačiū Dievui, kad Regimantas labai 
ilgai rado jėgų nepalikti teatro. Kokie brandūs, gražūs jo paskutiniai vaidmenys Mažajame 
teatre! 


Adomaitis visą gyvenimą buvo atviras meilei. Kaip Jums pavyko netapti tikrąja jo žmona? 


Jis kaip ta sraigė — visą jausmų pasaulį nešioja savyje. Jo meilė kaip perlas, uždaras kriauklė- 
je, kurios niekada neatverdavo. Regimantas — labai uždaras žmogus. Teatre jis mažai su kuo 
bendravo. Jo jausmų, aistrų, meilės „pavasario“ aš nežinojau, tik iš pasakojimų. Adomaičiui 
aš visą gyvenimą jutau didžiulę pagarbą, ir tai buvo daug daugiau, nei simpatizuoti žmogui. 


Giliau neperkandus Adomaičio, gali atrodyti, kad scenoje jis buvo gana šaltas. 


Gal tai yra daugiau išdėliota kaip matematiko, fiziko? Jis buvo nežmoniškai darbštus ir 
galėjo savo vaidmenis „spręsti“ kaip tam tikras formules. Aš stebėdavausi, kai jis ateidavo 
daug anksčiau, nei reikia, apsivilkdavo tokius mėlynus treningėlius, apsiaudavo čežutes 
ir darydavo mankštą, stovėdavo ant galvos, o vėliau raiškiai skaitydavo laikraštį. Dėl to ir 
buvo rezultatas: niekas niekada nesiskundė, kad Regimanto scenoje nesigirdi, girdėdavosi 
net paskutinėse žiūrovų eilėse. Regimantas yra nepaprastai darbštus. Į repeticijas jis ateida- 
vo visą laiką pasiruošęs. Aš kažkada net bandžiau beždžioniauti — garsiai skaičiau laikraš- 
čius, bet tai truko neilgai. 


Kuo jis vis dėlto skyrėsi nuo savo kolegų? 


Jis buvo puikus diplomatas, niekada nesipykdavo su partneriais. Visuomet išlaviruodavo, 
išskyrus vieną susirinkimą, kuriame pasisakė prieš savo mokytoją. Po to jis visą laiką gailė- 
josi savo poelgio. Henrikas Vancevičius tikrąja žodžio prasme išvedė Adomaitį į teatrą. Visi 
prisimena jo nuostabų vaidmenį —- Francą spektaklyje „Altonos atsiskyrėliai“ (1968). Kiek 
daug metų praėjo, o užmiršti vaidmens neįmanoma. Kai iš Kauno jis buvo pakviestas į 
Vilnių, pradžioje gyveno teatro palėpėje. Tuomet dar buvo senasis, nerekonstruotas teatras. 
Jis užsidarydavo savo kambarėlyje ir atsidavęs repetuodavo. 


Koks jis buvo nerepetuojant? 


Per gastroles po spektaklių Regimantas būdavo labai linksmas, nuoširdus, žinojo nemažai 
anekdotų. Kai jis atsipalaiduodavo, matyt, ir buvo tikriausias Regimantas. Pamenu žiemos 
metą, kai po spektaklio „Junas Gabrielis Borkmanas“ eidavome tuščiu prospektu namo ir 
tylėdavome, nes nesinorėjo ardyti gamtos stichijos — krintančių snaigių ramumos.*!/ 

Aktorė Eglė Gabrėnaitė 


Mudu su Regimantu bendravome labai ilgai. Ir dabar mūsų ryšys nenutrūkęs. Turėjome 
tą pačią dėstytoją — profesorę Ireną Vaišytę. Visam ką tik įstojusiam mano kursui ji labai 
daug pasakodavo apie Regimantą, kurį vadino nepaprastai darbščiu artistu. Tais laikais 
maniau, kad svarbiausia — talentas, o jei kas nors daug dirba, vadinasi, jam trūksta talento. 
Tačiau būtent Regimantas yra pasakęs žodžius, kurie padėjo man susivokti: „Aš ne toks 
gabus — turiu labai labai daug dirbti.“ Mano supratimu, tai daro garbę tokiam talentingam 
menininkui. Save jis sukūrė darbu. 

Regimantas — labai intelektualus žmogus, be to, didelis altruistas. Jis, ypač dabar, yra 
sklidinas meilės pasauliui. Su tokiu krūviu, ko gero, nelengva vaikščioti. O svarbiausia jo 
savybė — dorumas. Jis visada laikėsi nuošaly nuo teatro intrigų, nedrabstė purvais kitų ir 
neišbarstė savęs. Atsitverdavo nuo to erzelio, pasiėmęs prancūzų kalbos vadovėlį, iš kurio 
savarankiškai mokėsi. 

Prisimenu mūsų gastroles po Lietuvą, kai rodėme spektaklį „Akis į akį su visais“ (rež. 
Irena Bučienė, Lietuvos valstybinis akademinis dramos teatras, 1982), gyvavusį dešimt 
metų. Vaidinome dviese, patys nusigrimuodavome, rūbų daug nebuvo, du darbininkai 
pastatydavo dekoracijas... Kartą atėjau pavėlavusi keletą minučių, o anksčiau visada ateida- 
vau prieš pusvalandį. Regimantas išvažiavo be manęs! Vien su darbininkais nukeliavęs gana 
ilgą kelią, atsitokėjo tik tada, kai kažkuris paklausė: „O kur ta kita artistė?“ Tada grįžo ir 
pasiėmė mane. Štai čia yra visas Regimantas, paskendęs savo mintyse. Iš pradžių man buvo 
labai sudėtinga — gastroliuodavome tik dviese, pasikalbėti neturėdavau su kuo. Mėnesiui 
išvažiuoji, o Regimantas be paliovos dirba, atsivežęs krūvas pjesių, knygų... Jis primena 
katiną, kuris vaikšto pats vienas. Puikiai jį suprantu — šiuo atžvilgiu mudu panašūs. 

Iš jo mokiausi dirbti, jis įpratino ateiti į teatrą bent porą valandų prieš spektaklį. Kartą 
vienas jaunas aktorius manęs paklausė, kodėl taip anksti ateinu. Atsakiau: aš ne tokia gabi, 
kad išlipusi iš troleibuso tiesiai pulčiau vaidinti. Turiu ramiai pabūti, po sceną pavaikščioti. 
Visa tai perėmiau iš Regimanto. Man labai pasisekė — didžiulį vaidmenį sunkiame, įvai- 
rialypiame spektaklyje „Akis į akį su visais“, kuris trukdavo pusketvirtos valandos, jaunai 
aktorei vaidinti su tokiu scenos meistru yra didžiulė dovana. Nors nelengva šitaip ilgai 
išlaikyti energinę įtampą. Atsimenu, kartą po spektaklio Regimantas priėjo ir pasakė: „Aš 
su tavimi verkti išmokau.“ Supratau tai kaip didžiulį komplimentą — šitoks artistas pasakė 


man tokį dalyką! 

Man jo racionalumas nekliudė. Kadangi manyje visko kunkuliuoja pernelyg daug, 
su Regimantu visada jausdavausi rami. Jis — tarsi atsvara audringam mano charakteriui. 
Nors... Atsimenu „Akis į akį su visais“ premjerą. Salė lūžta. Aš sėdžiu spintoje — spektaklis 
prasideda tuo, kad iškrintu iš spintos. Trečias skambutis, salėje — pikas, galima išprotėti 
nuo jaudulio, apima noras bėgti, kur kojos neša, negi už tai į kalėjimą pasodins? Iš teatro 
išmes? Ta baimė būna visiškai nevaldoma, kol neištari pirmo žodžio... Regimantas turėjo 
ateiti iš priešingos pusės. Akimis ieškau partnerio, galvoju, šitoks asas, kai jį pamatysiu, gal 
pasidarys ramiau. Ir ką matau? Prie režisieriaus padėjėjos stovi Regimantas, visas išbalęs, 
tiesia man ranką, pirštais rodydamas pergalės ženklą. Kai pamačiau tas drebančias rankas, 
visai sutrikau: jeigu jis taip bijo, kas tada bus man?.. Todėl tegul jis nekalba apie savo racio- 
nalumą... 

Kartais mudu konkuruodavome scenoje, kuris kurį įveiks, bet tas žaidimas bū- 
davo savaip gražus. Pamenu, paklausiau: Regimantai, kodėl tu kefyrą geri, kai aš 
verkiu? Jis atsakė: kitaip visi į tave žiūrės, o turi žiūrėti į mane. Jis ganėtinai „už save“ 
būdavo ir mane to išmokė. Šiaip aktoriai mokomi vertinti kolektyvą, viską atiduoti 
partneriui, ir kartais nutinka taip, kad partneris tave paskandina. Regimantas mane 
išmokė „eiti už save“, nepaskęsti. Jam nesvetimas egoizmas. Jeigu skęs, pirmiausia 
gelbėsis pats, nors netikiu, kad visai nepadėtų kitam. Porąkart yra buvę, kad aš su- 
klydau, sakydama tekstą, o jis laukė, kol pasitaisysiu, nepriminė. Beje, Regimantas 
perfekcionistas kaip ir aš. Ar tai gerai, ar blogai, nežinau. Tačiau esu mačiusi nepa- 
vykusių vaidmenų, dėl kurių jis siaubingai krimtosi, kankinosi. Mačiau, kiek daug 
kainuoja nesėkmė. 

Vienas gražiausių mano matytų aktorinių jo darbų — Jeano Paulio Sartre'o „Altonos 
atsiskyrėliai“ (rež. Henrikas Vancevičius, Lietuvos valstybinis akademinis dramos teatras, 
1968). Regimantas įspūdingai vaidino ir Karelo Čapeko komedijoje „Makropulo receptas“ 
(rež. Irena Bučienė, LVADT, 1973). Nepasakyčiau, kad jis turi didelį humoro jausmą - ne. 
Pernelyg rimtai priimdavo mano juodus juokus... Bet komedinis vaidmuo jam tiko, gaila, 
kad nesukūrė jų daugiau. 

Regimantui nebuvo lengva išeiti prieš publiką. Tam reikia noro pasirodyti, o jis yra 
ne iš tų žmonių, kurie mėgsta rodytis. Kaip dėl to pats su savimi susitardavo, man sunku 
įsivaizduoti. Aktorius turi būti narcizas, nebijantis atsiverti, parodyti nuogą savo vidų. O 
tam, kuris visą laiką pasinėręs į save, eiti į viešumą nėra lengva... 

Tokių kaip Regimantas teatro pasaulyje nėra daug — vienetai. Man atrodo, legenda 
jis tapo todėl, kad nepaprastai daug dirbo. Darbininkas - pats didžiausias komplimentas 
menininkui. Be to, išsaugojo paslaptį — jo kūrybos sudėlioti į lentynėles nepavyks. Legenda 
irgi yra paslaptis, neįmanoma atspėti, įvardyti jos priežasčių. 

Žinau, kad Regimantas labai vertina savo mokytojus, svarbiausius režisierius - Henriką 
Vancevičių, Vytautą Žalakevičių. Niekada neprisiimdavo nuopelnų sau - dėkodavo jiems. 
Šie režisieriai — aktoriaus svajonė, dovana, tekusi galbūt todėl, kad tada, kai kiti linksmino- 
si, jis užsidaręs dirbo. Už tai buvo apdovanotas puikiais vaidmenimis. 

Manau, laimingiausias jausdavosi tada, kai ir teatro, ir kino vaidmenys pasiskirstydavo 
tolygiai. Niekada nepuolė į kiną, palikęs teatrą, — viską kruopščiai derindavo, todėl būtų 
sunku išskirti kurią nors vieną sritį. Bet Vancevičiaus laikai praėjo, nuo tada Regimantas 


teatre nebeturėjo savo režisieriaus. Nebent Ireną Bučienę, kuri mus ir suvedė. O kine buvo 
Žalakevičius. Tačiau apskritai gerą vaidmenį teatre dažniausiai lydėdavo geras darbas kine. 

Vis dėlto antroje gyvenimo pusėje, pačiame jėgų žydėjime, Regimantas turėjo labai 
mažai galimybių pasireikšti kaip aktorius, nors galėjo padaryti kur kas daugiau. Tačiau tai 
priklausė ne nuo jo, tiesiog taip susiklostė — nebeliko Žalakevičiaus, nebeliko tų žmonių, 
su kuriais jis galėjo dirbti. Mano manymu, tokiam artistui kaip jis reikėtų specialiai statyti 
spektaklius. Regimantas yra nusipelnęs daug daugiau negu šita premija, duodama, pardon, 
ne tada, kada reikia... 

Vaikystėje atradau tokią upę Dzūkijoje - Ūlą. Ten miškai gražūs - Zervynos, Marcinko- 
nys. Visas kaimas žiūrėdavo, kaip aš nerdavau į tą upę, bet greit iššokdavau. Vasarą ji labai 
gaivi, norisi į ją lįsti, bet ilgai maudytis, pliuškentis kaip kokiame ežere (aš ežerų nemėgstu) 
joje negali. Baidarėmis plaukdami žmonės keikdavo ją, sunkią, vingrią. Ula su ūksmingais 
krantais, su įkritusiais medžiais patraukliai paslaptinga. Skaidri, tyra upė, karštą dieną gai- 
vinanti, paprastą dieną prisileidžianti tik ant kranto pasėdėti ir pasižiūrėti iš tolo, vidun 
nelabai kviečianti. Man ji asocijuojasi su Regimantu. Jį, kaip ir Ūlą, prisimenu dažnai ir 
visada šviesiai. 

Manau, nesvarbu, kaip pradėsi, svarbu, kaip baigsi gyvenimą. Juk gimstame su tokiu 
veidu, kokį duoda tėtis ir mama, o išeiname turėdami tokį veidą, kokį susikūrėme. Regi- 
manto veidas labai gražus, šiltas ir patikimas visais atžvilgiais.?!š 


Aktorius Juozas Budraitis 


Regimantas — doras, sąžiningas, padorus, energingas, patriotiškas vyras. Energija, kurią 
Regimantas skleidžia ir teatre, ir kine, stulbinanti — retai kam pavyksta taip galingai įkūnyti 
net ir kai kuriuos žmogaus silpnumo požymius. Kita vertus, jis visada atsitvėręs tam tikra 
siena, nedažnai ją įveikdavau net ir drauge dirbdamas. Ta siena — gana ryškiai išreikštas ego, 
pro kurį norėdamas prasiveržti, prasilaužti turėtum pasirodyti silpnesnis, o būti silpnes- 


218 Ištraukos iš Dovilės Statkevičienės pokalbio su Egle Gabrėnaite, „Nuopelnų kilmė: aktoriai apie aktorius“, Kultūros barai, 
2015, Nr. 2, p. 40-43. 

niam niekam nesinori. Vis dėlto gal toks atsiribojimas yra sąmoningai pasirinktas, apmąs- 
tytas kelias, atrasta saviraiškos forma. Regimanto uždarumas susijęs su aktyviu dvasiniu 
gyvenimu -— tai dialogas su savimi, nuolat bandant kiek galima originaliau išreikšti savo 
idėjas, mintis, jausmus. Jis - nekalbus žmogus, užtat kai praveria burną, pabyra taupūs, bet 
svarūs, svarbūs žodžiai. 

Kaip partneriai buvome atviri, nuoširdūs. Visuose filmuose, kuriuose dirbome kartu, 
įdėmiai stebėdavau, kaip jis įsikūnija į vaidmenį. Juk Regimantas — profesionalus teatro 
aktorius, o aš toje srityje bemokslis, todėl susidomėjęs žiūrėdavau, kaip jis mankština balsą, 
kaip ruošiasi repeticijai, kaip ją pradeda. Žavėjausi begaliniu jo darbštumu, užsispyrimu. 
Mėgindamas įminti aktorystės paslaptis, analizuodavo ne tik vaidmenis, bet ir savo paties 
vaidmenį teatre. Savarankiškai išlavino balsą, susikūrė artikuliaciją — vien paskaitų kon- 
servatorijoje jam nepakako. Ieškojo būdų, kaip išreikšti save balsu kuo ryškiau. Stebiuosi, 
kodėl jo nepakvietė į konservatoriją dėstyti sceninės kalbos. Jis, mažakalbis, gal nebūtų 
buvęs idealus pedagogas, bet jo patirtis, meistriškumas būtų labai pravertę ketinantiems 
tapti aktoriais. 

Man jis ypač patinka filme „Jausmai“ (rež. Algirdas Dausa, Almantas Grikevičius, 
1968), kur atsiskleidžia labai plati emocinė skalė - tvirtumo, silpnumo, gražumo, jausmin- 
gumo mišinys. Tame filme Regimantas turėjo galimybę tiksliausiai išreikšti savo būseną, 
savo esybę. Kitais atvejais jam tekdavo medžiaga, reikalaujanti pavaizduoti heroizmą, tem- 
peramentą, ryžtingumą be vidinių abejonių, be niuansų. 

Teatre išskirčiau jo vaidmenį „Altonos atsiskyrėliuose' — mano supratimu, pats savęs jis 
nepralenkė iki šiol. Tai buvo nuostabus spektaklis, leidęs patirti kalbos teikiamą malonu- 
mą — buvo galima daugybę kartų žiūrėti ir klausytis, klausytis... Be abejo, įtakos turėjo ir 
tai, kad tekstas Sartre'o, egzistencialistinis, tuo metu negalėdavai bet kur tokio išgirsti. Tai 
darė didelį įspūdį. 

Žiūrovus jis vertina ir myli — juk aktorius kalba ne sau, o žiūrovams. Regimantas dirbo 
jiems, dirbo su savimi, sąžiningai atiduodamas vaidmeniui save visą ir per tai atsiduodamas 
publikai, užmegzdamas dialogą. Ne veltui jo balsas toks raiškus, stiprus, artikuliuotas — jam 
rūpi, kad žiūrovai, sėdintys paskutinėse eilėse, irgi galėtų viską kuo puikiausiai girdėti. 

Regimantas, sąžiningai atlikdamas mylimą darbą, sukūrė daugybę panašių ir nepanašių 
į save, bet panašių į mus — visus kitus — personažų. Per ilgą, dorą gyvenimą išaugino vaikus, 
mylėjo žmoną... O legenda tapo todėl, kad apie jį kalbame. Kalbame apie „Altonos atsisky- 
rėlius“, apie „Niekas nenorėjo mirti“ (rež. Vytautas Žalakevičius, 1965), apie „Mindaugą“ 
(rež. Henrikas Vancevičius, LVADT, 1969). Nors tai — tolima praeitis, tačiau ji vis dar turi 
sąlyčių su šiandiena, nes tikri, dorai ir gerai sukurti dalykai neišnyksta, niekada netampa 


blankūs, nepraranda reikšmės.*!? 

Aktorė Agnė Šataitė 


Susitikimas su Regimantu, suokalbis kuriant spektaklį „Dėdės ir dėdienės , virto tikru 
džiaugsmu. Tai buvo ne tik susitikimas su gyva teatro legenda, bet kartu su šiuolaikišku, 
kūrybingu aktoriumi. Regimantas atrodo taip, tarsi kartu su savimi neštųsi visą aktorinį 
krūvį. Tas heroizmas slypi jo viduje. Iš pažiūros Adomaitis „šaltas“, stojiškas, netgi abe- 
jingas, o priartėjus atrodo netgi priešingai — šiltas, jaukus, lankstus. Tiedu poliai nuolat 
mainosi, dėl to kartais prie jo norėdavosi prisišlieti kaip vaikui, o kitą kartą — bėgti tolyn. 
Vien savo buvimu jis užpildo visą erdvę: kažkoks rimtumas, susikaupimas, sakralumas. 
Regimantą galėčiau pavadinti profesijos riteriu, ir ne vien dėl nepaprastos jo laikysenos. 

„Kaip paprasta, kaip paprasta, kaip paprasta!“ — tokiais žodžiais spektaklyje džiūgauja 
Severiutė prieš lemtingą susitikimą su Geiše (kurį vaidina Mindaugas Capas). Toks buvo 
ir mūsų susitikimas su Regimantu. Vieną gražią, šiltą pavasario dieną, atėjusi į repeticijų 
salę, pamačiau su lagaminu prie stalo sėdintį Regimantą. Režisierė buvo paruošusi kavos, 
arbatos, kažkokių sausainių. Po stalu — butelis vyno, suprask, po repeticijos dar pasėdėsi- 
me. Prasidėjęs procesas tarsi niekuo neįpareigojo. Paskaitysime, pažiūrėsime. Svarbiausi 
tapo patys susitikimai. Toks geras laisvės pojūtis. Tokias repeticijų pradžias mėgsta sukurti 
Gabrielė Tuminaitė. Manau, kad Regimantui tai patiko. Repeticijose jis buvo tiesiog geras 
aktorius, partneris, bendražygis. Jokio išskirtinio dėmesio sau neprašė, nors jo statusas tai 
ir leistų. Mes ne tik dirbome kartu, mes tiesiog buvome. Atsirado bendras tikslas ne žūt- 
būt sukurti spektaklį, o žūtbūt pabūti kartu. Tada prie mūsų dar prisijungė aktorė Miglė 
Rimaitytė, ką tik grįžusi iš Prancūzijos ir nusprendusi savo aktorinės laimės ieškoti Lietu- 
voje... Ir įsitraukė... Šalia Vaižganto tekstų per pertraukėles Regimantas ir Miglė nuolat 
kalbėjosi prancūziškai. Regimantas nergi dainavo. Apie ką jie taip džiugiai šnekėjo kitiems 
nesuprantama kalba, žino tik jie patys. Bet armosfera buvo puiki. Taip spektaklyje atsirado 
prancūzė, kuri kartais gelbėjo spektaklio pasakotoją nuo užmaršties. Kadangi Regimantui 
reikėjo įsiminti daugybę teksto, Miglė spektaklyje prancūziškai „paduodavo“ temas. 

Taip būdami, repetuodami po kurio laiko supratome, kad į pasaulį beldžiasi spektaklis. 

Regimanto balso ir minties raiškumas leido mums įsiklausyti į Vaižgantą. O aš jau 
niekada neužmiršiu, kaip Adomaičio Mykolas, mus su Mykoliuku (kurį vaidina Vainius 
Sodeika), tarsi prikeldavo, pabudindavo scenos gyvenimui: „Aš tau pačią saulę atiduosiu, 
nes tu man skaistesnė už saulę. Aš tau visas žvaigždeles nuraškysiu, nes tavo dvi akelės gra- 

žesnės ir meiliau mirksi už visą dangaus skliautą giedrią šaltą žiemos naktį.“ Tuomet apim- 
davo toks nenusakomas jausmas, lyg atgimstant. Darydavosi ir graudu, ir gražu — tobula! 
Ir dabar, kai pasakotojo vaidmenį perėmė Arvydas Dapšys, šios Regimanto tariamos frazės 
spalvos negaliu užmiršti. Atrodo, lyg jam vienam ji priklausytų. Ir tai ne tik Regimanto — 
aktoriaus galia, sugestija, bet ir jo žmogiškoji patirtis. Jis visa tai atsinešė kartu su savimi į 
repeticijas, į spektaklį, o išeidamas iš teatro nieko neišsinešė, atvirkščiai, paliko ne tik gražų 
prisiminimą, bet ir dalį savo energijos. Regimanto paslaptis turbūt ne tik prigimtiniuose 
dalykuose. Tai, su kuo teko susidurti repetuojant spektaklį, — valia, atsakomybė, darbštu- 
mas ir kūrybos džiaugsmas.“ 


Aktorius, režisierius Algirdas Latėnas 


Ronaldo Harwoodo „Aprengėjas“ — pjesė teatro tema. Man atrodo, Sero vaidmuo Regi- 
mantui „atėjo“ pačiu laiku: dar pilnas buvo jėgų, nors Lietuvoje dažnai „nurašomi paties 
gražiausio amžiaus žmonės. Kai kas abejojo, sakydami, kad jis kartojasi, Marcinkevičių 
visą suvaidinęs... Aš apskritai atsisakiau dirbti be Regimanto, nors ir rizikavau: pirmųjų 
susitikimų, pjesės skaitymų, dar nebuvo, ir šiaip jo gerai nepažinojau, tiesiog nebuvo dėl 
ko kovoti. Kai prasidėjo repeticijos, tai pamačiau, kad jis taip smarkiai atsidavęs aktorius, 
lyg koks satyras. Repeticijos vykdavo su tokia jėga... 

Žinia, teatre be humoro apskritai neišgyvensi. Ir, pasirodo, Regimantas „išsilukšteno“ 
pjesę, kol mes kartu iki akordeono „nusiritom“... Prisifantazavom.... Jam viskas prigulė. 
Nors groti buvo primiršęs, bet neabejojo, kad tai ne problema. Nežiūrint to, kad tuo metu 
Regimantas tikrai buvo aktorius-žvaigždė (nors ir labai nemėgstu šito žodžio), bet kartu 
jis buvo vaikiškai pažeidžiamas. Vien dėl to su juo dirbti buvo labai malonu. Vis naujai, 
naujai, naujai... 

Pamenu, kartą išvakarėse jis įspėjo, kad vėluos į rytdienos repeticiją. Tik paklausus, 
jis prasitarė, kad jam turės „sinusus pradurti“. Kadangi aš /4 pats buvau „praėjęs“, žino- 
jau — po visko būni smarkiai apdvakęs. Nors prašiau, kad sveiktų namie, kitą dieną jis atėjo 
dar anksčiau, su vatomis nosyje... Tuomet pasiūliau repeticijos lengvesnį variantą, tiesiog 

daugiau žodinę analizę, bet kadangi iš vakaro buvome pradėję repetuoti pakankamai su- 
dėtingą sceną, jis primygtinai reikalavo ją tęsti. Nors tamponai jam vis išlėkdavo iš nosies, 
susitvarkęs jis vėl grįždavo į sceną. 

Kiek mano prisiliesta prie įvairių Lietuvos aktorių, tai Regimantas ypač išsiskiria: jis 
vaidmenį renka, renka, renka... Vėliau viską aptaria su režisieriumi. Jis supranta savo vaid- 
menį. Pamenu, viena scena buvo ant kopėčių. Aš pats drebėdavau, o jis džiaugėsi... Regi- 
mantas „išlygindavo“ visas spektaklio scenas. 

Kartais sakoma: vienas visko pasiekia per talentą, kitas — per darbą. Niekada šito ne- 
supratau, nes aktorystė be sunkaus įdirbio neįmanoma. Čia turi susijungti stropumas ir 
aktorinė fantazija. Regimante viskas kaupiasi po truputį. Ir, svarbiausia, Adomaitis — labai 
žmogiškas. Teatre šito nepaslėpsi.?! 

Režisieriaus asistentė Regina Garuolytė 


Regimantą Adomaitį pažįstu nuo 1975 metų. Jis tikras džentelmenas — aukštas, gra- 
žus, talentingas, išdidus, santūrus, apsiskaitęs — vienintelis teatre toks buvo. Jis — super- 
vyro etalonas. Į jį žiūrėjau kaip į ikoną. Adomaitis niekur nesiveldavo — į jokius teatrinius 
konfliktus, plepalus. Viską tarytum stebėjo iš šono. Buvo toks įspūdis, kad gal užkulisinio 
gyvenimo jis apskritai nematė. Jis gyvendavo tuo, kuo asmeniškai užsiėmė — konkrečiu 
spektakliu, vaidmeniu ar nauja numatoma pastatymo medžiaga. Vienintelį kartą išgirdau 
jo abejones, kai Henriko Vancevičiaus vadovavimo Lietuvos akademiniam dramos teatrui 
pabaigoje jis atvirai pasakė režisieriui, kad gal ir laikas jam pabaigti vadovavimą šiam tea- 
trui. Iki dabar gerai atsimenu frazę: „Jūsų traukinys jau nuvažiavo.“ Greičiausiai jis tokiu 
būdu užsistojo Rimo Tumino jaunuosius aktorius, kurie tuo metu buvo nusistatę prieš 
Vancevičių. 

Kita vertus, Adomaitis nebuvo tas aktorius, kuris visiškai nusišalintų nuo egzistuojančių 
problemų. Žmogiškąja prasme, jei tik tau kas nors nutikdavo, jis visada būdavo atviras: ga- 
lėjai prie jo prieiti, pasikalbėti, ir visada žinojai, kad padės, patars. Jis niekada nebuvo šaltas 
žmogus. Kiti jo 440 „pavydėjo“ — atrodė, gamtai pavydėjo. Niekas neturėjo už ką prie jo 
prisikabinti, surasti kokių ydų. 

Puikiai atsimenu „Akis į akį su visais“ repeticijų periodą, spektaklį režisavo Irena Bučie- 
nė (1982). Jis nieko nedarė impulsyviai, jis tiesiog su vaidmeniu dirbdavo. Man atrodo, jis 
niekada partneriui nebuvo gailestingas — šalia jo turėjai taip pat dirbti. 

Teko trumpai lankytis ir jo namuose. Supratau, kad namų aplinkoje jis lygiai toks pats 
reiklus sau, kaip ir teatre, ir, svarbiausia, vyriškas.“ 

Jonas Avyžius ir Regimantas 
Adomaitis su sūnumi 
Gediminu, 1982 


IŠ POKALBIU 


Vis duok ir duok, ir duok. Bet gi aš negaliu daugiau duoti, aš neturiu daugiau ko 
duoti. Tetrokštu ramios senatvės. Esu suaugęs žmogus. Neturiu jokio noro kas 
vakarą dažytis veidą, dėvėti ne savo rūbus. Aš gi ne vaikas, persirenginėjantis 
šaradoms, tai mano darbas, mano pašaukimas, aš gi aktorius, ir koks 

kieno reikalas, ar aš vaidinsiu šįvakar ar kitą kartą, taip ttumpindamas sau 
gyvenimą ?**3 


Teatro angelai gyvena ten, už durų 


Aktorius, gyvenantis vienatvėje, o gal, tiksliau, savo mintimis klaidžiojantis vaidmenų še- 
šėliuose, lieka švarus kaip gamtos augalas. Gal dėl to daugelis aktorių paguodos ieško ir ją 
suranda gamtoje. Regimanto Adomaičio gyvenimas teatro dulkėse, kino studijose, trauki- 
niuose ir lėktuvuose virto atsiskyrėliška būtimi, kur tik gamta ir minčių vienatvė sudaro 
visumą. Tai panašu į vienuolio celę, namą su durimis į vidinį kiemą, kuriame augalų darže- 
lis - lyg graži vaidmenų galerija. Vieną dieną prisiminimuose atgyja vienas, kitą — kitas, o 
tų vaidmenų gyvenimai neišvengiamai aktorių nutolina nuo realybės, tarytum jis išpažintų 
šv. Romualdo regulą: „Sėdėk savo celėje — lyg rojuje, palik pasaulį už savęs ir užmiršk...“ 


223 Ronald Harwood, op. cit., p. 17. 


Prie savo smėlio pilies. Kaspijos jūros pakrantė, Sumgaitas, 1971 


Net ir palikęs sceną, Adomaitis gyvena teatro ritmu. Jo, aktoriaus, organizmas pabunda 
apie vienuoliktą valandą dienos, anksčiau jo ieškoti beviltiška. Tai yra repeticijų pradžios 
metas. Net vyną tuomet skaniausia gerti, net vidinis laikrodis taip sutvarkytas, taip teatro 
konstrukcijos „sumodeliuotas“, kad būtent vidudienį aktoriai įvairių repeticijų aikštelėse 
priversti intensyviai gyventi kitų, dar ne iki galo atpažintų žmonių gyvenimą. Tuo metu 
aktorius lyg atsisako savo tapatybės, bandydamas ją iš naujo atrasti, įsileidus į save dar 
nepažinto personažo gyvenimą. Aktorius ima ieškoti žmogaus. Ir vynas — neatsitiktinai. 
Tai — ne atsipalaidavimas (įprastas žmonių ritualas), tai — nerimas, kurį „užprogramavo“ 
aktoriaus profesija. 

Ši vienatvė pamažu nuvalo nuo aktoriaus vaidmenų dulkes, gyvenimo atžvilgiu jis tam- 
pa daug sudėtingesnis, labiau susikaupęs, tyrinėjantis ne tik save, bet ir aplinką. Jis tampa 
režisieriumi, kuriam būtinas aplinkos jaukumas, kad galėtų sukurti naują realybę. Juk daug 
režisierių darbui sukuria šviesią aplinką, apvalydami erdvę nuo pašalinių daiktų. Jaukumas 
ir švara mąstymui suteikia laisvę. Tokioje atmosferoje Regimantas Adomaitis peržiūri savo 
gyvenimą. Jis jo neidealizuoja, nepasiduoda vaidmenų kaip atskirų stotelių romantizavi- 
mui. Kiek atsainus požiūris tarytum net nužemina praeitį. O tas vaidmenų sudėtingumas 
ir kiekis toks, kad kartais net sunku suvokti, kaip visa tai sutelpa viename žmoguje. 

Sunku kalbėti. Ir herojui, ir pašnekovui. Nedideliais prisilietimais įmanoma nutapyti 
tik mažą drobę, kurią vos ne pro lupą tenka apžiūrinėti, bet joje — sudėtingiausia laboratori- 

ja. Adomaitis mūsų prašo stabtelti, įsižiūrėti į jo aktorinio gyvenimo spalvas, kvapą. Jis visą 
gyvenimą skubėjo, o šiandien mes juokingai atrodome skubėdami. Ir sunkiausia suprasti, 
kas dabar įdomiausia: aktorius ar žmogus? Kas lieka nusiėmus vaidmens kaukę? Ar aktorius 
atpažįsta save, kai likimas jam lėmė gyventi svetimų žmonių gyvenimus? 

Adomaičio namuose visi langai atverti į gamtą (aktorius gyvena pirmame aukšte, tad 
mato medžius, žemę), jis savo ilgomis pauzėmis ir tyla, ir nuolatiniu noru užsirūkyti (nors 
niekada nebuvo užkietėjęs rūkalius) siekia kalbėti ne apie praeitį, ne apie vaidmenis, bet 
apie save — žmogų, savo nuostatas, mintis. Judesiai išduoda, kad prasideda naujas teatras, o 
nurimus seka skausminga tyla. Jo svajonės kertasi su artimų žmonių netektimis, skausmą 
dar labiau sustiprina meilei atvira širdis. Adomaitis - amžinas Verteris, šimtąkart prisipaži- 
nęs mylįs, tačiau mylėjęs tik vieną kartą. Jis mylėjo, bet kartu ir nemokėjo mylėti. 

Adomaitis taip mylėjo gyvenimą, jog šiandien jį laiko didesniu už save. Jam nepriklauso 
tai, ką jis kažkada pats sukūrė, jis aistros pilną praeitį priima kaip nuolat į duris besibel- 
džiantį savo paties personažą. Jis su praeitimi nekonfliktuoja. Praeitis jam reikalinga kaip 
dabarties konfliktas. Todėl svarbu atskleisti: taip, Adomaitis gyvena nuolat konfiktuoda- 
mas su pačiu savimi, nuolat save kaltindamas dėl nesugebėjimo kažkam kažko atiduoti, 
padovanoti, įvertinti - žmonai, vaikams, aplinkiniams. Jo vaidmenys ir aplinka, kurioje tie 
vaidmenys buvo kuriami (ilgalaikės filmavimo ekspedicijos, ilgalaikiai tūnojimai repeticijų 
salėse, metų metai be vasaros atostogų), nuolat bando atverti už nugaros užtrenktas duris, o 
paties aktoriaus žvilgsnis nukreiptas į atvirą erdvę. Šis viename kambaryje regimas konflik- 
tas neformuoja agresijos, įtampos. Adomaičio siela aristokratiška, jis griežtas ir švelnus tuo 
pat metu. Iš jo namų grįžti į šiuolaikinį realų teatrą nėra paprasta, nes jo jaunieji kolegos 
visai kitokie. Tačiau neįmanoma suprasti, kada ir kodėl mus aplenkė laikas? Kada atsirado 
tos žirklės, perkirpusios etinius ir moralinius tos pačios kraujo grupės žmonių gyvenimus? 
Kodėl dingo žmonių bendravimo kultūra, kai visi tiek daug kalba apie aukščiausias šiuo- 
laikinio teatro materijas? 

Adomaitis, kelis dešimtmečius „nenulipęs“ nuo daugelio kino leidinių viršelių (ne tik 
Lietuvos, bet ir Rusijos, užsienio), sulaukęs garbingiausių apdovanojimų, nė per vieną pa- 
šnekesį apie tai nė sykio neužsiminė. Sunku net įsivaizduoti, kad nė vienas suvaidintas 
valdovas neatveria + tvirtai uždarytų durų ir neliepia jam pasakyti: „Taip, aš ilgą laiką bu- 
vau aktorius — valdovas.“ Adomaičiui to nereikia. Šiandien jis „repetuoja“ savo — žmogaus 
vaidmenį. 

Jau pirmuose susitikimuose Regimantas Adomaitis pabrėžė: „Nuoseklumo nebus.“ Jo ir 
negali būti. Aktoriaus biografija — ne nuoseklus faktų konstatavimas. Aktorius — tai žmo- 
gus, patiriantis nuolatinį stresą. Net tuomet, kai aktoriaus gyvenime nelieka vaidmenų, jis 
išlieka aktoriumi. 

Mūsų pokalbiai su Regimantu Adomaičiu prasidėjo jau prieš kelis dešimtmečius, kai 
pabandėme apibrėžti, kas yra neįtikėtinai sunkios profesijos esmė. Per susitikimus Adomai- 
tis pasiūlė ir knygos pavadinimą - „Smėlio pilys“. Tai — ne metafora, tai — realybė. Smėlio 
pilių gyvenimas, kaip ir teatro, — labai trumpas: „Saulutė pašildė, ir viskas subyrėjo. Jeigu 
dar apsiniaukusi diena, tai išlieka šiek tiek ilgiau — kokį pusdienį...“ 

Gyvenate intensyvų profesinį gyvenimą. Kaip keitėsi Jūsų teatro samprata? Kas Jums yra teatras? 


Ar gali pasakyti, kas yra meilė? Gali surasti, sugalvoti šimtus tūkstančių įvairiausių apibū- 
dinimų. Teatre, kaip toj meilėj, nuo mokyklos laikų kiekvienas žmogus praeina įvairiau- 
sius klaidžiojimo kelius. Nepasakyčiau, kad šis kelias veda, kaip Tengizo Abuladzės filme, į 
šventyklą. Tuo keliu ėjau su meile. O rezultatai? Jie priklauso ne vien nuo aktoriaus, bet ir 
nuo kitų faktorių. Tai, ką davė likimas, gal ir pavyko padaryti, tuo ir reikėtų džiaugtis. Kiti 
gal ir to neturėjo galimybių padaryti, ar jiems tiesiog likimas to nedavė. Gal ir būtų nuos- 
tabu kokį Shakespeare'ą suvaidinti, bet kam dabar apgailestauti, kam to gailėtis? Buvo taip, 
kaip buvo. Daug yra darbų, kuriais esi nepatenkintas. Tarkim, spektakliuose viskas buvo 
tiksliai sudėta, pagauta, bet toli gražu ne kiekvienas iš jų praėjo gerai. Jutau, kad kažkas lyg 
mirę, kažkas negyva, kad nėra „šios akimirkos“. Viskas „kažkada“ surepetuota, atlikta, o tu 
tik atkartoji. 

Teatras — tai savotiška religija. Kolektyvinis aktas, reikalaujantis besąlygiško tikėjimo. 
Jeigu jo nėra, tarnavimas teatrui darosi beprasmiškas. 

Ar įmanoma teatre nevaidinti? Gal ir ne. Bet man jau pabodo vaidinti. Nejaugi visas 
gyvenimas tik apsimetinėjimas, bėgimas nuo kažin kokios nemalonios tiesos, slėpimasis 
nuo realybės. Kažkas juk turėtų būti tikra. Net teatre +i472 yra mirtis, bet nuo minties apie 
ją bėgame. Kodėl nesustoti ir nepamąstyti apie ją? Teatras man visada buvo toji vieta, kur 
galima išsakyti tiesą. 

Ar pasikeitė Jūsų požiūris į partnerius, režisierius? Toks jausmas, kad Jūs niekada nebuvote eks- 
tremistas? 


Teatre visada buvau lyg koks svetimkūnis — balta varna. Į Akademinį atėjau dar 
1968-aisiais — su sąmoninga nuostata nesusiniveliuoti, nepaskęsti, niekur neįsivelti. Visada 
laikiausi kiek nuošalyje. Žinoma, su žmonėmis susibičiuliavau, buvau kompanijose, bet 
vis tiek likau nuošaly. O dabar esu nuošaly dėl visai kirų priežasčių. Ne dėl savęs, o dėl to, 
kad teatras staiga visiškai pasikeitė. Staiga atėjo visiškai nauji žmonės — nauja banga, nauja 
lavina. Ir vėl likau svetimas, nuošaly. Iš esmės niekas nepasikeitė. Nenoriu per daug sakra- 
lizuoti, pernelyg sureikšminti, bet visuomet buvau atsidavęs teatrui, jo etikai, atmosferai. 
Būti nuošaly — nereiškia būti aukščiau kitų. Kai pasineri, prarandi požiūrį į save iš šalies. 
Neišvengiamai ateina sąstingis, surambėjimas, sustabarėjimas, minčių randai, pradedi mąs- 
tyti stereotipais, šablonais. Bet kuriame kūrybiniame darbe tai yra pralaimėjimas, regresas. 
Šito išvengti labai sunku. Grįžkim prie „Aprengėjo“: „Kiek jėgų prireikia, kad apnuogin- 
tum savo sielą.“ Nieko nereiškia suvaidinti vieną, kitą vaidmenį — bet tą pergalę išlaikyti... 
Čia visų tyko pralaimėjimas. Vieną mūšį nesunku laimėti. „Altonos atsiskyrėliai“ — pirmas 
darbas Akademiniame teatre — buvo ypač intensyvus. Tuomet man jau grėsė tam tikras 
smegenų persisukimas. Be to, aš ir vaidinau atsiskyrėlį Francą. Tas vaidmuo netgi paveikė 
fiziškai — prasidėjo kraujagyslių spazmai. Netgi fiziškai buvo galima sulūžti. Eini ne pro- 
fesijos paviršiumi, bet bandai kažką. Tai natūralu, kad didesni menininkai viena dalimi 
sukuria unikalius kūrinius, o visa kita... To neįmanoma išvengti. Negali būti visą laiką 
vienodai lygus, jeigu mėgini giliau prasiskverbti į tiesą apie žmogų — kad ir kaip banaliai 
tai beskambėtų. 


Ir nuo ko tai priklauso? 
Nežinau. Jeigu aš žinočiau... Jeigu kas nors žinotų... 
Turbūt čia ir yra tas teatras. 


Sakykim, jūs rašot knygą. Praeina kiek laiko, pažiūrite, nepatinka, ir galite taisyti. Spektaklį 
taip pat gali šiek tiek koreguoti, vaidmenys nestovi vietoje, bet pats kūrybos aktas vyksta tik 
šią akimirką, tik spektaklio metu, tetrunka kelias valandas. 


Bet, visa tai jaučiant, labai lengva palūžti, sunku psichologiškai adoruoti akimirką. Kaip po tų 
šventų minučių grįžtate į realybę? Turėjęs tokių didelių vaidmenų, netapote narcizu ar maniaku... 


Aktoriaus profesija — sunki profesija, jeigu iš tikrųjų bandai lįsti gilyn, ieškoti savo persona- 
žo tiesos, įsijausti (nežiūrint to, kad šis žodis banalus, dar Stanislavskio sugalvotas), vidumi 
sutapti su personažu... Taip atsitinka kiekvienam menininkui, kuris nori iki to branduo- 
lėlio, iki esmės prisikasti — jis neišvengiamai pakliūva į tuos spąstus, kurie labai veikia ir jo 
asmenybę. Susidaro grįžtamasis ryšys. Čia tyko labai dideli pavojai. Ne veltui klasikiniame 
japonų teatre nusiėmęs kaukę po spektaklio gyveni savo gyvenimą normaliai. O spektaklio 

metu kaukė lieka kauke. Aš taip negaliu. Dažnai būna paradoksali situacija: kai tu nerandi 
atitikmens su vaidmeniu, tuomet nieko neišeina, nepavyksta forma, nerandi išraiškos. Yra 
įvairiausių aktorių. Vieni, pavyzdžiui, moka puikiai parodijuoti. Jiems nereikia daug ieškoti 
psichologinių atitikmenų, jie puikiai valdo formą. Aktorius nebūtinai turi būti intelektu- 
alus, apsiskaitęs, protingas. Turi Dievo duotą dovaną, ir to užtenka. Mes visi nepasitenki- 
name savo gyvenimo realybe, realiu egzistavimu, ir brendame į fantazijos sferą, ieškodami 
kompensacijų. Artistas turi išlikti savotiškas vaikas, kitaip jis negalėtų vaidinti. Labai gerai 
Seras „Aprengėjuje“ sako: „Esu suaugęs žmogus. Neturiu jokio noro kas vakarą dažytis 
veidą, dėvėti ne savo rūbus. Aš gi ne vaikas, persirenginėjantis šaradoms...“ Iš tikrųjų, jeigu 
suprotingėji, tai ateina ši mintis: ką tu veiki, kuo tu užsiiminėji, kas tai per profesija? 


Tai rodo Jūsų etiką, toleranciją kitų atžvilgiu - ypač režisierių. 


Mes visi priklausome nuo likimo. Priklausome nuo to, ko nežinom ir nepažįstam. Čia yra 
aktoriaus prigimtis. Mano prigimtis priešinasi tam, kad turiu atsiduoti ne tik režisieriui, 
bet ir vaidmeniui, dramaturgui... Tai yra profesija, kurią sunku apibrėžti, o režisierius — tas 
žmogus, kuris vadovauja, turi įteigti savo sumanymą, primesti savo valią. Aktoriaus pri- 
gimtis — atvirkščiai — į save turi įtraukti, įsiurbti, priimti svetimkūnį. Tikras aktorius turi jį 
priimti lengvai, be kompleksų. Aš, pavyzdžiui, tą daru su kompleksu, mano prigimtis tam 
priešinasi. 


Bet tokie spektakliai kaip „Emigrantai“, „Akis į akį su visais“ byloja ką kita. Visiškas atsivėri- 
mas - jis Jums puikiausiai sekėsi. 


Manyje nuolat kaunasi dvi priešingos tendencijos. Mechanikoje tai vadinama medžiagos 
pasipriešinimu. Viena - lyg eini, lyg nori, atsiduodi, kita — lyg viską stumi nuo savęs. Čia 
moteriška psichologija, ar ne? Labai sudėtinga, kai atsiranda riba, kai pasieki ją, kai reikia 
kažką keisti. Tuomet sukyli ne tik prieš kitą, bet — svarbiausia — ir prieš patį save. Bet aštrus 
pojūtis laike išnyksta, ir tuomet tęsi tą egzistenciją toliau. 


Regimantas (kairėje) ir brolis Vidas su mama Kotryna Adomaitiene, 1938 


2014 05 15 
Ar pasitikite prisiminimais? 


Visi mes esame nostalgiški jaunystės laikams, kažką prisimename, kažko neprisiminę pri- 
fantazuojam. Žmonių egoistinis pradas niekur nedingsta. O artistai — ypač dideli egoistai, 
vis gali išgirsti: „Aš, aš, aš...“ Man plojama, apie mane rašoma, kartais kas nors ir gėlių 
atsiunčia. Kartais tas perdėtas savęs įvertinimas itin smarkiai išbujoja. Nors aš nesu mė- 
gėjas skaityti aktorių rašomų knygų, pats esu parašęs nedidelę knygelę, turėdamas vieną 
tikslą — teatru sudominti jauną žmogų. Bet, pasirodo, beveik niekam tai neįdomu. Atei- 
na jaunimas, itin savimi pasitikintis, viską žinantis, viską suprantantis. Jeigu ir nemokan- 
tis, tai vaizduojantis, kad viską moka. Kartais atrodo, kad net jų mintis nukreipta ne į /4 
pusę — pinigai, pinigai, kaip juos uždirbti, kiek man iš to naudos ar panašiai. 

Aš gyvenau tuo metu, kai ne tik mano, bet ir kitų aktorių gyvenimą nemažai koregavo 
kinas arba tokios teatro sistemos kaip Konstantino Stanislavskio ar Michailo Čechovo. 

Vaitiekus, Regimantas, Kotryna ir Vidas Adomaičiai, 1937 


Regimantas (dešinėje) su jaunesniuoju broliu Vidu, 1942, 1952, 1957 


Tuo metu pats didžiausias dėmesys buvo sutelktas į etikos problemas, labai nutolusias nuo 
pragmatizmo. Mes ieškojome tiesos, prasmės, pateisinimo, juk teatras „kalba“ apie žmonių 
suskaldytus jausmus. 

Aš dažnai mintyse „perverčiu“ savo gyvenimo puslapius ir dažnai galvoju, kas aš toks 
esu, ko aš į teatrą atėjau, ką jis man reiškė ir reiškia iki šiol? Aš pradedu suprasti, kad aš ne 
artistas buvau, ne aktorius. Juk aktorius yra tas, kuris savo psichofizika, savo kūnu sugeba 
kito charakterį perteikti, pavaizduoti. O aš supratau, kad visą laiką buvau fizikas. Man ne 
taip buvo įdomu teatre, mane domino procesas „kodėl?“ Kodėl žmogus taip elgiasi, kodėl 
jo toks charakteris, kodėl jo vienoks ar kitoks elgesys? Man buvo įdomu išgliaudyti ir su- 
rasti atsakymą, kas yra žmogaus viduje, kokie vidiniai „mechanizmai“ jį judina, suteikia 
jam gyvybę? Tikras aktorius apie tai negalvoja, jis tiesiog kuria vieną ar kitą charakterį. 
Aš visą laiką ieškojau priežasčių, šaknų, ir man pavykdavo tik tie vaidmenys, kuriuose aš 
surasdavau gyvą nervą, /9 žmogaus varomąją jėgą. O šiaip charakterį pavaizduoti man net 
neįdomu. Aš esu neįdomus, monotoniškas, nuobodus, vienodas, latentinis artistas. Iš viso 
šito ir kyla daugybė klausimų. 

Baigęs fiziką, diplomą apsigyniau ne pas bet ką, o pas Jurą Poželą, kuris tuo metu buvo 
vienas garsiausių fizikų. Jis buvo ne tik puslaidininkių pasaulio žinovas, bet ir šio mokslo 
Lietuvoje pradininkas. Gal net ir būčiau likęs Mokslų akademijoje, bet pabėgau iš fizikos. 
Gal tai buvo intuicija? Nors kai vaidinau Kaune, bandžiau šiek tiek dėstytojauti Politech- 
nikos institute, — dėsčiau fiziką. Pamažu keitėsi matų sistema, daug ką reikėjo iš naujo 


mokytis, tad aš geriau „plutą sausesnę valgiau“ ir, nieko, išgyvenau. 
Kokioje aplinkoje Jūs susiformavote? 
Aš susiformavau gamtoje — žalioje aplinkoje. Mano vaikystė prabėgo Simonių kaime, 


kokie keturi kilometrai nuo Pasvalio, ant Mūšos kranto. Tėvas tą upę užtvenkė ir vėjo 
malūną iš akmenų pastatė. Ten pat ant skardžio pastatė ir mažą namelį. Tad galima 


sakyti, mano vaikystė prabėgo Mūšoj, ant dide- 
lio skardžio. Turėjau vieną brolį. Mama dar prie 
Smetonos kulinarijos kursus buvo baigusi, todėl 
mokėjo gaminti fantastiškus valgius. Ji augino dar- 
žus — ankstyvuosius pomidorus, braškes... Labai 
mėgau dar šiltą karvės pieną, kurio ji pamelždavo 
tiesiai į puoduką. Sviestas, sūris taip pat buvo ga- 
minami namie. Tad mus išlaikė karvė ir upė, ku- 
rioje prisigaudydavom žuvyčių. Apie jas žinojome 
viską, mokėjome net rankomis prisigaudyti. Iš kai- 
myno arklio ašutų meškerės valą pasigamindavom. 
Pavasarį tik ledai išeidavo, mes tuoj brisdavom į 
Mūšą varlinėti, žuvyčių gaudyti. Tik Mūšoje upė- 
takių nebuvo, juos pradėjau žvejoti būdamas ak- 
toriumi. Turėjau draugą, aistringą upėtakių žinovą 
ir gaudytoją, jis veždavosi mane į tas vietas, kur 
jie gyvena. Prisigaudę žuvų, užkurdavome laužą, 


nešiojamojoje rūkyklėlėje išsirūkydavom žuvis... 


Vaitiekus Adomaitis 


Koks skanumėlis!.. Kokia naktis... 

Tėvas dar prie Smetonos buvo inžinierius, jis ne- 
blogai uždirbdavo. O po karo viskas pasikeitė, jis retai kada būdavo namie, visą laiką turėjo 
važinėti, vertėsi kelių inžinerija, dirbo įvairiose amatų mokyklose. Po karo algos buvo be 
galo menkos, jis beveik pats vienas pravalgydavo tai, ką uždirbdavo. Praktiškai mus su 
broliu mama išlaikė. 

Sunkiausia, sakoma, pažinti save. O septyniolikmečiui berniukui tuo labiau nelengva 
suvaikyti savo troškimus. Mokykloje mielai dalyvaudavau dramos būrelio spektakliuose, 
bet ir tada nelaba fizika labai traukė. Per moksleivių atostogas aš mėgau spręsti įvairius 
uždavinius, tuo tarpu kai paaugliai linksmai laiką leisdavo. Vieną vasarą, pasiėmęs fizikos 
uždavinyną, visus uždavinius išsprendžiau; vėliau pakliuvau į olimpiadą. Gal dėl to po mo- 
kyklos baigimo ir pasirinkau hiziką, nes man ji buvo labai įdomi. 

Po karo iš Pasvalio į Vilnių reikėdavo važiuoti visą naktį: iš pradžių iš Pasvalio „siauru- 
ku“ iki Šiaulių, vėliau reikėdavo laukti traukinio „Klaipėda-Vilnius“ ir tik ryte pasiekda- 
vom sostinę. Toks susisiekimas buvo ir mano studijų laikais. O dabar — per trumpiausią 
laiką gali pasiekti Pasvalį! 


Ar Jūs atsimenate tas būsenas, kurios vis dėlto lėmė tai, kad teatras Jus iš fizikos „prisiviliojo“ pas save? 


Ne iš karto nuėjau į teatrą. Mano tėvas buvo neigiamai nusiteikęs prieš aktorystę, sakė, kad 
tai ne man. Nors jis pats grojo armonika, dainavo, bet artistus laikė nerimtais žmonėmis, 
plevėsomis. O teatras manyje „sėdėjo“ nuo mokyklos laikų. Pas mus į Pasvalį atvažiuodavo 
Panevėžio dramos teatras su Juozo Miltinio spektakliais. Mūsų mokykloje ir vaidindavo, 
o mes, vaikai, žiūrėdavome spektaklius, užsikniaubę ant scenos, išsižioję. Lankiau ir mo- 
kyklos, ir universiteto dramos būrelius. Tai buvo didžiulė atgaiva. Ypač mėgau skaityti 

Saulius Sipaitis ir Regimantas Adomaitis prie Kapsuko dramos teatro, 1962 


eilėraščius. Bet kai baigiau aktorinį, nustojau eilėraščius deklamuoti. Man užteko Laimono 
Noreikos, kuris gyvenimo pabaigoje itin gerai skaitė įvairių poetų eiles. 

Dievas žino, kada ta „didžioji“ pradžia. Žmogus — jausmų ir proto lydinys. Sielai, tai 
amžinai dykumai, matyt, reikalingas nuolatinis atsinaujinimas, o teatras, aktoriaus darbas 
labiausiai įgalina gyventi žmogaus sielos gyvenimu, kaip sakė Stanislavskis. Pamažėl tai ir 
įtraukė tartum į sietuvą. Teatras — tai siaubinga nepagydoma liga. 


O koks buvo aktorinių studijų laikotarpis? 


Ačiū Dievui, nebuvau pasenęs, kai ryžausi pabandyti stoti į konservatoriją. Pabandžiau. 
Priėmė. Prieš stojamuosius mokiausi groti ne tik pianinu, bet ir akordeonu, gitara. Ste- 
bėjausi, kaip mane komisija pastebėjo? Eiles kažkaip padeklamavau, bet dainavau tikrai 
nekaip: tyliai, neišraiškingai, juk klausos neturiu. Bet užtat pats sau pianinu akompanavau, 
ir kad užgrojau... Buvau atkaklus, todėl mokiausiu groti sudėtingus kūrinius iš natų, skam- 
bindavau Fryderyką Chopiną. 

Vilniaus konservatorijos Aktoriaus paruošimo fakultete, kurį baigiau, nebuvo plastikos 
išraiškai skirtos specialios disciplinos. Gimnastikos pratimai ir fechtavimas, kuriais užiimi- 
nėdavome, aišku, padėjo įgyti tam tikrų sceninio judesio įgūdžių. Studentus daugiausia 
mokė sekti vidinę kuriamų paveikslų tiesą. Buvo manoma, kad išorinis vaidmens piešinys 
atsiras savaime. Tos požiūris menkino reikšmę tokių svarbių aktoriaus instrumentarijaus 
komponentų kaip gestas, eisena, mimika ir kiti. 

Per visą studijų konservatorijoje laiką man taip niekas ir nepavyko. Kai baigėme, Kap- 
suko miesto teatrui reikėjo trijų artistų — sutikau vykti. Supratau, kad tikrasis mokslas 
prasideda teatre. Kokia laimė, kad Kapsuko teatrui mūsų reikėjo! Atsiuntė sunkvežimį, 

Ant Gedimino kalno, 1958 m. balandis 


susikrovėme savo sudedamąsias loveles, lagaminėlį su knygomis ir išvažiavome. Nieko ne- 
mokėjau, bet jau kvėpavau teatro dulkėmis. Po pusmečio Kapsuko teatrą išformavo. Pra- 
dėjo važiuoti režisieriai, žiūrėti spektaklius, kviestis trupės artistus pas save. Nes Kapsuke 
puikūs artistai dirbo: Vytautas Paukštė, Juozas Rygertas, Saulius Sipaitis. Laimė, Henrikas 
Vancevičius mane pakvietė į Kauno dramos teatrą. Laimingas gyvenau grimo kambary. Visi 
išeina, išsilankstau lovelę. Teatras! Tyla! 


Režisierių Henriką Vancevičių Jūs visą gyvenimą vadinote pagrindiniu savo mokytoju. 


Jis buvo ne tik talentingas režisierius, bet ir pedagogas. Jei ne H. Vancevičius, turbūt ne- 
būčiau tiek nuveikęs teatre ir kine. Jo dėka aš, galima sakyti, tapau aktoriumi. Jam esu 
dėkingas ne tik už pamokas ir kantrų darbą su manimi, bet ir už tai, kad jis mane, jauną 
aktorių, pasikvietė į Kauno dramos teatrą. Mano laimei, tai buvo didžiulis korifėjus, kurį 
mes vėliau primiršome, nebegerbėme. Apskritai mes, deja, nemokame vertinti ir gerbti to, 
ką turime. Žinoma, jo teatrinė mokykla, teatrinis suvokimas, teatrinis mąstymas išgyveno 
krizę, nes tas teatro modelis, kurį jis išpažino, sistemingai puoselėjo ir vystė, tapo atgyvena. 
Ir to užteko, kad mes jį užmirštume. O jis buvo vienas iš didžiausių mūsų teatro korifėjų. 
Kažkada į Kauno teatrą važiuodavo kaip į Panevėžio Miltinio teatrą. 

Tais laikais visi važiuodavo į Kauną žiūrėti Vancevičiaus „Trijų seserų“, „Bernardos Al- 
bos namų“, kitų spektaklių. Ketverius metus išdirbęs Kaune jau ne tik su alebarda scenoje 
pastovėdavau. Mes su Vytautu Tomkumi vaidinome spektaklyje „Pelės ir žmonės“ pagal 
Johną Steinbecką. V. Tomkus jau prieš tai nemažai vaidino, bet po šio spektaklio mes pasi- 
darėme artistai. Ne visai, bet šiek tiek. 

Kauno dramos teatro scenoje aš patyriau pirmąjį džiaugsmą: taip buvo, vaidinant Aliošą 
„Pažemintuosiuose ir nuskriaustuosiuose“, Žygų „Saulėj ir stulpe“, dalyvaujant spektaklyje 
„Pelės ir žmonės“. 


Kai Henriką Vancevičių perkėlė į Vilnių, kartu su savimi jis pasiėmė ir Jus. 


Jis manimi patikėjo. Matė, kad labai noriu, skaitau, nepasikliauju vien tik intuicija, o ban- 
dau dirbti. Man svarbiausia buvo „sceninė teisybė“. Pirmą kartą ir ryškiausiai ją galėjau iš- 
reikšti kurdamas Franco vaidmenį Jeano Paulio Sartres'o „Altonos atsiskyrėliuose“ (1968). 
Šiame Henriko Vancevičiaus pastatyme aš radau personažo vidinę teisybę. Aš šiame spek- 
taklyje nevaidinau, aš tiesiog savyje įjungdavau „aparatėlį“, „mechanizmą“, kuris atitiko 
personažo varomąsias jėgas. Šiame spektaklyje aš kalbėjau savo nervais, savo krauju rašiau. 
Mus konsultavo ir psichologai, bet vien psichologinės motyvacijos „Altonos atsiskyrėliams“ 
suprasti nepakako. Taip įnikau į Franco vaidmenį, kad jis tapo mano dalimi. Nors tai vie- 
nas iš pirmųjų darbų, bet aistra buvo didelė. Ir, aišku, laimė kurti Akademiniame dramos 
teatre. 

Kartais sakau, kad tai - vienintelis vaidmuo, kurį aš suvaidinau galbūt neblogai. Reži- 
sierius H. Vancevičius, nors ir nebuvo prisiskaitęs filosofų, turėjo gerą intuiciją. Sartras, ra- 
šydamas dramą, dėstė savo filosofiją. Vėliau aš vaidinau Albert'o Camus „Kaliguloje“, kurią 
Kauno dramos teatre režisavo Jonas Vaitkus (1983). Filosofiniai kūriniai man buvo labai 
svarbūs ir įdomūs, ypač prisimenant, kad tuo metu pasirodydavo nelabai daug vertimų. 


O koks tuo metu buvo teatras, ką geriausiai atsimenate? 


Artistus. Kai kurie buvo neįtikėtinai geri - Stepas Jukna, Juozas Rudzinskas, Jonas Kava- 
liauskas, Marija Rasteikaitė, Henrikas Kurauskas. Atskirai eidavom žiūrėti, kaip vaidina 
aktoriai. Kai kurie iš jų kalbėdavo pakeltais teatriniais balsais. Man tai rėždavo ausį, bet 
savaip ateity mane inspiravo kiek kitomis priemonėmis kurti vaidmenis. 


Ar prisimenate teatrą, kurį lankėte dar studijuodamas fiziką? Akademiniame dramos teatre pra- 
dėjote dirbti 1967 metais, likus dar penkeriems metams iki jo rekonstrukcijos. 


Prisimenu. Teatras buvo labai jaukus. Jis stovėjo atokiau nuo gatvės ir savo erdvų kiemą 
turėjo. Tame teatre dar daug man teko vaidinti: ir „Mindaugą“, ir „Altonos atsiskyrėlius“... 
Jauni visada mėgsta kritikuoti vyresnius, — kai pradėjau dirbti šiame teatre, pirmiausia man 
ausį rėžė aktorių teatrališkumas. O aš visą savo gyvenimą siekiau tikrumos. 

Šiame teatre atsimenu Romualdo Juknevičiaus spektaklius. Jis taip pat išpažino psi- 
chologinio realizmo stilių, bet savo spektakliuose palikdavo erdvės fantazijai. Ir dėl to jo 
spektakliai visada buvo pakylėti virš realybės. 

Atsimenu visas „Žaldokynes“, jų kaitą. O koks koloritingas buvo Napoleonas Na- 
kas — pirmasis Žaldokas! Vėliau ėjo Jonas Lalas, Vytautas Tomkus, Juozas Meškauskas. Bet 
Nako niekas nepralenkė, atrodo, jis buvo :277 vaidmeniui gimęs artistas. Taip pat atsimenu 
„tikrumo“ pilną Valerijoną Derkintį, lyg būtų scenoje gimęs, scenoje augęs. Taip pat nuos- 


tabus buvo Vladas Jurkūnas, kaip niekas kitas suvaidinęs Motiejų Sapiegą. Gal kai kam gali 
pasirodyti, kad tie, kurie vaidino labai seniai, buvo geresni už jaunesnius, bet yra vaidme- 
nų, kur jų tikrai niekas negali pakeisti, kokie talentingi bevaidintų. 

Panašus į „Žaldokynę“ buvo ir spektaklis „Siuvėjų dienos Silmačiuose“. Taip pat buiti- 
nis, natūralistinis, su tikromis dekoracijomis, tvorelėmis, tikrais namais. Šiame spektaklyje 
bene nuostabiausias buvo Pranas Treinys, suvaidinę Kriaučiuką. Manau, kad tai jo geriau- 
sias vaidmuo. 

Dar man studijuojant fiziką į teatrą eidavom, žiūrėdavom, kritikuodavom, nes buvom 
„išmintingi“, juk lankėm universiteto dramos būrelį. Jam pakaitom vadovavo net keli: Jus- 
tinas Bautrėnas, neilgai - Arnas Rosenas, ilgiausiai - Juozas Meškauskas. Scenoje buitinės 
tiesos nereikia. Visais laikais įdomūs vaidmenys yra tie, kurie nors truputį atitrūkę nuo 
buitiškumo, gyvenimo, realybės, tikrovės, kurie nors truputį pakylėti, lyg tai būtų poezija. 


Jūs visą laiką pabrėžiate teatro etiką. Kokia ji buvo Jūsų pradžios teatre? 


Gali kalbėti tik apie s2v0 etiką. Buvau auklėtas Irenos Vaišytės pagal Stanislavskio etiką. Be 
to, ir pats teatrą išpažinau kaip šventą dalyką. Kai atėjau į teatrą, pasakiau sau: darbas ir tik 
darbas, jokių kompanijų, jokių „keistų“ draugysčių. Žinoma, kai įsitraukiau į tą veiklą, tai 
su trupe darniai draugavome, juk neįmanoma po premjeros tuoj pat skirstytis... Konkuren- 
cijos tarp vyresniųjų ir jaunesniųjų nebuvo. Vyresnieji mane labai gerai priėmė, nors buvo 
aibė spektaklių, kuriuose labai blogai vaidinau. Aš tai žinau. Jeigu vaidmeniui nerandu 
vidinio pateisinimo, variklio, nemoku tokio personažo pavaizduoti. Man reikia surasti gyvą 
nervą. Kai surandu, tada užsikabinu. 


Daugiausia vaidmenų teatre esate sukūręs savo mokytojo Henriko Vancevičiaus ir Irenos Bučie- 
nės spektakliuose. Kokią įtaką vaidmenų sukūrimui darė šie režisieriai? 


Irena Bučienė mano gyvenime buvo kaip ir „antras“ režisierius, kuris su manimi mielai 
dirbdavo. Man brangūs jos kameriniai pastatymai, tokie kaip „Akis į akį“, kur vaidinau 
kartu su Egle Gabrėnaite, ar „Emigrantai“ — kartu su Vytautu Rumšu. Įdomu buvo dirbti 
jos kurtame spektaklyje „Makropulo receptas“. 

Henrikas Vancevičius darė didelę įtaką. Aš jį laikiau ne tik režisieriumi, bet ir savo 
tikruoju mokytoju, žmogumi, kuris mane iš tiesų atvedė į teatrą ir padarė šiokiu tokiu 
artistu. Jis mane iš Kapsuko atsivežė į Kauną, vėliau - į Vilnių. Teatre visų pirma jis kaip 
pedagogas dirbo. Jis pasisodindavo, paimdavo pjesę ir pradėdavom nagrinėti. Kiekviena 
personažo detalė būdavo aptariama. Vancevičius aktorių vesdavo nuo pat pirmų žingsnių. 
Jis spektaklius kurdavo per aktorių. Kartais atrodydavo, kad per ilgas tas „užstalės“ peri- 
odas: sėdi už stalo ilgai, o kai išeini į sceną — nieko nėra. Taip atsitinka dėl to, kad kūnas 
neapvaldytas. Bet pamažu įsisupi, pradedi valdyti, jungti vienam tikslui. 

Vancevičiaus ir Bučienės darbo metodas skyrėsi nedaug. Gal ir dėl to, kad jie buvo baigę 
tą pačią mokyklą Maskvoje (GITIS). Esmė ta pati, nors Bučienė — daug laisvesnė, daug 
greičiau pasiduodanti fantazijos žaismui. Ji eidavo toliau negu Stanislavskis. Todėl vėliau 
labai džiaugiausi, kai į rankas pakliuvo Michailas Čechovas. 

XX. N. CAPTP 


SATBOPHHKU AJIbTOHbI 


Neca A 3 aKTAX 
1 Peinccep — 3aCA. AeaTeA5 vai 2000 r. BAHUABHNIOC 
 XyAORIiK — 3aC4, AeaTea vešyera ACCP M. CYPKABHAMIOC | 


Neitės dalies vei A. LIUKPETRIS 
Garsų režisierė — V. VILKEVIČIENĖ 


Teatro vyr. režisierius—LTSR nusipelnęs meno veikėjas H. VANCEVIČIUS 


Aš nebuvau labai geras aktorius, nes esu per daug racionalus. Kita vertus, aš esu komedi- 
nis aktorius, bet dažnai man buvo suteikiami herojiniai vaidmenys. Teatre aš dažnai buvau 
ne savo rogėse, ne savo vežime sėdėjau. 


Vis dėlto paskutiniajame kūrybos laikotarpyje Jūsų keliai su mokytoju išsiskyrė. 


Paskutiniajame kūrybos laikotarpyje Vancevičius niekur „nejudėjo“, neevoliucionavo, ne- 
sikeitė, nesivystė. Laikas juk ėjo. Kirados įgytų dalykų režisieriui neužtenka. Turėti savo 
koncepciją, savo stilių — nuostabu, bet viskas sensta. Būtina kaita laike. Aš, jo mokinys, 
pradėjau jį kritikuoti todėl, kad pajutau, jog; reikalingas kitas postūmis, kitoks judėjimas. 
O atsiliekančių traukinys nelaukia. Aišku, toks požiūris į savo mokytoją yra neteisingas. 
Jaunesni visada yra žiaurūs, negailestingi, nesuprantantys, kad ir jiems greičiausiai ateis 
panaši pabaiga. 

Iš esmės Vancevičius su savo socrealizmu pats save perspjaudavo, o tai geriausiai at- 
spindi spektakliai „Altonos atsiskyrėliai“ ir „Stepančikovo dvaras“. Šiuose spektakliuose 
režisierius pakilo aukščiau savojo „realizmo“. 


Jūs dirbęs ir su Rimu Tuminu, ir su Oskaru Koršunovu. Ar labai skiriasi jų darbo metodai? 


Šiuolaikiniai režisieriai įtikėję, kad teatras — tai jie. Anksčiau teatras tai buvo artistas, da- 
bar — režisierius. Šiandien režisieriams dažnai artistas lieka lyg kokia rekvizito detalė. Pavyz- 
džiui, Koršunovą aš pripažįstu kaip labai talentingą, gabų, bet 7 72220. Paradoksas, teatre 
aš visą laiką noriu judėjimo, kintančių jo formų, naujų paieškų. Bet kai kartais darbą siūlo 


tas pats Koršunovas, aš priešinuosi. O sieloje aš 138 
pritariu naujai gimstančiam teatrui. 


Jūs nuo pat savo aktorystės pradžios įvairiuose 
interviu kartojote, jog norėtumėte sukurti savo 
amžininko paveikslą, žmogų, su visais laikmečiui 
būdingais kataklizmais, įtampomis... Kodėl Jums 
tai svarbu? 


Aš įsitikinęs, kad šiuolaikinis aktorius turi daug 
žinoti: pažinti gyvenimą su visu jo sudėtingu- 
mu, suprasti šiuolaikinės minties būvį. Be šito 
neįmanoma suformuluoti savo nuosavo kūrybi- 


nio kredo. Siuolaikinis žmogus neįtikėtinai su- 


Apie 1980 


dėtingas. Jame -— ir jausmų trapumas, ir intelek- 
to gylis. Jį domina patys įvairiausi dalykai. Tad 
vaidinti tokį žmogų labai įdomu ir atsakinga: 
aktorius privalo valdyti visą šį platų priemonių arsenalą — intelektualų, emocionalų... 


Jūsų kartos žmonėms labai svarbi gyvenimo dalis - laiškai. Jūs taip pat turite nemažą pluoštą laiškų. 


Taip. Mes, aktoriai, per įvairias gastroles susitinkame su naujais žmonėmis, su kitų šalių 
aktoriais. Aš labai dažnai įsimylėdavau. Labai. Visą gyvenimą aš troškau meilės, troškau 
mylėti. 

Mano fantazija buvo tokia laki, kad įsikalbėdavau tą meilę, prikurdavau ją ir tik dėl 
to įsimylėdavau „iš tikrųjų“. Tad mano laiškus galima vadinti „meilės laiškais“. Per tuos 
laiškus galima atsekti, „koks durnius čia rašė“. Ypač šiais laikais, kai niekas šiuo epistolia- 
riniu žanru neužsiima. Gal dėl to ypač vertinau Goethe's kūrybą, ypač „Jaunojo Verterio 
kančias“. Aš įsimylėdavau ne realų, konkretų dalyką, ne žemiškus dalykus. Man svarbiau 
vaizduotės pasaulis, o ne realus, konkretus gyvenimas. Aš tais laiškais gyvenau, mylėjau, kū- 
riau savo fantazijas. Mėgau perrašyti įvairias protingas mintis. Yra nemažai tekstų, kuriems 
aš suteikiau išskirtinumą. 


Ką Jums reiškia laiškai? 


Tai yra bendravimo būdas. Vienas dalykas — meilės laiškai, per kuriuos ieškai kontakto, 
kitas — dalykinis susirašinėjimas ar panašiai. 


Daugelis prašydavo Jūsų portretinių nuotraukų. Ar Jūs siųsdavote? 


Dažniau man atsiųsdavo nuotraukas ir prašydavo pasirašius atsiųsti atgal. Man nesunku 
būdavo įvykdyti šį prašymą. 

Hendelis - Regimantas Adomaitis, Bachas - Donatas Banionis, Susitikimas, LNDT, 1999 


Ar Jums svarbu kritiniai straipsniai? 


Žinoma. Aš juos visada skaitau, Man tai svarbu. Turbūt daugeliui aktorių norisi, kad apie 
juos gerai rašytų, o jei blogai rašo, tai kritikai blogi. Aktorių egoizmas kaip erkė... Tai tary- 
tum juokas, bet taip yra. 

Sunkiausia būna, kai personažo neperpranti, kai tau jis ir lieka svetimas. Tokiais atvejais 


režisieriai nebūtinai pataria, tuomet stengiesi ieškoti, maivaisi, kankiniesi... 
Sukūrėte daugybę vaidmenų. Kurie personažai Jums svarbiausi? 


Tokių personažų buvo nedaug. Mažvydas — ne, Mindaugas — ne. Jie buvo įdomūs ir atiti- 
ko +4 laikmetį. Jie jaudino publiką, bet tai buvo latentinė, užslėpta meilė Lietuvai, noras 
laisvės, nepriklausomybės... Tai jausdavosi ir tai būdavo nuostabu. Bet pats personažas, ku- 
ris gal ir gerai pavaizduotas Justino Marcinkevičiaus, man liko nesuprantamas. Tikriausiai 
Juozas Rygertas ar Vytautas Paukštė geriau už mane suvaidino šiuos vaidmenis. Gal mes 
klydome su Vancevičiumi, ieškodami tų personažų, bet man liko nesuprantama: kodėl čia 
pat padarydavo ką nors bloga ir čia pat - monologas, kur jis graužia save, gailisi, dukterį 
išleidęs už nemylimo vyro. Nuolatinis kaltės jausmas... Tuomet supratau, kad Mindaugą 
darysiu menininku — Lietuvą lipdysiu iš molio. Mano Mindaugas buvo kūrėjas. Kita ver- 
tus, gal tai ir atitiko paties Marcinkevičiaus sumanymą, nes jo Mindaugas nėra vien žiaurus 
Lietuvos lipdytojas. Mindaugas yra mąstytojas, turintis kaltės jausmą, pilnas savigraužos. 
Kartais galvoju, kad tai paties autoriaus vidinės būsenos. Kažkada aš Marcinkevičiaus pa- 


klausiau, kodėl jis tam tikrą kaltės jausmą savyje „nešioja“. 
Kai buvo kuriami spektakliai, ar repeticijose autorius dalyvavo? 


Labai retai. Jis beveik nesikišo. 


Kuriuos vaidmenis dažniausiai atsimenate? 


Kiekvienas personažas savaip brangus, artimas, savas, nes mane vilioja ne pats rezultatas. 
Didžiausią džiaugsmą teikia kūrybos procesas, kupinas nerimo, kančios, ieškant herojaus 
tiesos, perprantant jo mąstymo būdą, tas nuolatinis ginčas su pačiu savimi. 

Iš pastarojo savo gyvenimo tarpsnio aš labai vertinu „Aprengėją“. Gal ir dėl to, kad 
Ronaldo Harwoodo tekstas buvo įdomus — apie aktoriaus likimą. Taip pat spektaklius 
„Susitikimas“ ir „Paskutiniai mėnesiai“. 


Jūs esate ne pirmas aktorius, kuriam nesinori kalbėti apie teatrą. Gal taip yra dėl per didelių iš- 
gyvenimų, dėl to, kad neįmanoma objektyviai įvertinti to, kuo itin stipriai karščiavo širdis? Šiuo 
metu Jūs daug patyrėte ir fizinių išgyvenimų, ir netekčių, kurie kiekvienam garbaus amžiaus 
Žmogui neišvengiami. Kaip Jūs suprantate senatvę? Išminties metas dažnai tapatinamas tik su 
negalia. 


Žmogaus gyvenimo tikslas yra mirtis. Aš tai seniai supratau ir, galvodamas apie daugelį 
dalykų, kaip fizikas padariau tokią išvadą: kiekvienas padidintos energijos reiškinys turi 
tendenciją tą energiją sumažinti iki minimumo. Elementaru — pakeltas daiktas krenta, nes 
jo potencinė energija yra didesnė. Aukščiau gulinčio daikto potencinė energija yra šiek tiek 
mažesnė. Jeigu daiktas nukristų iki žemės centro, jo energija būtų nulis, tai būtų stabiliau- 
sia pozicija. Visas sistemas galima traktuoti kaip tam tikras uždaras sistemas, kiekviena iš 
jų siekia pusiausvyros, o ji yra sumažintos energijos. Nulis energijos yra mirtis. Visa gyva 
gamta siekia sumažinti savo energiją. 

Aš kaip fizikas ieškau analogijų: žmogus yra sudėtinga įkrautų kondensatorių sistema. 
Kondensatorius yra dvi plokštelės su priešingais krūviais, jos siekia sunaikinti tą krūvį. Taip 
yra ir su žaibais: įsikrauna skirtinga elektra ir tarp to vyksta iškrova, reikalinga tai energijai 
sunaikinti. O žmogus yra sudėtinga sistema visokiausių kondensatorių, įrampų, visokiau- 
sių konfliktų. 


Kodėl kūrėjui, menininkui, kartu artistui, reikalingas nerimas, nestabili būsena? 


Garsus rusų mokslininkas medikas, fiziologas, net ir filosofas Ilja Mečnikovas yra parašęs: 
„Žmogus siekia mirties kaip savo prisiekto tikslo, ir mirties momentu jis pajunta didžiulį 
malonumą.“ Šis žmogus yra stebėjęs begalę mirčių. Tai — ne atsitiktinis pasakymas. Kai 
mano akyse mirė žmona Eugenija, paskutinėmis gyvenimo akimirkomis ji nušvito, matėsi, 
kad jai gera. Per patį mirties momentą! 

Na, kaip netikėt Dievo? Užtenka išeiti į lauką, pažiūrėti į pievą, žolę, medį, krūmą, 
lapą... Tokia įvairovė! Kas galėtų sufantazuoti? Kam į galvą galėtų šauti? Visa planeta pilna 
gyvybės! Šitokia įvairovė gyvybės apsireiškimo! Vienintelis paaiškinimas, kad yra jėga, ku- 
rios mes nepažįstame, nesuprantame, nežinome, galime tik nujausti, tik tikėti ja... Ir dėl to 
Dievas egzistuota tik tiems, kurie jį tiki. 


Regimantas Adomaitis su sūnumi Mindaugu, 1984 

Gamta Jums yra labai svarbi. Mėgote keliauti, nors dėl filmavimų buvote priverstas daug judėti. 


Juk aš augęs kaime. Gražiausias savo gyvenimo dienas praleidau gamtoje, kuri manyje giliai 
įaugo. Ir dabar negaliu atsidžiaugti pavasario žaluma, kokią galima pamatyti tik kaime. Tai 
yra nuostabu! Visa kita yra netikra, dirbtina. Ir teatras taip pat. Tai yra kažkoks intelektualų 
išsigalvojimas. 

Dar mokykloje penki draugai aptarėme, kaip vasarą atvažiuosime į Vilnių, pasidarysime 
plaustą ir Nerimi, vėliau Nemunu plauksime iki marių. Kai reikėjo, aš vienas tik atvažiavau. 
Ilgai ilgai ėjau paneriais, nuėjau net už Grigiškių. Buvo labai gražu - žemuogės, įvairios gė- 
lės. Aš ieškojau, iš ko pasidaryti plaustą, bet taip ir neradau. Jau už Grigiškių kažkokiame 
miškelyje vis dėlto nusprendžiau jį pasidaryti. Kol sulankstomu nedideliu peiliuku genėjau 
įvairias šakas, prasidėjo lietus, užklupo šaltis. Šiaip taip sulaukus ryto išlindo saulutė ir aš 
šiaip ne taip pasigaminau plaustą. Jį baigiau gaminti iš ajerų, nes peiliuką jau buvau sulau- 
žęs. Ir vos ne vos ant vandens besilaikančiu plaustu aš išplaukiau. Neris pasirodė kaip kalnų 
upė: vietomis srauni, per akmenis besiverčianti, kai kur — įvairios seklumos. Oras taip pat 
permainingas, tik aplinka reto grožio. Pirmą dieną priplaukiau iki Kernavės. Vėl užklupus 
lietui šiaip taip pasistačiau palapinę ir tik ryte pastebėjau, kad vandeny pramiegojau. Taip 
mano pirmoji svajonių kelionė ir baigėsi, autostopu grįžau į Pasvalį. 

Bet jau būdamas studentas, pasivadinęs įvairių draugų, šią savo kelionę pratęsiau. Jau 
tuomet keliese Jonavoje su pasiskolintu dalgu prisipjovėme meldų ir juos surišę pasiga- 
minome plaustą. Ant to plausto, iš karinio poligono nusicybrinę lentų, pasidarėme rimtą 
plaustą. Ant jo tilpo net dvi palapinės, net laužą galėjome kūrenti. Plaukdami pasižvejoda- 
vom, pakrantėse pasigrybaudavom, laukuose kokį kopūstą nusipjaudavom. Taip pasiekėm 
marias. Vaizdas tolyje — kopos. Nusprendėme ir toliau plaukti, tik išplatėjus vandeniui, 
atsiradus didesnėms bangoms, mūsų plaustas ėmė irti. Jeigu ne palankus vėjas, kuris mus 
nuplukdė iki Ventės rago, mes būtume priburbuliavę, bet, ačiū Dievui, mus saugojo kaž- 
kas. Ventės rage mus priglaudė žvejai: pamaitino, apnakvydino, o ryte su dore perkėlė į 
Nidą per neįtikėtinai stipriai banguojančias marias. Šiandien vis prisimenu mūsų plaustą, 


pasiekusį Ventės ragą, — iš jo jau buvo nieko nelikę... 
Kai patekote į kino pasaulį, kurie režisieriai Jums tapo svarbiausi? 


Vytautas Žalakevičius vis mane kviesdavo, bet kažkada prisipažino, jog, jo bėda ta, kad 
dirbo su netalentingais aktoriais. Manau, jis mane turėjo omeny. Iš tikrųjų jis teisus, nes 
aš kaip aktorius niekada neturėjau personažo įvaizdžio, charakterio, kurį būčiau norėjęs 
pateikti. Man tai niekada nebuvo įdomu, man tik visą laiką rūpėjo priežastingumas: kodėl 
vienas ar kitas personažas /2/ daro, kokie motyvai, kokios jo varomosios jėgos? Todėl aš prie 
vaidmens „prieidavau“ racionaliai. Tai daugiau mokslinė, analitinė vaidmens analizė. O juk 


aktoriaus tikras pašaukimas yra charakterį vaizduoti. 


Bet aktoriai turi būti įvairūs. Jūsų neįtikėtino dydžio vaidmenų galerija byloja, kad visą savo kūry- 
binį periodą buvote reikalingas tiek teatro, tiek kino pasauliams. 


Na taip, žmonės visi skirtingi. 

Kinas — velnioniškai patrauklus dalykas. Įraigumu ir masiškumu sunku su juo lenk- 
tyniauti. Tačiau kine labai sunku save organizuoti, sutelkti. Tai labai daug ištvermės rei- 
kalaujantis darbas. Nors aš mielai filmavausi kine, tačiau balsuoju už teatrą. Tai jis leidžia 
išgyventi ištisinį kūrybos procesą, pajusti tikrąjį kūrybos džiaugsmą, tiesiogiai kalbėtis su 
žiūrovu. Labiausiai mėgau „kasdieniškus“ spektaklius, nes juose galima kaskart surasti ką 
nors naujo, eksperimentuoti. 


O kas lėmė, kad kažkada dirbote ir Teatro sąjungoje, tapote jos pirmininku? 


Mane per prievartą išrinko, ir aš pasakiau, kad tik su policija atvesite į šias pareigas, bet 
pagailo rinkėjų, pagailo sugaišto jų laiko... Dirbdamas bandžiau ką nors daryti, kad teatro 
žmonėms būtų kuo geriau. 


Vienoje iš Jūsų užrašų knygelių yra trys datos: „2011 m. vasario 16 d. mirė Justinas Marcinke- 
vičius. 2011 m. gegužės 23 d. Palangoje palaidojom Kęstutį Čilinską. 2011 m. liepos 20 d. mirė 
Eugenija, aš - taip pat. Buvo karšta vasaros diena, liepos 23 - laidotuvės.“ 


Sielvarto prasme šių mirčių negalima sulyginti, bet šie žmonės man buvo patys brangiausi. 

Justiną Marcinkevičių pažinau grynai per teatrą, per jo kūrybą, ypač per jo „Mažvydą“. 
Kaip autorius, jis man buvo labai artimas. Per jį su publika buvo itin didelis ryšys. Per 
monologus salėje tvyrojo absoliuti tyla. Nieko nereikėjo, visi viską suprato: ir tie, kurie vai- 
dino, ir tie, kurie buvo salėje. Visi gyveno Lietuvos laisvės ir nepriklausomybės nostalgija. 
Vaizduodamas personažus, Marcinkevičius jų neteisino, tačiau svarbiausia jam buvo Lietu- 
vos idėja. Todėl sakant jo parašytus žodžius mums užgniauždavo širdį. Žiūrovai nelikdavo 
be atsako — taip aiškiai suprasdavome vieni kitus. Iki tol panašius dalykus buvau išgyvenęs 
tik vaidindamas spektaklyje „Altonos atsiskyrėliai“, kuriame į publiką paleisdavau energe- 
tinį srautą, kuris ją ir „pramušdavo“. O tada publika neatsilaikydavo, pasiduodavo mano 
personažo energetiniam antplūdžiui. Marcinkevičius savo laiku užkabino aukštą stygą, kuri 
buvo ir skausminga, ir brangi. 

Kitas nepaprastos šviesos žmogus, tais pačiais metais Anapilin iškeliavęs, buvo Kęstutis 
Čilinskas. Jis buvo ne tik žinomas advokatas, žmogaus teisių gynėjas. Paskutiniais savo gy- 
venimo metais jis siekė Lietuvoje įkurti visiškai naują — nepartinį, demokratinį - judėjimą. 
Juk akivaizdu, kad visur įkyriai „įsibrukančios“ partijos viską tik griauna. 

Dar po poros mėnesių netekau Eugenijos. Po šios netekties aš turbūt niekada neatsi- 
gausiu. 

Mes su ja susipažinome filmuodamiesi Algirdo Dausos filme „Jausmai“ (1966). Dar 
bandymų metu įvyko tai, kas įvyksta tarp žmonių. Ji buvo baigusi vokalą, ir mes visą laiką 
pripažinome, kad dainininkas yra aukščiau už dramos aktorių. Aš jai iš Leningrado dovanų 
ir pianiną atvežiau, kad pati galėtų sau akompanuoti. 

Regimantas Adomaitis su žmona Eugenija, 1996 


Ryšys su Eugenija nenutrūko. Tai yra mistika. 


Man tikrovė yra ne tai, kas yra realu, o tai, ką aš susifantazuoju, susigalvoju. Fantazijų 
pasaulis man yra didesnė tikrovė. Prisimenant visą savo gyvenimą, — į jį aš sudėjau didžiulį 
meilės ilgesį. 


Pasvaly, 1953 


2015 09 28 


Jūs visą gyvenimą simpatizavote prancūzų kultūrai. Turbūt apie tai galėtume kalbėti atskirai ir daug. 


Taip. Pamenu, buvo suorganizuota menininkų turistinė kelionė į Prancūziją. Daug važi- 
nėjome po Pietų Prancūziją ir tik paskutines keturias dienas galėjom praleisti Paryžiuje. Aš 
tas keturias dienas beveik nemiegojau. Šį miestą žinojau mintinai, pagal planus, knygas... 
Paryžius buvo mano svajonė. Ir pagaliau pakliuvau į Paryžių! Keturioms dienoms! Tai kaip 
galima miegoti? O paskutinę dieną, kaip šiandien prisimenu, nuėjau į Federico Fellini fil- 
mą „Roma“, nuėjau ir užmigau. 

Į tą kelionę buvo pakviestas ir Juozas Miltinis. Na ką, jis — „prancūzas“, viską žino, jis 
ten mokėsi... su Jeanu Louis Barrault... Lankėmės pas Žibuntą Mikšį; jis buvo pakvietęs 
pas save į svečius. Iš Mikšio ėjome į viešbutį, ir viena grupė nuėjo su Miltiniu, kita — su 
manimi. Abu pasirinkome skirtingus kelius. Mano grupelė tikslą pasiekė daug anksčiau. 
Nemanau, kad mes greičiau ėjome, bet aš taip gerai buvau išstudijavęs Paryžiaus planą, kad 
man ten buvo viskas aišku. Jaučiausi aplenkęs Miltinį. 


Pastaruoju metu Jūs vis daugiau laiko praleidžiate gamtoje, savo sodyboje gyvenate vienas net 
orams atšalus. 


Aš gamtoje labai gerai jaučiuosi. Sūnūs retsykiais aplanko. Vasarą, kad nesėdėčiau sudėjęs 
rankas, aš pradėjau iš vytelių pinti krėslą. Niekada nebuvau pynęs, pabandžiau, užkniso, 
mečiau, vėliau vėl tęsiau ir vėl nutraukiau. Taip visą vasarą. Liko tik apdailos darbai, ku- 
riuos ketinu pabaigti. 


146 


147 


Ar būdamas vienas gamtoje prisimenate teatrą? 


Kažkodėl man teatras tapo neįdomus. Kuo toliau, tuo labiau aš pastebiu, koks baisus žvėris 
yra žmogus. Ir joks menas, niekas nepadeda. Menas bejėgis pakeisti žmogų, ar bent jau 


sustabdyti. 
Bet meno užduotis nėra kažką pakeisti. 


Nėra, bet mes tikėjome, kad mums darbas turi prasmę, kad mes pasaulį darome truputį 


geresnį. 
Ir šiandien jauni žmonės tiki teatro misionieriškumu. 


Tegul tiki. Kol tiki, gali dirbti teatre. Aš nebetikiu. Žmogaus niekas nepakeičia: kaip žudė 


vieni kitus, taip ir toliau žudo. 

Nejaugi tik tikėjimas Jus darė aktoriumi? 

Meilė teatrui. Teatrą įsimylėjau dar mokyklos laikais. 

Juk teatro, kaip tokio, nėra. Teatras yra tai, kas jį kuria ir ką kuria. 


Nežinau, iš kur susiformavo tokia didelė trauka teatrui. Pasvaly teatro nebuvo, bet kai tik 
kas atvažiuodavo iš Šiaulių, Panevėžio ar iš kitur, tai ir eidavau. Anksčiau teatrai ypač daug 
gastroliuodavo, nepalyginsi su dabartine situacija. Anksčiau, atėjus rudeniui ar pavasariui, 
pirmiausia teatras išvažiuodavo gastrolių. Ir taip darė visi teatrai. 

Tad po tų visų vaikystėje žiūrėtų spektaklių teatro magija taip užkerėjo, kad net įstojęs į 
fiziką aš daug galvojau, kaip man pakliūti į teatrą. Mes turėjome gerai išvystytą atsakomy- 
bės ir padorumo jausmą. Jeigu kažko imiesi, tai būk geras, dirbk ir pabaik, jei ne - eik lauk. 


Kas tokį stiprų jausmą buvo išugdęs? 


Šeima, mokykla... Prie to prisideda daug faktorių. Visos studijos, visi mokslai žmoguje 
palieka pėdsakus. Man fizikos, matematikos studijos uždėjo tam tikrą antspaudą: mėgs- 
tu „knaisiotis“ įvairiuose dalykuose, pavyzdžiui, psichologijoj. Įdomu išsiaiškinti priežastis 
„kodėl?“, elgesio motyvus, kas nulemia vienokį ar kitokį žmogaus elgesį. Man visą laiką 
patiko ir psichologija, ir filosofija. Vien dėl to dar universitete sėdėjau bibliotekoje ir pačiu 
primityviausių aparatu šviečiau originalo kalba išleistą „Sizifo mitą“, po vieną puslapį... 
Vėliau surišau į atskirą knygą, kurios viršelį pats gaminau. Aš mėgau skaityti šią knygą. Ir 
visa tai siejosi su teatru. 

Apie 1973 


IŠ MINČIŲ 


Milordai, ledi ir džentelmenai! Dėkoju jums už tai, kad šitaip sutikote didžiausią 
mūsų kalba parašytą tragediją. Mes gyvenam pavojingais laikais. Tamsios 
jėgos kelia grėsmę mūsų civilizacijai, ir mes, paprasti aktoriai, darom viską, 

kas įmanoma, kaip kareiviai kovodami už teisingumo pergalę šiame didžiame 
mūšyje.24 


Mintys užrašytos per trumpus susitikimus (2014-2016) arba atrinktos iš aktoriaus rankraščių. 


Teatro link 


Savęs ieškojimo procesas niekad nenutrūksta: ieškai ir nerandi. Gal tai ir gerai. Kai jau pa- 
sijunti viską žinąs ir sugebąs, pasidarai „akademiku“, neišvengiamai sustoji vietoje. Norisi 
patenkinti savo intelektualinį troškulį ir čia, šalia dailės, literatūros, tuoj susiduri su gyve- 
nimo problemomis. Teatras negali suskambėti visa gaida, kol nekalba su žiūrovu apie visus 
jį jaudinančius klausimus. Todėl nesinori kapstytis paviršutiniškai gyvenimą atspindinčioj 
dramaturgijoj. Netraukia ir tokia medžiaga, kur jaučiamas nuogo intelekto prioritetas prieš 
jausmą. Dar nuo fizikos studijų metų jaučiu logiško mąstymo poreikį. Tačiau teatre jo ne- 
galima atskirti nuo emocijų. Kad ir kokie sudėtingi būtų intelektualiniai rebusai, jie negali 
būti išreikšti be jausmo. Kitaip teatras ne jaudins, o vaidins filosofinius traktatus. 


224 Ronald Harwood, op. cit., p. 56-57. 


Teatras amžinas. Teatro poreikis pasireiškė dar gilioje senovėje. Ir žmonės jo niekada 
neatsisakys. Joks ekranas — nei mažas, nei plačiaformatis - žmonėms nepakeis gyvo ben- 
dravimo su gyvu scenos menu džiaugsmo. Aš tuo įsitikinęs. Aišku, sceninio veiksmo forma 
keisis, priklausomai nuo kultūros lygio pasikeitimo, estetinio pasirengimo, nuo žiūrovo 
vis sudėtingėjančio dvasinio pasaulio. Bet šie pasikeitimai, man regisi, vyks griežtėjant ir 
paprastėjant formai. Ateities teatras bus arčiau genialumo, nei jis kada nors buvo. O geni- 
alumas visada paprastas. 

Nieko neįmanoma pakartoti, nes teatras yra čia ir dabar. Tik dabar. 

Man regis, įsigalėjusi neteisinga pažiūra į šiuolaikinį herojų. Tai visų pirma turi būti 
asmenybė. O juo ryškesnė asmenybė, tuo ji labiau komplikuota, prieštaringa. Tokioje as- 
menybėje nerasime griežto normatyvumo, išglaistyto vidinio simetriškumo, — vieno pa- 
grindinių žmogaus atsinaujinimo stabdžių. O juk šiuolaikinį gyvenimą vaizduojančiuose 
kūriniuose herojai dažniausiai ir būna nuglaistyti. Už jų išorinio tobulumo slypi vidinės 
struktūros primityvumas. Jie man kelia nuobodulį. Ne gamybinių problemų sprendimas 
svarbu teatre. Žmogus teatre nori išgyventi žmonių likimus, iš jų pažinti save, suvokti savo 
likimą. Teisingi yra literatūros kritiko Vytauto Kubiliaus žodžiai: „Bet nėra žmogaus liki- 
mo, nėra virpančios aktoriaus sielos, ir tu lieki abejingas.“ Teatras tuo ir yra pranašesnis už 
kitus menus, kad jis gali sukelti kolektyvinį sielos apvalymą skausmu. 

Mes esame linkę pervertinti savo sceninės veikos reikšmingumą. Suteikti jai ypatingą 
vietą visuomeniniame gyvenime, o iš tikrųjų tai ne taip jau svarbu. Yra tik gyvenimas, kuris 
nuolat juda ir keičiasi. Ir mums scena paprasčiausiai - būdas gyventi. Nuostabus būdas, 
labiausiai atitinkantis paties judėjimo esmę: jis neturi išliekamosios vertės. Tai — Sizifo dar- 
bas. Tai ir sudaro tiek scenos, tiek ir artisto darbo žavesį. Šioje absurdiškoje prasmėje yra 
prasmė. 

S T BALTA 


"——VTTTT--— -u 


Regimanto Adomaičio piešinys 
iš užrašų sąsiuvinio, 1960 


Apie aktorių 


Aš manau, kad ateities teatro pagrindus suformavo mano karta. Pastatymo priemonėmis jis 
turi būti realistinis, griežtas ir netgi asketiškas. Tokiame teatre režisierius visiškai pasitikės 
aktoriumi, o aktorius — žiūrovu. 

Pagrindinis šiuolaikinio aktoriaus skirtumas nuo jo pirmtakų — pozicijos aiškumas ir 
nuoseklumas, filosofinė branda. Argi apskritai galima suformuoti pasaulėžiūrą auditorijoje, 
įdiegti žmogui tvirtą pasaulio supratimą? Man atrodo, tuo pat metu reikia pačiam ieškoti 
gyvenimo paslapčių įminimo, atsakymų į visus „kodėl?“ Studentiškame suole galima gauti 
filosofinio mąstymo įgūdžių. Bet susidūręs su praktika, kūrybine patirtimi artistas priva- 
lo tikslinti idėjas, ugdyti savo gebėjimą savarankiškai mąstyti. Dar vienas šiuolaikiškumo 
bruožas, kalbant apie stilių, bet kokio dirbtinumo atsisakymas. Įsikūnyk ir išgyvenk viską 
rimtai su savo herojumi. 

Šiuolaikinis aktorius turi daug ką žinoti, nes be to neįmanoma suprasti šiuolaikinio 
žmogaus dvasinio pasaulio, neįmanoma suformuluoti savo idėjinio ir meninio kredo. 

Nereikia stengtis būti pastebėtam. Reikia dirbti. Jei žmogus tuo vadovaujasi, šio to 
gyvenime pasieks. O jei galvosi tik apie paviršių, sėkmę, blizgesį —- pačiam sau kenksi ir 
mažinsi savo šansus kažką reikšminga sukurti. Aktorius — impulsyvus žmogus, pastovumo 
priešas. Kategoriškais sprendimais užkirstum sau kelią į pažinimą. O juk tolerantiškas po- 
žiūris į žmogų duoda galimybę pažvelgti giliau į jo sielos kaleidoskopą. Viskas reliatyvu ir 


sudėta iš prieštaravimų. 


Aktoriaus profesija labai rimta, reikalaujanti pasiaukojimo, didelės meilės — be jos teat- 
ras negali gyvuoti. Kai jos nėra, viskas baigta, viskas nublanksta. 
kol tavyje dar nenumiręs vaikas. Gali būti protingiausias, sumaniausias, pavyzdys kitiems, 
bet jeigu tavyje nebeliko vaiko, pasitrauk iš teatro. 

Vienas mūsų darbo paradoksas: bėda, kai aktorius teatre dykinėja, ir atvirkščiai — kai 
būna taip apkrautas, kad tuoj iššvaisto savo bagažą, atbukina jausmus, nes nebeturi kada 
prisikaupti vidinio „akumuliatoriaus“. 

Aktoriaus duona amžiui nepalanki: herojų vaidmenys paprastai rašomi jaunesniems. 
Ir tuomet, kai sukaupta didžiausia patirtis, pagrindinę vietą scenoje tenka užleisti kitiems. 

Kai buvau jaunas, mūsų dievukai buvo Gerard'as Philipe'as, Sophia Loren. Įsivaizduo- 
davome, kad artistų gyvenimas yra rožėmis klotas: aplodismentai, gėlės, gerbėjų minios. 
Primityvus įsivaizdavimas. Kai pats žengi tuo keliu, supranti, kad profesiniai dalykai yra 
viena, o kas su jais nesusiję, tėra šleifas. Tave mato, atpažįsta, atsiranda gerbėjų, bet tai 
neturi tiesioginio ryšio su tavo darbu. Tavo darbas, ėjimas savo keliu yra viena, o visa, ką 
sutinki pakeliui ar kas prie tavęs prisišlieja, - kometos uodega. Būna, puikūs aktoriai staiga 
sužibę užgęsta, nes neišlaiko išbandymo sėkme. Čia tam tikras išbandymas. Pasidavimas 
garbinimui, kompanijoms, dolce vita yra menininko priešai. Svarbu atskirti, kur profesiniai 
reikalai, kur kitokie. 
| | Kažkada stebėdamas Giuliet- 
tą Masiną „Kabirijos naktyse“ 
patyriau didžiulį pasitenkinimą: 


“ vertingiausia jos vaidyboje yra 
| iliuzija, kad paveikslas gimsta 
mūsų akivaizdoje, šiuo momen- 
tu, šią akimirką. Masina jautri, 
jausminga, opi — kaip žmogus be 
odos. Ji ištrykšta ištisa emocijų 
gama, ji dosni, jos meistriškumas 
, neprilygstamas. Tokia vaidyba 
Kabirija - Giulietta Masina, filmas Kabirijos naktys, režisierius Federico išplaukia iš aprioriškai susikurto 
Fellini, 1957 paveikslo. 

Žmonės, kurie nepažįsta aktorių, mano, kad jie visą laiką apsupti žmonių — šurmulys, 
šampanas ir taip toliau. Turiu paneigti — visi artistai yra labai vieniši. Turi vieną kitą draugą, 
su kuriuo bendrauja. 

Teatras — vienintelė vieta, kurioje aktorių matome ne ekrane: jo mintis, jausmus, emo- 
cijas. Reikia tuo pasinaudoti. 

Aktorius, kaip ir baleto šokėjas, turi nuolat miklinti savo vidinį mechanizmą, instru- 
mentą, kuriuo groja. Tavo pianinas esi tu pats. Daug talentingų žmonių į savo talentą žiūri 
pro pirštus ir pamažu ima stagnuoti. Reikalingas nuolatinis judėjimas. Tavo kūrybingumas 
priklauso nuo viso tavo gyvenimo, minčių ir jausmų, mąstymo — nuo visko, visko, visko. 
Jei visi tie dalykai „sukris“ sėkmingai, įgaus tam tikrą kryptį, tada atsiras galimybė šį tą 
nuveikti, suvaidinti. Bet tik galimybė. 

Jeigu neužtenka naivumo arba jeigu viduje tūnantis kritikas paima viršų, tavo darbas 
nevirsta menu. Iš viso pradedi abejoti, ar esi aktorius. Bet jeigu patiki savo personažu, jeigu 
užvaldo gailestis, užuojauta jam, jeigu atsiveria galimybė realizuoti savo dvasinį potencialą, 
galima tikėtis ir rezultatų. 

Aktoriui visuomet patogiau pasislėpti už žodžio. Iylėti yra sunkiau. Tačiau abiem atve- 
jais bet koks jo herojaus pasireiškimas yra vaizduotėje susikurto ir į vieną visumą sulipdyto 
paveikslo rezultatas. Kol neturi darniai suprasto vaidmens - sunku, gėda ir kalbėti, ir tylėti. 
Pavyzdžiui, aktorius Dustinas Hoftmanas filme „Džonas ir Meri“: atrodo, kad jis vaidina 
save, kad pats aktorius gyvenime yra toks kaip jo Džonas. Labai nustebau sužinojęs, kad ne. 
Hoffmanas iš ekrano byloja nuolatos, net ir tylėdamas. Pasirodo, kad vaizdo tėkmėj žodžiai 
neturi lemiamos reikšmės. 

Šiandien dažnai stebime trio, kurį sudaro autorius, režisierius ir aktorius, disharmo- 
niją. Iš vienos pusės — nesiskaitymas su autoriumi, jo kūrinį naudojant tik kaip „iniciali- 
nį“ stimulą savajai fantazijai, iš kitos — aktoriaus diskriminacija. Neretai jis — tik ženklas 
režisieriaus tapomoje drobėje. Aktoriai — kūrėjai. Menininkai, individualybės — nebūtini, 
kartais netgi nelabai pageidautini. Šitaip teatras praranda pagrindinę savo įtaigumo ir po- 
veikio jėgą. Manau, kad žiūrovas pavargęs nuo sceninių rebusų vėl pajus nostalgiją aktoriui 
„stambiu planu“. 


Vaidmens gimimas 


Nejaugi gali būti toks stebėtinas panašumas tarp to, „kas aš esu“ ir to, „kas aš nesu ?.. Aš 
noriu mąstyti, o ne veikti. Aš noriu kalbėti apie švelnumą ir susitaikymą, o ne primesti 
kitiems savo valią. Kas duos man galimybę pabūti pačiam savimi mene? 

Mane yra apsėdęs abejojimo kipšas. Abejoju, pavyzdžiui, įprastine vaidmens kūrimo 
logika. Manau, mes per ilgai sėdime už stalo, per daug kalbame. Pernelyg racionaliai anali- 
zuojame pjesę ir vaidmenį. Reikėtų daugiau improvizuoti, pasikliauti intuicija, neapriboti 
charakterio paieškų pernelyg logiškais uždaviniais, aktyviau ieškoti stimulų giluminei kū- 
rybai. Trumpai sakant, daugiau judėjimo, nes vakarykštis uždavinys - šiandien jau neveiks- 
mingas. Kiekvienas spektaklis — nauja kūrybinė mįslė. 

Nuo studijų laikų labai kankindavausi, kad negaliu patikėti tuo, ką turiu suvaidinti. 
Kartą po vieno studentiško etiudo priėjau prie savo dėstytojos Irenos Vaišytės ir vos ne 
verkdamas sakiau: netikiu. Ji taip pažiūrėjo į mane: tada, sako, tu negali būti aktorius. 
Tai dar labiau mane pritvojo. O Michailo Čechovo knygos man pasiūlė labai gerą dalyką: 
tu nesistenk patikėti, scenoje — ne tiesa, o išmonė, tu papasakok apie tą personažą. Mano 
supratimu, tai daug teisingesnis kelias nei Konstantino Stanislavskio „aš duotosiomis aplin- 
kybėmis“. Stanislavskis — sunkiasvoris, prievartautojas. Pajausk! Išgyvenk! Čechovas — ne- 
reikia pajausti, papasakok man. Būdingas absoliutus tiesos jausmas. 

Kūryboje svarbiausia ir sudėtingiausia — prisikasti iki herojaus elgesio esmės, suprasti ir 
paaiškinti, kodėl jis tapo toks, o ne kitoks, parodyti socialinę ir moralinę charakterio logiką. 
Tai daug svarbiau nei vaizduoti vien asmenybės tapsmo proceso rezultatą. 

Apie formą reikia specialiai galvoti darbo metu, kol esi pakeliui. Tik kai vaidmeny imi 
laisvai jaustis, tik tada viskas išeina savaime. Kiekvienas išėjimas scenon žada įsigyvenimo 
procesą, bet vientisumas išplaukia tik iš sumos, sukauptos per ankstesnį darbą. Kartais 
būna taip, kad pagalvoji apie žodį tik jį ištaręs. Mechaniška vaidyba užmuša meną. Vaizdo 
gimimo žiūrovo akyse procesas, improvizacija yra pats įdomiausias dalykas aktoriaus darbe. 

Michailas Čechovas tvirtino, kad aktoriaus fizinė ir dvasinė būsenos yra neatsiejamos, 
kad „aktoriaus kūnas gali būti geriausias jo draugas ir pikčiausias priešas“. Prisimindamas 
šio didelio meistro pamokymus, kurdamas vaidmenį, aš jaučiuosi lyg modelį piešiantis dai- 
lininkas. Man pozuoja vaizduotėje susikurtas herojaus paveikslas, esantis tarsi šalia manęs. 
Jį beveik fiziškai jaučiu ir pagal jį derinu savo vidų. 

Belaukiant „savo“ vaidmens, kyla ir atvirkštinis noras — griauti save. Tai yra nusiplėšti 
režisierių ir žiūrovų tau klijuojamas etiketes, žengti žingsnį, nors ir į šoną, kad tik nesto- 
vėtum vietoje. Nes toli gražu ne visi ir „tavo“ vaidmenys yra iš tiesų tavo. Dažniausiai tai 
tik tam tikros kokybės eksploatacija, įprotis, kompromisas. Tačiau inerciją griauti ne taip 
lengva. Juo labiau kad režisieriai ją palaiko. Tol, kol toks, kokį tave eksploatuoja, nebebūsi 
reikalingas. 

Rengdamas vaidmenį, kol iki galo neišsiaiškinu savo brėžiamos suformuotų klausimų ir 
atsakymų linijos, negaliu nustatyti savo santykio su žmogumi, į kurį aš persikūniju, negalių 
tapti jo teisėju. Juk bet kuris artistas, prisiversdamas gyventi savo herojaus gyvenimą, šios 
„kelionės“ paieškas atlieka individuliai, tik jam vienam būdingu keliu. Ir tai iš kiekvieno 

aktoriaus reikalauja ypatingo atsargumo, sugebėjimo laiku suprasti ir išreikšti save, surasti 
savo gyvenimo „prospektą“. 

Kai man neaišku, nieko negaliu padaryti. Tada stengiuosi bent sąžiningas būti partne- 
riui — nemeluoti jam į akis. Šitaip man atrodo garbingiau ir žiūrovo atžvilgiu: juk aiškiai 
matyti net pats meistriškiausias aktoriaus melas. 

Mąstantis aktorius scenoje ar filmavimo aikštelėje priešais kamerą sugeba įtemptai gal- 
voti. Galvoti kiekvieną kartą pakilus uždangai, kai susiduri akis į akį su žiūrovu, kai de- 
šimtą, penkiasdešimtą, šimtąjį kartą sakai jam tuos pačius, kažkieno kito sukurtus žodžius, 
galvoti taip, tarytum tu pats šią akimirką suradai juos, taip, kaip dar niekad niekada nesi 
galvojęs, taip, kad pats pajustum savo minties svorį. Tai ir yra minties emocija, be kurios 
nebus rezultato, vadinamo kūryba. 

Aišku, tai — išimtiniai atvejai. Dažniausiai veikia „automatika“. Kartoti tai, ką esi įpratęs 
kartoti, vaidinti negalvodamas, pasiduodamas kažkokiai inercijai. Nežinau, nuo ko tai pri- 
klauso: kartais ištisą dieną ruoši save vakaro vaidmeniui, stengiesi neišsiblaškyti ir... pakilus 
uždangai pasidarai automatu, o kartais atvirkščiai — visą dieną esi užsiėmęs kažkokiais savais 
reikalais, rūpesčiais, o įžengi į sceną ir jauti — yra! 

Kai vaidmuo užgauna kažkokią mano asmenišką stygą — jaučiuosi pavergtas, atsiduodu 
jam ir esu laimingas. Ne visada tai būna, bet pasitaiko, jei nepasitaikytų — greičiau sutikčiau 
būti medkirčiu negu aktoriumi. Kine kūrybos gerokai mažiau. Todėl, kad vaidmuo perne- 


lyg išbarstytas, kad vaidindamas priešais kino kamerą nejauti kūrybos vientisumo, nejauti 
rezultato. O rezultatą pamatai ekrane. Per vėlai. O, jeigu tada galima būtų ką nors pakeisti! 

Teatre davė naują vaidmenį režisierius, ir viskas — atsiprašau, aš lekiu į teatrą. Juk jeigu 
teatre visiškai neatsiduosi, jei neeikvosi savęs, nenaikinsi — rezultatai ne visada bus geri. Teatras 
irgi reikalauja savo. Dalyti save, persiplėšti yra ne taip lengva. Gal ir galima, bet tada rezul- 
tato nėra nei čia, nei čia. 

Aš neatsisakydavau vaidmenų. Kai kurie vaidmenys man būdavo svetimi, nepriimtini, 
ir juos blogai vaidindavau. Nesistengdavau tų svetimų gerai vaidinti. Man reikėjo, kad 
vaidmuo bent šiek tiek mane užkabintų. 

Niekada nesinorėjo tempti į sceną melo, visada troškau atnešti kažką tikra. Bet pir- 
miausia teko perprasti žaidimo taisykles. Juk teatras — tai dar ne autentiškas gyvenimas, 
o sutartinis žaidimas. Tačiau ir jame pastangos nemeluoti — dar ne menas. Nežinau, kur 
būtent menas prasideda, bet, šiaip ar taip, stengiausi scenoje būti tikras. Supratau, kad 
reikia išmokti ir melo gerąja prasme, kartu neprarandant savęs, sužadinti savo smalsumą, 
prisikaupti patirties, įspūdžių, žinių. Pats turi susirasti ir sistemą, pagal kurią organizuorum 
savo vidinį aparatą. Gal ten, kur bent trupučiuką užčiuopi tos savos „sistemos“ dėsnius, ir 
prasideda kūryba?.. 

Ką reiškia „įlįsti į kailį ? Į niekieno kailį aš nelendu. Tiesą sakant, aš nė pats gerai neži- 
nau, ką reiškia „kurti vaidmenį“. Tik ne aš prie jo taikaus, o jį priraikau sau. Žinoma, čia vėl 
iškyla problema: dramaturgas (arba scenaristas) — režisierius - aktorius. Svarbu, kad visų jų 
regėjimo kampas sutaptų. Bet tai teorija. Praktikoje tokie laimingi atvejai reti. Tada svarbu 
įtikinti režisierių 72220 teisumu arba visiškai patikėti jo versija. Neretai tekdavo matyti, 
kaip po spektaklio premjeros dramaturgas laksto galvą susiėmęs: „Ką iš manęs padarė?!“ O 
ką! Kodėl aš turėjau leisti iš savęs kažką padaryti? Poreikis išreikšti save padarė mane akto- 
riumi, šio tikslo ir siekiau vaidindamas. 

Aktorinio darbo pradžioje man viskas buvo labai aišku. Yra spektaklio ir atitinkamai 
aktoriaus užduotis bei antrasis jos planas, ir pakanka. O vėliau, imdamasis kiekvieno naujo 
vaidmens, nežinojau, nuo ko pradėti. Tik mane viliojo pats vaidinimo procesas, persikūni- 
jimas. Turbūt svarbiausia vaidybos mene - dirbti ne tiek nuosekliai ir logiškai, kiek neprie- 
vartaujant savęs, negalvojant apie konkretų darbo tikslą. Kūno lengvumas, minties skrydis 
ir plazdėjimas. Ilgainiui suvokiau, kad visos aktoriaus kūno dalys yra išraiškos priemonės. 
Jų plastika, regimasis vaidmens piešinys padėjo atskleisti ir įteigti žiūrovui, ką esi supratęs 
herojaus charakteryje. 

Tave užburia, sakykime, teatras ir tu judi teatro link. Tik vėliau supranti, kad vien sce- 
noje gali pajusti laisvę. Tas jausmas ateina, kai nors kiek įvaldai profesiją. Realybė slegia, o 
scenoje tam tikromis minutėmis staiga tu esi laisvas. 

Kartais būdavau visai ne aktorius, o tik analitikas, mėginantis rasti personažo tiesą, 
bet negalvojantis apie išorinę formą. Dar Stanislavskis sakydavo, kad reikia galvoti, apie 
ką kursi vaidmenį, o ne kaip tai darysi. Aš dažnai ignoruodavau formą, rūpindamasis tik 
vidiniais personažo virsmais. 

Vaidindamas aš suvokiau, kad visas aktoriaus kūnas sudaro vaidmens regimą piešinį, 
kuris žiūrovui padeda atverti ir perteikti tavo herojaus charakterio suvokimą. 

Apie režisierių 


Galiu iškart išvardinti penkis aukščiausio lygio režisierius. Ir visi skirtingi. Ir visi labai įdo- 
miai dirba. Anksčiau visi išpažino, tiksliau, buvo priversti išpažinti tą pačią Stanislavskio 
mokyklą, tad visi buvo daugmaž panašūs. Kai subyrėjo socializmo sienos, subyrėjo ir teatro 
sistemos sienos. Kūrybinė laisvė! Darykit, ką norit! Kiekvienas talentingesnis režisierius 
puolė ieškoti. 

Nors pradėdamas repeticijas režisierius ir turi savą požiūrį, bet jis privalo ir mane, ak- 
torių, juo įtikinti. Aktorius kaip vaikas nori daryti „Aš pats!“ Režisierius privalo jį kreipti. 
Ne timpčioti kaip marionetę už virvutės, bet vesti taip, kad atrodytų, lyg aktorius pats eina 
ta linkme. 

Režisieriai pradėjo augti kaip grybai po lietaus. Ir todėl mes turime skirtingų, visiškai 
nepanašių režisierių. Gaila, Nekrošiaus su jo genialiais pastatymais Lietuvoje jau beveik ne- 
bematome. Koršunovo viename spektaklyje truputį pastovėti gavau ir stebėjau tą vaikiną. 
Na, talentingas labai. Velniškai. Nors man daug kas jau svetima, nepripažinti neįmanoma. 
Ir tada imi abejoti: tai gal tie mūsų kriterijai nebuvo patys geriausi? Gal mes irgi klydome? 
Gal per daug norėjome iš teatro? Gal per daug norėjome iš meno apskritai? Gal pripaišyda- 
vome jam funkcijų, kurios buvo visiškai ne jo? Galbūt... 

Štai todėl man artimiausias yra Rimas Tuminas. Jis neužbraukia, nenaikina tos buvusios 
realistinės mokyklos. Jis neneigia praeities, bet ir nevengia naujų vėjų. Ant tvirto seno pa- 


mato stato modernų statinį. Jam aktorius irgi yra kūrėjas. 


Režisieriui svarbiausia kūrybiškumas. Filmuojantis teko susidurti su garsiaisiais režisie- 
riais, kurių mokyklos ir darbo metodai labai skirtingi, tačiau visais atvejais gera dirbti su 
tuo, kuris kūrybingas. Anksčiau maniau, kad galbūt geriau bendrauti su režisieriumi, kuris 
per daug neprievartaudamas tarytum nepastebimai pakreipia tave norima linkme, suda- 
rydamas iliuziją, lyg tu pats viską atrandi. Šiandien jau kategoriškai negalėčiau to teigti. 
Ir vadinamasis režisierius-despotas, jeigu jis tik talentingas menininkas, visiškai patenkina 
mane kaip aktorių. Viskas sueina į tą vienintelį žodį - kūrybiškumas. 

Darbo procesas repeticijoje, jei ji kūrybinga, teikia didelį malonumą. Tačiau jei nesise- 
ka, jei nepadarai, ko reikalauja režisierius, arba pats nežinai, ko nori, - atsiranda nepasiten- 
kinimas, susierzinimas. Kartais ir režisierius erzina, jei jis nežino, ko nori. 

Visada maloniau dirbti su tokiu režisieriumi, kuris gerai suvokia savo tikslą, kryptingai 
siekia jį įgyvendinti ir kartu leidžia aktoriui improvizuoti, ieškoti. Aktorius — ne mašina, 
kuri užprogramuojama pagal režisieriaus sumanymą ir vėliau tiksliai funkcionuoja. Prak- 
tiškai per darbo procesą visada padaromos tam tikros korektūros, kurios gimsta čia pat, 
improvizuojant, ieškant sprendimo kartu su režisieriumi. Labai svarbu tikėti režisieriumi, 
surasti kūrybinį kontaktą. Nes jeigu aš netikiu juo — tada sunku dirbti. 

Teatras — kolektyvinė kūryba, ir konfliktai jame neišvengiami. Kartais jie iškyla iš kaž- 
kokių vidinių gelmių, net sunkiai visiems suvokiami. Dailininkas ar rašytojas dirbdamas 
konfliktuoja su savo „aš“, su aplinka, o teatras yra šeimyna, ir čia tarpusavio santykiai labai 
sudėtingi. Jeigu dėl užbaigto meno kūrinio galima ginčytis, tai tuo labiau tie ginčai neiš- 
vengiami bedirbant. Kūrybiniai konfliktai teatre — pozityvus reiškinys, aukso kasyklos. Jie 
būtini, nes jeigu režisierius tik giria aktorius, o aktoriai — režisierių, jie iš tikrųjų abejingi 
vienas kitam. 

Mūsų režisūroje galima pastebėti įdomių reiškinių, bet apskritai talentingas režisie- 
rius — retenybė. Iš režisieriaus reikalaujama kur kas daugiau negu iš aktoriaus, nors ir pas- 
tarasis privalo turėti savo individualybę. Režisieriui būtinas savitas požiūris į gyvenimą, 
tikslus pajautimas jo pulso ir kartu — sava meninė koncepcija, estetinė filosofija, kurią jis 
realizuotų kūryboje. Režisierių, skatinančių savaip mąstyti, visais laikais buvo ir bus ne tiek 
jau daug. 

Aš nelinkęs vienų vadinti talentingais, kitų kankintojais. Tiesiog visokių būna. Talentas 
yra toks dalykas, kurį daugiausia lemia visai kiti dalykai, iš pirmo žvilgsnio galbūt pašali- 
niai: bendravimas, santykiai. Gali būti labai geras, malonus režisierius, labai mielas, tave 
nuolat girti, bet rezultato nebus. Ir yra atvirkščiai — kai kankiniesi, kai atrodo, kad niekas 
nepavyksta, nesiseka, tave kaskart muša netiesiogine prasme, bet rezultatas būna meniškas. 
Aš turiu omeny karjeros prasme... Taip sakydamas turiu galvoje Vytautą Žalakevičių. Be 
abejo, buvo nelengva su juo dirbti, bet tik dėl jo aš ir padariau kažką. 

Apie kiną 


Tiesos siekimas ir atvedė mane į kiną. Kinas reikalauja itin natūralios, gyvenimiškos elgse- 
nos, būsenos, kalbėjimo, mąstymo, egzistavimo. 

Į kiną aš žiūrėjau rezervuotai — man visada svarbiau buvo teatras. Tais laikais kad ir labai 
daug filmuodavausi, kiekvienais metais dalyvaudavau ir naujame pastatyme teatre. Niekada 
neperėjau vien į kiną. 

Tikrą pasitenkinimą pajunti, kai tave pagauna pats ieškojimo procesas, nesvarbu, kokį 
jis duotų rezultatą. Kai jauti, kad būtent tu pats esi savo personažo, jo veiksmų ir minčių 
autorius. Šito troškimas verčia iš naujo persiorganizuoti, keistis kiekviename spektaklyje. 
Sustojimas, pasitenkinimas gautais rezultatais reiškia ir kūrybinės nuotaikos mirtį. Akto- 
rius niekur negali pabėgti nuo savęs. Ir, matyt, geriausių rezultatų jis pasiekia ten, kur 
daugiausia įdeda širdies, randa sąskambį su autoriaus duotomis gamomis ir užčiuopia vaid- 
mens „grūdą“. Deja, šis procesas, mano supratimu, labai susiniveliuoja kine. Kai filmo 
režisierius prieš kiekvieną dublį griežtai reglamentuoja kiekvieną tavo žingsnį, pasijunti, 
tarsi būtum marionetė. 

Kino aktoriaus darbe laisvės kaip tokios negali būti. Jo uždavinys šioje „nelaisvėje“ rasti 
laisvę. Režisierius, kuris reikalauja konkrečiame epizode griežtų plastinių sąlygų, yra visada 
teisus: jis privalo ne tik geriau pažinti aktorių, bet ir aprėpti viską. Būtent todėl režisūrinius 
filmus aš pripažįstu labiau už aktorinius, nors didelių artistų plastiką stebiu su malonumu 


ir estetiniu pasitenkinimu. 


Tas kine neišvengiamas laukimas labai išsekina. Niekaip negali susikaupti. Technika. 
Ner knygos negali paskaityti — nežinai, kada pradės. Bet ilgiau pabūni teatre ir išsiilgsti fil- 
mavimo aikštelės maišaties. Tokia jau nepastovi žmogaus prigimtis. Kine be galo sudėtinga 
kurti meną. Rašytojas, jei jam nesiseka, paprasčiausiai pastumia į šalį rankraštį. Filmuojan- 
tis reikia neapsakomos kantrybės, kad išlaikytum kūrybinę nuotaiką. 

Žinoma, jokiu būdu negaliu atmesti pozityvios kinematografo reikšmės, nors jis dažnai 
reikalauja bereikalingos kantrybės ir nervų. Kinas turi tą savybę, kad geriausiai parodo, 
kur tu maivaisi ir nori kažką apgauti. Ta prasme jis padėjo ir man — paskatino ieškoti pa- 
prastumo. Nors aš iki šiol nesijaučiu perpratęs kino, man rodos, kad aktoriui nėra esminio 
skirtumo tarp kino ir teatro, nes geras teatras vis labiau artėja prie kinematografo. Jei sce- 
noje turi jautriausią partnerį — žiūrovą, tai ilmavimo aikštelėje tokiu partneriu gali tapti 
subtilus režisierius. 

Aktorius visada šiek tiek prievartaujamas, be to, priklausomas nuo daugybės dalykų. 
Kine — juo labiau. Net nuo operatoriaus. Gerai suvaidinta scena ekrane gali tiesiog „nesi- 
žiūrėti“, o nufilmuota kitu rakursu — suskambėtų. Būna atvirkščiai: talentingai nufilmuotas 
blogai suvaidintas epizodas įgauna papildomų prasmių. 

Kuriant maksimaliai išraiškingą charakterį, pjesė ar scenarijus yra aktoriaus atspirties 
taškai. Jie stimuliuoja fantaziją, reikalauja atitinkamai išsakyti herojaus būseną. Tačiau 
tikslaus vaidmens išorės piešinio scenarijuje paprastai nėra, jis išsikristalizuoja palaipsniui, 
dirbant. Kai vaidmeniui nusiteiki iš vidaus, kai gebi save suderinti su jo turiniu, tuomet 
ateina plastinis jo įsivaizdavimas, o su juo ir laisvė. Daugelio mano herojų prototipai yra 
realūs žmonės. Pavyzdžiui, Augustinas iš „Vyrų vasaros“ labai panašus į vieną pokario laikų 
mokytoją, kurį prisimenu iš vaikystės. 


1 , „Į kinematografą visada žiūrėjau su lengva ironi- 

ja. Jei prisiminsime senus laikus, nepaisant tuometi- 
nio populiarumo, gyvenome hermetiškoje, uždaroje 
erdvėje. Tų filmų pasaulis nepamatė. Praėjo geriausi 
metai, o mes taip ir likome nežinomi, neišplaukėme į 
platesnius vandenis. Savo balutėse valtelėmis plaukio- 
jome. Kinas vis dėlto yra pasaulinis reiškinys. O dabar 
jei kartais pakviečia filmuotis užsienyje, daugiausia 
gauni epizodėlius. Pavyzdžiui, rusų mafijozą suvaidin- 
ti, kuris kalba truputį vokiškai, truputį rusiškai. <...> 
Man režisieriai anksčiau siūlydavo herojinius vaid- 
menis, manau, kad tai lėmė mano išvaizda. Nes kine 
daug lemia išorė. Tai buvo herojai, turintys gyveni- 
mo tikslą, gyvenantys kilniomis idėjomis. Žinoma, 
tų herojų dabar negaliu vaidinti. Net pačiam keista, 
bet dabar mano amplua — meilužiai. Ir, tiesą pasakius, 


jaučiuosi nekaip. Paskutinis filmas, kuriame Ailmavau- 
Endis Takeris, Trestas, kuris žlugo, 1982 si prieš porą metų Maskvoje — „Vyras jaunai moteriai“ 

161 (1996). Tai anekdotinė istorija, kai mano herojus, toks pat senukas kaip aš, įsimyli jauną 
merginą. Jis žino, kad yra geras receptas vyriškai jėgai palaikyti. Šiai stebuklingai mikstūrai 
reikia raganosio rago įtrupinti, kažkokių žolelių pridėti... Vienu žodžiu, nors filmas simpa- 
tiškas, apie kinematografines aukštumas kalbėti netenka. <...> 

Buvo toks periodas, kai vaidinau tik amerikiečius. Gal ir rusų režisieriai į pabaltijiečius 
žiūrėjo kaip į užsieniečius? Gal mes irgi skirdavomės nuo jų? Buvau „etatinis“ amerikietis, 
nors nieko bendra su Amerika neturiu. Todėl į tai irgi žiūriu ironiškai, nes vaidinti užsie- 
nietį galima tik mėginti tai daryti. Jie yra laisvi, įpratę kitaip bendrauti, kitaip elgtis, o aš tą 


laisvumą galiu pavaizduoti tik užsidėjęs kojas ant stalo...“* 


„Man vis dėlto pasisekė gyvenime, 
kad dėl to kino ir nemažai pakeliavau. 
Sovietiniais laikais buvo paisoma scena- 
rijaus, jei pagal jį filmo veiksmas vyksta 
Lotynų Amerikoje, vadinasi, ten reikia ir 
filmuoti. Dirbdamas su V. Žalakevičiu- 
mi pabuvojau ir Čilėje, ir Kolumbijoje, 
ir Argentinoje, su kitais režisieriais — Ar- 
mėnijoje, Ukrainoje, kitur, užtat šiandien 
nepavydžiu amerikonams, kurie, išėję į 
pensiją, važinėja po pasaulį — kelionių 
troškulio neturiu. 

Kitados Vokietijoje nusifilmavau net 
trijuose vaidybiniuose filmuose, pas- 
kui kiek senstelėjau ir nebetikau tiems 
vaidmenims, kuriems kviesdavo anks- 
čiau, — vaidindavau įvairiuose kriminali- 
niuose serialuose nedidelius epizodus. 

Gana skeptiškai žiūriu į serialus to- 
dėl, kad jie greit filmuojami, nekreipia- 
ma dėmesio nei į kadrų kompoziciją, 
nei apšvietimą: tekstą moki, eik ir kal- 
bėk. Dažniausiai serialuose labai mažai 
tėra dalykų, kurie turėtų ką nors bendra 


su menu, dvasinių gilybių juose ieškok 
«226 


Franciskas, Tas saldus žodis - laisvė! 1973 


neieškojęs. 


225 Ingrida Misiukevičienė, „Regimantas Adomaitis: „Į kiną žiūriu su ironija“, Respublika / Plius TV, 1998-01-16-23, p. 4. 
226 Danutė Šepetytė, „Regimantas Adomaitis: gal jau nebevaidinsiu“, Respublika, 2015-01-31, p. 19. 

Apie vaidmenis 


Francas (spektaklis „Altonos atsiskyrėliai“) 


Dar studijuodamas fiziką vaikščiojau į teatrą ir širdyje protestavau prieš tuometinį nusisto- 
vėjusį teatrališkumą, patosą, netikrą, negyvenimišką, deklamacinę kalbėjimo manierą. Ji 
rėžė ausį. Kalbėti natūraliai, ne dirbtiniu tonu buvo mano noras, siekiamybė. Pirmą kartą 
tai įgyvendinau „Altonos atsiskyrėliuose“. Galvojau, kodėl scenoje negalima gyventi, kalbė- 
ti ir elgtis taip, kad labiau priartėtum prie gyvenimiškos tiesos. Ateidamas į teatrą ruošiau 
save ir kreipiau: griauti tą sąstingį. 

Francas „Altonos atsiskyrėliuose“ man atvėrė kažką nauja, tai buvo nauja, tam tikras 
posūkis. Sartre'o specialistai gali daug ginčytis, bet man atrodo, kad Sartre'as neturi sche- 
mų. Jo pjesėje tie patys sudėtingumai, prieštaravimai kaip ir gyvenime. Todėl buvo labai 
įdomu dirbti. Režisierius Henrikas Vancevičius veikalo mintį stengėsi atskleisti pirmiausia 
per aktorių, sugebėjo pasiekti, kad jis visas „išsikrautų“. Vancevičius visai netrukdė akto- 
riui, nors labai subtiliai dirigavo visą spektaklį, palikdamas artistui didelę mąstymo, net 
improvizacijos laisvę. 

Franco vaidmuo mane uždegė. Manau todėl, kad jis nusidėjėlis. Kažkur skaičiau tokią 
mintį: „Iu kaltas jau vien todėl, kad nepadarei to gero, kurį galėjai padaryti.“ Užtenka, 
kad kažko nepadarei ir to jau nebegali sau atleisti. Kaip Francas neatleidžia sau savo kaltės. 
Ieško, teisinasi, aiškina ir... žūsta. Nes žmogui atleisti gali tik jo paties sąžinė. O jos teis- 
mas — baisiausias. Kiti žmonės atleis, kaip Francui atleido jo sesuo Lėni, o sąžinė neatleis. 
Kita vertus, Francas jau ne vien nusidėjėlis, jis ir atgailautojas. 

Repeticijų pradžioje labai daug ko nesuprasdavau, o apie egzistencializmą jokios lite- 
ratūros nebuvo. Pradėjau šią filosofijos kryptį studijuoti skaitydamas kritinius straipsnius. 
Atsidaviau vaidmeniui visa siela. O tai blogai. Ir pavojinga jaunam aktoriui. Sunku po 
to atsigauti — tada dar nežinojau, kad negalima susitapatinti su personažu. Apie jį reikia 
pasakoti. Tą supratau gerokai vėliau, kai į rankas pakliuvo Michailo Čechovo sistema. O 
kiek mes save prievartaudavom: įsijausti, prisipumpuoti... Tiesą sakant, nėra dėsnių nei 
taisyklių, kurias išmokęs galėtum būti aktoriumi. 

Man šis vaidmuo buvo įsimintiniausias. Nors tai buvo pradžia, aš buvau žalias, bet man 


Franco vaidmuo išliko kaip pats reikšmingiausias. 


Francas - Regimantas Adomaitis, Leni - Marija Rasteikaitė, Altonos 
atsiskyrėliai, LVADT, 1968 


Mindaugas ir Mažvydas (Justino Marcinkevičiaus draminėje trilogijoje) 


Benigna - Janina Berukštytė, Mažvydas - Regimantas Adomaitis, Mažvydas, LVADT, 1978 


Tada teatras, iš scenos bylojęs daug neteisybės, pridengtas ideologine kepure, rodęs iškreip- 
tą gyvenimo atspindį, kaip niekad priartėjo prie žiūrovo, prie gyvenimo, išsakė daugybės 
žmonių mintis ir lūkesčius, nerimą dėl Lietuvos. Justinas Marcinkevičius suteikė teatrui ga- 
limybę viešai išsakyti skausmą, širdgėlą, nostalgiją, ir tai rezonavo su žiūrovu, atsiliepdavo 
jo širdyje, sąmonėje ir pasąmonėje. Aktoriai tarsi susiliedavo su žiūrovais, jų aspiracijomis, 
ir tai buvo nebe vien teatras, o tam tikra visuomeninė akcija, kaip vėliau Sąjūdis, Baltijos 
kelias, laužai prie parlamento. Mano egzistencijai teatre „Mindaugas“ ir „Mažvydas“ buvo 
svarbūs kaip revoliucingi, griaunantys nusistovėjusią teatrinę praktiką. 

„O gal Tėvynę reikia visą laiką / Lipdyt ir kurti, kurti ir lipdyt?“ Kai „Mindaugą“ vaidin- 
davome, salėje būdavo nepaprastai tylu. Žmones traukė tiesos lašelis, kurį jie pajusdavo sce- 
noje. Tais momentais aš siekiau suvaidinti herojų, kuris verste verstų ieškoti. Mane traukė 
romantinio plano vaidmenys. Norėjosi „lįsti“ į sudėtingą psichologiją. Tai buvo Mindaugas 
Justino Marcinkevičiaus veikale. „Mindaugo“ eilės labai geros, bet jos man, kaip ir kitiems 
spektaklio kūrėjams, kėlė uždavinį surasti raktą į be galo intensyvų vidinį veiksmą. Veikalas 
kėlė pasaulinėje dramaturgijoje dominuojančią problemą — prieštaravimą tarp pareigos ir 
jausmo. 

Šis vaidmuo — vienas įdomiausių mano repertuare. Man patinka žmonės, užvaldyti 
idėjos, pajungiantys jai viską, iki pat savo privataus gyvenimo. Tokius herojus visada sten- 
giuosi pateisinti, nors jų poelgiai ne visada protingi. Juk ir Mindaugas kartais neteisus, bet 
jį skatina kilni idėja suvienyti lietuvių žemes į vieningą valstybę. Man norėjosi parodyti jį 
ne tik kaip valdovą, bet ir šiaip kaip giliai jaučiantį, kenčiantį žmogų, mylintį savo žemę. 


Kaligula (spektaklis „Kaligula“) 


Ir pats sau gali priskirti tą 
ar kitą mintį jau po to, kai 
spektaklis pasibaigė, švystelė- 
jo lyg meteoras ir užgeso, kai 
seniai pasibaigė „čia ir dabar“ 
ir tavo mintys išsiskirstė kaip 
žiūrovai, išeinantys iš salės, 
kai visa tai buvo vakar, užva- 
kar, prieš mėnesį ar pusmetį, 
kai sąmonėje likęs tik silpnas 
to švystelėjimo prisiminimas, 
laiko iškraipyta  fotografi- 
ja, buvusių minčių ir jaus- 
mų miglotos reminiscenci- 
jos, — gali, žinoma, priskirti 
sau tą ar kitą mintį, bet ar 
ji bus atstojamoji tų minčių 
ir jausmų, kurios tave buvo 
apėmusios vienintelį kartą ir 
tai tik vienintelei akimirkai, 


nes vėlesnę akimirką min- 


tis pakluso neišvengiamam 


Kaligula - Regimantas Adomaitis, Kesonija - Rūta Staliliūnaitė, Kaligula, KVDT, 
1983 


dinamikos dėsniui ir kaip 
meteoras pasistūmėjo į kitą 
tašką. O ar apskritai įmanoma iš meteoro vidaus spręsti apie jo trinties į orą sukeliamo 
švytėjimo įspūdį Žemėje? 

Manau, kad ir pats Albert'as Camus nepažįsta savojo Kaligulos, kai mąsto ir sako: „Ka- 
ligula yra žmogus, kurį gyvenimo aistra atveda prie griovimo siautulio. Žmogus, kuris 
būdamas ištikimas pačiam sau, tampa neištikimas žmogui. Jis perkainoja visas vertybes. 
Bet jeigu jo tiesa — neigti dievus, tai jo klaida — neigti žmones. Jis nesuprato, kad negalima 
visko sunaikinti, nesunaikinant savęs paties. Tai pati žmogiškiausia ir pati tragiškiausia 
klaidų istorija.“ 

Kaip menininkas jis išreiškė daugiau... Užrašytas žodis įgauna kitą prasmę nei ištartas, 
bandymas apibendrinti susiaurina arba neteisingai atspindi dalyko esmę. Kaligulų daug, 


koks manasis — nežinau. Geriausiai gal pažįstu tuos, kurių neįgyvendinau (ir neįmanoma 
jų objektyvizuoti, nes jie gyvena tik mano pasąmonėj). 

Kaligulai gamtos duota didesnė gyvybingumo galia nei kitiems žmonėms, jam leista 
visą žmonių kančią sukondensuoti savyje. Kančia ir yra visos pjesėje vaizduojamos įvykių 
eigos atspirties taškas, visko pradžia. O ėjimas į mirtį — jau tolesnis etapas. Camus pastato 
žmogų prieš veidrodį, o žmogus nėra toks stiprus, kad galėtų gyventi suvokęs egzistencijos 
baisumą. Kai Kaligula praregėjo, nuėjo maksimalistiniu keliu, bet pats suvokė: „Žudy- 
ti — ne išeitis.“ Kaligulos siekimas - pramušti žmogaus aklumą, sunaikinti tą buką gyve- 
nimo ritualą, kuriame egzistuojam, valgom, miegam, retkarčiais kokia mintelė gimsta. Jis 
nori pastatyti žmogų į situaciją, kurioje tas suprastų, suvoktų, kas jis esąs. Kaligula laisvas, 
nes peržengė tą barjerą ir atsistojo tiesos akivaizdoje. Scipioną Kaligula irgi sunaikina, ves- 
damas į praregėjimą. Juk Scipionas — tai buvęs Kaligula iki tų trijų dienų klajonių. Finale 
jis išeina irgi toksai, koks andai grįžo Kaligula. 

Kaligulą galima ir reikia vaidinti kenčiantį, bet to maža. Nereikia vaidinti kančios. Kan- 
čia turi tapti ta jėga, kuri pastumia Kaligulą veiksmui, jo „eksperimentui“. O „šleikštulys 
burnoj“ (apie tai kalbama „Sizifo mite“ ir kituose egzistencialistų kūriniuose) — tai ne nu- 
sivylimas, ne rezultatas, o — pradžia, išeities taškas. Tas pojūtis atsiranda tada, kai žmogus 
suvokia, jog tikroji jo egzistencija yra prieš žemiškąją būtį, „ašarų pakalnę“ ir po jos, ir todėl 
pastaroji — absurdiška; kai jis, kaip ir Kaligula, pasijunta lyg žaibo perskeltas medis, iš kurio 
teka gyvybės syvai, ir tada jis šaukiasi Mėnulio, eina į mirtį. 

Kas yra Mėnulis? Gal ieškojimas to, kas amžiams prarasta, judėjimas atgal, o ne pirmyn; 
tai moters-motinos idealo ilgesys, Mėnulis, šviesus ir juodas, kaip aiškina astrologai, tarsi 
dvi priešybės, kaip meilė ir neapykanta. Galbūt Kaligulą valdo ir Edipo kompleksas (noras 
žudyti vyrus, dieviškos galios suteikimas Kesonijai, iššūkis Herėjai, tėvui, sukilimas prieš jį, 
vaikiškas, sakyčiau, poreikis persirenginėti moteriškais drabužiais ir kt.). 

Kaligula idealistas, maksimalistas. Jo siela talpina tiek daug! Jis atliepia, rezonuoja žmo- 
gišką kančią, priima ją kaip savą. 

Vaidinti tokį vaidmenį — galbūt tolygu paties Kaligulos „eksperimentui“. Stanislavskis 
sukūrė ištisą išgyvenimo mokyklą, o Michailas Čechovas atsiskyrė nuo jo, siūlydamas kirą, 
galbūt natūralesnį kelią, labiau atitinkantį aktoriaus veikimą. Savo prigimtimi aktoriaus 
menas — tai pasakojimas apie savo personažą, o ne tapatinimasis su juo. Aktorius turėtų 
būti tarsi laidininkas tarp autoriaus, savo personažo ir žiūrovo. Kai aktorius žino techniką, 
mizanscenas, kai jį griežtai įrėmina — čia jis ir atranda savo laisvę! Formos režisieriai daž- 
nai būna diktatoriai. Jie skuba, o vaidmenį reikėtų išauginti kantriai, kaip duoną... Jonas 
Vaitkus siūlo įdomią formą, tokius jos variantus, kurie eiliniam žmogui neateitų į galvą. 
Norėdamas ją realizuoti, turi eiti iki savo galimybių ribos ir gal net toliau. Taip dirbančio ir 
tiek reikalaujančio režisieriaus kaip Jonas Vaitkus teatre nesu matęs. Be abejo, sunku reali- 
zuoti tai, ko jis reikalauja, bet užtat dirbti nepaprastai įdomu. Esam diletantai, nes neturim 
to, ką galėtumėm pavadinti meistriškumu. (O gal tai ir gerai: Stanislavskis „Etikoje“ sako, 
jog tai, ką jaunystėje darei iš įkvėpimo, vyresniame amžiuje reikia kompensuoti meistriš- 
kumu.) Dažnai mes vaidinam plokščiai, tik tai, kas parašyta, o, pavyzdžiui, įdomu būtų 
pasiekti tokį rezultatą, kai kalbi viena, o kūnas vaidina kita. Mes, aktoriai, dažnai ieškome 
personažo tiesos, bet ji dažniausiai pernelyg žemiška, o scena, matyt, reikalauja kitokios 

tiesos. Režisieriaus pasiūlytą netikėtą formą reikia pripildyti vidinio turinio; tiksliai atrasta 
forma kartais gali duoti tikslią didesnių emocijų išraišką. O Vaitkus formą valdo. Jo darbai 
nesiskiria nuo žodžių, jis dirba ne pasakodamas, o veiksmu. Kad jo pasiūlyta forma taptų 
gyva ir tikra, aktoriui reikalingos didžiulės fizinės ir dvasinės pastangos. 

Pavyzdžiui, pirmoji Kaligulos pasirodymo scena: aš galiu vaidinti pavargusį, prislėgrą 
ir nusivylusį Kaligulą, grįžusį po trijų dienų klajojimų. Bet Vaitkui to maža, todėl daroma 
kitaip, neapsiribojant vien psichologine tiesa: aš išlendu iš duobės, traukulių susuktas, kaip 
koks Kafkos apsakymo žmogus, pavirtęs vabalu, lyg virstu embrionu, sugrįžtu į pirmapradę 
savo būseną ir pirmą kartą save tokį pamatau. Čia atėjo ne anas, visiems pažįstamas Kali- 
gula, o kitas žmogus. Kaip sugrįžti į tą pasaulį? Jis bijo aplinkos, žmonių, ir jo visi bijo... 

Man labai padėjo trenažas, kuriam vadovavo Grigorijus Gladijus (pakviestas iš Kijevo 
aktorius), kasdien nuo 8 iki 10 valandos ryto. Manau, kad tai aktoriams būtina. Kai po 
tokio trenažo išeini į sceną, visas tavo psichofizinis aparatas paruoštas kaip gera dirva, į 
kurią jau gali sodinti. 

Įdomu ateiti į svetimą teatrą (tiesa, Kauno dramos teatre esu jaunystėje keletą metų 
vaidinęs), įdomu buvo vaidinti Mindaugą pakaitomis su Kalniniu Rygoje, nugalint kalbos 
barjerą, prisitaikant prie kitokių mizanscenų. Svetur aiškiau pamatai, kas tu esi, kur eini, 
pamatai visas savo apnašas, kurias reikia nugramdyti, nusipurtyti. Atėjęs iš kito teatro, iš 
Henriko Vancevičiaus mokyklos, turbūt su Vaitkum šiek tiek polemizavau viduje, bet dar- 
bo procesu esu labai patenkintas ir dėkingas J. Vaitkui, kad jis man suteikė tokią galimybę. 

Galbūt aš per ilgai buvau vieno teatro terpėje. Vaidinau teatre, kuris savo stiliumi pa- 
našus į Maskvos dailės teatrą. Nebuvo ir keitimosi aktoriais tarp teatrų, kaip yra dabar. 
Tai, kad J. Vaitkus pakvietė vaidinti mane „Kaliguloje“, buvo išimtis. Deja, vaidinau tik 
pirmajame spektaklio variante. 


Režisierius Henrikas Vancevičius ir aktorius Laimonas Noreika po Mažvydo premjeros, 1978 


Apie kolegas 


Teatro režisierius Henrikas Vancevičius 

Teatre daugiausia ir dirbau su Henriku Vancevičiumi, kurį vadinu savo mokytoju, būtent 
jo teatrinė mokykla mane formavo. Atėjau į teatrą kaip tik kūrybingiausiu jo darbo Kauno 
teatre metu. Buvau jo priimtas, tapau jo teatro aktoriumi. Drąsiai galiu tvirtinti, kad esu 
H. Vancevičiaus teatro „produktas“. Tuo džiaugiuosi ir didžiuojuosi. Visa mano teatrinė 
veikla susijusi su šio režisieriaus vardu. Nemažai teko vaidinti ir kitų režisierių spektakliuo- 
se, bet geriausia, ką nuveikiau, buvo tik Vancevičiaus dėka. 

Jo vaidmuo, jo indėlis į mūsų teatrą yra didžiulis, bet mes nemokame to įvertinti, prisi- 
minti. Mes tą greitai užmirštame ir užbraukiame. 

Vancevičius buvo labai ištikimas tam teatro supratimui, įvaizdžiui, kurį jis įgijo kažkada 
mokydamasis Maskvos A. Lunačiarskio teatro meno institute ir kurį sistemingai puoselėjo, 
jis nuo jo nesitraukė. Tai irgi yra labai gražu. Bet yra žmonių, kurie sugeba už save kovoti, 
o yra žmonių, kurie nesugeba. H. Vancevičius buvo iš tų, kurie nesugebėjo sukurti mito ar 
legendos ir kovoti už savo suvokimą, savo supratimą, savo teatrą. Jis buvo atsidavęs teatrui 
ir pasinėręs į teatrą. Man jis buvo pars iškiliausias režisierius. 

Esu kaltas prieš savo mokytoją, kad po daugelio metų sukilau prieš jį. Bet tai buvo ne- 
išvengiama. Teatras negali būti sustingęs, gyventi būtuoju laiku. 

Aktorius Laimonas Noreika 


Ne todėl, kad viename grimo kambary sėdėjome, ne todėl, kad tuose pačiuose teatruose 
dirbom, tuose pačiuose spektakliuose kūrėm, tuose pačiuose filmuose vaidinom — turbūt 
ne todėl artėjant finalui vis dažniau grįžta Laimono prisiminimas. Jis buvo daugiau nei 
aktorius, jis buvo asmenybė, jis buvo — reiškinys. Iš arti sunku pastebėti, masteliai išryškėja 
laiko atstume. Turbūt nebuvo Lietuvoje žmogaus, kuris būtų mokėjęs atmintinai tiek mūsų 
poetų eilių, kiek jų mokėjo Laimonas. Ir ne tik mokėjęs, bet ir jas skleidęs, taip neišdil- 
domai įrašydamas save žmonių širdyse. Tai ne tik ypatingo talento klausimas. Tai daugiau 
dvasinės atminties, dvasinės talpos, šilumos, skaidrumo, šviesos, meilės, tolerancijos klau- 
simas. Savimi Laimonas aprėpė bemaž visą Lietuvos kultūrą. Toks buvo Laimonas. Kito 
tokio Lietuvoje nebuvo. Ir kol kas nėra. 


Aktorė Vaiva Mainelytė 


Jurga - Vaiva Mainelytė, Velnio nuotaka, 1974 


Vaiva — nuostabi moteris: nuoširdi, atvira, be jokių išgudravimų. Ji visada labai geranoriš- 
ka. Ji puiki kolegė, todėl su ja vaidinti labai smagu. Ji niekada į tave nepažiūrės ironišku, 
piktu ar dar kažin kokiu žvilgsniu. Jos žvilgsnis labai geras, atviras, nuoširdus. O tarp ak- 
torių — tai ne toks dažnas reiškinys. Aš ją pažįstu nuo Šiaulių laikų. Vėliau ir kine, ir teatre 
daug kartu dirbome. Mano ne vienas personažas buvo ją įsimylėjęs... 

Neseniai peržiūrėjau filmą „Velnio nuotaka“. Na, nuostabi Vaiva Mainelytė! Jeigu Lie- 
tuva būtų nors kiek didesnė arba sovietmečiu mes būtume arčiau buvę Vakarų, tai šiandien 


apie Vaivą kalbėtų kaip apie superžvaigždę. 

Eugenija Pleškytė, 
Regimantas Adomaitis ir 
Bronius Babkauskas, Sadūto 
tūto filmavimo momentas, 
1973 


Aktorė Eugenija Pleškytė 


Tai buvo karalienė, pažiba. Be to, didžiulis talentas ir labai ryški, originali asmenybė, kuriai 
teatre nieko ir vaidinti nereikėjo. Todėl, kad pati savaime įdomi, tiek daug savyje visko 
sukaupusi. 

Mes kažką scenoje vaizduodavome, o jai nieko nereikėdavo daryti. Ji buvo kaip liūtė. 
Mažesni plėšrūnai scenoje turėdavo daug pastangų įdėti, kad sugautų kokį kiškį, o Eugeni- 
jai nereikėdavo jokių pastangų. 


LTSR VALSTVYBINIS AKADEMINIS DRAMOS TEATRAS 

MINAAUGAS 


Spektaklio Mindaugas programėlė, LVADT, 1969 


Apie Sąjūdį 


Man sąjūdis prasidėjo 1969 metais, kai sceną išvydo Justino Marcinkevičiaus drama-poe- 
ma „Mindaugas“ ir kiek vėliau „Mažvydas“. Poetas mums suteikė galimybę, ir prasiveržė 
tai, kas latentiniu pavidalu gyveno mūsų sielose. Manau, tai buvo ne vien teatrinis reiški- 
nys. Tai buvo visuomeninis reiškinys, kuris mus žadino, kėlė, jungė. Prisimenu neįtikėtiną 
vieningumo atmosferą, kuri sujungdavo tuos, kurie būdavo scenoje, ir tuos, kurie sėdėdavo 
salėje. Panašų jausmą kiek vėliau išgyvenau tiktai Sąjūdžio mitinguose ir Baltijos kelyje. 

Vytautas Žalakevičius viename pirmųjų savo filmų „Vienos dienos kronika“ (1963) 
nagrinėjo klausimą: „Kodėl tu stovėjai po medžiu, kai šalia tavęs buvo žudomas žmogus?“ 
Jis jau tuomet rūpinosi visuomenės atsakomybės problema. Ir pats laikė šį filmą vienu 
geriausiu. Kiekvienas Lietuvos pilietis privalo prisiimti atsakomybę už visa tai, kas vyksta 
aplink mus. 

Į Sąjūdį buvau išrinktas už akių ir labai džiaugiausi, nors mano principinė nuosta- 
ta — nesivelti į jokią politiką. Ne iš baimės, ne, bet visada, jei tik nenutylėdavau, sakydavau, 


ką galvoju, — matyt, dėl šitos priežasties manęs į komunistų partiją niekad nevadino. Tiesa, 
dar universitete, Kauno įvykių paakinti, su vienu draugu bandėme įkurti slaptą kuopelę, 
bet iki konkrečių veiksmų nepriėjome, nes neturėjome ryšių su kitomis slaptomis organiza- 
cijomis. Manau, kad šio fakto KGB net nežinojo, tad persekiojimų nepatyrėme. Bet visam 
gyvenimui liko klaustukas, kodėl nebuvau verčiamas stoti į partiją? 

1988 metų birželis. Ėmėme rinktis Žemutinės pilies teritorijoje pusiau griuvėsiais pa- 
verstuose buvusiuose Pionierių rūmuose. Jautėmės kaip kokie pogrindininkai: mes — šalia 
pilies, o aplinkui šmirinėja kagėbistai. Išėję apsižvalgydavome, ar mus seka, ir spėliodavo- 
me — ims mus tuoj pat ar dar ne dabar. 

Tuo metu buvau Teatro sąjungos pirmininkas. Nusprendžiau pas mus apgyvendinti 
Sąjūdį ir dėl to net nesulaukiau priekaištų iš kompartijos centro komiteto. Beje, leidome 
Sąjūdžiui naudotis mūsų patalpomis laikinai, bet jo žmonės, įkėlę koją, jau nenorėjo išsi- 
kelti. Vėliau, kai jau nevadovavau Teatro sąjungai, mus pačius iškeldino. 

Prisimenu sausakimšą Teatro sąjungos salę per „Šėpos teatro“ vaidinimus. Prisimenu 
karo lauko aikštele pavirtusį parlamentą su smėlio maišų krūvomis ir šaudyti paliktomis 
angomis, o tarp jų zujančius, viskam pasiryžusius gynėjus, primenančius man kažkada 
Beirute matytą Che Guevaros pasekėją, žongliruojantį kovine granata rankoje. Prisime- 
nu nepakartojamą ir žodžiais nenusakomą vienybės atmosferą mitinguose Vingio parke, 
Gedimino aikštėje ir prie Parlamento. Prisimenu pilnus nerimo, vilties ir dėkingumo žmo- 
nių veidus, kai sveikindavo mus, išeinančius iš posėdžių. Prisimenu neaprėpiamą žvilgsniu 
žmonių grandinę Baltijos kelyje, kurioje stovėjau su visa šeima prie Ukmergės... 

Sąjūdžio, jo mitingų pamiršti neįmanoma. Labai vertinu ir gerbiu šį judėjimą, sutelkusį 
visą visuomenę. Tik gal kai kurie Sąjūdžio veikėjai perlenkia lazdą sau priskirdami Sovietų 
Sąjungos sugriovimo nuopelnus. Jei 1991 metais nebūtų žlugęs pučas Maskvoje, dar neaiš- 
ku, kaip viskas būtų baigęsi ir kur mes šiandien būtume. Jei iš viso dar būtume. 

Žinoma, aš nebuvau politikas, niekada į politiką, valdžią ir nelindau. Pats gyvenimas 
mane įtraukė į Sąjūdį, bet vis viena netapau tikru politiku. Vėliau visa iniciatyvinė grupė 
tapo kandidatais į Seimą. Paprašiau mane išbraukti iš šio sąrašo. Maniau, kad šį darbą turi 
dirbti ekonomistai, teisininkai. Ir dabar aš laikausi nuomonės, kad jeigu eini dirbti į parla- 
mentą, turi išmanyti valstybės valdymo sritis. 

Sąjūdis atitiko mūsų ilgai slėptus siekius, slaptas viltis vėl kada nors gyventi laisvoje Lie- 
tuvoje. Palankiai susiklosčius aplinkybėms, Sąjūdis pasinaudojo istorine galimybe, ir įvyko 
Nepriklausomybės stebuklas. Be abejo, dabar Lietuvoje justi daug nusivylimo. Bet taip jau 
būna po revoliucinių permainų. Po Didžiosios prancūzų revoliucijos revoliucionieriai irgi 
vienas kitam kapojo galvas. 

Sąjūdžio laikais buvome pernelyg naivūs manydami, kad po kelerių metų gyvensime 
vos ne kaip amerikiečiai. Neišvengiamai ateina neišsipildžiusių vilčių metas. Tokias nuo- 
taikas stiprina ir ne visai protingi mūsų politikų žingsniai. Bet žvelgiu į tai kaip į natūralų 
reiškinį, nors ir apgailestauju, kad yra ne taip, kaip norėtųsi. 

Šiandien tarsi reikėtų antrojo Sąjūdžio, bet keliančio visai kitus tikslus. Reikia kalbėti 
apie kultūrinį judėjimą. Reikia siekio, kuris suvienytų. Juk nieko neliko iš Lietuvos vardo. 
Lietuvos idėja yra visiškai devalvuota. 

Potvynio metu Vilniuje, T. Vrublevskio gatvėje, 1958 m. balandis 


Dabarties peizažas 


Lietuva — tai ne tik mūsų gimtinė. Man ji — viskas. Lietuva yra nepaprastai graži ir patogi 
savo geografine padėtimi, turinti pašonėje Baltijos jūrą, gražuolę Kuršių neriją. Tokios ža- 
lios gamtos kaip čia svetur nerasi. Todėl man nuoširdžiai gaila tų, kurie ją palieka. 

Teatras savo struktūra yra tarytum mažas modelis viso mūsų gyvenimo, kuris vyksta 
aplink mus. Kažkas lyg darosi, verda kažkas naujo — negatyvaus ir pozityvaus, bet viskas 
lyg koks alaus rūgimo procesas, kai drumzlės kyla į paviršių ir vėl leidžiasi žemyn, viskas 
maišosi. Aš pats ieškau atsakymo, kodėl šitaip, kas darosi? Kur dingo inteligentija, kodėl 
ji tyli? Ji buvo aktyvi, kol buvo kovojama dėl Nepriklausomybės, ir staiga jos nebeliko. 
Ar mes patys išsislapstėm, ar mus nušlavė ir avansceną užėmė kažkokie politikai rėksniai? 
Kodėl inteligentija nešaukia: vyrai, moterys, kas darosi, baikime šitą savo tautos naikini- 
mą! Juk tas savitarpio naikinimas vyksta kiekvienoje visuomenės ląstelėje. Manau, yra dvi 
inteligentų kategorijos — vieni puola į kovą ir apdega, kiti, patyrę „patriotų“ šaltą dušą, 
paprasčiausiai pasitraukia, vadovaudamiesi sena valstietiška logika: jei tau prisėdo skverną, 
nupjauk ir nueik. 

Kodėl inteligentija nustumta į pašalį? Įsivaizduokime, pavyzdžiui, „Titaniko“ skendimą 
ir tai, kas dėjosi jame tuo metu. Kas išsigelbėjo, išplaukė? Kai prasidėjo panika, pirmiausia 
gelbėjosi jūrininkai, kurie mokėjo nuleisti valtis į vandenį, visokie apsukrūs vyrukai, kurie 


nesivaržė tave nustumti į šalį, užlipti ant sprando, o tikrieji aristokratai (inteligentai) liko 
/ sutrikę ir skendo kartu su laivu. Tuo labiau politiniame perversme viršų ima brutali jėga, 
bet ne delikatus inteligentiškumas. 

Dar buvo pats Nepriklausomybės klestėjimas, jau tada Vaižgantas sakė: gelbėkit Lie- 
tuvą! Ką jis turėjo omeny, apie ką jis galvojo, sunku pasakyti, bet, ko gero, šiandien jis 
pakartotų tuos žodžius. Kur ta mūsų laisvė, kur mūsų tas išsvajotas rojus? 

Klaipėda taip ir pastatė „Mažvydą“ (1976). Vytautas Paukštė skaitydavo: „Lie-tu-va. 
Kartokit. Lie-tu-va...“ Ir taip iki fortissimo. Mūsų pastatyme (1978) tai buvo padaryta kiek 
santūriau. Sušvelnintai... Irgi kartojome, tačiau be jokio iššūkio... Ir publikos provokavimo 
kartoti mums iš paskos lyg ir nebuvo. O klaipėdiečiai provokavo... O pagalvodavome, kas 
bus, manau, visi — ir Justinas Marcinkevičius, ir abiejų pastatymų režisieriai, ir mes, artistai, 
o svarbiausia, visi žiūrovai. Viena aišku — tai, ką jis parašė savo „Mindauge“ ir „Mažvyde“, 
buvo jo skausmas. Ir mūsų, aktorių, skausmas buvo tas pats. 

Šiandien nebėra to tikėjimo. Jo nebeturi nei tie, kurie ten, scenoje, vaidintų, nei tie, 
kurie ateitų žiūrėti. Mums jau nieko ėmė nereikšti žodžiai „Lietuva“, „Tėvynė“. 

Sąvokos tapo lyg devalvuotos. Vos per porą dešimtmečių... O prisiminus, kaip Vingio 
parke kiekvieną žodį gaudėm... Visi alsavom vienu ritmu. Atsimenu, „Mindauge“ tari „Lie- 
tuva“... Ir jauti tą žodį... Jauti, kaip jis eina į salę. Ir kaip grįžta iš jos į tave. Kad tu galėtum 
įsivaizduoti, koks tai jausmas aktoriui. O šiandien šito nebūtų. Kas dabar yra Lietuva? Svar- 
bu, kad aš gerai uždirbčiau, kad turėčiau pinigų daugiau nei kitas. O jeigu ne — išvažiuoju 
į užsienį. O kaip ji ta Lietuva vadinsis... 

Dabar jau pats žodis „patriotizmas“ sukelia juoką. Juoką... Jeigu tu čia ką patriotiško 
pradėsi dėstyti, tau pasiūlys kreiptis į medikus. Kaip greitai viskas keičiasi... O tada visa tai 
mums buvo labai svarbu. Dėl kažkokios abstrakčios sąvokos, beprasmio žodžio tiek žmo- 
nių į Vingio parką niekas nesuvarys. Tai turi būti širdy. Ir turi skaudėti... 

Atsikeliu — už lango šalta, o sniegenos skraidžioja. Išeinu jų palesinti. Kažkas gyvena, 
kažkas miršta, kažkas gimsta, kažką nuveikiam, ant kažko burnojam. Kartais man atrodo, 
kad mes per daug apžiojom žodį krizė: visą laiką blogai, blogai, blogai. Ar tik mes nesam 
nuolatos besiskundžianti, verkšlenanti tauta? Gal dėl to ir mūsų didžiulė valstybė, kažkada 
Vytauto ir kitų kunigaikščių sukurta, subyrėjo, kad mes per daug aimanuojam, o nesiimam 
konkrečių veiksmų. 

Šiais laikais, kai taip susenau, kad beveik niekas manęs nebeatpažįsta, visai malonu, kai 
atpažįsta. O kai dažnai atpažindavo, būdavai taip pripratęs — atrodė natūralus dalykas. Jei 
kas nors nepastebėdavo, net pasipiktindavai: čiagi aš, aš. Ambicijos, egoizmas, savojo aš su- 
reikšminimas būdingas visiems žmonėms, užsiimantiems menu. Bet laikas čia labai gražiai 
viską pakoreguoja. Su laiku vis labiau imi atsisukti į kitus, į pasaulį. Pradedi nereikalauti, 
kad tave pastebėtų kiti, o bandai pastebėti, suprasti kitus. Dėmesys nukrypsta į išorę, nebe 
į save. Imi suprasti, kad pasaulyje yra daug įdomesnių, svarbesnių, gražesnių, vertų dėmesio 
dalykų nei tavo mažutis „aš“, kuris jaunystėje išpampsta ir reikalauja sau peno. 

Netikiu, kai kažkas sako užtikrintai, kad „aš esu tik toks ir kitoks būti negaliu“. Man 
atrodo, kad žmogus gali būti nenuspėjamas, ir tai yra gražiausia, kas jame yra. 

Jeigu žmonės būtų tobuli, tai būtų labai nuobodu gyvent. Visiškai nebūtų jokių konf- 
liktų, problemų, dramaturgijos nebūtų, nebūtų konfliktinių situacijų, ir tai būtų košma- 

ras. Bet ne, visai ne dėl to, kad žmonės būtų mūsų laikais patvirkę. Juk nebuvo nė vieno 
momento Žemėje, kad nebūtų kur nors karo. Kad žmones nepjautų vienas kito, nežudytų, 
nenaikintų. Na, kaip tai padaryt? Niekaip nepadarysim, ir to proceso neišeis sustabdyr... 
Kaip tai padaryti, niekas nežino. Ir aš nežinau. Aš nieko nežinau. Kažkuris iš išminčių yra 
pasakęs: „Daug labai žinojau ir galų gale nieko nežinau.“ 

Kadaise ieškodamas gyvenimo prasmės buvau priėjęs išvadą, kad mirtis yra mūsų gy- 
venimo prasmė, ir nieko čia siaubinga nėra. Tiek žmogaus gyvenimas, tiek visi procesai 
gamtoje vyksta to vektoriaus kryptimi į nykimą, dūlėjimą, susinaikinimą. 

Menas vis dėlto turi poveikio dvasinei žmonijos sveikatai. Bet ar nuo meno žmogus da- 
rosi geresnis? Nereikia turėti iliuzijų. Jei menas žmones darytų geresnius, jie nebenaikintų 
vieni kitų. Antika sukūrė tokius architektūros, skulptūros šedevrus, kad pasaulis taip turėjo 
išgerėti... Matyt, naikinimo, kaip ir gyvybės pratęsimo, instinktas neišraunamas. Pradė- 
jome pažinti pasaulį - pradėjome naikinti. Mūsų kūryba — kas? Jūs pastebėjote — savęs 
eikvojimas. Kaip kompensaciją mes gauname malonumą. Mums taip patinka. Vaidiname, 
atiduodame minčių, širdies, jausmų energiją (gerai, jei tai randa atgarsį tarp žiūrovų), bet 
tai savotiškas savęs naikinimas. Taip ir žmonija: siekia pastovesnės pusiausvyros, kitaip sa- 
kant, susinaikinti. 

Aš nelabai tikiu net žmonijos ateitimi. Kada nors nebeliks ir Žemės planetos, gal tik 
koks apanglėjęs rutuliukas kosmoso platybėse. Bet gyvename ir džiaugiamės šia gyvenimo 
akimirka, negalvodami, kas bus po tūkstančių metų. Tik žavinga akimirka nesustoja. Juo 
labiau turime ja džiaugtis, nes, kaip sakoma, gyvenimas yra gražus. 

Toks gyvenimas: ateinam, pabūnam trupučiuką šiame pasaulyje ir išeinam. Ateina kiti. 
Šį natūralų procesą reikia priimti ramiai. Žinoma, kol gyvi, kol kvėpuojam, kovojam dėl 
savo išlikimo, savęs pratęsimo. Bet viskas labai ribota, laiko prasme labai trumpa. 

Dienoraščio faksimilė, 1978 

IŠ DIENORAŠČIŲ 
IR UŽRAŠŲ KNYGELIŲ 


Rodėsi, lyg tai aš pats kalbu, lyg girdžiu kito balsą: „Pirmyn, šunsnuki, pirmyn, 
tu dar ne viską atidavei, neslėpk, duok šen, daugiau, daugiau.“ O aš stebėjau 
Lyrą. Kiekvienas jo ištartas žodis buvo iš naujo sugalvotas. Aš nežinojau, kas bus 
toliau, koks likimas jo laukia.?*?7 


Regimanto Adomaičio dienoraščiai — nuostabi išmintis apie teatrą. Juose aktorius vis pa- 
brėžia, kad vengia bet kokio asmeniškumo, tačiau beveik kiekviename puslapyje matyti jo 
subjektyvi teatro pajauta. Taip pat kalbama ne tik apie dviprasmius aktoriaus santykius, 
bet ir apie purvą, sentimentus, jausenas, anekdotus, apie užkulisinį pasaulį — nedidelę ka- 
ralystę. Tai biografija biografijoje, teatras teatre. Profesionalams svarbu į save pažvelgti iš 
šalies, žiūrovui — tai užkulisiai, kurie vienu ar kitu požiūriu traukia kiekvieną, bent kiek 
besidomintį teatro ar kino virtuve. Atskiros gyvenimo nuotrupos, pastebėjimai papildo, 
išplečia biografines aktoriaus detales. 

Dienoraščiuose nemažai pauzių, kurios susijusios ne su fiziniu aktoriaus užimtumu, o 
su jo apmąstymais, abejonėmis. Tos pauzės — pačios sodriausios, nes pripildytos ypatingų 
išgyvenimų, kurių mums artistas neišduoda. Adomaitis visą gyvenimą išliko aristokratas, jis 
niekada nieko nekaltino, nelandžiojo po juoduosius kūrybos labirintus, kiekvienas užrašas 


buvo artisto kelionė į gyvenimą. 


227 Ronald Harwood, op. cit., p. 47. 

Regimanto Adomaičio 
piešinys iš užrašų 
sąsiuvinio, 1962 


Studijų metai 


1959.V.17 

Pagaliau išsipildė mano svajonės — aš aktorius. Dar mažas, silpnas, bet jau dirbantis profe- 
sionalinį darbą. Ateina į spektaklį vaikai ir sako — „teatras atvažiavo“, kaip kad aš anksčiau 
sakydavau, žavėdavausi ir svajodavau. Ir tame teatre — ir aš. Aš važiuoju, dirbu, gyvenu at- 
risto gyvenimą — štai ko aš pavydėdavau aktoriams. Ir dabar visa tai turiu. Bet aš nesu toks 
laimingas, koks turėčiau būt. Tai man dar reikia galutinai suskaldyti tą pesimizmo kaukę, 
kurią aš nešioju gyvenime. 

1959.V.20 
Eržvilkas 
Koks romantiškas bažnytkaimis. Įvažiavom... Skambina varpai. Rūko seniai, susėdę gon- 
kuose, vaikai spokso pro langus. Praėjo mokytoja su būriu vaikų, atvažiavo mašina su žvie- 
giančiomis kiaulėmis, pasirodė galbūt vienintelis miestelyje milicininkas... 

Už bažnyčios upelis, apaugęs medžiais, kurie atsispindėdami vandeny sudaro labai ro- 
mantišką vaizdą. 

Atvažiavo žiūrovai iš aplinkinių vietovių, kolūkių. Jie išsipuošę. Teatras — čia šventė. 
Sutikau Genę Vitkauskienę, gretimo miestelio mokytoją. Kaip ji išsiilgus teatro. Štai pro- 
vincinė idilija. 


1961 08 26 

Koncertas Orenburge su konservatorijos bendramoksliais. 

Ar yra geresnė profesija už mūsų? Šiandien pajutau, kas tai yra žiūrovo meilė. Už ją galima 
viską atiduoti. Dėl jos verta gyventi. Kaip gera po tokios dienos pereiti mieste pilna žmonių 
gatve. Kaip norisi, kad visoje Žemėje būtų jauku! 


1961 08 27 
Nepasisekimas. Šitame kolūky — dar barbarų kraštas. Salė visą laiką triukšmavo, klykė, rė- 
kavo vaikai. Kaip turguj. Šį kartą žiūrovas mus nugalėjo. Kuo greičiau dingti iš čia! 

Taip, aktoriaus gyvenimas — tai lyg sūpuoklės: kyli - krenti. Kiek nedaug tereikia, kad 
svarstyklės persiverstų į kitą pusę. Kiekvienai publikai reikalingas vis kitoks priėjimas. Po 
koncerto slampinėjom pabrukę uodegas. Jokios nuotaikos. Koks kontrastas vakarykščiai 
dienai. 


1961 08 30 


Ką reiškia fizinis nuovargis, kai siela soti? Gera būti aktoriumi. Gyvenimas pilnas judėjimo. 


1961 09 20 
Komiško ir tragiško kontrastai — štai gyvenimo tiesa. Vienpusiškumas užmuša tiesą scenoje. 


1962 0104-14 
Spektakliai teatre eina blogai. Teatro atmosfera mane blaško, žiūrovas nervina. Pasirodo, be 
žiūrovo tikrai teatro nėra. Reikalinga praktika. 


1962 0120 
GITIS'o mokomasis teatras. Diplomantų studentų darbai visai nenustebino. Dirba kaip ir 


mes, netgi šaltai, su priemaiša akademiškumo ir saviveiklos. 


Kapsuko dramos teatras 


1962 07 28 

Pirma diena Kapsuke. Užkampis, iš tikrųjų. Kinas, restoranas, univermagas ir teatras. Nėra 
aukštų sienų, kurios galėtų paslėpti tave nuo žmonių akių. Čia visi tave pažins ir žinos. Čia 
tu būsi aktorius. 


1962 08 08 
Praėjo tik savaitė, ir jau gastrolėse. Patinka man tas gyvenimo ritmas. Geras ritmas. Palygin- 
ti su konservatorija — metai vienam pastatymui, o čia — savaitė. Nėra kada užsiiminėti nūda. 


1962 08 14 

Tarybinio dramaturgo pjesės niekas nėjo žiūrėti. Teatras degė. Išvažiavo su užsieniniu au- 
toriumi, taip pat degė. Tada skelbimų lentoje užrašė: „Veikalas netarybinis.“ Salė lūžo. 
Anekdotas tai ar tikras atsitikimas, reikalas esmės nekeičia. 


1962 
Mūsų laikais radijas skelbė apie naują kosminį skridimą. Bare už stalo sėdėjo senis ir klausė, 
kada bus duonos ir cigarečių. 


*** 

Kaip išsivaduoti iš to melo, kuriame mes gyvename? Kas išdrįs tiesiai ir aiškiai kalbėti ne 
apie smulkmenas, o iš esmės? 

Reikia kalbėti ir iš scenos. Teatras didelė jėga. Ji užvaldo ir pakelia žmogaus dvasią. 


XkX* 


Pusantro mėnesio gastrolių baigėsi. 
Nuimamos dekoracijos. Teatrą turbūt uždarys. Gaila. Labai dar norisi įgyti praktiką teatro 
sąlygomis. Tai būtina aktoriui. Teatras - kovos laukas. Konservatorija buvo tik manevrai. 


1962 1128 
Teatre darbo atmosferos nebėra. Repeticijos kada vyksta, kada ne, o ir tos pačios niekam 
nereikalingos. Vadinasi, teatro nebėra. Taip ir neteko Kapsuke padirbėti. Kviečia Kaunas, 


Šiauliai, bet gal pavyks įstoti į Akademinį? Beprotiškas planas, bet tikiuosi. 


1962 12 26 
Malonu už teatrą. — Labai aiški jo pirmenybė prieš kiną. Iš teatro sruvena šiluma, kuri 
jaudina, veikia, iš teatro skamba mintis. 

Iš užrašų sąsiuvinio, 1964 


Kauno valstybinis dramos teatras 


1963 0103 

Kaunas. Slampinėju po teatrą. Vienišas. Bet ir laimingas. Kaip gerai, kad aš taip toli nuo 
užkulisių ir buities. Tik aš ir teatras. Kol kas daugiau nieko nėra. Aktoriai lyg ir nekreipia 
į mane dėmesio. Koks didelis teatras! Aš apsigyvensiu čia kur nors. Kokie dideli mano na- 
mai! Ir viskas čia priklauso man. Aš laimingas. Kol kas rytoj turiu suvaidinti tik epizodą. 
Bet aš labai patenkintas. 

Aš staiga pajutau, kad vaidmens didumas neturi man visiškai reikšmės. Aš noriu dirb- 


— viską. 

1963 0104 

Žiūriu spektaklį „Visi mes buvome berniukai“. Labai blogas spektaklis. Aktoriniuose dar- 
buose nėra antro plano, nėra fizinių veiksmų. Bendravimas vyksta tiesiai tekstu. Išeina mo- 
ralų skaitymas. Gyvenimo nėra. Jau nekalbu apie spektaklio ritmą ir visa kitą. Nenuostabu, 
kad nėra žiūrovų. 


1963 0109 

Profvalanda teatre. Didžiausia makalynė. Kiekvienas su savo „aš“ meniškumais ir vienas 
kito nesupranta. Bet džiugu! Džiugu todėl, kad kalbama apie teatro ateitį, apie meilę tea- 
trui, apie tai, kaip reikia dirbti ir kas tam trukdo. 


1963 0110 
Jau seniai taip buvo gera ant dūšios, žiūrint į krintantį už lango sniegą. Tai pirmą kartą aš 
atsibudau grimo kambary. 


1963 01 25 

Teatre darosi kažkas labai negero: viešai sakomos panegirinės kalbos teatrui, režisieriui, sau 
patiems, o užsisukus viskas keikiama. Turėjau progos po bendro posėdžio pabūti atskiroj 
sueigoj. Bendrai: režisierius prieš visus, visi prieš režisierių. Tokiomis sąlygomis dirbti ne- 


galima! 


1963 0214 
Veržiuosi, o scenoje nesisuka. Nesugebu įgyvendinti. Maišo kūnas. Už stalo galiu, o sce- 
noje - ne. 


1963 08 15 

Pajutau, kaip žmogus susmulkėja šioje kasdienybėje, kuomet tavęs nebevaldo viena idėja, 
viena meilė, vienas didelis jausmas. Kai dingsta dideli jausmai, prasideda egzistavimas. Ir 
kaip lengva save išbarstyti. 

Į sceną reikia ir galima, ir būtina nešti tik didelį jausmą. Žmogus turi tik taip gyventi, kad 
jame viskas dainuotų. 


1963 10 06 

Reikia pernešti į sceną visą savo begalinį veržimąsi į laimę. Ko nėra gyvenime, tai aš galiu 
turėti scenoje. Štai kur aš turiu įkūnyti savo svajonę. Aš laimingas. Aš laimingas, kad turiu 
svajonę, veržimąsi, siekimą, norą, idealą, pasiryžimą. Štai kur esu „aš“. 

Vakar, spalio 5 dieną, įvyko premjera „Prieš vakarienę“. Čia turbūt prasidedu aš - aktorius, 


su savuoju „aš“. Griša — mano kredo. 


Regimanto Adomaičio piešinys iš užrašų sąsiuvinio, 1962 


1964 

Idiote tu prakeiktas, avigalvi. Liaukis. Būk vyras! 

Užteks tau verkšlent ir snarglį varvint. 

Liaukis! 

Mokykis kęst! 

Juk jinai nemyli tavęs. Ir tu nors pasikark, vis vien... 

Argi tu gali taip toliau gyvent? Į ką tu būtum pavirtęs, jei tai būtų tęsęsi toliau? Jinai tave 
vis vien būtų išmetus kaip seną sudėvėtą šliurę! 

O! Prakeikta aistra, kuri užvaldo mus, taip užvaldo, kad visko pasaulyje gali atsižadėt dėl 
jos. O ji gali šaltai stebėt tavo siutimą, ir ji padėties viešpats. O tu krenti lyg nuo aukšto 
bokšto ir niekur nerandi atramos — ore jos nėr — ir tik atsitrenkęs į žemę, į žemę, žemę, 
žemę!.. 

O ar begyvas tu? Gal vaikščiosi ir toliau — bet luošas jau... 

O! Būk vyras! 

Atsikelk! Eik toliau. 

Užbaigt viską — per daug paprasta. O tu - gyvenk! 

Juk turėjo kada taip būt! 

Turėjo. Tu jautei. Juk rankos prisilietimu jaučiau ledo šaltį, o širdis — širdies... 
Tu nieko nereikalavai. Tu mylėjai. O ji tau leido mylėt. Ir dalino tau išmaldą, ir tu buvai 
laimingas. 

Laimingas... iki širdies nesuspaudė geležinės skausmo replės. Taip suspaudė, kad tu ėmei iš 
skausmo rėkt: „Duok ir man! Duok ir man!“ Tu tapai egoistas. 

O kiek išvis ilgai žmogus gali dalint? Tik dalint ir dalint... 


Kiek ilgai žmogus gali būti geras? Kol jam pačiam nieko nereikia. Betgi ir jam prireikia. 

XxXXkk 


Neieškokim idealų. Ir nesiknaisiokim tame, kas mumyse yra blogo. Ir geriausias žmogus 
gali būti pats blogiausias. Keistas derinys pačių įvairiausių savybių yra žmogus. Ir gerąsias 
žmogaus savybes galima sumaišyt su purvais, sutrypt, apspjaut — žiūrint kaip tu į jas pa- 
žiūrėsi, kaip TU jas pats sau interpretuosi. Nes juk mus supantis pasaulis įgauna mums 
tą reikšmę, kurią mes patys jam priskiriam. O juo labiau žmogui egoistui, kokie mes visi 
esam. Tik yra įvairios egoizmo rūšys. Vienas iš egoizmo gali daryt gerus darbus savo arti- 
miesiems, o kitas nori, kad visas pasaulis suktųsi tik apie jį. Žinoma, visi mes esam pasaulio 
centrai. Kiekvienas mes stovim centre, o visa kita sukasi aplink, nes kiekvienas iš mūsų 
pats sau esame svarbiausias elementas pasaulyje. Tačiau tai nekliudo kai kuriems egoistams 
pripažint, kad egzistuoja ir kiti ne mažiau svarbūs centrai, kad pasaulis egzistuoja toks, 
koks yra, o ne toks, koks norėtume, kad jis būtų mūsų labui, kad reikia derint savo orbitą 
tarp kitų centrų. O kiti egoistai nori priverst kitus centrus skriet orbitomis aplink save. Čia 
galbūt ir jų tragedija. Jie nori patys diktuot trajektorijas kitiems. O kai tai nepavyksta, jie 
praranda gerą ūpą. Jie šiandien, šią minutę, tokioj ir tokioj vietoj būdami tokios ir tokios 
nuotaikos priklauso nuo jų nervinių funkcijų derinio šią minutę — brėžia pasauliui šios 
akimirkos schemą. Šią akimirką jie taip mato, taip supranta, taip išsiaiškino sau išorinio 
pasaulio poveikius — ir taip turi būti. Dievas tam liudininkas, jeigu tu neatitikai skirtos tau 
šioje schemoje vietos, jeigu tu išėjai iš jos ribų ir pabandei protestuot, nes neteisybė tau 
skaudina širdį. Bet juo blogiau tau, jei nors ir teisus būdamas tu nemokėjai protestuot, ir 
schemos savininkas turėjo daugiau talento apgint savo kūrinį. Taip, tai talentingi žmonės. 
Galbūt tai išrinktieji. Tikriausiai. Bet ir ne mažiau pasmerktieji. 

Kaip nuimt nuo jų tą likimo užkeikimą? Priverst išeit į orbitą? Bet kaip? Kokių tam reikia 
sugebėjimų? Juk jų kraujas kitoks. 


Xkk 


Graž, tu ne iš tų, kurie kitam galėtų išbučiuoti kojas. Tu pati esi visatos centras. Gyvenimas 
tau mielas ir tavo nuotaika gera, kai tu esi visų dėmesio centre. Ir atvirkščiai: gyvenimas 
keičia spalvas, priklausomai nuo tavo nuotaikos, kuri nežinia dėl kokių priežasčių gali stai- 
ga pakrypt į vieną ar į kitą pusę. Užtenka tau ką nors prisimint, ir tu daraisi pikta. Užtenka 
pajust, kad tu išėjai iš dėmesio rato, ir tavo nuotaika gęsta. Tada tu negailestinga: tu turi 
nuostabų sugebėjimą suniekint, suniveliuot kitą asmenybę, nes tavoji asmenybė yra labai 
stipri, įtaigi ir veiksminga. 

Tu negali gyvent pakrašty, nuošaly, tyliai. Centro pajautimas yra būtina tavo esybės sąlyga. 
Ne kaltinamuosius aktus rašau tau, mano miela. Aš tik noriu geriau suprast tave. Tavo 
pavyzdžiu aš dar kartą įsitikinau, koks nuostabiai sudėtingas ir įvairus yra žmogus. Otuesi 
talentas, juo labiau įdomu. 


Iš užrašų sąsiuvinio, 1961 


kkk 


Vakar buvo giedra, ir gelsvi lapai buvo nukloję šaligatvį. Šiandien lijo, drėgna, ir lapai guli 
purvini ir sušlapę. Kaip kartais gamta supranta žmogaus nuotaiką? 

Viešpatie, kada palengvės? 

Koks sudėtingas menas gyvent. Kiek daug reikia turėt jėgų. O pasiduosi — ir liks iš tavęs 
mazgotė. Suimk dar šiandien save į rankas, suveržk širdį geležiniais lankais — rytoj jau bus 
lengviau. 

Žmonės... vienintelis džiaugsmas ir paguoda — tai bendravimas su jais. Jie tave sudaužo, ir 
tu vis vien laikaisi jų, kaip ištikimas šuo savo žiauraus šeimininko. Nes vienatvę įmanoma 


pakelti tik tuo atveju, jei sugebi padaryt ką nors didelio. 


Xkk 


Ir visgi pasaulis nuostabus. Net šią valandą, kada viską baigt, atrodo, būtų tokia laimė. Jūs 
visi mano draugai šią valandą, jūs, kurie šokat nuo Paryžiaus katedros bokšto, iš 46 metrų 
aukščio. 

„Guli ant stalo atversti žodynai, knygos. Kokia prasmė? - Jokios. 

Ne! 


186 


187 


Aš labai pavargęs. Šį vakarą aš labai pavargęs... 

„Ko nepaskambinai?.. Tu kaltas, kad aš šiandien einu su kitu...“ 

Dar tą patį vakarą aš supratau, kai tu įėjus į mano kambarį pasakei: „Aš nupirkau tau 
„EUmanitė“.“ O rytojaus dieną užteko tik pasisveikint, ir man viskas buvo aišku... 
Krikštynos... 

Ir tu už viską pasiruošęs atsimokėt tik geru, kvaily tu paskutinis! Kas tu per žmogus? Iš kur 
tavyje ta krikščioniška moralė? Būtum tu svoločius paskutinis, tave tikriausiai mylėtų. 

Na, eik miegot, svoločiau tu. 

Paryčiais gal užmigsi. 


X**k* 


Ženkliukas... Aš tau nedaviau ženkliuko, kuris tau patiko. Ir tu man niekada to negalėsi 
atleisti, nes aš jį atidaviau kitai moteriai. Žinoma, tai menkniekis, ir ne ženkliukas esmė. 
Žinoma, tai buvo padaryta tyčia, to pačio tyčia, kuris atėjo su nuoskauda dėl tavo šalto 
nenuoširdumo mums susitikus, kada aš taip tavęs laukiau sugrįžtančios iš Leningrado. To 
pačio tyčia, kuris man padiktavo: „Kodėl viskas turi būti tik tau? Tu pati neduodi, neduodi 
to, kas yra svarbiausia — širdies, o imti nori viską. Tad negauk bent to ženkliuko. Jis skirtas 
ne tau. „Kodėl viskas turi būti...“ Žinoma, kad tai blogai, nes buvo padaryta tyčia. Šimtą 
kartų būčiau buvęs laimingesnis, atiduodamas jį tau. Bet — ne... Nuoskauda... Žinoma, 
kad reikia naikint visas nuoskaudas ir nesivadovaut jomis savo veiksmuose, nes mes dažnai 
klystam, aiškindami jų priežastis: per daug jos yra subjektyvios. Žinoma, kad reikia būti 
nuoširdiems. Ir žinoma taip pat, kad nereikia knaisiotis mūsų blogose savybėse (nebūtų rei- 
kalo to daryti, jei būtų kitas požiūris į žmogų). Aš tau galiu atiduot viską, o tu man negali 
atleist ženkliuko... 


X*kXk 


Noriu visos tavęs. Noriu gyvent su tavim. Garbingai, tiesiai, atvirai, dorai, be jokių gudry- 
bių. Noriu priklausyt tau ir kad tu priklausytum man. Noriu rūpintis tavim. Man reikia 
kuo nors rūpintis. 

Kiek daug nervų man kainuoja dabartinė mano padėtis. Prie ko prisiglaust naktį? Vien tik 


iš proto vedanti vienatvė. 


Xkk 


Tu pasakei man, kad jauti, kaip man prikalba kiti apie tave ir mane tuo įtikina... 
Didesnės nesamonės tu negalėjai pasakyt. Išskyrus mane patį, niekas niekuo manęs nejįti- 
kins dėl tavęs. Mane tai galima įtikint dėl to, kas liečia mane patį, t. y. — suniekint mane: 
per daug aš turiu ydų, kad galėčiau netikėt kitų kalbomis. Bet dėl kitų?.. Kodėl aš vis gal- 


vojau apie žmogų geriau? Tai silpnybė? Bukumas? 


XXkX* 


Velniškai myliu Tave!.. 
Užsičiaupk, pliurza tu. 


XXX 


Gražka, aš taip tave myliu, taip tave myliu, kad per daug tave myliu. Mano veiksmų krite- 
rijus tavo atžvilgiu — kad tau būtų gera. Čia aš ir suklystu... 


XXX 


Niekas taip žmogaus nesugriauna, neužmuša kaip dora. 

Doras žmogus yra per daug jautrus, kad galėtų atlaikyti tą krūvį, kurį jam ruošia gyvenimas. 
Keisčiausia, kad du doriausi žmonės gali visiškai sunaikinti vienas kitą, jei vieną iš jų gyve- 
nimas jau yra palaužęs. 

Taip yra visada dvi jėgos: gyvenimas ir mirtis, naikinimas ir kūrimas, tikėjimas ir neigimas 
ir t. t. — visada jos eina greta. Ir nesibaigiančia virtine vyksta griovimo procesas: jauna, atei- 
nanti gyvent jėga prisiliečia prie jau sunaikintos jėgos ir pati pavirtus griaunančia jėga savo 
ruožtu naikina kitas jaunas jėgas. 

Štai ateina į gyvenimą jauna, dora, pilna gyvenimo džiaugsmo, vilties ir tikėjimo būty- 
bė. Tai pasaulis, tai besikuriantis gyvenimas, tai tos būtybės brangenybės ir turtai. Viskas 
joje — už gyvenimą, dorą, gražų, šviesų. Ir susiduria ji su kita būtybe, jau palaužta, gyveni- 
mo pamokyta, praradusia tikėjimą. Pastaroji nepuola pirmajai į glėbį (jei ji yra dora, aš kal- 
bu tik apie tokį atvejį), nes ji bijo, bijo sugriauti paskutinius vilties daigus. Keistas dalykas: 
pirmąją pritraukia antroji, kaip magnetas, kaip nuodėmė ar pagunda kad traukia. Galbūt 
todėl, kad pirmoji skuba protestuot, paneigt pirmąją, nunaikint mirtį. Ji gina savąjį pasaulį. 
O antrajai nebėra ką prarasti, ji laukia. Joje rusena dar viltis, bet ji neskuba, ji pamokyra. 
O pirmoji skuba. Bet jos šūviai eina veltui. „Netikiu“ — tik vienas žodis, ir viskas atmušta. 
Koks gali būti didesnis smūgis ir skausmas dorai už netikėjimą! 

Kaip sunku ant griuvėsių ką nors pastatyt, ypač jeigu tai tikėjimo griuvėsiai! Kokių tam 
reikia sugebėjimų? O jaunoji jėga nepatyrus, ji skuba, ten, kur gal kaip tik reikalinga kan- 
trybė. Bet nesėkmės ją kursto, ir ji puola į paniką, o kiekvienas antrosios jėgos abejingu- 
mas jai reiškia nesėkmę. Ji puola į neviltį. Ji nugalėta, t. y. nepasiekė pergalės — vadinasi, 
nugalėta. Nepatikėta tuo, kas joje buvo tikra. Tad kokią prasmę turi jos dora ir tyrumas? Ir 
prasideda žmogaus griuvimas. Gyvenimas pakrypsta kitu keliu, tuo, kuriuo einant galima 
skinti pergales. Ir naujai gimusi jėga naikina jau savo aukas. Ratas sukasi. 

**+* 


Kur aš einu!? 


**k* 


„„MATb. 

Greit sprogsiu... 

Tos nemigo naktys prives... 

Ir viskas eis k uepToBO MaTepu. 


ki 

Regimantas Adomaitis. Skulptoriaus Teodoro Kazimiero 
O! Kaip aš pavargau. Valaičio portretas, 1962 
kkk 


Šiandien įvyko Brechto „Operos už tris skatikus“ premjera. 
Ji - talentas." 
Lenkiu prieš ją galvą. Ir suprantu, kad mums ne pakeliui. (Ji gali man būt tik dievu.) 


**k* 


Kaip tu klysti! 


*kxk 


Gyvenimas — tai likimo (kvailys tai vadina likimu) smūgiai. Visą kitą laiką užpildo egzis- 
tavimas. 


*kX 


Ašaros man visada lemia negera. Prisimenu, ir anoji mano meilės istorija panašiai baigės. 
Aš gulėjau, parkritęs į sniegą, ir verkiau. Verkiau to, kas beprasmiškai pamesta, ko nebegrą- 
žint. Ir dabar... Ašaros man neleido važiuot. Sustabdžiau motociklą, kritau į žolę ir daviau 
valią ašaroms. O juk ji pabučiavo mane atsisveikindama, mojavo, braukė ašarą. Nejaugi 
nujautimas? Taip. Ir apmaudas, ir skausmas, ir nujautimas. Aš dar pažiūrėjau į dangų, kur 
prieš penkias minutes dingo jos lėktuvas, atsikėliau ir nuvažiavau ten, kur niekas nebeturė- 
jo prasmės. Prisiminiau, kaip prieš kelias dienas važiavau čia pas ją, užgniaužęs džiaugsmą 
širdyje. O dabar... buvau sudaužytas. Neturėjau tikslo. 

Grįžo ji su ledu širdyje. 


Kalbama apie Poli Pičem vaidmens atlikėją (Bertoltas Brechtas, „Opera už tris skatikus“, režisieriai A. Gončarov, 
G. Kostiukov, Kauno valstybinis dramos teatras, 1964-12-20). 

Regimanto Adomaičio piešinys iš užrašų 


sąsiuvinio, 1960 

Lietuvos valstybinis akademinis dramos teatras 


1971 06 19 

Sezono uždarymas. Paskutinis „Mindaugo“ spektaklis. (Gerai vaidint po pertraukos.) Su- 
pratau: ne Mindaugas turi laikyt spektaklio ritmą, o visi kiti dalyviai. Dabar, kai Mindau- 
gas bando gelbėt spektaklį, išlaikydamas gerą tempą, vaizdas iš karto krinta į bedugnę, nes 
visi kiti dalyviai velkasi kaip vilkęsi, ir Mindaugas iškart susmulkėja. Mindaugo jėga kaip 
tik tempinėj ramybėj, netgi paprasčiausiai, techniškai — tyliame kalbėjime, pauzėse. Minti- 
mi užpildyta pauzė — geriausia jėgos pasireiškimo priemonė, o ne riksmas, pyktis, siautulys 
ir pan. 


1974 12 08 

Labai tikslios dvi Monikos Mironaitės pastabos man. Viena liečia „Mirties šokį: „Mes 
kartais užmirštam, kad tai vis dėlto „Mirties šokis“. Iš tiesų, žaidimas — žaidimu, lengvu- 
mas — lengvumu. Ber vis dėlto tai Mirties šokis. Turi ir plaukai šiauštis.“ 

Antroji pastaba liečia apskritai visą mano darbą teatre: „Nuo susikaupimo dar būni labai 
kietas.“ 

Kūrybinis aktas — tai laisvės realizacijos aktas. Scena — tai vieta, kur galima būti laisvam. 


Spektaklis — tai proga realizuoti savo poreikį laisvei. 


1975 02 

Filmuojuosi vėl „Defoj“. Filmas „Mann gegen Mann“ („Vienas prieš vieną“). Režisierius 
Kurt Metzing. Vaidinu Robertą Nimmaną. 

Scenarijus buvo gan įdomus. Režisierius pasirodė besąs visiškas impotentas. Darbas pasiro- 
dė neįtikėtinai nuobodus, virto kančia. Laukiu pabaigos. 

Buvo epizodas, kuris galutinai atmušė norą dirbti su tais žmonėmis. Filmavo epizodą su 
šunim. Peštynės. Viską darė dubleris, man tereikėjo tik užbaigt: pakelt šunį ir trenkt į žemę. 
Aš atsisakiau tai daryt. Režisierius pasipiktino. Bet labiausiai pritrenkė operatorius, pradė- 
jęs skaityti moralą, kad jeigu aš pasirašęs sutartį, aš privaląs tai daryti. Tas visada malonus 
žmogus, įkišęs trigrašį ne į savo reikalus, pavirto tipišku fašistu. Nesiginčijau, bet nedariau. 
Pareikalavau paklot šiaudų. Ir buvau dar kartą pritrenktas, kai režisieriaus asistentė pradėjo 
sklaidyt šiaudus, kad šuniui krist būtų kiečiau. Vadinasi, jeigu reikia, ir jokių kalbų. Atro- 
do, vokiečių tautą supratau geriau negu bet kada. 

Dirbt čia nebenoriu. 


1976 03 05 

„Mindaugas“ 

Matyt, kai kurie vaidmenys turi išgulėt, išrūgti kaip vynas. Kuo ilgiau išlaikytas, tuo darosi 
geresnis. 

Mindaugas subrendo. Atsirado nauja kokybė. Atėjo brandos amžius. Jis - mėgstamiausias 
vaidmuo man pasidarė. Liejasi savaime. Kaip votis pratrūko. Bet reikėjo, kad praeitų bene 
penkeri metai, jei ne daugiau. 


1977 05 03 

Vilniuje reikalingas naujas teatras. Eksperimentinis. Neturtingas. Intymaus pokalbio su 
žiūrovais teatras. Teatras, galintis veikti pasąmonę. Reikia išanalizuot, ko laukia žiūrovas iš 
teatro. Oficialus teatras atitrūko nuo žiūrovo. 


1981 08 

Laiškas Rimui Tuminui, pas kurį turėjau repetuot nuo sezono pradžios 

Rimai, išduodu tave. Parsidaviau. Tai jokiu būdu nereiškia mano požiūrio į Tave. Tai pa- 
sekmė santykio su „savo“ teatru ir mano suburžuazėjimo: savininkiško instinkto praktinės 
apraiškos įstūmė mane į tokias skolas, kad išeitį matau tik sandėry su Odesos žydais. Tik 
viena aplinkybė iš dalies galbūt mane pateisina: pirmą kartą gaunu kine komišką vaidmenį. 
Nenoriu praleist šio šanso nusisukt sprandą (teatre jau ne kartą tai patyriau). Laikau savo 
pareiga tai Tau pranešti. Užimtumas didelis — iš kadro į kadrą, suderinti neįmanoma. Mel- 
džiu atleidimo, nors suprantu... Palieku sau viltį, kad kada nors turėsiu galimybę „krauju 
atpirkti savo išdavystę“. 

Linkiu Tau kuo geriausios sėkmės, o teatras teprasmenga (baisu, bet nemeluoju, kad ne- 
jaučiu atsakomybės). 


1982 0102 
Man reikia chuliganiškų vaidmenų ir teatro, kuriam būtų grąžintas teatrališkumas. Užten- 
ka „rimtojo“ teatro. Aš jame išsisėmiau. 


1982 11 

Pradedu Kauno teatre repetuoti A. Camus „Kaligulą“. Vaitkaus metodas — man visiškai 
nauja. Tai ne mūsų akademinis. Įspūdis, lyg viską reikėtų pradėti iš pradžių. 

Bus arba nebus. Bet geriau nusisukti sprandą negu nerizikuoti. Tarp kitko, net kito kelio 
nėra, jeigu nenori pasmirst. 

Konstantino Ciolkovskio vaidmens 
bandymai filmui Pakilimas, 1973 


APIE AKTORIAUS ETIKĄ 


„Ar tu nežinai, kad derėtų pasibelsti?“228 


Regimantas Adomaitis 


Nemeluoti sau ir kitiems 

Man atrodo, kad kai mes pradėjome savo kūrybinę veiklą, etikos sąvoką prisimindavome... 
Mylėjome meną savyje, žinojome nerašytą šios meilės kodeksą. Žinojome, kas gera, kas 
bloga. Ne visada tai buvo abipusė meilė. Bet mes mylėjome. 

Bet štai kas atsitiko. Atrodo, mes liovėmės būti ištikimi. Tarytum išėjome iš namų, skuba- 
me, bėgame kažkur pirmyn, o kai ką labai svarbaus, galbūt tai, kas svarbiausia, palikome. 
Užtrenkėme duris ir netgi raktą viduje palikome. Mus pagriebė bendra srovė ir nusinešė. 

Tikriausiai mes tiesiog pripratome, nurimome. Medaus mėnuo seniai pasibaigė. Pradė- 
jo suktis kasdienių darbų ratas, apniko nuovargis. 

Iš kur tas kankinantis jausmas, kad atsidūrėme spąstuose? Mus ruošė tapti meno šven- 
tovės tarnais, įspėjo, kad egzistuoja šėtonas (šūkis „Mylėk meną savyje, o ne save mene“ 
kabojo mūsų meistriškumo klasėje), tačiau nukenksminti šėtono mes taip ir neišmokome. 
Kodėl? Juk niekas tarytum ir nesirengė savęs pardavinėti ir mainyti. 

Iš tiesų, kinematografas, radijas, televizija pakeitė aktoriaus būties sąlygas. Stipriai pa- 
keitė. Tačiau reikėjo laiko, kad mus apimtų baimė, kad mes galiausiai aptiktume savo ligos 
simptomus ir sušuktume: „Gelbėkite!“ Šiandien mes jau galime suvokti jos priežastis. Taigi 


228 Ronald Harwood, op. cit., p. 47. 


yra viltis, kad surasime ir vaistus. Juk iš tikro buvo sumaišytos vertybės: į estetiškumo kate- 
goriją pakliuvo beveik kiekviena masinė sėkmė. Paskaitykite, ką apie aktorius rašo kino žur- 
nalai (ypač informaciniai), paskaitykite, ką aktoriai patys apie save su pasitikėjimu skelbia 
įvairiuose interviu, ką aktoriai šneka vadinamuosiuose „kūrybos vakaruose“. Apie meną? 
Taip. Bet kažkodėl dažniausiai tik apie tą meną, kuris myli juos. Dažnai tai daroma taip 
puikiai, su tikru aktoriniu naivumu, kad žiūrovą (arba skaitytoją) apima susižavėjimas ir 
jis lieka visiškai įsitikinęs, kad menas be aktoriaus N. neįsivaizduojamas. Ir kaip po viso to 
aktoriui N. nemylėti savęs: juk menas — tai jis (anksčiau ar vėliau jis pats tuo patikės, netgi 
jei jis nekvailas: juk sakoma: „Lašas po lašo ir akmenį pratašo.“). 

Jokiu būdu nenoriu kaltinti (neturiu tam teisės) savo kolegos. Juk kadaise, pradėda- 
mas savo kūrybos kelią, jis taip pat meldėsi tai praregėjimo, kūrybinio pakilimo, įkvėpimo 
akimirkai, kuri buvo jo svarbiausias tikslas ir dėl kurios jis buvo pasiruošęs viską paaukoti. 
Ir dabar norėtų atiduoti visą save, tik taip atsitinka vis rečiau ir rečiau, o kaltų dėl šito 
atsiranda vis daugiau ir daugiau. Jis nelabai ir supranta, kas nutiko: tam, kam anksčiau 
prireikdavo prakaito ir kraujo, dabar pakanka tiesiog profesinių įgūdžių. Atėjo „estetinio 
komtortiškumo“ laikas. Finišas aiškus: vis dažniau gelbsti kino meno propagandos biuras, 
kuris už pasirodymus nemažai sumoka. Ir... viskas parduodama!.. 

Pažvelkime, kokiais žodžiais vertiname savo kolegas: „pasisekė“, „pavyko“, „ant ban- 
gos“, „populiarus“, „visi jį graibsto“, „jis turi duomenis“ ir t. t. Bet juk tai ne tik aktorinis 
žargonas: ir iš tikro mes, aktoriai, kažkodėl pradėjome savo darbą vertinti kaip prekę, o savo 
darbo rezultatus —- kaip nuo mūsų pačių visiškai nepriklausančius. Tarytum yra jėgų, kurios 
valdo mūsų personažų likimus, nepaisydamos mūsų pačių valios! Stenkis nesistengęs — vis 
vien nuo tavęs maža kas priklauso: kas nors kitas už tave būtinai nuspręs. Ir jei vaidmuo 
prastai suvaidintas, visada atsiras daugybė „objektyvių“ (kartais iš tikrųjų gana objektyvių) 
priežasčių, kurios mums sutrukdė. Tik klausydami pagyrų mes linkę pervertinti savo reikš- 
mę (ne žodžiais, o viduje). Ar ne šis faralizmas kartais leidžia mums atsainiai, paviršutiniš- 
kai žvelgti ne tik į vaidmenį, bet ir į savo darbą apskritai? O kas, jei iš tikro šiandien, labiau 
nei kada nors anksčiau, viskas priklauso tik nuo paties aktoriaus? Galbūt. Ber tik nuo tokio 
aktoriaus, kuris kelia sau pačius griežčiausius reikalavimus. 

Štai kad ir kino scenarijai. Tik aktorius gali žinoti, kokią didelę reikšmę jo kūrybiniam 
augimui turi dramaturginė medžiaga. Tačiau paskaitykite, kuo mus maitina? Kartais net 
aktorinio naivumo neužtenka, kad patikėtum akivaizdžiu melu. Vidinis tiesos jausmas, 
gyvenantis mumyse, atrofuojasi. Galiausiai mes jau patys nebežinome, kur melas, o kur 
tiesa. Ir nereikia teisintis, kad pas mus viskas gerai (taip labiausiai galime pakenkti savo 
profesijai). Teatro aktorius - laimės kūdikis: jis dažniausiai susiduria su klasika. Skaitai vie- 
ną scenarijų, antrą, dešimtą ir galiausiai sakai: „Na gerai, ką nors vis tiek reikia išsirinkti.“ 
Vaidinti juk norisi! Ir ne visada galiu kaltinti savo kolegą dėl kompromiso. Tačiau aktorius, 
kuris savo profesiją suvokia kaip misiją, kaip pašaukimą, aktorius, kuris iki galo liks nuose- 
klus, būtinai atsisakys silpno vaidmens. 

Dabar įsivaizduokime, kad vieną gražią dieną aktoriai taps tokie principingi ir nesifl- 
muos prastuose filmuose. Gal tokia kraštutinė priemonė priverstų scenaristus geriau dirbti? 
Gerai suprantu, kad mano siūlymas utopinis. Visada atsiras streiklaužių. Bet jeigu negali 
būti atsakingas už visus, reikia jausti atsakomybę bent jau už save. 

Girdvainio vaidmens bandymai filmui Velnio nuotaka, 1973 


Aktorius dažnai sako: „Tai — sielai, o tai — šiaip sau, iš būtinybės.“ Žinoma, kodėl gi ne? 
Menininkas turi teisę rinktis. Negali būti viskas vienodai svarbu ir brangu. Kiekvieno kūry- 
biniai ritmai savi, savi nuopuoliai ir pakilimai, tam tikri laikotarpiai, kai netgi atrodo, kad 
tai, ką kuri šiandien, prieštarauja tam, ką kūrei anksčiau — visa tai natūralu. Natūralus ir 
aktoriaus noras filmuotis. Galiausiai pinigų jam taip pat reikia, ir čia nėra nieko smerktino. 

Manau, kad iki tam tikros ribos materialinis klausimas aktoriui — tai ne moralės, o būti- 
nų kūrybos sąlygų klausimas. Ar visada, ar visi teatro aktoriai gali būti laisvi nuo pašalinių 
darbų, turėti normalias buities sąlygas? Aktoriui „savo kampo“ problema — ne prabangos, 
bet kūrybinio gyvenimo problema. Juk jam tiesiog būtina kartais pabūti vienumoje, pa- 
mąstyti, pafantazuoti ir netgi pasvajoti. Žinoma, nesiginčysiu, buitinės sąlygos neišspren- 
džia visų kūrybinių problemų, tačiau daro įtaką kai kurių sprendimui. Būna, kad tai meni- 
ninką įkvepia. Tačiau žinoma atvejų, kai būtent tai ir sužlugdo talentą. Šiandien matome: 
aktorius tampa irzlus, smulkmeniškas, labai anksti po velnių pasiunčia etiką, griebiasi bet 
kokios „chaltūros“, o kinematografą vertina vien kaip pajamų šaltinį. Paklaustas: „Kodėl 


hlmuojiesi?“, atsako: „Reikia pinigų.“ Ir didžiuo- 
jasi savo atvirumu. (Esą Balzacui taip pat reikėjo 
pinigų.) Lengviausia būtų piktai pasakyti: toks 
aktorius skatiko nevertas. Tačiau menui dėl to ne 
lengviau! Juk gali būti, kad būtent čia, šioje sfero- 
je, glūdi priežastys, kad kai kurie aktoriai tampa 
„pernelyg užimtais“. Jie tarytum metasi į kitą kraš- 
tutinumą. Psichologiniu požiūriu tokie perėjimai 
visiškai suprantami. 

Pats užimtumas — natūralus dalykas. Nenatū- 
rali tik padėtis, į kurią patenka aktorius iš užim- 
tųjų sąrašo! Jis priverstas tik imti derlių. O kas 
ir kada sės, laistys, tręš? Kur rasti laiko ir jėgų, 
kad visą daugybę pasiūlymų įgyvendintum su 
maksimaliu kūrybiniu reiklumu, kad sukaupta 


gyvenimiška patirtis maitintų meną, būtų inves- 
Vronskio vaidmens bandymai filmui Ana Karenina, tuojama, o ne gulėtų kažkur viduje kaip sunki, 
6 nenaudojama našta? Tam „iš būtinybės“ aktorius 
palengva gali atiduoti visą save, visas savo dienas 
ir valandas. Sustoti taip pat sunku — išdidumas 
neleidžia. Aktoriaus kova su kinematografu kartais primena dvikovą su pasakų slibinu: 
nukirto vieną galvą — vietoj jos išauga kitos. Ir netgi nereikia būti pernelyg užimtam. 
Užtenka ir vieno filmo. Juk jei palygintum filmavimo aikštelėje praleistas naudingas aki- 
mirkas ir laiką, iššvaistytą „tuščiai“, su tuo pačiu kūrybos ir nekūrybos santykiu repeti- 
cijų metu teatre — gali apimti siaubas. O ar neįmanoma kaip nors „tuščią“ laiką paversti 
naudingu arba bent jau panaudoti jį savišvietai? Žinoma, tai iš kiekvieno pareikalaus di- 
džiulių pastangų. Filmavimo šurmulyje susikaupti labai sunku. Čia būtinai reikia valios, 
atkaklumo ir ištvermės. Daugelis net nesistengia kovoti, ir net tas, kuris kada nors turėjo 
tvirto ryžto likti ištikimas savo meniniam kredo, net ir jis palaipsniui pasiduoda. Pažiū- 
rėkite, ką veikia aktoriai hilmavimo aikštelėje per pertraukas arba filmavimui pasibaigus. 
Viską, ką tik galite įsivaizduoti — išskyrus rūpinimąsi kūryba ir tobulėjimu. Netgi poilsiu 
nesirūpina. Tai ir žlugdo. Apima tingulys, inercija. Peržengęs hilmavimo aikštelės slenkstį 
jau nebepatiri kūrybinio pakilimo. Apie „meno šventovę“ ir kalbėti neverta. „Tuščias“ 
laikas mus ėda iš vidaus. Be to, mūsų gyvenimas toks humaniškas (vis vien neliksi be 
darbo), kad pakliuvus į „apkabą“, lengva patikėti savo išskirtinumu, prarasti užsispyrimą, 
valią dirbti. 

Gal didiems talentams tai negresia? Galbūt. Bet jau Stanislavskis rašė, kiek daug talentų 
žlugo netgi kur kas natūralesnėmis teatro sąlygomis. 

Gal šios problemos egzistavo visada? Tikriausiai. Visada buvo rimtų aktorių ir kome- 
diantų. Buvo natūrali atranka. Tačiau tai nereiškia, kad nereikia ieškoti kelių, kaip padėti 
sau ir savo profesijai. 

Verta būtinai atrasti priežastis, kurios trukdo mums kurti. Bet tai nėra paprasta. Iš kur, 
pavyzdžiui, kyla atsainus požiūris į savo profesiją? Ne tik, mano nuomone, iš didelio už- 

imtumo. Greičiausiai atvirkščiai: užimtumą kaip tik ir gimdo atsainumas. Juk ši aktoriaus 
savybė dažnai išryškėja iš pat pradžių, pačiuose pirmuosiuose filmuose. 

Ko gero, šios problemos negalima išspręsti, neatsižvelgus į visus skirtingus ir sudėtingus 
faktorius — ir objektyvius, ir subjektyvius. 

Kol kas tik aišku, kad vien kai kurių mums nerimą keliančių tendencijų ir reiškinių 
įvardijimas gali rimtai padėti. O vėliau analizės rezultatai, tapę mūsų sąmonės turtu, padės 
išgydyti ir pačią ligą. Juk dažnai būna - žiūri į naujokėlį, kai kuo baisiesi, kai kuo žaviesi, ta- 
čiau aiškiai matai, kad už poros metų jis (ji) sudegs, išnaudos savo galimybes, jaunystę — ir 
viskas baigsis. Laimė, jei jis (ji) iš prigimties geba ne tik mėgautis, bet ir kentėti. Kiraip ak 
kaip sunku bus mylėti vien meną savyje! 

Manau, kad samprotavimai apie etiką netgi nėra diskusiniai. Juos galima tik pildyti, 
žvelgiant į aktorystės fenomeną iš įvairių perspektyvų — ne paviršutiniškai, ne iš olimpinių 
visažinės kritikos aukštumų, ne iš „neliečiamųjų“ ar teisuolių pozicijos, ne abstrakčiai pos- 
tringaujant, bet vertinant šį reiškinį iš praktinės pusės, remiantis realiais faktais, nebijant 
akistatos su tiesa, neiškreipiant tikrųjų problemų, nepateikiant pageidaujamų dalykų kaip 
tikrovės. 

Štai kalbame apie aplinkos taršą, tačiau kokia yra aktoriaus psichikos taršos padėtis? 
Reikia, kad mums, aktoriams, į pagalbą ateitų kompetentingi specialistai, patirties sukaupę 
sociologai, gydytojai, psichologai, kitų sričių menininkai. Klausimų būtų daug. Pavyzdžiui, 
kas trukdo aktoriaus kūrybai? Kaip saugoti savo individualybę, kai daugybė jėgų stengiasi 
ją sunaikinti arba sumenkinti iki vidutinybės, stereotipo? Kokios mūsų profesinio gyveni- 
mo povandeninės srovės, grasinančios sunaikinti kūrybinį aktoriaus potencialą? Kaip ak- 
toriaus asmenybę veikia įtemptas darbas, negailestingas savęs aukojimas, ir kur yra ta riba, 
už kurios prasideda negrįžtami procesai? Kaip sukurti optimalias sąlygas kūrybai? (Juk ne 
iš dyko buvimo Stanislavskis su savo trupe keliavo toliau nuo miesto šurmulio.) Panašių 
klausimų dar daug. Drauge ieškokime į juos atsakymų. Galima atakyti paprastai: esą tai 
asmeninis reikalas, kiekvienas gyvena ir kuria kaip gali, savaip saugo save ir savaip nugali 
kliūtis, grumiasi su sunkumais — bendrų taisyklių nėra. O jeigu vis dėlto yra? Vis dėlto 
atrodo, kad greta individualių skirtumų neabejotinai egzistuoja ir bendri dėsningumai, o 
juos atskleisti galima tik drauge. 

Gali būti, kad per daug sutirštinau spalvas. Bet vien dėl to, kad aiškiau pamatyčiau kai 
kurias ir man nerimą keliančias tendencijas. Nematyti jų ir apsimesti, kad jų nėra, mes 
tiesiog neturime teisės. Pilietiškumas, mano manymu, ir yra tai, kad negalime meluoti sau 
ir kitiems. 

Laiškai aktoriui 


IŠ LAIŠKŲ 


Ne, pabūk ilgiau. Prašau tavęs, katyte. Paguosk mane. Man bloga...229 


Regimantas Adomaitis visą gyvenimą liko atviras žmonėms, aplinkai, kurioje gyveno. Atvi- 
rumas sklinda iš laiškų, dienoraščių, užrašų — jis visą laiką su savimi nešiojosi kišenines už- 
rašų knygeles, į kurias rašydavo savo išgyvenimus. Nuolat rašė ne tik laiškus, dienoraščius, 
bet perrašinėjo jam patikusius kūrinius, kai kuriuos net vertė iš prancūzų kalbos — tarytum 
būtų įgijęs ne fiziko, o kalbininko specialybę. Tai reta menininko savybė, tai išsilavinusio 
inteligento bruožas. Maža to, jis rašė aiškiai ir įskaitomai. Išliko nemažai įvairiems žmo- 
nėms rašytų Adomaičio laiškų juodraščių. Intensyvus darbas ir nuolatinės filmavimo ekspe- 
dicijos niekada neužgožė jo noro turėti savo sielai artimų žmonių, su kuriais galėtų kalbėtis 
apie jį jaudinančius dvasinius dalykus. Viename iš interviu aktorius, pasakodamas apie savo 
vaikystės, paauglystės, jaunystės simpatijas, prisipažino: „Kiekviena meilė mano gyvenime 
buvo rimta. Kiekviena mergaitė mano širdyje paliko pėdsaką.“ 

Buvo nejauku aktoriaus klausti ne tik apie šeimos reakciją į nuolat plūstančius laiškus, 
bet į rašančiuosius: ar reaguodavo, ar atsakydavo? Juk dažnos įsimylėjėlės reakcija gali būti 
sunkiai nusakoma. Ir, svarbiausia, kaip pats Adomaitis reaguodavo į tokią „šiltą invaziją“ 
iš išorės? Adomaičio atsakymai labai adomaitiški — korektiški, inteligentiški, nieko neban- 
dant mistifikuoti, hipertrofuoti: „Aš reaguodavau įvairiai. Jeigu man žmogus rašo, aš visa- 
da stengiuosi atsakyti, parašyti. Buvo įvairių atvejų. Bet mūsų šeimoje man siųstų laiškų 
niekas neskaitydavo.“?3! Paprastai gavus tokius „jausminius“ pliūpsnius žmogaus reakcija 


229 Ronald Harwood, op. cit., p. 46. 

230 Hpuna MacTeikuna, „PerumauTac AnoMaūTKC: 32 UTO A AOGAIO KeHIMH? 3a rnynocTb!“, Kaucomonbckaa npasda, 19 
Hoa6pa 1994. 

231 Iš autorės pokalbio, 2015-10-17. 


nenusakoma, o gyvenant šeimoje atrodytų, kad juos būtina sunaikinti. Regimantas į savo 
praeitį žvelgia, bandydamas suvokti, kodėl vis dėlto viskas taip „natūraliai“ praėjo: „Aš 
buvau idealistas, gal šiek tiek net Don Kichotas, romantikas, svajotojas. Ne tas gyvenimo 
realus pasaulis, o vaizduotės susikurtas.“ Kas vyko tuo metu su aktoriumi? „Vienu metu net 
iš kalėjimo gaudavau laiškų. Žiūrėdama filmus, kažkokia moteris mane įsimylėjo. Rašyti 
gali tik žmogus, kuris domisi tavimi. Bet kvailystę padariau, kad tai moteriau atsakiau. 
Pamaniau: kalėjime sėdi, tai reikia kažkaip reaguoti. Bet ji taip įsijautė... Kaip supratau, 
sėdėjo kažkokiame Rusijos kalėjime. Buvo nuteista dešimčiai metų. Natūralu, kažkur už- 
darytas žmogus prisifantazuoja, o tas kažkas dar jai atsako. Prasidėjo meilės prisipažinimai, 
pažadai, kad būtinai atvažiuos, kai tik išeis į laisvę, maždaug - „lauk“. Netrukus aš lioviausi 
atsakinėti į jos laiškus.“ 

Adomaitis negailėjo autografų. Kai gaudavo laišką su prašymu pasirašyti ant nuotraukų, 
paprastai paklausėjos sulaukdavo atsako. Anot aktoriaus, „jeigu žmogus siunčia laišką, į jį 
būtina atsakyti. Juk nesunku pasirašyti ant nuotraukos ir „įmesti“ į pašto dėžutę.'*?? 

Adomaitis susirašinėjo ir su Algimantu Talačka, geriausiu klasės draugu, kuris buvo 
pakliuvęs į lagerį. Nebijodamas sekimo ar kitokios neigiamos įtakos savo šeimai, rašydavo 
jam ilgiausius laiškus, siųsdavo knygas. „Be lietuvių kalba išleistų naujų romanų, aš jam 
nusiunčiau ir prancūzų kalbos vadovėlį. Lageryje ši biblioteka buvo itin naudinga. Siunčiau 
pačias įvairiausias knygas, juk jas galėjo skaityti ir kiti lietuviai. Mordovijos ASSR griežtojo 
režimo lageryje, ačiū Dievui, kriminalinių nusikaltėlių nebuvo, tik politiniai kaliniai. Algis 
į šį lagerį pakliuvo po įvykių Kaune. Čia vyko didelis studentų judėjimas po Vengrijos įvy- 
kių.“ Kaune buvo labai daug užsislėpusių „miško brolių“. Išėję iš miško jie daug dirbo su 
studentais ir daug jų patraukė į antisovietinį judėjimą. Dar daug anksčiau prieš Romo Ka- 
lantos susideginimą vyko įvairūs susirėmimai su to meto milicija. Žinoma, saugumas juo 
susėmė — ir į lagerius... Algis dar kurį laiką „sėdėjo“ KGB saugumo rūsyje prie konservatori- 
jos, paskui išsiuntė į Mordovijos lagerį. Aš nevengiau susirašinėti, nes ir pats ieškojau ryšių 
su pogrindžio judėjimu. Kažkaip nebuvo baisu. Neabejoju, kad saugumas mane žinojo. 
Supratau, kodėl manęs niekada nekvietė stoti į partiją, kai aplinkiniai nuolat šio kvietimo 
susilaukdavo. Niekad! Nors Vilniuje po spektaklio „Altonos atsiskyrėliai“ buvau kaip ir 
vienas iš pagrindinių artistų. Buvo Stepas Jukna, Henrikas Kurauskas, o iš jaunesnių — aš. 
Kai pasidariau „žinomas artistas“, tai su manimi atsargiai elgėsi. Atsimenu, kai Jonas Jura- 
šas rengėsi išvažiuoti iš Lietuvos, aš su juo daug bendravau. Esu tikras, mus sekė. Išėjęs iš 
Kauno dramos teatro jis pareiškė, kad nori išvažiuoti į užsienį. Tai mane labai nustebino. 
Pamenu, kai jam dar iš Paryžiaus dovanų batus atvežiau... 

Kai Jurašui leido išvažiuoti į užsienį, jis daug dirbo Miuncheno radijo stoty „Laisvoji 
Europa . Kai aš labai ilgai filmavausi viename vokiečių režisieriaus filme (neabejoju, kad 
tai blogas filmas, nors aš jo nemačiau), tuomet nemažai su Jurašu bendravome Miunchene. 
Tai Sąjūdžio suvažiavimo laikas, dar Nepriklausomybės nebuvo... ir mes sėdėjome su Jura- 
šu prilipę prie TV, nes tai buvo numeris pirmas pasaulio aktualijų tarpe. Ir mes stebėjome 


232 Ibid. 
233 Ibid. 


“ 1956 m. Vengrijos revoliucija — antisovietinis sukilimas Vengrijoje, kuris truko nuo 1956 m. spalio 23 d. iki lapkričio 10 d. 
Sukilimas prasidėjo studentų demonstracija Budapešte. 

suvažiavimą per televiziją pas jį bute. Pamenu ant sienų afišas įvairių jo spektaklių, statytų 
užsienyje — Japonijoje, Amerikoje...“?3* 

Adomaitis, matyt, ir pats to iki galo nesuvokdamas, buvo tapęs tam tikru lietuvių akto- 
rių „logotipu“. Tarp įvairių laiškų gali aptikti šūsnis kvietimų, telegramų, sveikinimų įvai- 
rių metinių švenčių proga, gautų iš įvairių šalies vadovų, ir ne tik Lietuvos, bet ir Rusijos, 
Vokietijos. Jį kvietė į įvairius pobūvius, minėjimus, koncertus. Visi mūsų šalies prezidentai, 
įvairių šalių ambasadoriai ir kiti biurokratai siuntė jam pakvietimus ir sveikinimus, kartais, 
atrodo, net nesusipažinę su šio aktoriaus kūryba. Yra ir tokių kvietimų, kai kviečiamas 
mūsų šalies prezidentas ir Adomaitis (pavyzdžiui, kvietimas pietų į Ukrainos prezidentūrą 
1998-aisiais; kviečiami buvo ir ponai Adamkai). 

Bet visa tai aktoriaus neišlepino. Visą kūrybinį gyvenimą jis liko stebėtinai kuklus. Ak- 
torius ne kartą yra sakęs, kad žiūrovo siekis aktorių matyti kuo dažniau jokiu būdu nereiš- 
kia, kad šio aktoriaus kūryba adekvati šiam įsivaizdavimui. Sėkmė — tai tik išorinė išraiška. 
Maža to, šūsnimis laiškų jis niekada garsiai nesigyrė. Ne sykį klausiamas įvairių korespon- 
dentų, atsakydavo, jog gaudavo nedaug, ypač palyginti su kitais aktoriais, lyg norėdamas 
nukreipti kalbą į kitą pusę. 

234 Iš autorės pokalbio, 2015-09-28. 


Laiško faksimilė, 1983 


Gerbėjų laiškai 


Nepažįstamų gerbėjų labai daug. Daugiausia — tai moterys arba paauglės, prisipažįstančios, 
kad „man greit — aštuoniolika!“ Vienos labiau įsimylėdavo Adomaičio kūną, kitos — jo he- 
rojus. Kai kurie laiškai labai ilgi — mažai teko skaityti tokių smulkių teatro ar kino recen- 
zijų. Bėda ta, kad žmonės — ne kritikai, todėl dažnai nusukdavo į lankas. Juose aprašomas 
visas jausminis herojaus pasaulis, įvairios jį lydinčios recenzijos, periodikoj pasirodę Ado- 
maičio interviu... 

Laiškai alsuoja meile, paslaptimi. Juose gali aptikti įvairių kvietimų į pasimatymus, vie- 
tos daugiausia nurodomos užmiesty, paskutinėje stotelėje ar autobusų stotelėje prie teatro. 
Kai kurie laiškai „kvėpuoja“ atvira poezija, o kai kurie net įsakmūs — bandoma „priversti“ 
ateiti, antraip „kažkas gali nutikti“. Tai neįtikėtinai vibruojančių sielų galerija, kai kurios 
dingo laike, o gal yra ir tokių, kurios ir šiandien laukia, seka, ilgisi... 

Nemažai laiškų parašyta ant ypatingo popieriaus, pavyzdžiui, rausvo, kai kurių vokai 
rankų darbo, mažučiai, grakštūs, vardas ir pavardė užrašyti tušu. Kai kurie pasirašomi tik 
inicialais, nesitikint niekada sulaukti atsakymo. („Regimantui — Aliošai — nežinoma mer- 
gaitė.“) 

Yra moterų, kurios tiesiog guosdavosi Adomaičiui. Šie laiškai ilgi, išsamūs, juose nema- 
žai ir šmaikščių, sovietiniams laikams būdingų pastebėjimų. Dažniausiai šie laiškai baigia- 
mi atsiprašymu (už sugaištą skaitymo laiką). Beveik kiekviena moteris laukia ir maldauja 
„atvaizdo su autografu“. O jei „atvaizdo“ negali atsiųsti, tai prašo nors autografo. Kai ku- 
rios moterys „kankinasi“ daugiau nei dešimt metų ir staiga prisipažįsta, kad daugiau tylėti 
negali, ir visą savo gyvenimą išdėsto. Kartais tos istorijos nepaprastai jaudina: pavyzdžiui, 
jauna moteris nuosekliai pasakoja savo gyvenimo istoriją nuo septyniolikos iki dvidešimt 
septynerių metų, pasakoja, kaip Adomaitis tapo jos viso gyvenimo meile ir ji daugiau nieko 
negalinti pamilti. Prašo nors trumpo pasimatymo, antraip... 

Kai kurie laiškai perpinti klasikų eilėmis, kai kurie — specialiai aktoriui rašyta poezi- 
ja. O tos, kurios mokėjo piešti, siuntė ne savo nuotraukas, o portretus. Viena įsimylėjėlė 
save stilizavo botičeliškai — kiek pailgintomis proporcijomis, ilgais plaukais, kūną dengian- 
čiu šydu, kuris išryškina „poetiškiausias“ kūno vienas, besibaigiančias smulkiomis gėlytė- 
mis — ir tokie keli piešiniai, įvairiais rakursais. 

Laiškai labai jausmingi: „Tik pagalvoti reikia, kiekgi pasitenkinimo ir džiaugsmo Jūs, 
Regimantai, suteikiate?“ Arba: „Ko prašau, Regi? Parduokite sielą.“ Aktorius stengdavosi 
atsakyti į daugelį laiškų — vien iš pagarbos. Adomaitis save vadino svajotoju, Don Kichotu, 
romantiku. Atsirado tokių laiškų autorių, kurios bandė įspėti būsimą aktorių: „Tau, mielas 
Regimantai, aš patariu gerai, oi gerai apgalvoti, ar tikrai Tau konservatorija duos tai, ko 
trokšti, ar nenusivilsi, kai galutinai nusikratysi svajonėmis. Ar nebus tai „muilo burbulas“? 
Ar nepereikvosi jėgų? Juk praėjusieji metai Tau buvo labai sunkūs. O ateinančiais, kaip su- 
derinsi tarnybą ir mokslą? Ar nepalauši sveikatos? <...> Neskraidyk padangėse, nes vis tiek 
reikės nutūpti į... žemę“ (Lena, 1959.VIII.8.). 

Apie rusų moteris ar jų šeimas reikėtų pakalbėti atskirai. Visos jos nurodo savo konkre- 
čius adresus, namų ir darbo telefonus. Parašo, kada vyras grįžta iš darbo, kuo dažniausiai 
serga vaikas. Laukia naujų filmų, prašo papasakoti apie artimiausius darbo planus, gailisi, 
kad, pavyzdžiui, į Maskvą neatvažiuoja Akademinis dramos teatras, tad su savuoju „dievu“ 
belieka bendrauti tik žiūrint filmus. Šios moterys, o kartais ir šeimos, kartu su vyrais, kvie- 
čia atvykti tarp filmavimų, siūlo savo ištikimą draugystę visais gyvenimo atvejais. 

Yra ir tokių atvejų, kai rašančioji be galo įsimylėjusi kokį nors rašytoją ir jo personažus. 
Tuomet per kelis puslapius išsamiai pristatomas personažas, pavyzdžiui, rašytojas Aleksan- 
dras Grinas, ir smulkiai argumentuojama, kodėl vienas ar kitas vaidmuo tiktų Adomaičiui. 
Ir dar: rekomenduojama Adomaičiui kreiptis į Vytautą Žalakevičių, kad jis apie tai „susi- 
mąstytų . 

Kai kurie laiškai kvepia tikrais detektyvais. Pavyzdžiui, vienas tėvas, susekęs dukros dva- 
sinių negalavimų ištakas, rašo Adomaičiui laišką, kuriame prašo kuo skubiau parašyti jai 
laišką, ir kuo švelnesnį, nes dukra žiūri filmus vien tik su juo, o neatsargiai ją užgavusi se- 
suo, švelniai pasijuokusi dėl Adomaičiui kiekvieną dieną rašomų laiškų, tapo jos didžiausia 
prieše. Maža to, dukra nuolat verkia, užsidaro kambaryje, neina į darbą, nustojo ir su tėvais 
bendrauti. Tėvas prašo kuo skubiau gelbėti kenčiančią dukrą ir, gink Dieve, apie jo prašymą 
neišsiduoti. Įrodymai išdėstyti labai ilgi, nurodant net geriamų vaistų pavadinimus. 

Laiškai prasideda įvairiais kreipiniais arba daugtaškiais. Gana dažna klaida — į jį nepa- 
žįstamosios kreipiasi ne „Regimantai“, o „Remigijau“ ar net „Rimai“. Kai kada į aktorių 


kreipiamasi „drauge Adomaiti“ („Baira nrpa, TOBapnų, AxOoMaKTMC, Ballia HTpa - POJIb 
Ceprea JIa3o...“). Arba į aktorių kreipiamasi vieno ar kito personažo vardu, rašoma lyg 
aktoriui, bet laiško turinys susijęs tik su personažo gyvenimu. Čia, matyt, ir yra didžioji 
kino paslaptis: žiūrovas lengvai ištrina ribas tarp tikrovės ir meninės realybės. Yra ir dar 
keistesnių kreipinių: rašomas ilgas sklandus laiškas, kuriame nemažai įvairių klausimų, pa- 
aiškinimų, pabaigoje mandagiai atsisveikinama, o post scriptum prašoma: „Tarp kitko, ar 
tu nežinai, kuo šiuo metu užsiima mūsų bendras pažįstamas, parazitas R. Adomaitis? Ar 
teisybė, kad jis dar filmuojasi filme „Sergejus Lazo“? Prašau, parašyk apie jį viską, ką tiktai 
žinai“ (1967). 

Atrodo, Adomaitis daugelio korespondentų sąmonėje egzistavo dviejose tikrovėse — rea- 
lioje ir tariamoje. Vis dėlto jį mylėjo ir daugiau pripažino kaip kino „anapusinio“ gyvenimo 
herojų. Toks Adomaitis realiai neegzistavo, bet moterys jį „matė“, „įsivaizdavo“, nes kino 
pasaulis savo vaizdiniais ir meninėmis reikšmėmis diktavo visai kitas žaidimo taisykles. 
Viena moteris, neapsikentusi, tvardydama pyktį dėl to, kad jis „šaltai“ atsakė į jos laišką, 
net apie jo baltus dantis parašė: „Netgi tokių baltų dantų kaip tavo turėtojas negalėtų šito 
tikėtis“ (1967). 

Daugelyje laiškų vardijama, kas, ką ir kada matė Adomaitį vaidinant. Tai lyg prisi- 
pažinimai-pasiaiškinimai („kaip matote, aš šiek tiek domiuosi Jumis“), o šiek tiek įgijus 
drąsos pereinama prie gana atvirų, tiesmukų pasiūlymų, prašymų, klausimų. Laiškai, rašyti 
septintojo dešimtmečio viduryje, tiksliai charakterizuoja visą laikmetį, kai nebuvo kom- 
piuterių, informacijos šaltinių, kuriais žmonės galėtų operatyviai naudotis. „Regimantai, 
jei ne paslaptis, parašykite, kiek Jums metų ir kaip Jūsų žmonos pavardė. Ji, rodos, taip 
pat aktorė? Tik Jūs neužsigaukite dėl tų nekuklių klausimų“ (1965.XI.18. Klaipėda). Arba: 
„Jeigu Jums nesudarys ypatingų sunkumų, atsakykite į keletą klausimų: ar Jūsų gimtinė 
ne Aukštadvaris (netoli Ramygalos), ar Jūsų tėvuko vardas ne Vaitiekus ir ar gyvenote Jūs 
kada nors Pasvaly?“ (1965.X.15. Klaipėda). O yra ir tokių laiškų — plačių lyg vandenynas... 
Vienas meilės laiškas tiesiog kruopščiai surašytas į sąsiuvinį su keliais papildomais lapais. 
Didžiausią nusivylimą jau galima įskaityti „prologe“: „Rašau, nes žinau, jog niekada Tu 
neperskaitysi...“ (data nenurodyta). 

Yra ir laiškelių-užuominų, kuriuose po kviečiamojo sakinio — padažytų lūpų bučinio 
atspaudas. Arba laiškai rašyti prancūzų kalba, nors autorės — lietuvės. Iš kažkur sužinoju- 
sios, kad Regimantas moka prancūziškai, jos savo kvietimus išdėstydavo prancūzų kalba, 
nurodydavo tikslius bendrabučių adresus ir kambarių numerius, tiksliai aprašydavo, kada ir 
į kokį kolchozą turės vykti ir kada po baisių „kolchozinių“ darbų grįš namo. O laiškai ilgi, 
parašyti gražia prancūzų kalba... Viename iš jų — atsiprašymas; rašančioji nežinanti, kaip 
prancūziškai reikėtų rašyti vardą „Regimantas“. 

Adomaičiui rašė ir jaunos studentės, ir brandžios moterys, nedrįsdamos net savo vardo 
paminėti („juk nebuvo Dievo valia, kad mes pažintume vienas kitą“). Viena kita ir savo 
nuotrauką, darytą geroje fotostudijoje, atsiųsdavo su laiškučiais-išpažintimis. („Tai Jums! 
(ir daugiau niekam). Parašyti, kad myliu, ir neparodyti, kas aš esu, bijoti, skaitau, negar- 
binga. Gaila, kad aš niekada Jūsų nesutiksiu, o jei sutiksiu, tai būtinai pasakysiu, „sveikas, 
mylimas žmogau“. 1965.V.17) 

Laiško faksimilė, 1988 


Laiškai iš kitų SSRS respublikų taip pat pilni jausmo, netgi aistros. Skaitant tarp eilučių 
slypinčią emociją, susidaro įspūdis, kad jį mylėjo pusė Sovietų Sąjungos. Moterys, rašyda- 
mos „nuo savęs“, būtinai parašydavo ir aplinkinių, savo giminių ar bendradarbių reakciją į 
jį. Šios moterys, gavusios vieną ar porą Regimanto laiškų, atvirai didžiuodavosi savo išskir- 
tinumu. Yra ir tokių, kurios pasitenkindavo jo „abrozdėliu“: „Neišsigąsk, nieko nerašysiu, 
tik nuotrauką atsiųsk!“ Kartais Adomaitis uždrausdavo joms rašyti, bet susilaukdavo pana- 
šaus atsakymo: „Nežiūrint į tavo įspėjimą „daugiau nerašyk“, aš visgi rašau. Aš noriu tau 
padaryti siurprizą, atvažiuoti į Kišiniovą  — tuo metu Adomaitis ten filmavosi. 

XX a. septintajame ir aštuntajame dešimtmečiuose susirašinėjama buvo itin gausiai. 
Laiškai buvo bene vienintelis būdas išreikšti savo tikrus jausmus, mintis. Žmonėms to 
trūko, jie neslėpė šių jausmų. Adomaičiui laiškai tapo ne mažiau svarbūs nei jam rašančio- 
sioms. Bet toms, kurios jį savo nenuslūgstančiomis „tiradomis“ kankino, Adomaitis liko 
negailestingas. Jau sulaukęs brandaus amžiaus apie laiškus prasitarė: „Bet juos rašydavo daž- 
niausiai dirglios psichikos moterys, net ne visai sveikos psichikos. Viena moteriškė iš Mas- 
kvos be perstojo rašydavo labai ilgus laiškus. Nors aš į juos neatsakinėdavau, jie ėjo ir ėjo. 
Tai buvo laiškai žmogaus, sergančio šizofrenija ir labai jautriai į viską reaguojančio. <...> 
Gal ir gali taip nutikti, kad kai dažnai matai žmogų ekrane, įsikalbi sau ligą, įsimyli...“ 


235 Ingrida Misiukevičienė, op. cit. 

Aš negaliu aprašyti visų savo jausmų, nes nėra pasaulyje tiek popieriaus. <...) 


G. 
1963.X.12 


*kk 

„kadangi keliauji kaip čigonas iš vieno kampo į kitą ir esi bejėgis ką nors 
padaryti... Taip tau ir reikia, parsidavėli. Pardavei savo kailį (o gal ir dūšią?) ir 
kentėk dabar, kol neišpirksi. Bendrai gali paskubėti ir neversti manęs ilgai laukti. 
<...) 


Alda 
1965.VI.26 


kkk 


Regimantai, kadangi Jūs niekada manęs nepamatysite... Jūs man daugiau negu 
aktorius... Aš žinau, kad tai meilė be atgarsio. Bet vis tiek nors ir be atgarsio, aš 
pamilau pirmą kartą. <...> Regimantai, aš Jūsų labai prašau, duokite man savo 
nuotrauką. <...> Jeigu aš išdrįsau prašyti Jūsų nuotraukos, tai aš paprašysiu dar 
vieno - ar negalėtumėte duoti savo telefono, ar darbo, ar taip kokį. Aš Jums 
paskambinsiu tik vieną kartą. Ir pakalbėsiu su Jumis tik 5 min. Aš noriu girdėti 
Jūsų, Regimantai, balsą, bet noriu, kad jis būtų skirtas tik man vienai. Jūs 
kalbėsite tik su manimi... Paskutinį kartą mačiau Jus spektaklyje „Pažemintieji ir 
nuskriaustieji“. Aš einu tik tuomet, kada dalyvaujate Jūs, Regimantai. <...> 
Vida Juozėnaitė 

1966.l.22 


*Xkk 


Aš pavydžiu visiems, kurie mato ir kalbasi su Jumis. Jau tikrai, geriau būti stalu, 
lova, kokiu nors daiktu Jūsų kambaryje, ir kiekvieną dieną matyti, gyventi su 
Jumis, negu taip kentėti, kaip dabar. Jei būtų vergovės laikai, tai aš būčiau Jūsų 
nuolankiausia vergė, ir tai būtų į nieką pasaulyje neiškeičiama laimė. O dabar... 
<...> O ką aš galiu padaryti, aš nekalta, aš tikrai nenoriu apie Jus galvoti, bet 

čia kažkas prieš mano pačios valią, kažkas nesuvokiamo ir galingo priverčia 
prisiminti Jūsų veidą, tas nuostabias lūpas, nosį, trauklias akis ir randą, kuris 
Jums taip tinka, priduoda paslaptingumo. <...) 

E. 


1967.1.29 


209 


Laiško faksimilė, 1964 

Jums rašo Raselė iš Vilniaus. Praeitą vasarą mes susipažinome Valakampių 
pliaže. Aš seniai norėjau parašyti, bet nežinojau adreso. 

Jau baigėsi mokslo metai. Aš perėjau į ketvirtą klasę, esu pirmūnė. Tiesa, tėvelis 
nupirko akvariumą, jame gyvena šešios žuvys: gurami, kardonešis, gupi. Ypač 
gražus kardonešis. Jis raudonos spalvos, o uodega - juoda. Kai atvažiuosite į 
Vilnių, būtinai užeikite pažiūrėti mano akvariumo. 

Noriu paukštelių, bet dar nejgijau. 

Žiemą buvo spektaklis suaugusiems, ir aš Jus mačiau vaidinant. Kodėl daugiau 
nevaidinate per televizorių? Ar greit bus filmas, kuriame Jūs vaidinate? Jūs man 


parašykite, nes aš laukiu. 


x*X*k* 


Gerbiamas Remigijau, 


R. Krasauskaitė, 1967.V.25 


leiskit prisistatyti, mano vardas Vida. Jūs labai nustebsite, gavęs iš nepažįstamos 
laišką, o gal tų laiškų šimtai plaukia. Jūs mane tikrai sužavėjote, kai pirmą kartą 
pamačiau filme „Niekas nenorėjo mirti“. <...> Išmokau skambinti Bethoveno 


„Mėnesienos sonatą“ ir paskyriau Jums. Nes manau, žavinga Bethoveno 210 
muzika patinka Jums. Kai mokausi skambinti, Jūsų nuotrauką padedu į šalį, 
kad negirdėtumėte daromų klaidų. Dar niekas - nei mano draugai, nei tėvai, 
negirdėjo manęs skambinant šį kūrinį. Kai aš išmokau skambinti gerai, Jūsų 
nuotrauką padėjau ant pianino ir man atrodė, kad Jūs girdite. <...> 
1968.lll.16 


Xkk 


Tai ne garbingas laiškas. Ir ne meilės laiškas. Manau, anokių gaunat, šitokio dar 
nesat gavęs. Nežinau ir pati tiksliai, ko iš Jūsų noriu. Jeigu seniau, manyčiau, 
dvasios giminystės. Bet dabar žinau, kad kiekvienas mūsų tikrai giminingas 

tik pats sau. Gal tai kaprizas, kurie anksčiau buvo man būdingi? Gal šposas? 
Keistenybių pomėgis? Žinau tik viena - nėra tarp žmonių (jų santykiuose) tokių 
vertybių, kurios sudužtų net ir nuo keisčiausių mūsų poelgių. 

[praleisti trys puslapiai] 

Kadangi nežinau, kada pasiimsit šį laišką, tai nukelsiu „pasimatymo“ datą 
toliau, po sekmadienio. Skirsiu dvi dienas, nes nežinau, kuri patogesnė. 
Antradienį ir trečiadienį. T. y. IV. 2 ir 3. Valanda... Kokia valanda? 20 val., tai 
nesimatys mano keleto raukšlių ir keliolikos žilų plaukų. Galėčiau šauktis Jus 

į mišką, kalnus, pliažą, bet gal Jums šlapia? Aš tai vaikštau. Užtat čia nebūsiu 
originali. Prie troleibusų žiedo, Antakalnyje. Nemanykit ateit, pažiūrėt iš tolo, kas 
ten per būtybė. Aš nepasirodysiu tol, kol nepamatysiu žiede Jūsų. „Pasimatymo“ 
tikslas? Ir man neaiškus. Turbūt, kalbėtis? Bent jau nestandartinis tikslas, tai 
tikrai žinau, ne toks, kokie būna tarp vyrų ir moterų. <...> 


1968.lll.25, išsiųsta 26. 

Sveikinu Jus su pergale, su stebuklu, su persikūnijimu, su kuo dar? Tai 

genialu - mes asmeniškai pažinome Sergejų Lazo. Ir dabar po šio filmo manęs 
niekas nejįtikins, kad Serioža buvo kitoks. <...> Kada pirmą kartą žiūrėjau filmą, 
mano akis užtraukė rūkas, o pabaigos scenose garsu raudojau. Dar muzika 
padėjo. 

Aš noriu būti tokiu žmogumi kaip Serioža. Man atrodo, kad Jūs neįtikėtinai tiksliai 
perteikėte jo eiseną, žvilgsnį. <...» Aš tiesiog lenkiuosi prieš Jūsų šio vaidmens 
įminimą. <...> Aš nežinojau, kad šie metai atneš man tokią laimę - šį filmą. Aš į jį 
eisiu ir eisiu. Man įdomu sekti Jūsų Sergejaus kiekvieną judesį, kiekvieną frazę, 

o vėliau juos atkartoti. <...> Šj laišką pradėjau rašyti ypatingą dieną, bet vėliau 
„atėjo“ liūdesys. Aš negalėjau. Tai vienos sielos žmonės — Sergejus Lazo ir Jurijus 
Gagarinas. 


Taganrogas, Valentina Nikulina, 1968.1V.3 


211 


kkk 


Regi, nedinkite! Taip reikalinga Jūsų šviesa. Dar truputį ir aš praregėsiu. <...» 
Z. 
1978.X.24. 

„aš nemoku nuslėpti savo požiūrio į Jus. Pasakykite, Jūs turbūt stebukladarys? 
Be to, piktas stebukladarys. Taip, nesijuokite, geras nekankintų žmonių. Ir kaip 
Jums tai pavyko? Jūs tiesiog savo talentu, savo puikia vaidyba mane užbūrėte ir 
dabar aš negaliu išsivaduoti iš Jūsų kerų. Tarytum ekranas prieš mano akis visą 
laiką šviečia, o ekrane - Jūs. 
Ir kaip Jums tai pavyksta? Kaip Jums pavyksta būti tokiam patikimam, prisiliesti 
prie atviros žaizdos, sukrėsti, priversti šimtą kartų numirti kartu su Jumis ir vėl 
prisikelti, neapkęsti ir mylėti, kentėti ir džiaugtis kartu su Jumis? 
Jumis iš karto tiki. O aš galiu ant pirštų suskaičiuoti aktorius, kuriais aš iš karto 
tikiu. <...> Jūsų vaidyba pati už save „kalba“. Jūs neturite bespalvių vaidmenų. 
Būna geresni ar blogesni, bet bespalvių - ne. <...> Iki pasimatymo, stebukladary. 
Tegu Jūsų stebuklai laikosi kuo ilgiau. 

Galina Kačanova, studentė. Saratovas, 1979.lll.3 

Jus jau seniai laikau savo mylimiausiu artistu, tiesa, be Jūsų sutikimo. Ar Jūs 
neprieštaraujate? Jeigu kažkuo būsiu naudinga, praneškite. Jums ypač norisi 
padaryti kažką reikalingo, naudingo, gero. Laikykite mane savo draugu. O aš 
liksiu Jūsų draugu visą gyvenimą, pažadu Jums. Ir prisiminkite mane. Aš visada 
Jus gerbsiu ir vertinsiu. <...) 

(Nurodyti ir darbo, ir namų telefono numeriai, tikslūs adresai) 


Jūsų Galina, 1980.VIII.11 


*** 

Aš vis galvoju apie Jūsų susitikimą su Mokslininkų rūmų nariais. Tai buvo mano 
pirmasis viešas susitikimas su Jumis. Seniau man atrodė, kad kažkas skriaudžia 
Jus irvis neduoda progos „pasisakyti“. Dabar gi pamačiau, kad esate labai 
uždaras žmogus. <...> Niekada daugiau nenorėčiau girdėti Jus viešai kalbant 
apie dvasinį susmulkėjimą. Į Jūsų nuomonę įsiklauso jaunesni, ir Jūs atimate 

iš jų tikėjimą ateitimi. Nieko švento nebėra! - ir būti negali, jeigu taip kalba 
gerbiamas, taurus žmogus. Noriu, kad Jūs nesentumėte, - palikite tą temą 
menkesniems už save. Tegul jie ją gvildena. 

Gerbiu Jūsų uždarumą, bei Jūs mūsų (lietuvių) Žeraras Filipas ir norom nenorom 
į Jus krypsta žvilgsniai. Kiekvienas žmogus turi teisę ginti savo vidaus pasaulį, 


savo intymų gyvenimą. Be galo skaudu, kai kitas užsimiršęs žarsto savo 
biografiją į visas puses ir visi tuos faktus valkioja. Jums tai negresia. Tačiau 
Jūs jau nebepriklausote vien pats sau, Jūs - mūsų lietuviškos kultūros dalis. Ir 
todėl yra būtina dalyvauti viešame (visuomeniniame) kultūriniame gyvenime. 
Jūs vienas geriausių, ir visi turi žinoti, kad pas mus yra tokių žmonių. Jus turi 
matyti ne tik scenoje. Reikia, kad žmonės žinotų Jūsų pažiūras (nebūtina jas 
perteikti betarpiškai), kad girdėtų Jūsų, o ne personažo žodžius, kad pažintų Jus, 
prisimintų kaip pilnavertę asmenybę, o ne kaip tobulą įrankį perteikti svetimas 
emocijas, kad lygiuotųysi į Jus ir kad Jūsų gyvenimo prasmę matytų ne vien 
grietinėlės pavidalu scenoje. 
Jūs to nusipelnėte. Jūs užsidirbote teisę tarti savo žodį. <...> 
A. 

1983 0211 
*kk 
Dėkoju Jums už laišką. Esu labai sujaudinta Jūsų žodžių, kuriuos man parašėte. 
Tiesą sakant, aš nesitikėjau, kad man parašysite. Perskaičiusi Jūsų laišką, 
supratau, kad Jus myliu. Viskas mano gyvenime apsivertė aukštyn kojomis. Aš 
negaliu suvaldyti savo jausmų. Aš dar nieko taip nemylėjau, kaip pamilau Jus. 
Aš nebegaliu dirbti, kelinta diena neinu į darbą, šlaistausi gatvėmis, galvoju tik 
apie Jus. Aš suprantu, kad tai kvaila, bet kitaip elgtis negaliu. Jūs nepykite ant 
manęs už tokį mano akiplėšiškumą. Žinau, Jūs turite žmoną, vaikų, tikriausiai 
juos mylite ir gal mes niekada nesusitiksime, bet neatstumkite manęs. Labai 
parašu, atsiųskite man savo nuotrauką. Jeigu mums bus nelemta niekad 
susitikti, aš noriu turėti bent Jūsų nuotrauką, kad galėčiau kiekvieną dieną į ją 
pažvelgti. Neatmeskite šio mano prašymo. 
Iš anksto dėkoju. 
Jūsų Vilija 

1984 03 15 

Bet aš, galima sakyti, išskyrus Jus, daugiau nieko neturiu. Aš gyvenu viltimi kada 
nors susipažinti su Jumis. Prisipažinsiu, esu Jus įsimylėjusi. Ir jau seniai. <...> Aš 
negaliu be Jūsų gyventi. Jūs man labai reikalingas. Gal Jūs to ir nesuprantate, 
bet aš esu labai vieniša, ir labai prašau, pasistenkit suprasti. Aš Jus myliu. 
Negalvokit, kad aš noriu sugriauti Jūsų šeimą. Aš šiek tiek pažįstu Jūsų žmoną 
ir žinau, kokia ji nuostabi moteris, bet ką aš galiu padaryti, jeigu myliu Jus. Aš 
labai noriu su Jumis nors retkarčiais susitikti, bet jeigu Jūs to negalit ar nenorit, 
tai bent parašykit man laišką, ir aš būsiu labai laiminga. 
Vilija 
1984 09 26 

Laiško faksimilė, 1984 

Dar kartą prašau atleisti už Jūsų dirginimą. Bet jei teisybė, kad visi mes 
susidedame iš tos pačios medžiagos kaip ir žvaigždės, kad visi mes esame 
dalelės vienos Visatos, - tuomet mes lygūs. 
Visiškai aiškiai suvokdama, kad tokiam nuostabiam aktoriui kaip Jūs rašo 
neįtikėtinai daug, bet nerašyti Jums negaliu. 
Aš myliu Jus nuo vaikystės. 
<...) Kiekvieną kartą aš atvažiuodavau į Palangą taip besijaudindama, tarytum 
skubėčiau į pasimatymą su Jumis. Dėl to visai nekeista ir nejuokinga, ir ne 
naivu. Mylimas žmogus man neatskiriamas nuo žemės, pagimdžiusios jį, o žemė 
tapo man tiek pat mylima ir siekiama / trokštama, kaip ir jis pats. Širdis labai 
plaka, kai išgirstu pirmą lietuvišką žodį... Tarytum jis būtų Jūsų tariamas. Tiesiai 
prie jūros aš bėgu su daiktais ir sveikinuosi su ja po ilgos žiemos, tarytum, aš 
sveikinčiausi su Jumis... Ir bet kokiu oru, kiekvieną dieną su nekantrumu neriu 
į jūros bangas (man tuomet atrodo, kad į Jūsų rankas, Jūsų švelnius delnus...) 
įsivaizduojant, kad ji (jūra) taip pat manęs išsiilgo. 
Jelena, 

Minskas, 1988 04 04 

Kai aš gulėjau reanimacijoje, kaip fantastiniame sapne ant kažko perregimo, 
visiškai bejėgė <...>. Aš tuomet vis kartojau sau: „Tu pasveiksi ir parašysi 
Regimantui, ir tai bus Tau kaip dovana.“ 
€...) Kada nors aš įgysiu drąsos ir atvažiuosiu į Jūsų teatrą, į Jūsų spektaklį. Ir 
galbūt tuomet aš tiek išdrąsėsiu, kad ateisiu į Jūsų grimerinę ir padovanosiu 
Jums daug daug gėlių, ir pabučiuosiu Jums rankas... <...> 
Jelena, 

Minskas, 1988 05 01 


Tarp nepažįstamųjų laiškų yra lyg Rusijos saugumo rašytų „pamokymų“, kaip elgtis ekstre- 
maliose politinėse situacijose: 


Pilieti Adomaiti, Jūs - didis aktorius, ir visada buvo malonu Jus matyti daugelyje 
visai neblogų filmų mūsų ekrane. Bet, atleiskite man už šituos žodžius, Jūs labai 
apgailėtinai atrodėte vakar per teleinterviu. Iš visko galima buvo justi, kad Jūsų 
rankos ir kojos surištos psichologinio ir moralinio teroro, kurį Lietuvai primetė 
reakcingiausi ir šovinistiškiausi elementai, nors Jūsų blaivus protas ir bandė 

iki juoko atsargiai išsipainioti iš šitų primestų klystkelių. Ar Jūs nepagalvojote, 
gerbiamas pilieti Adomaiti, kad politinė atmosfera Lietuvoje pastaruoju metu 


215 


mažai kuo skiriasi nuo tos atmosferos, kuri Lietuvoje klestėjo brežneviniais 
laikais. Įsivaizduojate, kas Jūsų laukia „nepriklausomoj“ Lietuvoj, jeigu netgi 
dabar, valdant centrinei vyriausybei, įmanoma tokia „demokratija“, kuri 
nustatyta dabar Lietuvoje. 

Dar. Daugiaamžė istorija rodo, kad Lietuva niekada nieko neišlošdavo 
prieštaraudama Rusijai, kaip tik atvirkščiai. Iš tikrųjų. Rusija siūlo naują sąjungą, 
tiksliau, naujo tipo, kurioje, grubiai kalbant, mano - tai mano, o Jūsų - tai 
mūsų. Atleiskite, bet reikia būti visišku idiotu, kad būtų priimtos tokios sąjungos 
sąlygos. Aš, pavyzdžiui, kategoriškai prieš. Nereikia pamiršti ir kitką. Rusija be 
Lietuvos, gi aišku, apsieis, o va Lietuva dabartinėje tarptautinėje padėty......... ? 
Nepavėluokite, didelis artiste Adomaiti, išreikšti savo tikrą pilietinę atsakomybę 
ir pradėti atstovauti tikriems „nefalšyviems“ lietuvių tautos nacionaliniams 
interesams. 

Su gilia pagarba dėstytojas Jul. Danilov 


21 gruodžio 1989 m. 

Jūsų liaudis panaši į skęstantįjį, kuris gelbėjimo ratą griebia iš draugo rankų 
tam, kad galėtų išsigelbėti. Pasakykite, o kam gi žūti dviem? O kam žūti? O 
gal padėti draugas draugui ir išplaukti kartu? Aišku, mes be jūsų nepaskęsim. 
Bet kaip Jūs galėsite žiūrėti į akis jūsų buvusiems, tegul ir ne draugams, 0 
bendrapiliečiams? <...> 
Jūs, drauge Adomaiti, kaip SSRS liaudies artistas, turėjote pakilti virš savo 
nacionalinių jausmų. O Jums ar vyriškumo neužteko, ar nacionalizmas protą 
užtemdė? 
Norėjosi daug ką pasakyti, bet bijau, kad visa tai veltui. Aš nelinkiu Jums ir jūsų 
tautai ramiai gyvuoti, nors niekada niekam blogo nelinkiu. 
I. Jemeljanova. 
Elektorougli, Maskvos apskritis 


24.12.89 


R. Adomaitis buvo įkvėpėjas ne tik kaip aktorius, jo dalyvavimas Sąjūdžio veikloje, vė- 216 
liau — vieši pasisakymai spaudoje liko išgirsti net jauniausios kartos žmonių. 


Gerbiamas Regimantai, 

Esu aštuoniolikmetis gimnazistas iš Prienų. Domiuosi, gilinuosi, vertinu tą prieš 
20 metų prasidėjusį atgimimo Lietuvoje etapą. Domiuosi literatūra, istorija, 
teatru, muzika, krikščioniškuoju paveldu. 

Šis laiškas (atleiskite, prašau, už klaidas) - tai tiesiog padėka ir džiaugsmas. 
Nuoširdžiai dėkoju už tą laisvės ugnį, kurią atnešėt manajai kartai. Už supratimą, 
jog valstybė - tai mes visi. Dėkoju už Justino Marcinkevičiaus „Mindaugo“ ir 
„Mažvydo“ persmelktą Lietuvą. Dėkoju už šiandienę Jūsų kalbą Seime ir parodytą 
pasitikėjimą jaunimu. Toks pastiprinimas mums yra labai svarbus ir reikalingas. 
Kai daugelis vyresnės kartos žmonių yra pasinėrę į skepticizmą ir neviltį kalbant 
apie jaunus žmones, labai svarbu, kad būtų tikima, jog būtent jaunimas gali 
pakeisti Lietuvos veidą. 

Pats dar esu moksleivis, pasinėręs į daugybę mokslinės, kultūrinės veiklos. Ir 
dažnai matau, kaip jaunimas, kaip viduriniosios kartos žmonės labai lengvai 
pasiduoda nevilčiai ir nusivylimui. Ir būna labai sunku išlikt tvirtu ir pasiryžusiu 
savajame tiksle. Dėkui Dievui, kad yra šviesių, tikrų pavyzdžių, kurie parodo, 

jog netgi tomis kieto režimo sąlygomis galima išlikt laisvam ir atsakingam. 
Stebėdamas šiandienos politiką, dažnai pagalvoju, ar nebūsime suklyde nuo 
vieno kraštutinumo metęsi į kitą?.. Turiu omenyje tai, kad daugelis Lietuvos 
valdžios žmonių ir pareigūnų dabar labai laisvai prisidengia Europos Sąjungos 
dokumentais, griaudami nacionalines mūsų vertybes, šeimą, kultūrą... Kartais 
būna sunku suvokus, jog tai, dėl ko kovojote prieš 20 metų, gali būti taip lengvai 
prarasta. Bet turiu viltį ir tikiu, jog jaunimas daug ką pakeis. Dėkoju dar kartą ir 
linkiu nesibaigiančios vilties, tvirto tikėjimo ir gyvos meilės. 

Būkit palaimintas! 

2008 06 03, Sąjūdžio jubiliejus 

Prienai, Stasiukas 

P. S. Neįpareigoju, bet būtų jauku gauti atsakymą. 

Raštelio faksimilė 


Kolegų ir pažįstamų laiškai 


Jie taip pat graudžiai juokingi. Pavyzdžiui, viena estė, Talino televizijos darbuotoja, laiškus 
„formavo“ kaip atskirus koliažus: žydras popierius, įvairiomis kryptimis parašytas tekstas 
ir — iškirpti portreto kontūrai, priklijuoti laiško pabaigoje. Žavi portreto kokybė, specia- 
liai šiam laiškui daryta nuotrauka, kurioje visa „didybė“ kelių aukštų šukuosenoje. Tokie 
„bokštai“ būdingi septintajam dešimtmečiui. Kad juos suformuotų, moterys kirpyklose po 
„puodais“ praleisdavo daugiau negu pusdienį. Siekis prisistatyti kuo stilingiau — natūralus 
dalykas, tačiau laiške maži įvairūs priedai, tokie kaip poligrafiškai išleista atvirutė, kurioje 
užfiksuota darbovietė, ryškiu žaliu pieštuku kryžiuku užbrauktas kabineto langas. Jokio de- 
tektyvo, jokių kliūčių — nuo durų iki durų „meilės“ kelias pažymėtas sutartiniais ženklais. 
Ši karštus linkėjimus siunčianti estė taip pat cituoja ištrauką iš estų kino žurnalo (tiksli data 
nenurodyta): „R. Adomaitis — nepakeičiamas žmogus ir aktorius. Jis santūrus, mažakalbis, 
kartu temperamentingas, emocionalus ir intelektualus, — šios savybės svarbios, kuriant protin- 
go žmogaus paveikslą, išsiskiriančio plačia erudicija, puikiu išsilavinimu, koks buvo Sergejus 
Lazo.“ 

Septintojo dešimtmečio pradžioje Adomaitis intensyviai susirašinėjo su estų aktore Do- 
lores Vegman (g. 1941). Didžiulis laiškų pluoštas byloja apie tai, kad jaunam aktoriui 
buvo reikalingas dėmesingas požiūris į visą supantį pasaulį, ne tik į bendrus profesinius 
dalykus, bet ir visą aplinką apskritai. Išsamūs laiškai rašyti į Vilnių, Kauną, Ariogalą, kur 
1965-1966 metais buvo filmuojamas filmas „Niekas nenorėjo mirti“. Dolores kiek blogiau 
už Regimantą mokėjo rusų kalbą, tad laiškuose gali matyti pieštuku atliktus klaidų taisy- 
mus. Estų aktorė vis kartojo: „Nekenčiu rusų kalbos, nekenčiu“, o vardindama savo įvairius 
vaidmenis, esamus ir dar tik repetuojamus, pripažino, kad daugiausia jų — rusų klasikos 


pastatymuose. 


Rašyti Adomaičiui nebuvo paprasta, nes jis nuolat buvo kelyje, jo filmavimų ekspe- 
dicijos užsitęsdavo mėnesiais, tad moterys jį „gaudyte gaudė“: „Dar kartą bandau savo 
laimę, rašydama šią gramatą tau. Vienas mano laiškas grįžo iš Odesos su užrašu „Adresatas 
išvykęs.“ Pagal mano apskaičiavimus tu turėjai tuo metu būti Taline. O gal ir šitas, padaręs 
ratą, lamingai sugrįš pas mane. Tai kokiame svieto gale tu randiesi? Neįsileidžiu į ilgus ap- 
rašymus, kaip paskutiniame laiške, kuris buvo pilnas jausmų ir, kaip tyčia, tavęs nepasiekė“ 
(Aušra, 1967.III.31). 

Bičiulė iš Olandijos, su kuria susipažino Paryžiuje, jų draugystę tapatina su Čiurlionio 
kūriniu „Ramybė“: „Gražios spalvos, paveikslas lyg iš „mūsų“ laikų. Norėčiau mokėti rašyti 
taip, kaip tu rašai. Tavo laiškai tokie gražūs! Beveik kiekvieną vakarą, prieš užmigdama, 
juos perskaitau iš naujo ir taip galiu ramiai užmigti“ (Jikke Murre, 1974.VIII.4). Prancūzų 
kalba rašyti laiškai pilni aistros ir romantikos. 

XX a. antroje pusėje buvo ypač populiarios telegramos. Tai buvo ne tik greičiausias susi- 
siekimas su adresatu, bet ir tam tikros emocinės būsenos užhksavimas. Ypač jų daug gauta 
penkiasdešimtmečio proga. 

Rašytojas Justinas Marcinkevičius (1930-2011): „Tvirtai spaudžiu dešinę. Dėkoju už 
Mindaugą ir Mažvydą. Džiaugiuosi Jūsų talentu ir darbštumu. Ačiū už šviesią kūrybos ir 
įkvėpimo saulę“ (1987 01 31). 

Aktorė Gražina Balandytė: „Sveikinu. Pagaliau subrendai. Būk dar laimingesnis, negu 
buvai“ (1987 01 31). 

Aktorius Algimantas Masiulis (1931-2008): „Sveikinu! Pritariu Egmontui Janso- 
nui, kad Tu — artistas. Labai man brangu, kad Tavo talentas sugyvena su žmogiškuoju 
padorumu ir inteligencija. Ačiū už tai. Lenkiuosi Bajorytei ir sveikinu tris kunigaikščius“ 


(1997 01 31). 


Kino režisieriaus Grigorijaus Kozincevo, kurio filme „Karalius Lyras“ (1971) R. Adomai- 
tis suvaidino Edmundą, laiškai 


Brangus Regi! 

Man labai malonu Jums parašyti, kad visi paskutinieji Jūsų kadrai (dvikova ir 
mirtis) pavyko puikiai. 

Aš, atvirai sakant, jaudinausi: mūsų mene tiek priežasčių, dėl kurių scena gali 
nepavykti, kad viską suvaldyti tiesiog neįmanoma. Šį kartą niekas (nei oras, 
nei masuotė) nesutrukdė. Mačiau, kiek jėgų (ir dvasinių, ir fizinių) Jūs atidavėte 
filmavimo metu, ir nesėkmės atveju man būtų neužtekę drąsos paprašyti Jūsų 
perfilmuoti. 

Dabar aš galiu Jums parašyti, kad niekas nepražuvo, neprarasta veltui. Ekrane 
tas Edmundo praregėjimas likus akimirkai iki mirties - dėl kurio ir verta kurti šį 
vaidmenį. Ir visoje jo agonijoje yra tiesa ir jėga, kurių kine taip sunku pasiekti 
tokiose scenose. 


218 


219 


7 
i Lemanas 2 aa Kaya A 
br 4 Iki 7 Nisas £ t Konuga re 


Mk MTK AAM, Tuk reaje, toji 60 
1. t 

nernės ba Kinams „Vesk pop "di 
If Mee g P "ITC KAA ko ha, ks 
Ggeela At reea są saBncĖ "2 elkua us eadia "B 
Ma pedgetes j Mastis dace AAM p "mmm" 
TensnttK Eeipet 41 a puensl „A p Nonas" V Ais 
Makau nebiĄ KA Bae «4 Jau sopapeiĘ J 

Ore ag 7 r 4 S ads Ada CEAOAMOE ygedenseikae 
1 PAKkO aa KAIP L L Ako Lot 0 INTA - 
aešę Wo me Bal V“ Rnpto 4 ko die 
tomtAneAU „67 spegeia bis Tea “ Lokda apgauna eo. 

€ fakanė | kapetninginiob 1 K Aeiuų kok "2 

4 „ 7 / 

CCCP L Makame 4 Ąpunolė Yoeae AM. 
A Kautas , Xelą leo gra 12 tacok Mota | 
46 04 MA A C4Ą K edlo r "2 paai e bala Kizauų 
vžr Alt Kkonnokanis mą Kuetas Ateruett mapvičinss 
Vopuat  papgruinaS | Uneegbipo, "r 
pa "2 "PB Iol Aunak DTUAĖ AO C44 
nolaaivge kui ae “ tky AD ky, 

| 7 1$“ "77 ; adis naudai OO Alo “a, 
je sai TA 2 Kagos Je Je duie O 
ai 540742 ; mol BAdiis da AD jaad "A "420 
Teo leke of Core fAceavtho LAS ARS agte/a 


o aus LŽ bitas "14 TŽ V Uu MA 


Regimanto Adomaičio laiško 
režisieriui Grigorijui Kozincevui 
faksimilė, 1972 


Aš peržiūrėjau visą filmo medžiagą. Daug kas dar nepavyko taip, kaip norėtysi. 
Pats pavadinimas - „Karalius Lyras“ - jau pernelyg skambus tam, kas bus 
parodyta. Bet dėl vieno neabejoju: šekspyriškas Edmundas jau egzistuoja, 
neginčijamai tikroviškas, savaip logiškas, protingas ir dvasiškai stiprus. 
Nėra „piktadario“ amplua, yra Renesanso skilimas, žmogus, nusprendęs, kad 
„Viskas galima“, kad protas ir valia gali nugalėti kvailus prietarus, kad žodis 
„sąžinė“ - tuščias garsas. 
Manau, kad mums reikia visai nedaug pastangų, kad paveikslas būtų užbaigtas. 
Aš dažnai dirbau su gerais artistais, tačiau bendras darbas su Jumis buvo ypač 
džiugus: visa Jumyse, ir artiste, ir žmoguje, buvo artima mano širdžiai. 
Iš širdies linkiu Jums visa ko geriausio. Linkėjimai Jūsų mielai žmonai. 

G. Kozincev 

1969.XI.8 

Brangus Regi, 
Noriu Jums parašyti, kad dažnai ir pačiais geriausiais būdais Jus prisimenu. 
Tarpt. Shakespeare'o festivalyje visi jus vienbalsiais ir besąlygiškai gyrė. Ir aš su 
visais be jokių kalbų sutinku. 
Laimės ir sėkmės Jums ir Jūsų mielai žmonai 1972 metais. 
Visada su meile 
Kozincev 


1972.ll.18 

Brangus Regi, 

Labai ačiū už išsamų laišką, kuris suteikė man džiaugsmo. Žinoma, gerai, jei 
mūsų filmą dar kur nors žmonės žiūri. 

Man ypač malonu, kad Jūs nuvykote į tą šalį. Aš jau daug kartų prašiau, kad Jus 
su „Lyru“ komandiruotų į užsienį. Tai - Jūsų teisė. Jūs filmui atidavėte tiek jėgų, ir 
taip puikiai suvaidinote, kad, savaime aišku, ir turite filmą pristatyti. 

Anglijoje mano, kad Jūsų Edmundas - labai šekspyriškas. Ten įvertino visas Jūsų 
vaidybos detales - pjesę jie žino nuo vaikystės. 

Labai dėl Jūsų džiaugiuosi, nes pamilau Jus darbo metu ir kaip artistą, ir kaip 
žmogų. 

Jums ir Jūsų žmonai visa ko geriausio 1973 m. 

Su draugiškumu G. Kozincev 

„Iskusstvo kino“ Nr. 11 rašau apie mūsų darbus 


Prozininkės, dramaturgės Emilijos Liegutės, pasirašinėjančios tik inicialu „E“, laiškai 


Vertas pagarbos Jūsų vaidybos stilius, Jūsų Gustavo paprastas, žmogiškai 
įtikinantis skausmas. Jūs čia visai kitoks nei „Mažvyde“ ar „Mindauge“. 

Kančia visai kitokia ir meilė žmogui kita - švelni, graudi, tyli. Kaip vasaros 

vėjo dvelksmas, kaip plūstelėjęs iš laukų saulėje įkaitusių žolynų aromatas. 
Toks turbūt ir turi būti žmogaus gerumas - neįkyrus, nevaržantis. Ir nuostabiai 
viskas organiška Jūsų Gustave: tokios gražios, plastiškos rankos, lėti, gracingi 
kūno judesiai, šiltas, įdvasintas balsas, akys, toks gražus galvos judesys - iš 
apačios į šoną ir aukštyn. Ir toji lazda Jūsų rankose lyg pūkas, ar visas Jūs - tarsi 
efemeriška vizija, religinis Kristus, mistinė legenda su žemės alsavimu. Ir labai 
gerai, kad tas tylus skausmas ūmai blyksteli jau Gustavo - grafaičio akyse, kaip 
stulbinančiai graži, apibendrinanti detalė, įprasminanti visą Gustavo vaidmenį. 

Tai subrandintas skausmo tortissimo, - verta vaidinti visą spektaklį dėl šios 
akimirkos. 

Ačiū Jums, kad „nepykina“ scenoje ubagų „dvokas“. Ir gaila, kad Gustavui 
nėra su kuo sukryžminti špagų! Bet gal šitaip, kai niekas tau nepadeda, kai gali 
susiremti tik su savimi ir peržengti save, - geriau? Gal šitaip išmėgini save, 
patikrini jėgą savyje? 


E., 1980.lIl.22. Mintys po premjeros. Regimantui - Gustavui 236 

Aš vėl jaučiu, kaip gerumas mano širdyje lyg tie medžiai sulapojo, sužaliavo... 
Todėl, kad aš vieną akimirką buvau apstulbinta Jūsų, Regimantai, žmogiško, 
skaudaus - ne paviršutiniško gerumo. Aš buvau sukrėsta iki ašarų, jaučiausi 
maža ir menka prieš Jus ir galėjau atsiklaupti ir bučiuoti žemę, kurią palietė Jūsų 
kojos. Aš tik akis išpūtusi stebėjau: Viešpatie, koks Jis geras! Koks geras gali būti 
žmogus! Iš Jūsų stačiai šviesa spinduliavo, ir ji mane pažadino, pakėlė, dabar 
aš ir pati spinduliuoju, - žinoma, mažiau, negu Jūs, tiek, kiek pajėgiu. <...) Man 
viena diena, kai Jūsų nematau, metais pavirsta. Iš tikrųjų, ta diena ilga savo 
prasmingumu, nėra jokių netikrų, lengvabūdiškų žodžių, poelgių - viskas gilu ir 
tikra. Ir tam nereikia jokių pastangų, tai išeina savaime, nes yra vienas kriterijus, 
vienas matas - temptis iki Jūsų. <...» Atsisveikinimas su Jumis scenoje - vasara 
apskritai atsisveikinimų metas... 

E., 1980.VI.12 


**k* 


Aš žinau tik tai, kad yra magnetinis laukas, jungiantis du žmones, visai 
nepriklausomai nuo jų valios. Nes man užtenka būti su Jumis tik viename 
kambary, kai aš tą lauką jaučiu. Ko gero, aš greit pradėsiu jį matyti kaip visai 
materialų daiktą. 

E., 1980.IX.2 

Dieve, kaip gelia sielos vidury... Man tereikia tik pagalvoti apie Jus ir smegenys 
staigiai duoda impulsus į visą kūną, ilgesį paversdami tokiu fiziniu skausmu, jog 
nejučiom griebiuosi už krūtinės. Štai ką reiškia žodžiai „gelia sielos vidury“! Iš 
tikrųjų gelia... 

E., 1980.lX.27 


236 Kalbama apie Gustavo vaidmenį (Kazys Saja, „Ubagų sala“, režisierė Irena Bučienė, Lietuvos valstybinis akademinis 


dramos teatras, 1980-03-22). 

Apskritai, praverstų truputį atsitraukti nuo savęs, pravest su savo personažu 
filosofinį disputą, tik nežinau, kokiame spektaklyje. „Sapiegoje“ ar „Ubagyne“? 
Šiandien žiūrėsiu „Vaidinam Strindbergą“, įdomu, kokia medžiaga ten Jums 
pasiūlyta ir kaip Jūs ją traktuojate, nes pačios Bučienės „pasiūlymai“ man 
pasitikėjimo nekelia. Dabar akademiniame tokia situacija, kad turbūt aktoriui 


reikia turėt savo vaidmens traktavimą ir už jį pakovot. 
E. (tikslios datos nėra) 


Aktoriaus Algimanto Masiulio laiškai 


Mielas Regimantai, 
Dažnai prisimenu, kada kažkokių tolių ilgesys kamuoja, mūsų bendrą darbą 
„Kaliguloje“. Po to dar ne kartą sakiau savo kolegoms: štai matome, kada 
erudicija ir padorumas susijungia į vieną sąvoką - kultūra! 
(Visada Miltinis apie tai svajojo!) 
Visada Tave gerbiau ir mylėjau, toks palieku ir toliau - 
Tavo Algimantas M. 
Kaunas, 1985.VIII.13 


Xkk 


Mielas Regimantai, 

Perskaičiau labai atidžiai Tavo knygą su pieštuku rankoje. (Aš visada taip skaitau 
mane intriguojančią lektūrą.) 

Labai nuoširdžiai - ir principingai! - kalbi apie teatrą kaip misiją, kaip Bažnyčią! 
Tai be galo artima ir a. a. Miltinio mokiniui. 

Man labai suprantama, kad save laikai individualistu - aš pats toks esu (Miltinis 
mane vadindavo „balta varna“...) ir jau niekada nepasikeisiu. 

Žinau, kad apie Teatrą mąstančių kaip Tu - dabar mūsų krašte yra ne vienas. 
Liūdna, kad dabartiniai režisieriai taip savo praktikoje supranta K[onstantiną]. 
Sergejevičių [Stanislavskį] ar Mich[ailą] Čechovą... 

Teatras yra šventa misija, svarbiausias asmuo jame - aktorius. 

Ačiū Tau už tokį tikėjimą, už etikos pamokas, už pasąmonės aukštą įvertinimą ir 
permanentinį gilinimąsi į būties paslaptį! 

Esi gražus Žmogus! 

Mano žemas žemas reveransas Bajorytei! 

Algis 


2003 0120 

Algimanto Masiulio laiško faksimilė, y JS so r da TD "5 
2002 0215 „A Barta > —— 


P. S. Negaliu nurimti... 

Man labai patiko Tavoji Otelo traktuotė": visuomenėje, tarpe patricijų, jis laikosi 
visų konvencijų, o palikęs vienas arba su Dezdemona - praplyšta visu tyru 
temperamentu, be jokių apsimetimų ir prisitaikymų. Tikrai - Tu teisus, tai būtų 
labai aktualu. Visuomenė inertiška, ji niekada nesikeičia - va, kur drama! 
Dabar televizija rodo serialą apie Cezario ir Kleopatros istoriją. Visiškas falšas, 
suprantama. Cezaris toks jaunas, toks gražus Holivudo artistas... O juk Cezariui 
tada jau buvo 48 m. Jis buvo žemo ūgio, plikas, sirgo epilepsija ir turėjo polinki į 
berniukus... 

Tačiau intelektas ir karvedžio talentas - nekvestionuojami. Tą jis turėjo. 

Taigi viskas daug sudėtingiau, ir todėl žmo-giš-kiau. 

A 


“ R. Adomaitis Otelo nevaidino, tačiau laiške A. Masiuliui aprašė numanomą vaidmens traktuotę. 

Mielas Regimantai, 

Labai jau didelėje valstybėje gyvename, net susitikti ir iš dūšios pasišnekėti 
negalime... 

Miela buvo susitikti su Tavimi per radijo vaidinimą - iš karto sukilo 

manyje prisiminimai iš „anų“ kino laikų... Nesu labai jau jaunystės 

besiilgintis - priešingai... tačiau būta tada ir gražios draugystės, ir 

gyvenimas - tiek fizinis, tiek kūrybinis - dar visas buvo priešakyje. O dabar jau 
kai kurių kolegų nebėra mūsų tarpe, o ir vaidinti teatre studentiškais etiudais 
sumontuotuose spektakliuose - bent jau man - nėra įkvėpimo. 

Nelabai linksma... 

Man patiko Tavo nerimas ir maištas, kurį pajutau per... epizodinius 
pasišnekėjimus tada, per radijo įrašą. Tai tik rodo, kad Tu dar vaidinsi, kaip aš 
išsireiškiau, karalius. Vaidinsi! Visada buvo ir bus aktorių, kuriems lemta vaidinti 
lyderius. To ir linkiu Tau! 

Tu labai daug nuveikei Lietuvos teatrui ir apskritai kultūrai, Tu „pasodinai medį“, 
supranti? Tavo gyvenimas prasmingas. Aš, sakysim, net žaviuosi ir tuo faktu, 
kad išauginai net tris jaunus kunigaikščius, kuriuos Tau pagimdė gražuolė 
kupiškėnė. Perduok mano gilų reveransą p. Bajorytei! 

Linkiu Tau sveikatos ir karalių vaidmenų! 

Su meile! 

Algimantas 


2002 02 15 


P. S. Su Vasario 16! Tai man brangiausia tautinė šventė. 

Įsivaizduoji, iš Izraelio paskambino Šlioma Berelovičius* ir pasveikino su 
Nepriklausomybės švente! 

Gražu! 

Būk laimingas, gražus Žmogau! 


* . . . . .-. . D . . 
Šlaumė Berelovičius, Lietuvos kino studijos pavaduotojas gamybai, aštuntojo dešimtmečio pradžioje išvykęs gyventi į 
Tel Avivą. Šlioma jį vadino ir tebevadina vyresniosios kartos kinematografininkai. 

Algimanto Masiulio laiško faksimilė, 2002 02 15 

Zovo2.0/ 41. 


h metų k olžinok“ 
£ f Je T 4 Rūtos Staliliūnaitės laiško 


faksimilė, 2002 01 31 


Aktorės Rūtos Staliliūnaitės (1938-2011) laiškai 


Broli mano, kol dar nepribaigė Taves PUSAMŽĖ ŠLOVĖ, skubu - ar Tau gerai? Ar 
jau ESI? Ar BŪTI DAR norėsi? 
Kodėl BUVAI?!! 
Prie pabučiavimų ir apkabinimų, prie palinkėjimų ir prakeikimų leisk pakvaršinti 
Tavo galvelę ir man, leisk - Rūta. 

1987.1.31 


XkX* 


Sveikinu Tave, mano broli, dėkodama už atminimą ir linkėjimus, ir pranešu, 
kad jau peržengiau „pasibaigimo“ ribą ir visai jos ašaromis nelaisčiau, nors 
kaip reikės gyventi, jei ryt ar poryt nebegausiu algos - nežinau. Auginsime 
paršelius?! Sodinsime morkeles?! Gal. 
Ko Tau palinkėti, žinau irgi. Prašyk maldose pats. Jei telpame kūrėjo 
žvilgsnyje, - išgirs, tikėk! Apkabinu. 
Pasiilgau paplepėti - R 
1993.l.21-31 

Ar dideli burokai užaugo, mano drauge?! 

Maniškiai - ne kokie... 

Labas, Regimantai. Užteks man tos laikraštinės informacijos, rašau laišką. Gal 
gausi, gal esi Lietuvoj, gal atsakysi ar paskambinsi. Lauksiu. 

Nuo spalio 1 išėjau iš teatro ir aš. Mano motyvai gal kitokie, gal kiek ir panašūs, 
bet ratas užsidarė. 30 metų atitarnauta, nepasiliekant sau nė kruopelės kokių 
nors santaupų, kokio nors komforto ar lašelio sutaupytos sveikatos - nieko. 
Tuščia. Tiesa, pilni liaupsių spaudos lapai, trūnijantys archyvuose. Ir viskas. 
Absoliučiai viskas. Dabar gi esi sulaukęs situacijos, kai bet kas trupėje gali tave 
pasiųsti į rusiškojo alfabeto pabaigą... Tai taip. O Tu?! 

Bet ne apie tai aš Tau noriu kvaršinti galvą. Ne laiškų tai tema. Juk nei paguosiu, 
nei pasiguosiu. Bet rūpi, kur užsidirbti pinigų, ir kaip?! Badu negaliu marinti 
Mamos... 

Regimantai, ar atmeni, ko Tavęs prašiau pavasarį? Aišku, kad ne. Tai ir primenu. 
Labai Tavęs laukia Grinkiškio vid. m-los mokytojai. O aš jiems pažadėjau 

Tave atvežti gal spalio gale, o gal lapkričio pirmoj pusėj. Jei vairuotumei 

pats - bus apmokėta ir dar rudens gėrybių prikrauta, jei važiuotume kitaip - irgi 
nenuskriaustų. Ar sutiksi? Pavasarį sakei, kad gal ir taip. O dabar? Tai nėra 
mokykla, kurioje aš mokiausi, ji gretimame miestelyje, bet labai graži, ant kalno, 
per stebuklą išlikusi nesudeginta karo metu. Tave ten šėnavoja... 

Ar padėsi man pažadą tesėt, kol dar pavelkam kojas?! Nors ką tik išgirdau apie 
įvykius Maskvoje, tai ir galvoju - gali greit išlėkt iš galvos visi susitikimai ir visi 
pasivažinėjimai. Bijau to narodo. Jų gali nieks nesulaikyti... 

Ar atsiliepsi? O gal būsi pokalbyje apie Ireną V. X.18 meno archyve? Rodos, Algė 
su Aleksandru G. rengia jį. Aš būsiu. T. y. žadu būti. 


Linkėjimai Eugenijai ir kt. - 
Rūta 
93.X.3 

Ak, Regimantai, - būki pasveikintas, aplankytas ir geriausių mano linkėjimų 
palydėtas. 
Dėkoju Tau už mėlynąją ispanę. Žiūriu ir žiūriu į ją. Tas PABLAS genialus buvo! 
Užsiėmimų aš prasimanau, kol buvau patekus į kardiologų rankas - padrebėjau 
Šiek tiek. Bet nepjaus - tai ir džiaugiuos. 
Manasis teatras nuo manes nutolo, bet šį meną tebemyliu. Iki kada nors! Rūta. 
Sudie, sudie, / Tave myliu / Priskinsiu Tau / gražių gėlių!.. 
Ar atsimeni tą dainelę? O gal jos nedainavai? 
2002 0131 

Ak, Tu mano brangus drauge! 
Užkritai su savo pasiūlymu lyg sniegas ant galvos - kaip sako motina „TYLIOJ 


Taip, taip, Regimantai, kaip tik dabar, kai aš baigiu save prakeikti už bandymus 
dar „pabūti artiste“... Gaila, kad nebūsi Mažajam - pamatytum kodėl. Šiaip 

ar taip kalbėkim, bet juk esu lyg ir atsisveikinusi su TUO. Tai ko gi dar?! Apie 
visokias fiziologijas nerašysiu - jos kaskart vis dažniau paveda ir tiek ----------- 

O prieš keletą dienų dar vienas kvietimas išmušė iš vėžių, bet atsisakyti turėjau 
proto. Dabar vėl Tu. 

Žinai, gal ir būtų visai „gražu“ kartu pasakyti paskutinį, tikrai paskutinį SUDIE 
teatrui! Juk mudu pradėjom (man labai nevykusiai) irgi kartu - atsimeni „PRIEŠ 
VAKARIENĘ“ Kaune? Gal ir būtų ----------- 

O „Mieląjį apgaviką“ puikiai menu - M. Mironaitė su Krasilnikovu", rodos. Buvo 
žavus duetas. Žaižaravo intelektas - ne tik personažų, bet ir atlikėjų, ar ne?! 
Reiktų pjesę perskaityt - esmės neatgaminu, likęs tik įspūdis. Bet ar nebus 
juokinga, kad dinozaurų ieškome mes, o ne kas nors - mūsų? ----------- 

Rašai apie atlikimo techniką. „TYLI NAKTIS“ taip ir padaryta. Vaidinti kategoriškai 
atsisakiau. Bet V. V.“ palūkėjo, kol aš nurimau, o paskui pasiūlė SKAITYTI. 
Sutikau. Gavosi gan keistas daiktas. Sako, kad žiūrimas ir klausomas. Bet nėra 
lengva. Vidinis gyvenimas vis tiek turi UŽVIRTI, o rizika garantuota - arba išbėgs, 
arba prisvils ----------- ----------- 

Taip ir jaučiuos. Bijau Vilniaus. O drąsa niekados negarsėjau. Kalbant per radiją 
apie kosminius tyrimus, išgirdau: KAS ŽINO, KAIP KLAUSYS ŽMOGAUS KŪNAS, 
SKRAIDINANT JĮ Į MARSĄ?! Taigi mūsų darbų darbeliai ar nebuvo visą gyvenimą 
priklausomi nuo tos nežinios?! Kad ir kaip tobulai surepetuota - abejonė likdavo. 
AR PAKLUSI PATS SAU? 


“ Lietuvos rusų dramos teatro aktorius Boris Krasilnikov (1914-1981); Jerome'o Kilty „Mieląjį apgaviką“ Lietuvos 


LL] 


rusų dramos teatre režisavo Leonid Lurje, premjera 1964-06-29. 
Spektaklio „Tyli naktis“ režisierius Viktoras Valašinas. 

2010 m. sausis 


Regimantai, į biblioteką nueisiu, bandysiu perskaityti ir prisiminti, ir susivokti, 
kiek tai ĮMANOMA MAN... O Tu - kaip visados vyriškai ----------- 

Išdykėli, pasakytų MOTINA iš „T. N.“ 

Ačiū Tau už laišką, taip netikėtą, nors raštą ant voko pažinau. Ačiū už draugyste, 
už bičiulystę viso gyvenimo, kad ir „skūpiuos žodžiuos“, kaip pats prisipažįsti. 
Tai nesutrukdė jausti Tavo padorumą žmogiškąjį. 

Linkėjimai Tavo Mylimajai, ir iki kada nors ----------- 

Rūta 

P. S. Kaipgi pavyko Maskvoj?! 


2008 04 14 


xX** 

Argi JIE skaičiuoja, mielas Regimantai?! JIE lekia šalia mūsų ar iš paskos - kad tik 
nenutoltų per daug!.. Sveikinu Tave ir prisipažįstu: iš matematikos buvau gavusi 
neto! Rodos, kad ketvirtame skyriuje. Taigi nevark, - mokslai baigti be išeities 
pasitaisyti. 

Rūta. St 


2010-ji, sausis" 


* Laiškas rašytas likus metams iki R. Staliliūnaitės mirties. 


Audros Misiūnienės laiškai (Atviros Lietuvos fondo pirmoji vykdomoji direktorė) 


Mielas Regimantai - 

Penkias dienas buvau moteris su penkiais „savo“ vyrais - staiga radausi 
apleista jų visų - Judu net per Atlantą, Sigitas [Geda] su Romu [Misiūnu] į 

Yale universitetą, brolis pas merginą į Washington'ą - tad nors laišku noriu 
susigrąžinti. Nors be svečių nebūsiu - šiandien jau atvyko pirma pamaina, o iki 
mėnesio galo dar bent du čia svečiuosis. 

Kai kurie iš karto būna savi, o kiti net ir po daugelio metų lieka tik pažįstami, 
nežiūrint kaip dažnai juos bematytum. Su kai kuriais ir vieno susitikimo užtenka. 
Tai būtų visiškai tvarkoj, jei tas mūsų pasaulis nebūtų toks platus ir tie savieji 
nesirastų taip toli - nors, rodos, po truputį siaurėja, tad gal kada nors visi savi 
atsirasim tam pačiam kampely. 

Tikiu, sugrįžot sveiki, jei ir nelabai drūti, po visų „gastrolių“ JAV. Kol šis laiškas 
Tave pasieks, be abejo, būsi atlaikęs ir Vokietiją. Dar gerai, kad esi sėslus, kitaip 
net ir Tavo namiškiams prisieitų su Tavimi susitikti tik laiškuose. 

„Tavo“ lovoj dabar šildosi Mikas Vilutis - mano amžiaus, t. y. jaunas (!!!) 
dailininkas. Prieš 20 kiek metų su Tavim sakėsi kartu vasarojo, bet Tamstai 
tapus žvaigžde nebūna atpažintas - tai paminėjo be jokių primetimų - sakė, 

Tu turi bent tūkstantį tokių bičiulių, kaip jis - ko gero, net ir daugiau. Įdomus 
dailininkas - ar pats su jo darbais nesusipažinęs? Keli ir pas mus kabo - po 
šios savaitės jų bus daugiau. Rimtai pradedu planuoti kabinti meną ant 

lubų - man ir taip patogiau sėdėti ant grindų, tai jau ne taip toli nuo sėdėjimo iki 
gulėjimo - tad nors vienas žiūrovas būtų. 

Sigitui kaliforniečių skolą atidaviau - su Tavim galiu atsilyginti, kai atvyksiu į 
Lietuvą kada nors ateinančių metų pradžioj ar per ką nors kitą įduoti - kaip Tau 
būtų geriau? 

Šį vakarą praleidau su „Skirgaila“. Labai patiko! Ant kiek buvai įtikinantis, kad 
net užmiršau, kad tai Tu. Tave buvau mačiusi tik „Velnio nuotakoj“, „Skrydyje 
per Atlantą“ ir (prieš šimtą metų) „Niekas nenorėjo mirti“. Nežinojau, kad esi 
toks nepaprastai puikus aktorius, nors tai tvirtino visi, Tave matę ir scenoje, ir 
filmuose. Ne kad buvau abejinga, bet vis mėgstu susidaryti nuomonę iš savo 
pačios patirties. Įsismaginus dar kartą peržiūrėjau ir „Velnio nuotaką“ - nors 

iš Tavęs Žebriūnas per daug nereikalavo - nebent Tau pačiam reikėjo tvarkytis 
su tais žirgais - užteko tik žavingai atrodyti! Dievulis Tau lyg ir per daug 
drėbtelėjo - vien jau to balso užtektų. 

Labai laukiu dar Tavęs „prisižiūrėti“ ir Lietuvoj. Tikiu, kaip nors išsimaldausiu 
bilietų - gal man iš anksto pradėt derybas, kad neišdalintum visiems kitiems 
savo gerbėjams. Perspėju, kad lengvai nepasiduodu. Kai Vilniuj buvau praeitais 
metais, norėjau pamatyti „Pirosmani“, kuris nebuvo statomas tų 10 dienų 
laikotarpyje, tai vargšelis Vladas po „Vanios“ mane palydėjes „namo“ dar turėjo 
atpilti ir „Pirosmani“ - pradėjo bare, kol mudu išprašė, ir užbaigė viešbučio fojė 

p. R. Adomalt 


Ema ano AV o A K 


Paidė a gė Papas nere, 


3 val. ryto - tai dar jis laimingas, kad Šaltenio tekstas ne ilgesnis. Kvailai darau 
Tave grasindama, kad pabijojęs Vlado likimo nevengtum manęs net ir gatvėj 
atpažinti. Iš tiesų nėra ko „bijoti“ - nesu nė užsispyrusi, nė veržli (ypač kas liečia 
savus interesus) - tad išvengti galėsi be didesnių pastangų. 
Jau sulaukiau ryto, tai mėginsiu užbaigti kitą dieną ------- 
1988.X.1 d. 
Šeštadienis 


*** 

Nuo pereito šeštadienio iki šiandien spėjom susipažinti ir susidraugauti su 
Almantu - mus susiieškojo raginamas jaunimiečių draugų. Mielas ir įdomus! 
Tarp kitko, Tave laiko savo talismanu. Daug daugiau „iškalbingesnis“ apie 

Tave negu Tu pats, nors esu tikra, jokių paslapčių neišdavė. Bendrai labai šiltai 
kalbėjo apie Tave, Tavo žmoną, vaikus ------- 

Pereitą sekmadienį skambino Eimis [Nekrošius] ir Dalia [Tamulevičiūtė] iš 
Vilniaus - ateinantį ketvirtadienį skrisiu į Helsinki su jais pasimatyti. Kai 
buvom Pietų Amerikoj šią vasarą, PanAm oro linija mus per klaidą gan stambiai 
„apsuko“ - atsilyginimui davė 2 bilietus į bet kur, tai vieną ir sunaudosiu 
kelionei į Suomiją - kaip mūsų visų močiutės sakydavo - nėra blogio, kuris 
neišeina į gerą - kol kas man sekasi surasti tą aksominį pamušalą po kiekvienu 
debesėliu. 


Baigiu varginti, arba ir šis lapas nukeliaus į stalčių ir prisijungs prie visų kitų 232 
nebaigtų laiškų - iš jų beveik dienoraštį galėčiau sudaryti. 

Jei kada rasi laisvesnę minutėlę - parašyk. 

Linkiu ištvermės Sąjūdyje ir toliau daug sėkmės teatre ir ekrane. 

Bučiuoju, 

Audra 


P. S. Šilčiausi linkėjimai nuo mūsų abiejų Tavo Eugenijai, Mindaugui, Vytautui ir 
Gediminui. 
1988.X.7 d. 

Kaip matai, jau antra savaitė rašau tą patį laišką - berašant šiuo greičiu, nereiks 
jo nė siųsti - galėsiu pati atvežti ateinančiais metais. 

„Tavo“ lova nespėja ataušti - šiandien porai savaičių atsikraustė Vincas 
Kisarauskas“. Jis atrodo mielas ir geras žmogus, tai negaliu nepriimti. Nors 

ir giriuosi, turėdama perteklį energijos, jau pradedu jaust, kad ji ne beribė. 

Nors ir sekmadienis, „atsigauti“ atbėgau į darbovietę - be to, spėjau šiek tiek 
atsilikti savo darbuose. Tik susikaupti nesiseka, tad ir vėl nusprendžiau Tave 
pakamuoti šiuo nesibaigiančiu laišku - jei esi gimęs po laiminga „žvake“, gal jo 
ir nesulauksi... 

Tad ir man, ir Tau bus gerai - aš būsiu patenkinta su Tavim „išsikalbėjus“, o Tu 
būsi manęs išklausęs be jokių pastangų. Gal laiškams visai ne pro šalį stalčiuose 
begulėti - juk bendravimui žodžiai - tik viena priemonė, ir ne visuomet pati 
tobuliausia. 

Romui lengviau - šiandien porai savaičių išskrido į Europą - žada ir jis nuvykt į 
Helsinki pas jaunimiečius. Bendrai Jums vyrams gyvenimas palankesnis - nei Jūs 
senstant, nei prarandant savo vyriškumą, patrauklumą ir t. t. 

Amerikoj fanatikės feministės „tvirtina“, kad Dievas yra „moteris“. Jokiu būdu! 
Nejaugi moteris nebūtų sutvėrusi sau palankesnių sąlygų? 

Atrodo, kai kurie susidarę apie Tave visai kitokią nuomonę, negu aš - lyg tai esi 
išdidus, šaltas ir pan. Žinoma, apie Tavo sugebėjimus jokių ginčų nebūna. Tai 
kuris tas tikrasis Adomaitis? Nekreipk dėmesio, čia tik retorinis klausimas - jokiu 
būdu nereikalauju išpažinties. Ir gerai, kad nesi lengvai apsprendžiamas. Be to, 
visiems būti draugu nėra nė reikalo, nė prasmės - o tas, kuris įsitinka visiems, 
turbūt neturi daug ir ko pasiūlyti. 

Atrodo, ne laiku pataikei į New York'ą - ateinančių metų pradžioj M[ichail). 
Baryshnikov debiutuos kaip dramatinis aktorius pjesėj pagal „Kafkos“ 
metamorfozę“. Tą (vabalo) rolę Paryžiuje šiais metais atliko Roman 


“ Vincas Kisarauskas mirė tų pačių metų spalio 27 d. Niujorke. 

Polanski - kadangi nemažai Tau tenka po pasaulį pasitrankyti, gal teko matyti? 
Jei šokėjai ir režisieriai stumiasi į aktorių eiles, gal ir Tu planuoji kaip nors 
„Dersitvarkyti“? 
Per Almantą Tau įdaviau krūvą nevykusių fotkių iš mūsų pasisvečiavimo pas 
Kašubus. Atsilyginimui jam perduok dar prastesnes iš vieno vakaro pas mus. 
Pasiteisinimų turi ir Romas, ir Uogintas - tai aparatas, tai baterija, apšvietimas, 
filmas! 
Žinoma, nė vienas nedaleidžia, kad tai gali būti bėda su pačiu fotografu. Man 
išeina geriau - turiu idiotam skirtą aparatą, su kuriuo reikia gerokai persistengti, 
kad fotkes sugadintum. 
Apie Pabaltijį amerikiečių spaudoj rašoma beveik kiekvieną dieną - net ir tam 
gana liberaliam „New York Times“. Jei norėtum, galėčiau prisiųsti - bet jau 
čia tikrai Tavo sprendimas - o gal jau patys gaunate tiesioginiai? Tas žydų 
veikėjas [David] Ben Gurion yra cituojamas, kad pasakęs: „Žmogus, kuris netiki į 
stebuklus, nėra realistas.“ Po tuo mielai pati pasirašau. 
Jau dabar tikrai baigsiu, jei dar iš viso turėjai užtenkamai kantrybės iki čia 
daskaityti. 
Atleisk už visas gramatikos ir sintaksės klaidas - buvau tik dvejų išvykstant iš 
Tėvynės - bet tai netikęs pasiteisinimas - teisybę pasakius, neturiu sugebėjimo 
kalboms. 
Jau beveik vidurnaktis, tad saldžių sapnų ir dar vienas bučkis ------- 
Audra 
P. S. „Dienoraštį“ varysiu iki galo - jau po antros, ryte grįžus namo dar 
porą valandų kalbėjau su Vincu. Dabar jau laišką lipinu, kad dar daugiau 
neprirašyčiau ------- 

1988.X.9 d. 


Režisieriaus Jono Jurašo laiškai 


Mielas Regimantai, 


Mintys apie Tave sukasi prisimenant mūsų pirmąjį vizitą, kurio be Tavo pastangų 
nebūtų, ir galvojant apie antrąjį ir, galbūt, prasmingesnį apsilankymą. Dėl mūsų 
abiejų blaškymosi po pasaulį nelengva palaikyti ryšį. Kiek žinau, Tu repetuoji 
„Vėlines“. Linkiu Tau ir visiems šio ypatingo veikalo kūrėjams didelės sėkmės. 
Tik žiūrėkit, kad šis spektaklis nesukeltų audros, kaip kažkada Varšuvoje... 

Mudu su Aušra neseniai buvom liudininkai dviejų lietuviškų teatro įvykių: 
Berlyne labai sėkmingo Jaunimo teatro pasirodymo ir Padegimo „Kaligulos“ 
premjeroje Salzburge. 

Rengiuosi keliems svarbiems darbams Europoje. Tačiau didžiausias mano 
dėmesys - projektui Lietuvoje. Aušra man labai padeda ir jau baigia parašyti 


pjese J. Bobrovskio „Lietuviškų fortepijonų“ temomis. Ši medžiaga bus naujas 234 
ir mano dar nebandytas peršokti barjeras. Nelengva surasti ne tik meninį 
sprendimą, bet ir apsispręsti, kurioje vietoje geriausiai įsibėgėti šiam šuoliui. 
Tikriausiai kai kas Lietuvoje galvoja, kad branginuosi arba didžiuojuosi, 
negalėdamas apsispręsti. Tai netiesa. Per nuotolį ir po tiek metų išsiskyrimo 
labai sunku apsispręsti. Lengva pasiduoti subjektyviems patarimams ir 
jautriems prisiminimams apie karčias palydas, bei saldžias sutiktuves...Ypač 
sunku ištrinti blogus prisiminimus. Pradžioje galvota apie bandymą pabandyti 
statyti pirmą spektaklį „niekieno žemėje“. Tačiau komunikacija su Vilnium tokia 
sunki, telefonai tyli ištisomis savaitėmis, laiškai ilgai eina. Tikriausiai, tokiam 
užmanymui reikia būti arčiau veiksmo vietos, bet ir tuomet nėra garantijos, 

kad dabartinėmis ekonominėmis sąlygomis krašte sudėtos viltys pasiteisintų. 
Girdėjau, kad ministras rašo man laišką, tačiau jo nesulaukiu. Tikriausiai, reikia 
grįžti prie pirmojo ir realiausio varianto. Kas reikštų stebuklinga „laiko mašina“ 
grįžti į praeitį, į išeities tašką. O gal „Atgal į ateitį“, kaip tame lietuvių kilmės 
Holivudo režisieriaus Zemeckio filme? Gal išvis neverta „laužyti iečių“ ir bandyti 
antrą kart įbristi į tą pat vandenį? Išminčiai sako, kad tai neįmanoma. Tačiau mes 
kartais nepaisom išminties ir nepralošiam. 

Pagaliau tebėra atviras ir mūsų įvažiavimo klausimas. Nenorėtume niekam 
daugiau tokių vargų, kaip Tau teko patirti su mūsų vizomis!!! Tačiau, nepaisant 
visų abejonių, mintys vis dažniau artėja prie Lietuvos. Iš toli ji dar patrauklesnė. 
Atsigręžęs atgal suprantu, kad per tuos svetur išgyventus metus labiausiai 
pasigedau gražios mūsų kalbos, kuri bent iš dalies sumažina pertvarą, skiriančią 
žmones visame pasaulyje, ypač mūsų profesijoj. Manau, kad Bobrovskio ir 
Donelaičio žodžio grožis turėtų varžytis su muzika. 

Dabar prie pagrindinio klausimo. Aną dieną kaip kortas dėsčiau man žinomų 
aktorių fotografijas ir Tavo korta neišvengiamai atsidurdavo virš kitų. 
Prisiminiau, kiek kartų mes svarstėm galimybę drauge padirbėti, bet vis 
neišeidavo. Jeigu visos likimo kortos susiklostytų teigiamai, ar turėtum noro šį 
sykį pabandyti laimę? Kaip ir ką - negaliu pasakyti. Aš norėčiau sutelkti žmones, 
kuriais galiu pasitikėti ir kurie manim pasitikėtų. Kitaip nėra prasmės ir pradėti. 
Vien profesinių sugebėjimų man maža. 

Jeigu viskas išsispręs, norėčiau pradėti darbą kažkada po Naujųjų Metų. Kaip 
klostosi Tavo planai? Gal galėtum paskambinti, arba parašyti žodelį. 

Linkiu Tau, Eugenijai ir šauniems Judviejų sūnums-ąžuolams laimės, o Tau, kaip 
sako Amerikos teatralai, „break a leg“... Aušra dedasi prie mano sveikinimų ir 
linkėjimų. 


Nuoširdžiausiai — 
Jonas Jurašas 
1989 m. spalio 11 d. 


*kk 


[Sveikinimo atvirukas] 


Mielas Regimantai, 

Sveikinam Tave su gražiausia metų švente - Šv. Kalėdom. Linkiu Tau ir visai Jūsų 
gražiai šeimai tyro džiaugsmo, ramybės ir laimės. 

Ačiū Tau už du laiškus. Abu jie mane gerokai nustebino. Esu atitrūkęs nuo vidinių 
krašto problemų ir sunkiai begaliu suvokti tokius dalykus... Galbūt analogiška 
padėtis buvo man atvykstant į Ameriką, kurios „lietuviškas“ gyvenimas 
knibždėte knibždėjo keisčiausiais konfliktais. Iš toli jie man atrodė kitaip ir 
sunkiai pateisinami. Tačiau gyvenimas ir žmonės visur esmėje yra panašūs. 
Nemėgstama nepanašių „į visus“, išsiskiriančių, nepritampančių prie lagerių, 
partijų, grupuočių. Reikia į tai žiūrėti filosofiškai ir dvasios ramybės ieškoti 
savyje, o ne aplinkoje. 

Tiek, kiek mes patys esame teisūs sau, tiek teisybės, doros ir eventualiai naudos 
nešame aplinkai. Tokia mano nuostata. Deja, sunku užsiauginti storą odą ir 
nejaust nuoskaudų. Patarti lengva, sunku gyvent patarimais. 

Tegul šios šv. Kalėdos užgydo visas žaizdas, tegul ateinantys atgimimo metai 
klesti toliau mūsų kraštui ir žmonėms. 

Mano darbas būsimame spektaklyje labai sunkus ir įtemptas. Didžia dalimi Tavo 
dėka aš pasiryžau jo imtis. Rezultatai nežinomi, rizika didelė. Tai ne įprastas 
spektaklis, su užtikrintais parametrais, bet nežinia visais požiūriais! Iki greito 
pasimatymo Lietuvoje. Linkiu Tau sėkmingų, kūrybingų ir ramių N. Metų. 

Aušra siunčia savo sveikinimus ir mudu abu Jūsų šeimą sveikinam! 


Jonas 
Mūnchen, 12.12.1989 

[Sveikinimo atvirukas] 


Mielas Regimantai, 
Sveikinam su Šv. Kalėdom ir N. Metais! Šj atviruką piešė berankis menininkas, 
laikydamas teptuką dantyse. Panašus jausmas apima ir mane - tarsi neturiu 
rankų, kuriomis galėčiau nusverti svarstyklių lėkštę norima kryptimi, laisvės ir 
džiaugsmo kryptimi. 
Sekam su nerimu Jūsų vilčių-nevilčių temperatūros kreivę, jaučiame šlubuojantį 
trūkčiojantį mūsų nelaimingo krašto pulsą, tačiau rankos bejėgės. 
Irvis dėlto lai šie du paukščiukai įžiebia į Jūsų paežerės paukščių Kalėdas dvasią. 
Su Šv. Kalėdom! Su Naujais, geresniais metais! 
Nuoširdžiai Jūsų — 
Jonas ir Aušra J. 

1990.XII.19, Mūnchen 


Aktorės Živilės Šlekytės-Roche laiškai. Ji su R. Adomaičiu kartu vaidino Irenos Bučienės 
režisuotame Bernardo Shaw „Pigmalione“ (premjera 1991 04 02, LVADT). 


Mielasis Regimantai, 

Ačiū už laiškelį! Labai nusiminiau gavus faksą iš Lietuvos - jau taip laukiau 
važiuoti. Prisižiūrėjus video „Pigmaliono“, kurį man Liucija Baškauskaitė davė, 
kad su Vaitkum atrasiu naujų plotmių (?) pjesėje. Betgi reikia į viską žiūrėti 
filosofiškai. Gal geriau nesugrįžti į kas buvo praeity. Reikėtų gal ką nors naujo 
kurti, ieškoti, atrasti. Net gyvenimas Anglijoje toks sublaškytas. Sunkūs laikai ir 
čia - bet čia viskas senumu kvepia, o ne naujovėm. Mano kalba turbūt nelabai 
vykus, bet tikiuosi, kad suprasi, ką noriu pasakyti. Kiekviena tauta ir kiekvienas 
žmogus turi teisę gyventi laisvėje ir neturi pateisinti tos laisvės. Reikėtų tiktai 
gyventi kuo mažiau vienas kitą skriaudžiant. Dargi ta laisvė Lietuvoje tokia nauja, 
tokia nežinoma, ir gal net labai baiminga. Staigiai žmogus turi savo gyvenimą 
tvarkyti, ir ne valdžia ar saugumas. Turi būti sunku, baugu ir tuo pačiu nuostabu! 
Su laiku kraštas ir žmonės atras lygsvarą - žinai, aš manau, kad labai svarbu 
neužmiršti, kaip juoktis ir džiaugtis. Tikrai gaila būtų, kad laisvė žmonių širdis 
uždarytų vietoj kad atvertų. (Kur tas prakeiktas nosines dėti? Gelbėk!) 


Bet esu tikra, kad mudu vis vien kaip nors vėl padirbėsim kartu ir 
pasijuoksim ir išgersim taurę draugystei. Iki tolei linkiu tau ištvermės ir daug 
džiaugsmo - bučiuoju tave stipriai. 

Živilė 

P. S. Perduok linkėjimus ir Vaitkui nuo manęs! 


23 kovo '92 Londonas 


Aktorės, scenos partnerės Lidijos Kupstaitės (1920-1999) nedatuotas laiškas, parašytas 
prisimenant spektaklį „Mindaugas“ (1969) 


Dabar mes gyvename lyg ledinuotame periode. Visų mūsų širdys užpildytos 
ledo, šalto, atšiauraus, nepalankaus, pagiežingo. O tą vakarą sėdėjau ir verkiau, 
žiūrėdama Mindaugą. Verkiau iš džiaugsmo, kad toks Artistas yra! Ir jei kada 
nors buvau Tau neatidi, neatlaidi, gal nedėmesinga Tavo kūrybai, atleisk, 
atleisk. Stovėdama šalia spektaklio metu, aš galvojau tik apie save (kaip Martą), 
apie savo jausmus ir troškimus. Gal tai ir natūralu, - aš tada nemačiau Tavęs 
viso - supranti - baigiasi mūsų dialogas, išeini iš scenos ir lauki kito išėjimo - o 
visuma praslydo pro mane - Atleisk - Tu esi didis artistas. Laimė buvo matyti 
Tavo akis, skaityt jose Tavo mintis, troškimus jaust Tavo meilę, neapykantą ir 
pagiežą. 

Kokia laimė, kad Just. Marcinkevičius sukūrė tokį kūrinį. Jis skamba šiandien kaip 
varpas - pabuskit broliai lietuviai. - Viskas, visas mūsų gyvenimas turi būti tik 
dėl Jos, tik dėl Lietuvos. 

Dovanok, kad sutrukdžiau, bet turėjau tai pasakyti Tau. Gali juoktis (aš dar ne 
visiškai nukvaišusi senutė). Linkiu sulaukt vaidmenų, kurių Tavo talentas vertas. 
Linkiu sėkmės visuose Tavo gyvenimo vingiuose. Lidija. K.“ 


“ Laiškas galėjo būti parašytas 1994 m., po to, kai I. Bučienė Vilniaus Žemutinėje pilyje pastatė „Mindaugą“. 
Pagrindinį — Mindaugo vaidmenį šiame spektaklyje atliko R. Adomaitis. Šio spektaklio įrašas buvo transliuojamas ir 
per LRT. 

Regimanto Adomaičio atvirlaiškis, 1972 


Regimanto Adomaičio laiškai (juodraščiai) 


Adomaitis laiškus pirmiausia rašydavo į juodraščius. Tai laiškai kolegoms ir nepažįstamie- 
siems, kai kurių adresatas lieka nežinomas. Kai kurie laiškai išduoda, kaip dažnai jį „ata- 
kuodavo“ moterys. O kai kurie — tiesiog atspindi rašančiojo požiūrį į aplinką, įdomiau- 
sia — paties aktoriaus „filosofija“. 


Čia viskas taip pat: ir žalios šakos, pamerktos kefyro butely, ir šampano 
butelis, kurį man padovanojo premjeros proga Grigienė. <...> Aš noriu, kad 
būtų teigiamas gyvenimas. Nenoriu apie griuvimą. O žmogus visada yra 

toks ir toks, ir pliusas ir minusas. Noriu apie tai, kas jame yra šviesaus, gero. 
Šiandien grįždamas iš stoties sutikau Vancevičių, visiškai girtą. Pliaupė lietus. 
Žiūriu - eina, be kepurės, paltas - vienoj rankoj, kitoj - portfelis, pats šlapias, 
permirkęs, o linksmas, vos nedainuoja. Mat grįžo iš Maskvos, net namie dar 
nebuvo. Apsidžiaugė sutikęs mane, aš, žinoma, nelabai. (1964.V.18.) 

Kaip laikais? Na, žinoma, kad aš kiaulė. Kitaip nepavadinsi. Turbūt ir grabas 
tokio nepataisytų. Įlindau į šitą skylę ir tyliu. Ir dar patenkintas esu. Įsitaisiau 
sau migį ir tūnau. Visai kaip kiaulė. Tik nekriuksiu. Bet pasakysiu tau, kad kartais 


kiaulė geriau už žmogų. Žmogus gali būti daug didesnis kiaulė už kiaulę... 
Neimsiu tau įrodinėti visų kiaulės pranašumų. Kiaulė - vis vien kiaulė... Bet 
pasakysiu, kad man patinka būti kiaule. Jai daug kas atleistina. Pavyzdžiui, 

ji gali rašyti pieštuku ir nėra jokio reikalo aiškintis, kad tame užkampy nėra 
rašalo, jau nekalbant apie tai, kad ji išvis gali nerašyti. Niekas nesistebės, kad 
kiaulė nerašo. Keista būtų, jei ji rašytų, kad ir pieštuku. Tu tikriausiai labai 
nustebsi, gavusi šį laišką - kiaulė parašė. MATAI, KAIP GERAI KIAULEI. Galima 
būtų suminėti ir daugiau šio vardo teikiamų pranašumų, bet ar nebus per 
daug dėmesio kiaulėms? Aš rašau apie jas tik todėl, kad neturiu apie ką rašyti: 
viskas labai jau kasdieniška ir nuobodu. Nemanyk, kad sukiaulindamas save 
aš tikiuosi išsipirkti. Ne, aš nemanau, kad šiais laikais savikritika galėtų kam 
nors užmuilinti akis. O pas mane iš tiesų viskas eina nuobodžiu ratu: valgau, 
filmuojuosi, skaitau, miegu. Turėjau keletą laisvų dienų ir tas pačias turėjau 
paskirti savo viešniai iš Estijos. Ačiū Dievui, išvažiavo. 


Na, kaip atmosfera Palangoje? 
Apie filmavimus (septintojo dešimtmečio vidurys) 


Rašau tau iš Kauno. Šiandien laisvadienis, bet į Vilnių nebėra kada bevažiuot, ryt 
turiu būt filmavime. Paskutinėm dienom labai įtemptai dirbu. Nusikalu visiškai, 
nes visuose kadruose turiu būt uždusęs nuo bėgimo. 


Kai kurie laiškai — lyg rašytojo romantiko išpažintys: 


Tu ėjai per pilną lapų žemę, miške, geltonų ir žalių spalvų kovos. Lauko fone, 
kuriame jau aiškiai pajuodusios medžių šakos, o dangus - pilkas, ramus, 

tik lapai čeža po kojom... Aš šiandien ėjau. Keista ramybė dvelkia tame 
mirštančiame gamtos kūne. Ji persiduoda žmogui. Gamtos siela susilieja su 
žmogaus siela. Ir esi tik dalis kažkokios didelės visumos. Ir menkas, ir didelis 
esi. Ir ramus, lyg motiniškos globos nuramintas. Nerimas pasislepia širdies 
užkampyje ir tyli laukdamas progos. <...) 

Mano nelaimė, kad aš gyvenime negaliu meluoti, aš pats save pasmerkiu 
vienatvei. Šiaudas skęstančiojo negelbsti. Aš įsikibau Tavęs ir Tu padarei taip, 
kad aš galiu išsilaikyti <...) 

Taigi, aš irgi kovoju už savo būvį. Rašau. Visi mes bėgam nuo savo vienatvės. 
Turbūt baisūs filosofai, teigiantys, kad žmogus yra vienišas. Taip, vidinis 
žmogaus pasaulis yra vienišas, kito tokio pasaulio daugiau nėra. Ir kiekvienas 
neša šią savo naštą. Ir kiekvienas bėga nuo jos, ieškodamas užuovėjos, šilumos. 


€..0 


Kai kurie laiškai — atskiri filosofiniai traktatai: 240 


Noriu surašyti Tau litaniją - lyg ir „visų šventų“, lyg ir „tikiu į Dievą“, lyg ir 

„į nieką netikiu“, - litaniją, kuri remiasi tikėjimu Dvasia, kuri neabejotinai 
egzistuoja. Jos pavidalas - nesvarbu. Gal tai panašu į krikščioniškąjį tikėjimą į 
Dievą, gal dar į ką - tai nesvarbu. Svarbu, kad ji egzistuoja. Ir tik ji svarbu. Visa 
kita - kasdienybė. Žmogaus gyvenimas įgauna vertę tik tiek, kiek jis išsiveržia 
iš pilkos kasdienybės lygio į Dvasios aukštumas. Viršūnes, žinoma, pasiekia tik 
išrinktieji. Bet tik tuos momentus žmogaus gyvenime, kada jis pakyla virš savo 
kasdienių rūpesčių ir pajunta, kad esama kažko svarbesnio, galime pavadinti 
gyvenimu. Tai reikalauja pastangų. Ir kuo stipriau žmogų laiko materija, tuo 
sunkiau. Bet tik taip galima pasidaryti stipriam. Tikėjimas - tai vaistas nuo 
visų bėdų. Jis duoda žmogui sugebėjimą pažvelgti į savo nelaimę iš aukščiau 

ir tokiu būdu ją nuvertinti. Jeigu aš turiu didžiulį turtą - tikėjimą Dvasia, tai 
šiandieną ištikęs mane netekimas - beveik bevertis. Aš žinau, kad yra kai kas 
daug svarbiau. Viskas - niekai, ir kartu viskas svarbu - tiek, kiek tame žmoguje 
randu dvasinių vertybių, nes kiekvienas daiktas ir reiškinys pasaulyje susideda 
iš materijos ir Dvasios. Jeigu aš matau tik materiją, aš pasmerktas klaidžioti 
kasdienybės rūpesčių labirinte, kuris diena iš dienos mane vis labiau slegia, 
graužia, naikina. Išbristi kuo toliau, tuo sunkiau. Dienos apsiniaukia, gyvenimas 
apkarsta. Lieka tik „mano namas“, o ne namas, kuris man brangus todėl, kad 
jame gyvena kažkieno Dvasia - jo arba jos. (1967) 

Nadežda Andrejevna - Žanna Bolotova, Pavliščevas — Regimantas Adomaitis, Iš poilsiautojų gyvenimo, 1980 


Laiškai kolegoms 
Laiškas aktoriui ir kino režisieriui Nikolajui Gubenko 


Nikolajau, 

Aš sutinku dalyvauti Jūsų darbe. Jame kur kas daugiau „žmogaus dvasios 
gyvenimo“ negu mūsų žvalgybininkų nuotykiuose nuo Niujorko iki Stambulo. 
Paradoksas: žudiko profesoriaus vaidmuo man labiau patinka negu „savęs 
paties“ vaidmuo. Kodėl? Galbūt vaidinti save patį visiškai neįdomu (jūs sakėte, 
kad rašėte, galvodamas apie mane). Bet ar tikrai save patį? Galbūt aš visiškai 
ne toks, kokį mane manot esant. Juk jūs mane pažįstate tokį, kokį mane parodo 
mano vaidmenys, o vaidyba (jei nesakysime - menas) mums duota galbūt tam, 
kad realizuotume save tokį, koks gyvenime nesi. Taigi jūs pažįstate mane tokį, 
kokį aš save pristatau, slėpdamas tikrąjį save. Galbūt todėl man kilo šiokių tokių 
įtarimų dėl Pavliščevo*? Galbūt nesinori kartotis? O gal man asmeniškai kur kas 
daugiau tiesos beveik dvasiškai liguistuose Dostojevskio ar Knuto Hamsuno 
personažuose negu Jūsų minimo Hemingway'aus supermenuose - Faulkneris 
čia įžvelgė vyriško nevisavertiškumo kompleksą; iš čia tas noras per savo 
stiprius herojus kompensuoti save. Galbūt šiuolaikinis Vakarų (o ir mūsų) 


Nikolajaus Gubenko filmo „Iš poilsiautojų gyvenimo“ („Mosfilm“, 1980) veikėjas. 


kinematografas teisus, ieškodamas jeigu ne antiherojaus, tai bent jau herojaus 242 
su deformuota fizionomija? Kad ir kaip ten būtų, Nikolajau, primenu Jums Jūsų 
žodžius, kad mes galime daryti tai, ką norime, ir noriu išsakyti keletą minčių 
(tikriausiai), pageidavimų (taip sakant), klausimų (galbūt) dėl Pavliščevo. Jokiu 
būdu nenoriu mokyti, kaip reikia daryti (velniai griebtų, jau seniai dirbu kine, 
bet nė velnio jame nesuprantu). Greičiausiai noriu pasidalinti kai kuriomis 
abejonėmis dėl personažo. Jau sakiau, Nikolajau, kad priimu Jūsų pasiūlymą 
dalyvauti Jūsų siūlomame žaidime. Yra įdomi tema improvizacijai. Yra ir 
bendra konstrukcija improvizacijai. Bet... Galbūt būsiu visiškai neteisus - tai 
visiškai įmanoma, juk tikėtina, kad nepakankamai įsigilinau į atmosferą, kurią 
Jūs kursite, kad Jūs jau matote tai, ko aš dar negaliu matyti. Galbūt visa, ką 
pasakysiu - tiesiog atlikimo reikalas. Tačiau manau, kad teisingai pasielgsiu 
pasakydamas tai iki mūsų susitikimo netolimoje ateityje. <...> 
[Toliau - smulki vaidmens analizė] 

(1978) 


Junas Gabrielis Borkmanas - Regimantas Adomaitis, Eshartas - Juozas Kisielius, Junas Gabrielis Borkmanas, 
LVADT, 1981 


Laiškas režisieriui Henrikui Vancevičiui (1924-2014) 


Gerbiamas Vancevičiau, 

Vėl išvykstu, tad Jūsų neradęs, palieku laiškelį. Štai kokiu reikalu. Buvo 
atvažiavęs Sykčinas“. Žiūrėjo „Borkmaną“. Gyrė spektaklį, ypač ansambliškumą 
ir „ibsenišką stilistinį spektaklio išlaikymą“. Užkalbėjo apie numatomas mūsų 
teatro gastroles į Maskvą ir ėmė kalt man vinį į galvą dėl... Otelo. Aš iš pradžių 


Nikifor Sykčin — teatrologas, kultūros darbuotojas, buvęs Vilniaus konservatorijos (LMTA) prorektorius. 

klausiau šiek tiek skeptiškai (atsimenat mūsų pokalbį, kai aš linkęs buvau galvot 
greičiau apie Jagą?). Bet praėjo kelios dienos, ir pajutau, kad mintys apie Otelą 
ėmė leist šaknis mano galvoj. Shakespeare'as pastaruoju metu dažniau ir 
dažniau sukasi mano smegeninėje, tik konkretumo neturėjau. Atsirado vidinis 
poreikis klasikos, taupios formos, be buities, stambių potėpių vaidmens. Manau, 
kad ir teatrui pribrendo būtinybė griežto, monumentalaus, grynojo teatro 
spektaklio. Geriausi mūsų dramaturgai Marcinkevičius, Sruoga vis vien yra 
parapijinio mastelio, neturi to maštabiškumo, būdingo Shakespeare'ui. Štai aš 
ir prisiminiau Jūsų pasiūlymą dėl Otelo. Sykčinas pateikė dar vieną argumentą 
„Otelo“ naudai: šis spektaklis Sąjungoj beveik nevaidintas. Ar vaidintas labai 
seniai, ne taip kaip „Hamletas“, „Makbetas“ ar „Ričardas III“. Tad, gerb. 
Vancevičiau, jei Jūs dar neatšalot „Otelui“... Aš pribrendau ir suvokiu visą savo 
neatsakingumą dėl Jūsų pasiūlymo, tolygų išpuikusio arba persisotinusio 
premjero sotumui. Nuo kito sezono pradžios galėčiau pradėt. 


P. S. Dar viena menka detalė, verčianti galvot apie rimtą darbą: ateinantį sezoną 
man - 50. 
(1986) 


Laiškai Jonui ir Aušrai Jurašams 


Mieli Aušra ir Jonai, 

Žinoma, kai Jūs gausit mano laišką, bus per vėlu, bet manau, kad Jūsų 
simbolinius parašus mes gavom. (Jau surinkta virš milijono). Kauno dramos 
teatro kreipimąsi į tave, Jonai, manau, jau skaitėt „Literatūroj ir mene“, tad 

ir nesiunčiu. Toliau laukia pakvietimas į „Šventežerio“ jubiliejinį spektaklį. 

Tik bijau, kad darbas Amerikoj tau gali sutrukdyt atvykimą. O būtų gerai: čia, 
vietoj, aptartume tolimesnio bendradarbiavimo planus, nors oficialų Kultūros 
ministerijos kvietimą turėtum irgi netrukus. Pjesę perduos Mečys. Tiek apie 
reikalus. 

Brangieji, grįžęs dar kartą išgyvenau klausydamasis liudininkų visa tai, ką mes 
išgyvenom tą spalio 23-iosios sekmadienį. Nuostabu: mūsų emocijos buvo 
visiškai analogiškos toms, kurios tvyrojo tuo metu Gedimino aikštėj. Štai dar 
vienas balas Dvasios ir Rytų filosofijos naudai. Rytoj einu į Seimo suvažiavimą. 
Šiandien - parašai (laikraščio iškarpa). Kiekviena diena - vis naujienos. Kad 
ir Mrožeko „Emigrantai“: vakar būtume statę apie viena, šiandien tai nebeturi 
prasmės, ir galbūt tas netekimas prasmės įgalina artėt prie Meno... Velniškai 
įdomų periodą gyvenam. Bus gaila, kai jis pasibaigs. O pasibaigs vienaip ar 
kitaip, dėl vienokių ar kitokių priežasčių, galų gale dėl mūsų pačių aptukimo, 
kaip kad jaunystė baigiasi. Na ką gi... Kol kas - gyvenam. 


Daug neplepėsiu. Dėl tavo, Jonai, laiško Daunys turėjo paskambint pačiam. 244 
Šiandien pakalbėjau su to Crown ar kokio ten princo teatro, kuriame mes 
buvome, intendantu Gintheriu Beelitzu“. Sakė tave žinąs. Jie sausio mėnesį 
atvažiuoja į Vilnių su spektakliu. Ne, to pasaulio mažumas - neįsivaizduojamas. 
Pasiilgau. 

11 lapkričio, 1988 


Xkkk 


Mielas Jonai, 

Tik ką gavau Tavo laišką. Džiugu, kad planai pagaliau konkretizuojasi. 
Kuprevičiui viską perdaviau dar po mūsų telefoninio pokalbio. Tikiuosi, jis tau 
paskambino ir greit atvyks pas tave. Tada galutinai viską aptarsit. Manau, kad 
Šikart tavo viešnagę (darbą) Lietuvoj reikia organizuot per Ministeriją, nors, 
žinoma, ir mes, Teatro sąjunga, neliksim nuošaly, prisidėsim, kuo galėsim. 
Dabar, kai jau apsisprendei dėl teatro, norėčiau pasakyt vieną dalyką, kad tarp 
mūsų nebūtų jokių neaiškumų ir tu viską žinotum iš anksto. Aš labai norėčiau 
su tavimi dirbt (baisiai gaila, kad ankstesniems mūsų planams nebuvo lemta 
realizuotis), netgi tavo pasiūlymas, prisipažinsiu, glosto man savimeilę bet... 
Kauno teatre dirbt aš nenoriu. Sakau tau atvirai. Per daug šviežia nuoskauda. 
Netgi ne nuoskauda, daugiau... Tau gal laikas užgydė žaizdas ir tu viską atleidi 
(ir teisingai: nusileist iki kitų menkybės reiškia žemint save). Aš irgi norėčiau 
nekreipt dėmesio: pagalvok (nemalonumai per valdiškus namus, t. y. Teatro 
sąjungą), bet per daug šviežia, negaliu užmiršt. Skaudu, apmaudu. Ir ne todėl, 
kad mane kuo nors nuskriaudė ar įžeidė. Ne! Apmaudu ir gėda už savo kolegas 
(žinoma, ne visus, ten yra puikių žmonių, bet tai tas atvejis, kada šaukštas 
deguto gadina visą košę). Taip apmaudu, kad išvis nesinori priklausyt tai 
visuomenės daliai, kuri vadinasi „teatralai“. Žinoma, suk juos devynios, tegu 
gyvena kaip išmano (galų gale kiekvienas gaus, ko nusipelnė), bet eit į kūrybinę 
sąjungą su jais nenoriu: jaučiu, negalėsiu būt nuoširdus, atviras, žiūrėt jiems 

į akis (ne todėl, kad būtų gėda dėl savęs, o todėl, kad gėda už juos. Tai man 
trukdo dirbt. Blogas mano charakteris: susidūręs su žmogiška menkybe aš ne į 
kovą puolu, o pasitraukiu. Kaip mano uošvis sakydavo: jei durnius prisėdo ant 
skverno, nupjauk ir nueik. Deja, aš taip gyvenu, toks charakteris. Manau, mane 
suprasi, juolab kad yra dar vienas nereikšmingas faktorius: prieš keliolika metų 
Vaitkus buvo mane pakvietęs ir aš Kaune suvaidinau Kaligulą. Tai irgi davė 
pagrindą šnairuot į mane. Dabartinis tavo pakvietimas turėtų precedentą, ir 
įsivaizduoji, kaip pakutentų kai kam savimeilę... Nemanau, kad tai padėtų man 
dirbt, nors ir visą gyvenimą laikausi nuostatos: teatre tik darbas. Žinoma, kalta 
mūsų teatrinė sistema. Jeigu konkurencija ir sveikas pavydas turėtų natūralių 


Kalbama apie režisierių ir dramaturgą Gūntherį Beelitzą (g. 1938), 1986-1994 m. buvusį Bayerisches Staatsschauspiel teatro 
Miunchene intendantu. 


Sigitas Geda ir Regimantas Adomaitis svečiuose pas grafiką Viktorą Petravičių. Union Pier (Mičigano valstija, JAV), 
1988 


reiškinių statusą... Jokiu būdu, Jonai, nenorėčiau, kad šis mano prisipažinimas 
(tarp mūsų) kaip nors paveiktų ar pakeistų tavo apsisprendimą. (Aš ir nesakiau 
iš anksto.) Manau, netgi labai gerai, kad pasirinkai Kauną: geru atsilygindamas 
už bloga, elgies ne tik humaniškai, bet ir krikščioniškai. O dėl Dobrovolskio... 
susilaikau, nors organizatorius - išmanantis. Jeigu turėsi kokių klausimų, 
problemų ar neaiškumų, visada kreipkis, atsakysiu be jokių išsisukinėjimų, tik 
kai nenorėsiu už akių apkalbėt, sakysiu „susilaikau“. O savo sumanymą rinkt 
aktorius konkursine tvarka, manau, gali pilnai realizuot ir Kauno teatro bazėje. 
Nežinau jūsų susitarimo su Dobrovolskiu, bet tu turi pilną teisę kelti savo 
sąlygas. 

Tikiuos, kad mano pareikštas nenoras dirbti Kaune neturės jokios įtakos kitam 
tavo rinkimui... bet kuriame Lietuvos teatre. O kad taip bus, aš nenorėčiau net 


abejot. 


P. S. Reikia gi: kai laiškas buvo jau surašytas, paskambino Dobrovolskis ir 
pasakė, kad turi tavo pateiktą aktorių sąrašą, kur figūruoja ir mano pavardė. 
Klausia: kaip aš? Pasakiau: dar nežinau. Iš tiesų... nebežinau. Jonai, gal taip: 
jeigu tu mane supratai ir manęs pakeitimas kitu aktoriumi nepadarys (tavo 


Tuometinis Kauno dramos teatro direktorius Vidmantas Dobrovolskis. 


nuomone) žalos tavo sumanymui - peržaisk. Galų gale galima motyvuoti tuo, 
kad mano užimtumas dar neaiškus (iš tiesų taip: sausį ar vasarį turi atvykt 
amerikiečių režisierius ir užbaigt „Pasivaikščiojimą miške“). Bet jeigu tu nenori 
keist, arba visa tai (tavo nuomone) kvepia provincijos intrigom - aš tyliu, 
ir - dirbam. (Juolab kad dėl mano noro dirbt su tavim gali neabejot). Arba... 
dar variantas... Skirk du aktorius tam pačiam vaidmeniui. Aš, tarp kitko, visada 
mėgstu turėt ką nors į porą ir dažnai to pats prašau. Juolab kad man vaidinimai 
Kaune iš tiesų kartais gali susidurt su problemom: Akademinio repertuaras, 
Teatro sąjunga, Seimas, kinas, deputatų sesijos, vaikai, katė... žmona... Beje, ji 
irgi prašė perduot jums linkėjimus. 

(1989) 


Xkk 


Mielas Jonai, 

Na štai ir viskas! Dabar galiu Tau aiškiai pasakyt (Giedrius sakė, kad mano 
laiškas buvo gana miglotas). Atsistatydinau iš Teatro sąjungos pirmininko 
posto, pagaliau! Lyg iš po tanko išlindau. Kauno teatras čia suvaidino nemažą 
vaidmenį: pirmininkavimas (ir gyvenimas) man buvo tapęs nepakenčiama 
kančia. Sakau Tau dabar tiesiai šviesiai: Kaune aš nedirbsiu. Tavo žaizdos, kaip 
rašiau, turbūt prigiję, o mano - šviežios... Taigi bet kur, tik ne Kaune... Manau, 
Jonai, tą progą mes dar turėsim. 

Aš dabar esu labai pavargęs: tik ką po „Emigrantų“ premjeros (šis tas, atrodo, 
pavyko) ir po mūsų Sąjungos suvažiavimo, kur atsistatydinau. Pretekstą 

tam pats likimas pakišo: mano pozicija subankrutavo (ir džiaugiuos!). Mat 

aš gyniau mūsų Sąjungos buvimo bendros visų respublikų sąjungos sudėty 
koncepciją (koks anachronizmas!). Teisingiau, ne gyniau, o kaip pirmininkas 
privalėjau išvardint, ką mes prarasim. Be to, iš tiesų manau, kad mums derėtų 
palaikyt mechanizmus, kurie mums yra palankūs ir naudingi (mes buvom 
įstatymiškai ir praktiškai nepriklausomi, tik įėjom į asociaciją), o ne išleidinėt 
energiją Der visus plyšius. Tave turbūt pasieks įvairiausi gandai: vadins 

mane Maskvos pakaliku, kaltins keliaklupsčiavimu prieš centrą. Netikėk. 
Manęs gandai nė kiek nejaudina: aš žinau, kas esu. Išvis, Jonai, pasakyk 

Tu man - važinėjai po pasaulį - ar yra dar kur tokia tauta, kuri taip mėgtų 

pati save naikint. Tiesiog fantastiškas pomėgis bet kurią pozityvią idėją, 
sugenančią vienyt ir nukreipt, paverst destruktyvia, viens kitą naikinančia 
energija. Jeigu Tau dar esant čia visa tai buvo daroma tiesiai ir grubiai, tai 
dabar tai įgauna labai rafinuotas formas. Kas tai? Mažos tautos kompleksas? 
Platumų stoka? Sielų vergystė? Negi tik totalitarizmo pasekmė? Gaila ir 
apmaudu. Daug ką būtų galima nuveikt, deja... Nepriklausomybės mums ilgai 


* Lee Blessing dramoje „Pasivaikščiojimas miške“ (režisierius - Des McAnuff, Lietuvos valstybinis dramos teatras, 
premjera - 1990-01-27) R. Adomaitis sukūrė Hanimeno vaidmenį. 


246 


247 


dar nematyt. Ne todėl, kad taip sunku būtų ją išsikovot, o todėl, kad sunku bus 
ja pasidalint. 
Laukiam, Jonai. 
Didžiausi linkėjimai Aušrai. 
Ex-LTS pirmininkas 
1989.XII.3 


kk* 


[Laiškas Jonui Jurašui į Miuncheną] 


Mielas Jonai, 


Ne taip lengva sukoncentruot mintis, kurios kartais ateina į galvą, kurios galbūt 
nėra pačios įdomiausios, kartais netgi nemalonios ar paprasčiausiai - neteisingos 
(pats dažnai jomis abejoju, nes neturiu jokių pretenzijų į tiesos monopolį), bet 
kuriomis, manau, neturiu teisės nepasidalinti su tavim, nes pasilikęs tik sau tam 
tikrą abejonių naštą jausiuos lyg kažką nutylėjęs ir kartu pasielgęs ne visai dorai 
tavo atžvilgiu, o tai gali trukdyt darbui, juolab kad išsiskyrėm neišsikalbėję. Gal 
kuri iš mano minčių tau pasirodys verta dėmesio, o gal atvirkščiai, sutvirtins 

tavo paties nusistatymą. Iš esmės tik tuo tikslu ir vadovaujuos, ryždamasis 

gaišint tave savo ilgokais postringavimais. Noris šiek tiek pasiginčyt, ne tam, 

kad priešgyniaučiau, o tam, kad ir sau pačiam pabandyčiau išsiaiškinti kai 
kuriuos dalykus. Mat nemanau, kad tarp režisieriaus ir aktoriaus turi būti tik 
darna ir paklusnumas. Šių skirtingų profesijų prigimty (taip, turi būti vieno 
diktatas, kito atsidavimas, sutinku) slypi konfliktas. Man, pavyzdžiui, asmeniškai 
niekada neimponavo nuolankios moterys. Lovoj - taip, bet... iki to reikalingas 
procesas, kova. Čia konfliktai neišvengiami. Analogiškai mūsų darbe - medžiagos 
pasipriešinimas. Aktoriui dar ir intuityvus priešiškumas režisieriui, autoriui, 
personažui. Iš vienos pusės - noras atsiduot, iš kitos - pasipriešinimas 
svetimkūniui. Manau, kad šis konfliktas egzistuoja. Ir gerai, tai įdomu (manau, ir 
naudinga rezultatui). Gal iš dalies dėl to Brookas ir renka internacionalinę trupę 
(kiekviena etnokultūra pasąmoningai priešinasi kitai). Trumpai tariant, leidžiu, 
Jonai, sau šiek tiek suabejot dėl atsidavimo ir vienminiškumo kolektyvo, kurį 
norėtum suburt (nors tu to žodžio ir nepavartojai). Tai pirma. 

Antra, šiek tiek noriu pakalbėt apie tavo spektaklius. Iki šiol negaliu 

suvokt, kas man užkliūna. Todėl gal ir neišsakiau iškart tau savo įspūdžių. 
Pabrėžiu - man užkliūna, tas visai neliečia objektyvios spektaklių vertės. Ką 
padarysi - kiekvienas turim savo pomėgius ir polinkius, kokie jie bebūtų, 
konservatyvūs ar radikalūs. 

Man rodos, tau truputį pakišo koją našta ir atsakomybė, kurią sau užsikrovei 
savo sugrįžimu. Dėl to, manau, PER DAUG sureikšminimo, PER DAUG rimtumo. Aš 
suprantu, kad tu negalėjai grįžt su kokia balabaika. Bet teatras iškart keršija, jis 


tarsi sako: „Jonai, aš - tik žaidimas, neužmiršk, kurk savo autentišką pasaulį - ir 
tiek, o kiek jis atspindės realųjį - nesirūpink, nesistenk perspjaut gyvenimo 
tiesos. Pasaulis - tavyje.“ Be to, man atrodo, tu pervertinai mūsų žiūrovų 

alkį - nežinau, kaip pasakyt - patriotinei, nacionalinei, aktualiai tematikai. Jei 
anksčiau konfrontuojantis teatras turėjo didžiulį emocinį užtaisą, tai šiandien 

ta energija išėjo per visus plyšius: laikraščiai, televizija, mitingai... Tu su savo 
opoziciniu bagažu (gal ir šiek tiek dezorientuotas požiūrio iš užsienio) kiek 
pavėlavai. Žiūrovas pavargo. Sutinku, kad nereikia jam pataikaut, bet atsižvelgt į 
jį nepakenktų. Dabar su savo gerais norais tu pakliuvai į spąstus. Šiandien nebe 
tie laikai, kai mes, atsimeni, iš Miuncheno sekėm Sąjūdžio suvažiavimą. Deja... 
Peršasi mintys apie grįžimą prie teatro kaipo tokio, vertinant jį ne iš angažuotų 
„pilietinių“ pozicijų, o iš grynai meninių pozicijų. Tu tą ir darai, pasiūlydamas 
kitokį teatrą, ieškodamas naujų formų ir erdvinių sprendimų. Puiku. Bet keistas 
dalykas... Jonai, jei mano minčių dėstymo būdas dvelkia kategoriškumu - iškart 
atmesk; aš tik bandau išsiaiškint priežastis. Grįžtu prie savo minties: kažkas 
man trukdo iki galo atsiduot tavo kuriamai iliuzijai, patikėt, išgyvent vadinamą 
katarsj. Gal tas „kažkas“ esu aš pats, atbukęs, pasenęs, konservatyvus? Gal... 
Bet bandau analizuot... Matau scenoje TIKRĄ smėlį, tikrą gaidį, TIKRUS bėgius, 
tikrą sargybos bokštelį. TIKRĄ Veroniką, kuri dainuoja. Ir matau artistus, kurie 
VAIDINA. Koks bebūtų tikras Laucevičius, jis tik vaidina, kitaip ir būti negali, nes 
sceninio išgyvenimo prigimtis kita nei gyvenimiško (gal aš klystu, gal gali būti 


kitaip?). Šalia - personažai, netgi su groteskišku atspalviu, kurie AIŠKIAI vaidina. 


Rampos (bent jau „Smėlio klavyruose“) nėra, viskas maksimaliai priartinta: 
užuomina į tai, kad viskas bus LABAI tikra, o scena ir žiūrovai - vieninga visuma. 
Bet artistai žiūri į mane, žiūrovą, ir nuduoda, kad manęs nemato: tai man vėl 
primena, kad jie TIK vaidina. Tačiau jei mes - vieninga visuma, tai kodėl jie su 
manim nebendrauja? Taip ir norisi pašnibždėt: „Bent mirktelkit man viena akim, 
o kita vaidinkit personažą.“ Bet jie vidiniai pakylėti, jie negali man mirktelt, 
negali „iškrist“ iš SAVO pasaulio, ir tas vėl mus atskiria, pastato tarp mūsų 
sieną, nors erdvės pojūtis siūlo ką kitą - intymą. Šis prieštaravimas nori nenori 
įperša mintį, kad viskas, kas čia vyksta - netikra. Bet pretenzija į tikrumą išlieka. 
Kodėl vaidintojai negalėtų, pavyzdžiui, viską harmonizuot PASAKODAMI man 
savo istoriją? (Arčiausiai prie to, ko gero, Valašinas). 

Panašūs disonansai sukelia man, žiūrovui, savotišką sumaištį; lyg autoriai mane 
norėtų prigaut. Ima dominuoti forma, o ji savo ruožtu nuteikia tik racionaliam 
stebėjimui. Skirtumas tarp statytojo sumanymo, norų, intencijų - iš vienos 
pusės ir realaus poveikio iš kitos iškyla man kaip pretenzija, kaip režisieriaus 
pliusiukai, lyg visko būtų PER DAUG. Taip ir norisi viską pastūmėt atgal, į 
tradicinę sceninę dėžutę, kad galėčiau patikėt. Taip, tu teisus, toje dėžutėje pilna 
„bacilų“, bet ten nėra apgaulės: tarp manęs, žiūrovo, ir kūrėjų yra konvencija, 
mes susirinkom ne gyvenimą stebėt, mes atėjom į TEATRĄ. Tai garbingas 
lošimas. 

Aš žinau, kad mane apgaudinėja, už tai aš pinigus moku. Teatrinė rampa man ne 
trukdo patikėt scenoje kuriama iliuzija, atvirkščiai, padeda. O dabar, pasišovęs 
kovai su Netikrumu, mano galva, tu pasieki antitikslą. 

Žinoma, taip konservatyviai galvojant vargu ar galima tikėtis naujų atradimų, 
bet per amžius nusistovėjusi teatrinė „dėžutė“ man atrodo idealiausia. Ir man 
truputį gaila, kad „Tautos priešui“ tu jos atsisakai. Atvirai sakau: ar nebus 

vėl PER DAUG: tikros žuvys, tikras vanduo... Jonai, aš tau atvirai dėstau savo 
įspūdžius, savo abejones... Manau, tarp mūsų neturi būti nieko užslėpto. Ir 
nebuvo, bent jau iš mano pusės. Noriu tuo keliu eit ir toliau. Galų gale ir tau 
pravartu žinot, su kokiu konservatorium turėsi reikalą. Žinoma, pradėjęs darbą 
aš visa tai užmiršiu ir atsiduosiu procesui - nesu gi ožys... Matai, Jonai, turiu 
Šiek tiek Stokmano naivumo (tai teikia vilties), jei būčiau tik gudrus, nebūčiau šio 
laiško išsiuntęs, o būčiau parašęs kitokį, glostantį tavo savimeilę. 

Dar pora žodžių dėl „apsinuoginimo“. Klausimas, mano galva, siejasi su 

mūsų estetinėm nuostatom. Visuose vaidmenyse siekiam tikrumo, nors tai 
labai reliatyvi kategorija. Sceninis tikrumas skiriasi nuo gyvenimiško: vien 

jo priklausomybė nuo spektaklio žanro ir stiliaus tą rodo. Tad ką reiškia 
apsinuogint scenoj? Galimi du būdai suartėt su personažu. Vienas - traukt 
personažą prie savęs, kitas - pačiam eit prie jo. Tai skirtingi dalykai. Kaip 

„Imti“ ir „duoti“. Ilgą laiką savo sceninės karjeros pradžioj aš išpažinau 

pirmąjį. Tai buvo savęs ieškojimas, personažas man buvo reikalingas tik kaip 
priemonė apreikšt pasauliui savąjį „aš“. Tai buvo atsivėrimas prieš žiūrovą, bet 
kartu ir intravertiška koncentracija ties pačiu savimi. Tai egoistinis variantas. 
Netgi - egocentristinis. Lakui bėgant ėmiau labiau įsižiūrėt į aplinkinį pasaulį, 
ambicijos atpuolė (dabar man, ko gero, beveik (!) tas pats, ar scenoj pasirodyti, 
ar bulves augint). Intravertas ėmė ekstravertiškai bendraut su pasauliu. Dabar 
aš linkęs išpažinti antrąjį variantą: aš apsinuoginu tik prieš personažą, kad 
galėčiau kuo labiau su juo suartėt, o prieš žiūrovą - užsidedu kaukę, personažo 
kaukę. Šis atvejis, manau, yra arčiau meno. Gal išvis - tik čia ir prasideda 
aktorius kaip kūrėjas, kaip menininkas. Šis atvejis, nežiūrint tariamo paradokso, 
mažiau egoistinis. Šiuo atveju apsinuoginama ne tiesiogiai prieš žiūrovą, o per 
kaukę, personažą. Šis antrasis variantas - meninės kūrybos apsireiškimo atvejis, 
pirmasis - tik ekshibicionistinis. 

Na, pakaks teoretizuot. Artėja Šv. Kalėdos, Nauji metai. Nenorėčiau, Jonai, kad 
mano paistalai tave nuteiktų minoriškai. Tavo abu spektakliai neabejotinai turi 
savo privalumų, apie kuriuos aš nekalbėjau. 

Linkiu jums linksmai ir smagiai praleist šventes, o po to - greit ir pasimatysim. 


R. 


1991 m. gruodžio 10 d. 


Laiškas aktoriui Algimantui Masiuliui 


Mielas Algi, 


Kas per padermė tie artistai - traiško juos, muša, prievartauja (kartais ir jie tam 
atsiduoda - iš meilės), bet, žiūrėk, ima ir išlenda pro rakto skylutę: jei nustoja apie 
juos rašyt, jie ima ir patys parašo apie save. Ar iš tiesų - apie save? Prisipažinsiu, 
kad savimeiliško, egoistinio momento bet kokiu atveju esama, nors kartais jis 

dėl perdėto, o kartais gal ir apsimestinio kuklumo menkai pastebimas, paslėptas 
po nuoširdumo kauke. Matyt, be įgimto kiekvieno „ego“, pati mūsų profesijos 
specifika (vieša kūryba) paikina mus ir lepina: aplodismentai, gėlės, recenzijos, 
pasakėlės, sekamos pavartėse ar intelektualų sambūriuose, ir mes imame galvot, 
kad iš tiesų esame reikšmingi. Kaina, kurią už visa tai sumokėjai, užsimiršta. 

Nors su metais (jeigu nesi visiškas narcizas ar ekshibicionistas) atsikratom tų 
egoistinių apnašų, bet vis vien: kol motoriukas (nors ir su permušimais) dar klapsi, 


Ferdinandas - Algimantas Masiulis, Kasparas - Regimantas Adomaitis, Jausmai, 1968 


neišvengi to „aš esu“ teigimo. Štai ir aš: maniau rašąs apie profesiją, o išėjo 

kaip visada - apie save. Juolab kad leidėja (Rasa Andrašiūnaitė) ir dailininkas 
Romas Orantas pridėjo krūvą nuotraukų. Macaitis ir Rutkutė straipsnių. Nors aš 
tikrai to nenorėjau ir neprašiau. Vis dėlto jiems visiems esu labai dėkingas: juk 
neišlieka jokių mūsų darbo paliudijimų, tik spausdintas žodis ir kelios nuotraukos. 
Tavo knyga, Algi, yra kur kas nuoširdesnė, nepretenduojanti į jokių teiginių 
reikšmingumą. Tu tiesiog rašai savo, savo vaidmenų ir teatro metraštį. Tai turbūt 
geriausias būdas kalbėt apie profesiją. Tavo tolerancija kitų atžvilgiu ir lengvai 
ironiškas žvilgsnis į save išskiria Tavo knygą iš kitų panašių leidinių tarpo. 

Kaip būtų gerai, kad jaunimas, pasirinkęs teatrą, ja domėtųysi. (Aš rašiau savąją, 
vedinas tokių intencijų.) Tačiau vargu ar jie, išskyrus vieną kitą, skaitys. 

Gaila, kad nesu matęs tavo paskutinių darbų: nei Romulo, nei Bernardo Šo, nei 
Henriko II. Visa tai neabejotinai - tavo vaidmenys, ir esu tikras, kad puikiai juos 


padarei. Sveikatos Tau, Algi! 
(Nedatuota) 


Laiškai Londone gyvenančiai aktorei Živilei Šlekytei-Roche 


Mieloji Živile, 

Tu išvažiavai - ir ištuštėjo Vilnius, ištuštėjo teatras, ištuštėjo gyvenimas. Su Tavo 
išvažiavimu baigėsi šventė, kurią Tu man (mums) padovanojai. Kažkokia velniava: 
nėra nė dienos, kad neprisiminčiau Taves, ir po daug kartų. Negaliu pradėt normaliai 
bendraut su kita Eliza - vis matau Tave, ir viskas man atrodo ne taip. Todėl negaliu 
sprest, kaip ji vaidina, viena aišku - nėra kontakto tarp mūsų, ji - sau, aš - sau. 
Pasigendu Tavo šilumos, Tavo spinduliuojančios energijos, Tavo dėmesingų ir gerų 
akių (pradžioj maniau, kad tai - vakarietiška kultūra, paskui supratau, kad tai - Tu). 
Suprantu, kad kaltas ir aš, nes Tu nepaleidi manęs, kažkokia velniava... Suprantu, kad 
mano Higinsas toli gražu nėra pavykęs (matyt, ne visai gerą paslaugą man padarė 
noras konfrontuot su Rex Harrison), bet nieko negaliu padaryt: viskas mane erzina, 
nebėra žaidimo, kuriam mes vis labiau ir labiau atsiduodavom. Gal kalta ir depresija, 
į kurią įpuoliau Tau išvažiavus, ir liga, kuri gerokai įsikibo į mane (daktarai liepia gult), 
bet negaliu sau leist nevaidint - taip ir girdžiu piktdžiugiškus liežuvius skalambijant: 
„Su užsieniete vaidina, o su mūsiške, matai, nenori.“ Suk juos visus devynios. 
Nuostabu, kad Tu esi, nors ir toli. Aš visai nenoriu pasakyt, Živile, kad aš Tave... ne, 
šiaip, tik... draugiškai. 

Lėkdavau į spektaklius su Tavim kaip jaunystėj į pasimatymus. Bet man iš tiesų trūksta 
Tavęs. 

Visa kita... Atšilo orai. Špokai parskrido. Kol kas nešaudo. Vis dar žaidžiam 
nepriklausomybę... Ak, tie mūsų tautiečiai: ginčijasi, pešasi, nesutaria, o vaizduoja... 
Didžiausias deficitas - kultūra. Kada išmoksim gerbt save ir kitus, laikytis duoto 
žodžio, būti tolerantiški, liausimės pūtęsi it kalakutai ir suvoksim, kad žmogus turtėja 
duodamas, atsigręždamas į kitus, o ne užsisklęsdamas ir tik sau naudos žiūrėdamas, 
ir toliau savo bambos nieko nematydamas. 

Žaviuosi Tavim, Živile, kaip Tu stojiškai, oriai, garbingai ir vyriškai iškentei visus 
negatyvius dalykus, kuriuos per mus patyrei ir dėl ko kaltę jaučiu ir aš, nes įtraukiau 
Tave į visą šitą sumaištį. Bet, tikiuosi, „jūs atleisite Higinsui ir sugrįšite pas mus“. 
Tikiuos, kad tai, kas buvo gero ir gražaus, nustelbs visa kita, ir prisiminsime tas dienas 
kaip vieną nuostabiausių epizodų savo gyvenime (bent jau aš - tikrai). O juk taip ir 
buvo. Velniai rautų. 

Kaštai bučiuoju Tave, Tomą ir Berj. 

P. S. Vytautas irgi prideda savo laiškelį. Nežinau, ką jis parašė, bet, matyt, užsikabino 
už Tavo žodžių, kad Tu galėtum jį iškviest į Angliją. Žinoma, būtume Tau nepaprastai 
dėkingi, bet aš manau, kad tai tikslinga daryti tik tuo atveju, jei Tau be didelio vargo 
pavyktų surast jam darbo už valąj ir nakvynę: grindis šveist, langus valyt, daržą kast ar 
mokyt rusų kalbos - nesvarbu, aš nenorėčiau (o ir jis pats nenorės) būti veltėdžiu. 

O aš lauksiu tos dienos, kada jūs visa šeima atvyksit į Lietuvą, ir melsiu Dievą, kad tai 
būtų kuo greičiau. 


1991.IV.10 


262 


253 


*** 
Miela Živile, 
Labai smagu buvo gaut Tavo laišką, Irena perdavė. Džiugu, kad turi veiklos ir... 
raudono vyno. Mes kol kas geriam tik... LAISVĘ. Ir svaigstam, nes nebežinom, 
kas ji yra nei kaip ją naudot. Taip esam apsvaigę, kad užkandžiaut ėmėme 
vieni kitais. Visada tą mėgom, bet dabar - ypač. Na, suk devynios tuos mūsų 
tėvynainius, gal kada ateis į protą. 
Nuo teatro gerokai atitolau. Daug laiko praleidau Armėnijoj. Puikūs, nuostabūs 
žmonės. Vargsta, šąla, bet kenčia. Filmavaus taip pat Ukrainoj, Maskvoj. Visur 
panašiai: kainos kyla, parduotuvės tuštėja, betvarkė, žmonės irzlūs, pikti. 
Viešpatie, gal mūsų vaikai... 
Retkarčiais vaidinu „Pigmalioną“. Ir vis prisimenu Tave. Ech... Iki šiol man gėda 
už tą teatrą, į kurį Tave atviliojau. Nieko nebeorganizuoju, neberodau jokios 
iniciatyvos - tegu sau žinos, tegu sugriūna viskas. Po viso to, ką mes patyrėm 
„Pigmalione“, man rankos nusviro. Nebematau prasmės dėl ko nors kovot. Po 
Naujų metų, ko gero, dirbsiu su J. Jurašu Ibseno „Tautos prieše“ („Daktaras 
Stokmanas“) Kaune. 
Tavo nuotraukas gavom, Živile. Ačiū. Bent koks daiktinis įrodymas, kad Tu buvai 
su mumis. 
Atleisk, kad mano mintys išėjo kiek liūdnokos. Bet iš tiesų aš nenusimenu. 
Manau, kad mes dar pasimatysim, ir bus daug linksmų akimirkų. Sveikinam visą 
Tavo šeimą su Kalėdom ir Naujais metais. 

10 gruodžio, 1991 


Xxtkk 

Brangi Živile, 

Kas per tauta esame: nieko negalime padaryt iki galo. Lyg ir likimas vėl 
nepalankiai sudėliojo mums kortas. Bet gal šaknys giliau: Vytautas Didysis 
nuėjo iki Juodosios jūros, o šiandien - vos tik glaudžiamės prie Baltijos. 
Algirdas jau daužė Maskvos vartus, o šiandien viskas atvirkščiai. Kad ir dabar: 
nepriklausomybę išsikovojom, bet įtvirtint ją ar sugebėsim? Greičiau - patys 
save susinaikinsim. Neapykanta, pyktis, šmeižtai, rietenos - kiekviename 
žingsnyje. Visuotinė psichozė, isterija. Teatre taip pat. Sukilimas. Turim vieną 
darbštų ir kūrybingą žmogų (kalbu apie J. Vaitkų) - ne, reikia jį sunaikinti 
Nepasakyčiau, kad jis man labai patinka, bet parodykit man žmogų, kuris 
visiems įtiktų. J. Vaitkus buvo vienintelis žmogus, kuris teatro vardu ėmėsi 
atsakomybės dėl Tavo atvykimo, viskas buvo aptarta, bet staiga... aktoriai 
susirinko ir nutraukė sutartį su juo kaip su meno vadovu (ne dėl Tavęs, žinoma). 
Kaip bus toliau, nežinia, bet kol kas teatre karo padėtis. 


Dėl direktoriaus - taip pat neaišku, Vaitkus nori vieno, kolektyvas - kito. 

O kad Tu vėl atvažiuotum tam, kad vėl patirtum kiaulystes iš savo tėvynainių - aš 
nenoriu. Apvaizda, kaip ir pernai, mums daro kliūtis, Živile. Tikiuos, kad neilgam. 
Aš labai noriu, kad Tu atvažiuotum, Tu, manau - taip pat. Mes dar pavaidinsim. 
Jei sugalvotum atvykti savo nuožiūra - būtinai pranešk. 


Leisk Tave apkabint. 
11 kovo, 1992 


Kad Regimantas Adomaitis buvo menininkas, laisvai mąstantis žmogus, galima įsiūikinti iš 
daugelio jo rankraščių. Vienas iš jų — atsakymai į redakcijos „Lietuvos pionierius“ klausi- 
mus. Redakcija kreipėsi į aktorių, prašydama atsakyti, trumpai, lakoniškai. Į antrą klausimą 
„Kokia jūsų nuomonė apie dabartinę paauglių kartą?“ R. Adomaitis atsakė: „Drįstu teigti, 
kad mažiausiai kas antras gyvename šizofrenišką gyvenimą.“ (1987 01 10) Laikraštyje žodis 
„šizofrenija“ buvo pakeistas „nenormaliu, nervingu“??, bet esmė, kad Adomaičio „rankos“ 
buvo visą laiką laisvos. Jis niekada nebijojo valdžios. 


Laiškas Estijos aktoriui ir režisieriui Mikkui Mikiveriui (1937-2006) 


Mikk, 

Esu nuoširdžiai pamalonintas Tavo dėmesio: Jaunimo teatras pranešė, kad esu 
įtrauktas į „Laukinės anties“ sudėtį. Dėkoju Tau, bet kad nebūtų netikėta ir kad 
turėtum laiko pagalvoti apie kitą aktorių, skubu pranešti, kad aš veikiausiai 
negalėsiu. Dėl dviejų priežasčių. Esu užimtas Justino Marcinkevičiaus istorinės 
dramos „Mindaugas“ pastatyme. Spektaklis bus vaidinamas XIII a. Žemutinės pilies 
griuvėsiuose visą vasarą. Tai pareikalaus daug jėgų, o mano amžius jau toks, kad po 
viso to, žinoma, norėsiu pailsėti ir kaip nors atsigriebti už praleistą vasarą. 

O rugsėjį manęs laukia darbas su pjese dviem aktoriams „Mielasis apgavikas“ 
pagal Bernardo Shaw laiškus vienai aktorei, tame pačiame Jaunimo teatre. Taigi, 
Mikk, jei niekas nepasikeis, aš, matyt, nesugebėsiu įtilpti į Tavo numatytus 
terminus, o kurti vaidmenį paskubomis nemėgstu. 

Apropos, Mikk, kaip tu žiūrį į „Visuomenės priešą“ („Daktarą Stokmaną“)? Buvo 
čia tokia istorija: šį pastatymą ketino įgyvendinti mūsų režisierius emigrantas 
Jurašas, bet taip ir nepradėjo, ir, matyt, viskas nusitesė į niekada, 0 aš suspėjau 
ir tekstą išmokti. Būsi Vilniuje - skambink. 

Su pagarba 


30.V.94 


237 „Lietuvos pionieriaus anketa“, Lietuvos pionierius, 1987-02-18, p. 2. 

Laiškas aktorei Rūtai Staliliūnaitei 


Miela Rūta, 
Neprisimenu, kad būčiau tau rašęs laiškus, išskyrus šykščius žodelius Naujųjų 
metų ar gimtadienio progom. Bet šį sykį visos komunikacijos priemonės 

man pasirodė per menkos, nes reikalas per daug SVARBUS. Ką turiu galvoj? 
Prisimeni, viename filme Jevstignejevas" savo saviveiklininkams pasakė: „He 
NOopa AU HaM, ODY36A, 83AMbCA 3 Haue20 00p02020 Yunbama?““ Ne, ne, ne 
Šekspyrą turiu galvoj. Ne. Tikriausiai prisimeni, kažkada M. M.““ rusdramy 
vaidino pjesėje pagal Patrik Kembel ir B. Šou laiškus. Taigi, perskaičiau „Munbiū 
nxeų“ (tik rusiškai raudau bibliotekoj), ir mano susiraukšlėję smegenys tarė: 
„Verta.“ (Čia girdžiu ilgą Tavo pauzę). Verta, Rūta, verta, gal jau net kiek per 

vėlu, bet gal ir ne, juolab kad pjesės pabaigoje Bernardui - daugiau kaip 
aštuoniasdešimt, o Patrik - tik 74. Tu VIENINTELĖ gali suvaidinti Patrik, nes tam 
vaidmeniui reikia dalykų, kurių nesuvaidinsi - sielos ir proto. Plius - teatrinės 
patirties. Visa tai tu turi, o su Bern. aš gal kaip nors... (Čia aš nutylu ir laukiu tavo 
reakcijos.) Nenori leistis į dinozauro ir mamuto paiešką amžinojo įšalo žemėj. Ar 
kas iš kolegų šiandien ryžtysi tokiai avantiūrai? 

Žinoma, kelionė būtų nelengva. Ypač daug teksto, bet gal galima išsisukt 

šiek tiek pagudravus: 1) kupiūruojant ir 2) skaitant iš lapo (laiškai). O visa 

kita - išsprendžiami dalykai. Galėtume tai daryti tavo ir Viktoro teatre, arba 
Mažajame, arba abiejuose iš karto. O vertimą iš anglų aš organizuočiau. 

Na kaip, Rūta? Įsivaizduok afišą: vaidina Rūta Stal. ir R. A. Žiūrovas garantuotas. 
Manau, būtų gražus finalinis akordas: pavažinėtume po Lietuvą, pasikloniotume 
ir nueitume nuo Scenos. 

Bet pasuku galvą: Tu žvelgi iš „Šeimininkės“ viršelio ir šypsaisi. Vakar teatre 
sutikau Viktorą“, organizuoja tavo gastroles. Dzingt, galvoju, gal sutiktų mus 
parežisuot? Bet nieko nesakiau (apskritai niekam nieko nesakiau). Kvietė 27-tą 
apsilankyti Mažajame. Sutikau, bet po to prisiminiau, kad man pačiam tą dieną 
spektaklis Nacionaliniame. Gal Eugenija ateis. 

Lauksiu tavo atsakymo. Forma nesvarbu. Tiks ir pašto balandis. 
P. S. Gal ir Kauno bibliotekoje yra /ĮbhxepomM Kunmu „Munbiū nKeŲ 

' Rusų aktorius Jevgenij Jevstignejev (1926-1992). 
ų „Ar ne laikas mums, draugai, imtis mūsų mylimo Willliamo?“ (Rus.) 
“ Aktorė Monika Mironaitė (1913-2000). 
“ Aktorius Viktoras Valašinas. 
“ Jerome'o Timothy Kilty „Mielasis apgavikas“. 

Gerbiamas Regimantai! 


Rašau Jums aš, Elžbieta. Panorau parašyti kaip aktorė aktoriui. Ir jeigu jūs 
atsakysite - puiku, jei ne - irgi puiku. 

Neišeina iš galvos F. Bordon „Paskutiniai mėnesiai“. Pirmą kartą mačiau 
spektaklio eskizą dar, man regis, praėjusių metų pavasarį. Antrą kartą - jau 
spektaklį - žiūrėjau lapkričio mėnesį. 

Deja ne deja, nepamirštamas man paliko eskizas. Tą vakarą ir nepilna 
scenografija, ir laikinas apšvietimas, ir netobulai išmoktas tekstas, ir pati 
erdvė - fojė, ir studentų bei teatro darbuotojų publika - viskas atrodė 
nepamainoma ir būtina, kad įvyktų tai, kas įvyko. Kiekviena menkiausia 
aplinkybė buvo tobuloje vietoje tobulu laiku - tarnavo spektakliui. 

Nudžiugino man dar nematytas režisieriaus R. Tumino režisūros pobūdis - ta 
nematoma režisūra. Taigi vyko tai, ką pats režisierius vadina tikrąja režisūra. 
Anksčiau, prieš kelerius metus, aš dar skirsčiau aktorius į komikus, tragikus 

ir pan. O jūs įrodėte tai, apie ką jau buvau pagalvojusi, kad žanrai egzistuoja 
tik sąvokų lygmeniu, jie - išmislas. Jūsų vaidyba užkirto kelią kažkokioms 
paruoštoms, išmoktoms išvadoms, išnyko klišės, teiginiai, prognozės, liko 
atviras (atvertas!) žmogus salėje ir jūs - scenoje. Koks žanras yra vaidyba, kai 
vieną sekundę žiūrėdamas juokiesi, o kitą - verki? Kai aktorius spinduliuoja 
energiją, kuri prikausto dvasią ir sąmonę, nebelieka pašalinių minčių, 
jaudrinamos mintys, ir įvyksta nuostabiausias Teatro aktas. 

O labiausiai aš dėkoju už tai, kad sutriuškinote normas, klišes, paruoštus 
atsakymus į paruoštus klausimus, atėmėte iš žodyno žodžius, kuriais nusakoma 
savijauta po spektaklio. 

Ir užgriozdintas fojė virto scena, o eskizas - pačiu tikriausiu Teatro stebuklu. 
Tačiau jūsų vaidmuo F. Bordon „Paskutiniuose mėnesiuose“ - ne vienintelė 
dingstis Jums parašyti. Aš ne tik žiūrovė, bet ir (kad ir kaip vis dar neįtikėtinai 
beskambėtų) aktorė! 

Jūsų knygoje „Mintys scenos paraštėse“ itin saugotasi savęs demonstravimo. Ir 
aš turiu daug neatsakytų klausimų. 

Kokie jūsų mėgstamiausi literatūros kūriniai ir autoriai (dramaturgai taip pat!)? 
O šiandieninis teatras? Ar dažnai einate į spektaklius? Gal yra režisierių, kurių 
spektaklių nė už ką nepraleistumėte? O patinkantys aktoriai ir aktorės? Ar 
niekada nejutote noro režisuoti? 

Įdomus jūsų požiūris į teatrą. Kaip jis keitėsi nuo laikų, kai tik jį pamilote, iki 
tada, kai jau dirbote teatre? Gal jau atradote didžiųjų profesijos trūkumų - 
blogybių ir kokie didieji pranašumai? 

Ką manote apie nuomonę, jog dauguma aktorių baigia tragiškai? Čia turiu 
omeny tai, kad aktoriaus profesija yra paremta komandiniu darbu, aktorius jau 
akademijoje dirba poros dešimčių žmonių apsuptyje. O vėliau - teatrų kolektyvai... 


Tėvas, Paskutiniai mėnesiai, 
VVMT, 2005 


Teatras pagrįstas bendradarbiavimu, idėjų keitimusi. Taigi aktoriaus kaip 
asmenybės individualybės netaisyklingumai, ypatybės nuolatos gludinasi, trinasi, 
aktorius priverstas supanašėti, nusigludinti, ir kuo toliau, tuo jis tampa labiau 
bekvapis ir beskonis meno atstovas, dažnai ekscentriškas ir necharizmatiškas. 
Beje, kaip puikios dovanos laukčiau jūsų kritikos, pastabų dėl mano vaidmens 
A. Čechovo „Trijose seseryse“. Gal pastebėjote kokių blogų tendencijų 
spektaklyje, už kurias atsakinga aš? Gal matėte neaiškų Irinos santykį su kitais 
veikėjais? Gal jūsų perskaityta A. Čechovo Irina kažkuo itin svarbiu lenkia mano 
lriną? 
Dar kartą sakau: Jei atrašysite - puiku. 

Jei ne - irgi puiku! 


Elžbieta Valerija Veronika Latėnaitė 


2006 sausio dvyliktosios vakaras 


P. S. Didingi sveikinimai artėjančios šventės proga! 

Miela Elžbieta, 


Tavo laiškas dar kartą patvirtina stebėtiną Tavo amžiui brandumą ir retai 
šiandien sutinkamą savybę - nepaviršutinišką požiūrį į savo profesiją. Kabini 
giliai, eisi toli! Ir nesijaudink, jei kas laikys Tave nebendringa, užsidariusia, 
netgi nemalonia ar pasipūtusia. Ir paskui teatre nesivelk į jokias kompanijas ar 
bendrijas. Tegul sako, ką nori. 

Tik taip gali išsaugoti savo išskirtinumą, kurį, kaip Tu visai teisingai rašai, teatras 
suniveliuoja, visus suvienodindamas. Atsilaikyt, išsaugot save labai nelengva. 
Bet kažkiek įmanoma, žinoma, jei turi Tikslą. O Tu jį turi. Nepasiduok! Vadovaukis 
ta šviesa, kuri dega Tavyje. Žinoma, tai nereiškia, kad reikia užsisklęst, užsidaryt 
savyje. Be abejo, gyvent bus nelengva. Gali tekt net atsisakyt tos laimės, kaip ji 
suprantama buitiniu lygmeniu. Nuolatos teks budėti, prisukinėti savo stygas. 
Tokia jau mūsų profesija - jokio fiksavimo ties tuo, kas pasiekta. 

Pasiekt pergalę kartais ne taip jau sunku, sunkiausia - ją išlaikyt. Ypač sunku, 
kai baigiasi garantinis laikas, kai stygos pradeda trūkinėt (bet apie tai galvoti 
Tau dar neverta). Tačiau kad kiekvieną kartą teks įrodinėt, tarsi pradėt viską nuo 
pradžių, nuo nulio - tai faktas. 

Būk tam pasiruošusi ir nebijok to. Ne kiekvienas spektaklis pavyks, ir ne 
kiekvienas vaidmuo - taip pat. Bet kompensacija bus malonumas, kurį gausi 
dalindama, atiduodama save. Ne pinigai, ne pripažinimas, ne šlovė, o įkvėpimo 
akimirkos. 

Dabar dėl „Paskutinių mėnesių“. Tu visiškai teisi: geriausias buvo eskizas. O 

kai išėjau į sceną, pasijutau tarsi išmestas į duobę. Iki šiol neatrandu, kaip 

apgyvendint salės erdvę, t. y. nerandu pozicijos, kurioje gali pradėt kalbėt 
vidus (scenoje vertinga tik tai, kas nuoširdu, kas eina iš vidaus). Gal per retai 
vaidinama, nėra kada įgauti improvizacijos laisvę. Be to, suveikė gana paplitęs 
reiškinys: neužbaigtas kūrinys dažnai būna įdomesnis nei užbaigtas. Dar turiu 
šiokią tokią viltį, nes suprantu didžiausią savo klaidą: bandžiau pakartot tai, 
kas buvo fojė. To padaryt neįmanoma. Žinau tai, bet kiekvieną kartą viliesi ir 
klysti. „Dabar ir čia“ - fantastiška formulė, tik toli gražu ne kiekvieną kartą 
įgyvendinama... Iki šiol nežinau, nuo kokių faktorių priklauso kūrybinė būsena. 
Et, ta mūsų profesija... 

Iki šiol pavydžiu dailininkams, kompozitoriams, rašytojams. Mėgstamiausi mano 
rašytojai keitėsi su laiku: V. Hugo, Gorkis, Sent-Egziuperi, Somerset-Moemas, 
K. Hamsunas, Dostojevskis... O talentingų aktorių - daugybė. Kumirai, žinoma, 
pasiliko jaunystėje. Dabar dažnai nesuvokiu - kur talentas, o kur tik sugebėjimas 
save parduot. Ekranas labai apgaulingas dalykas, netikras. Scena - kas kita. 
Nors ją šiandien užvaldė režisieriai-statytojai. Jiems į aktorių - nusispjaut. Toks 
laikmetis. Geriausias režisierius, mano manymu, yra Tuminas, kuris sugeba 
Šiuolaikiškai mąstyt, rast formą ir kartu neužmiršta aktoriaus. O pastabų Tau 
nesakysiu, nes neturiu jų: visa, ką darei, buvo puiku. (Ir krepšininkams, kai 
laimimos rungtynės, dėl klaidų niekas nepriekaištauja.) Gal reiktų pažiūrėti 
keletą spektaklių, gal kai kas atrodytų kitaip, bet kol kas svarbiausia tai, kad 
buvai labai nuoširdi, tikra, ir sėmei iš savęs. 

Nebijok klyst, nesisielok, jei kartais bus ne taip (klaidos - tai dalis tavo 
jaunatviško žavesio), bijok profesionalumo. 

Tai mirtis, kuri Tavęs tykos per visą kūrybinį gyvenimą. Kuo ilgiau nepasiduosi 
sotumui, užtikrintumui (bus, žinoma, nelengva, jau sakiau), tuo ilgiau išliksi 
gyva. 

Linkiu Tau sėkmės (jos kartais reikia, esame tokie nuo visko priklausomi) - tai 
vienas iš mūsų profesijos minusų. 


Regimantas Adomaitis, 2006 

Regimanto Adomaičio namuose Žvėryne, 2015 


ESI 


Žinau, kad jeigu tu išeisi, stos tamsa, kurioje mano žvilgsnis atsimuš į užrakintas 
duris, užtrauktą portjerą, iškabą lange, bylojančią: „Uždaryta, išvyko. “233 


Pradėta 1967.XI 


Apie Samsoną 


Kai pirmykščiai žmonės pradėjo jungtis į bendruomenes, atsirado ir draudimai, asmens 
laisvės suvaržymai. Atsiranda tabu, draudimas to, ko žmogus norėtų, bet vardan visuome- 
nės privalo atsisakyti. Kartu atsiranda ir sąžinė — vidinis suvokimas to, kas draudžiama. 
Ber tai nereiškia, kad dingsta norai. Jei nebūtų neleistinų norų, nebūtų reikalinga ir sąžinė. 
Bet iš pradžių tabu — šventas dalykas, savaime suprantamas. Žmogų valdo pažeidimo bai- 
mė, įsitikinimas, kad nusikaltimas užtrauks baisią bausmę. Toji baimė išliko iki šių dienų, 
tačiau vystantis sąmonei žmogus pradėjo suvokti, kokią naštą jis užsivertė ant savo pečių. 
Jis pradėjo nesąmoningai suvokti, kas tai yra sąžinė. Jis suabejojo tabu nepažeidžiamumu. 
Vienu žodžiu, jis pradėjo protestuoti. Kuo toliau vystėsi civilizacija, tuo gausėjo draudi- 
mų skaičius, tuo labiau buvo slopinami žmogaus norai. Atsiranda maištininkų, atskalū- 
nų, revoliucionierių. Pagaliau karai — ar tai ne užslopintos energijos, žudymo instinkto 
prasiveržimai? Šiandien žmogaus sąmonė taip aiškiai suvokia savo tragiškos egzistencijos 
būseną, kad pagaliau sakoma: „Viskas leistina.“ Ką reiškia neurozių skaičiaus gausėjimas? 
Juk neurozės dažniausiai pasireiškia žmogaus noru pabėgti nuo visuomenės, užsidaryti savo 
individualiame pasaulyje, sugrįžti į pirmykščio žmogaus izoliuotą vienišą būseną. Žmogui 


238 Ronald Harwood, op. cit., p. 47. 


civilizacijos našta darosi nepakeliama. Ant 
jo užgriuvo visa jo kultūrinio išsivystymo 
našta. Pagaliau ką reiškia visos revoliucijos? 
Ar tai ne cikliškai besikartojančios žmoni- 
jos neurozės? Juk jos nieko neišsprendžia. 
Dalį draudimų pakeičia kitais, o rezulta- 
tas — atveda į dar didesnes žmonijos krizes. 
Ir viskas ant žmogaus pečių. Žmogus pa- 
virto į nieką. Žmogus sukūrė visuomenę, 
kad padėtų savo egzistencijai, o visuomenė 
jį degina ant savo aukuro. Viskas vardan vi- 
suomenės, vardan žmonijos. Žmogaus ga- 
lia, jo proto jėga sunaikina jį patį. Žmonija 
pampsta žmogaus krauju. Ji pučiasi kaip 
varlė iš pasakos. Kol sprogs. Visuomenė, 
kažkada žmonijos istorijoje vaidinusi tei- 
giamą vaidmenį, pavirto savo priešingybe. 
Ji nebereikalinga žmogui. Žmogus bėga 
nuo jos. Kūrėjas pasibaisėjęs bėga nuo savo 
kūrinio. Tačiau kelio atgal nebėra. Visuo- 
menė egzistuos, kol nesunaikins žmogaus 
visiškai. Žmonija eina savižudybės keliu. 
Visuomenė nebereikalinga, jei belieka tik 
nusižudyti. Tačiau į kapus ji nusitemps ir 
žmogų. Žmogus sukūrė visuomenę, kad 
sunaikintų pats save. Pasikartos Samsono 
legenda. Kad evoliucijos ciklas pasikartotų 
iš naujo. 


Apie niekšus 


Niekšų nėra. Teisingiau — mes visi niekšai. Visa. 
esmė — tik santykis tarp mūsų dvasinių (turbūt 
dažnai pasąmoningų) intencijų potencijos ir 
slopinimo iš sąmonės pusės. Viskas gamtoje su- 
daryta iš priešybių. Kiekviena reali situacija ar 
reiškinys yra tik tam tikra jų kombinacija arba 
jų kovos rezultatas. Priešybės sukuria įtam- 
pos lauką (panašiai kaip elektrinis laukas tarp 
priešingų krūvių), kur vyksta žmogaus dvasios 
konfliktas. 

Apie gyvenimo prasmę 


Turbūt visa prasmė yra savęs išsėmimas, sunaikinimas. Žmogui duotas tam 
tikras energijos kiekis, kuo labiau jis bus išeikvotas, tuo bus didesnis arpil- 
das — pasitenkinimas. Vienintelis siekimas — sudegti! Iš čia ir kelio pasirin- 
kimas — kaip labiau save sudeginti. Ar ne todėl nemėgstama (arba ne ta pa- 
sirinktoji) profesija neteikia malonumo (tik maudulį kelia): negali sudegti. 
Ar ne todėl darbas atneša pasitenkinimą: leidžia labiau save sunaikinti. Kaip 
įrodymą galima rasti begales pavyzdžių. Visa esmė — kaip sudegti. Protin- 
gas žmogus tikriausiai paskirstys šį procesą visai savo sąmoningo gyvenimo 
atkarpai ir norės užbaigti jį su savo fizine mirtimi. Iš čia ir išvada: kol gyve- 
ni — dirbt, dirbt ir dirbt! Nes tik darbas leidžia skverbtis į save gilyn, surasti 
dar neišeikvotos energijos atsargas ir padėti jas ant susinaikinimo aukuro, 
kad neužgestų ugnis. 


Apie pusiausvyrą 


Ar nesama visuotinio gamtos dėsnio, pagal kurį gamtinė sistema — kartu ir 
žmogus — siekia pusiausvyros būsenos? Kiekviena fizinė sistema siekia (turi 
galimybę) išeikvoti tam tikrą energijos kiekį ir pereiti į pastovesnės (ma- 
žesnės) energijos būseną. Turbūt taip pat ir žmogus. Ar laimės siekimas tai 
nėra pusiausvyros siekimas, noras atsikratyti dvasinės įtampos. Greičiausia 
galbūt žmogų galima palyginti su fizine sistema, vadinama kondensato- 
riumi (priešingais elektros krūviais įkrautos plokštelės). Tai potenciali sis- 
tema, siekianti (siekianti — žodis šiuo atveju nevykęs, bet kol kas paliksim 
ji) sunaikinti save. Jei lauką tarp plokštelių padarytume laidų, priešingi 
krūviai neutralizuotų vienas kitą. Sąveikos rezultatas — išspinduliuojama 
energija, išnyksta įtampa, elektriniu požiūriu sistema pavirsta į nieką. Ar 
ne ta pati tendencija pastebima ir žmogaus atveju? Žmoguje esančios arba 
susidarančios priešingos tendencijos sukuria vidinę įtampą, dvasinį konf- 
liktą, kurio išsprendimas tegali žmogų išvaduoti nuo nerimo, baimės ar 
panašių emocijų, trukdančių jaustis laimingam. Vadinamasis „perdegi- 
mas“ taip pat yra konflikto išsprendimas. Žmogus pasidaro viskam ne- 
jautrus, abejingas. Tiktai, be abejo, žmogus — labai sudėtinga daugybės 
kondensatorių sistema, su begale priešybių, kovojančių ne tik tarpusavy, 
bet taip pat ir besijungiančių ir sąveikaujančių. Tačiau galiausiai žmogus, 
kaip ir fizinė sistema, veržiasi į nieką. Pusiausvyra galiausiai yra visiškas 
energijos iššvaistymas. Pastoviausia energija uždarai sistemai yra nulinė 
energija. O tai yra mirtis. Vadinasi, visiška laimė įmanoma tiktai mirties 
taške. Norėti būti laimingam reiškia trokšti mirties. 


Apie metafiziką 


(Laiškas redakcijai, į kurios anketos klausimą „Kokius bruožus labiausiai vertinat 
motery?“ nusiunčiau atsakymą: „Metafiziką. “) 


Tuojau paaiškinsiu tokio, turbūt per daug gudragalviško atsakymo, priežastį. 

Ši filosofinė kategorija labai miglota mums, neprofesionaliems gudročiams. Todėl ji ge- 
riausiai tinka išreikšti tai, ką aš vertinu motery. Nes tai, ką aš noriu pasakyti, taip pat labai 
miglota. Kaip ir pati moteris — ne taip jau lengvai suprantama. Būtent tai aš ir vertinu, gal 
kartais ir savo nenaudai: paslaptingumą, neapibrėžtumą, neišbaigtumą, begalybę, gilybę ir 
t. t. Bet kiekviena iš tų savybių, atskirai paimta, yra daug siauresnė už sąvoką „metafizika“. 
Pastaroji yra daugiau apibendrinanti. Netgi visas rinkinys išvardintų savybių neišreiškia 
to, kas yra šioje vienoje sąvokoje. Pasakyti daug, dar nereiškia ką nors pasakyti šiuo atveju. 
Galbūt arčiausiai šios sąvokos yra „neapibrėžtumas“. Bet „metafizikoj“ yra kur kas daugiau. 
Čia galima suprasti ir metafizinį požiūrį į materiją, ir dvasinį polėkį, ir idealizmą, ir visa 
tai, kas yra už nuogo fiziškumo, kūniškumo, netgi grožio, apčiuopiamumo, aiškumo ribų. 
Jūs pasakysit: užuot čia aiškinęs vieną žodį, geriau imčiau ir surašyčiau panašų atsakymą 
į jūsų klausimą. Aš taip nemanau. Kartais vienas neaiškus, neišbaigtas štrichas labiau ati- 
tinka esmę negu visa litanija. Netgi jeigu kas nesupras panašaus atsakymo ir bus priverstas 
pasukti galvą, manau, kad bus gerai. Jeigu kiekvienas supras savaip — ir tai bus gerai. Nes 
jeigu aš pradedu išskirti kokį nors konkretų bruožą, kurį aš vertinu motery, įvyksta keistas 
dalykas: pabandęs įsivaizduot moterį, turinčią tik tą vienintelę dorybę (be atsvaros kitose 
savybėse), suprantu, kad tokia moteris būtų tiesiog nepakenčiama. Pavyzdžiui, aš vertinu 
motery protą ir čia pat sugaunu save meluojant, galvojant: neduok Dieve moters (supran- 
tama, artimos), protingesnės už mane. Ir dar: jei toji moteris tuo pat metu nemokės būti ir 
kvaila, tas protas greit išlįs tau per gerklę. Arba, pavyzdžiui, vertinu motery tai, ko trūksta 
vyrams — vyriškumą (ne išorinį, žinoma). Bet pagalvokit, ar labai norėtumėte gyventi su 
panašia moterimi? Dar daugiau: tai, ką aš vertinu protu, gali visiškai neatitikti to, kuo aš 
žaviuosi motery. Pavyzdžiui: protas grožio nevertina, o tai turbūt, jeigu nemeluosime, pa- 
grindinis dalykas, kuo moterys mus patraukia. Dažnai net ydos puošia moterį. Mes galime 
žavėtis moterimi su „baisiu charakteriu“, kurios protu nepriimam. Nereikšmingas nieknie- 
kis gali mus sužavėti. Todėl prieš atsakant reikia aiškiai apibrėžti — kaip vertinti: protu ar 
širdimi? Ir čia aš pasimetu priešingybėse. Todėl vertinu visa, kas daro moterį žavią, neteik- 
damas pirmenybės nė vienai savybei. Jeigu nemeluodamas pats sau atsakau, tai visos verti- 
nimo vertos dorybės pasirodo nieko vertos. Galbūt vienintelis grožis nekelia abejonių, nors 
grožis — labai jau abejotina vertybė. Žmogus su turtingesne gyvenimiška patirtimi tikriau- 
siai gali atsakyti tvirčiau ir aiškiau. Aš pasirenku neapibrėžtumą. Profesionalui mąstytojui, 
gerai žinančiam filosofinę sąvokos „metafizika“ prasmę, toks mano atsakymas gali parodyti 
visišką mano nenusimanymą apie moteris. Ir tai bus gerai. Tai bus tiesa. (1970.1.10) 

Apie įtampą 


Turbūt vidinė įtampa — aktoriaus įtaigu- 
mo pagrindas. Tai neprieštarauja išorinei 
ramybei. Panašiai kaip aukštos įtampos 
srovės linijos pažiūrėti atrodo ramios ir di- 
dingos, o viduje — mirtis. Taip ir aktoriui 
reikalingas vidinis įsielektrinimas, aukšta 
dvasinė įtampa (kaip jos pasiekti arba iš 
kur ji atsiranda — atskiras klausimas). Tik 
ji sugeba pramušti storą sieną tarp sce- 
nos ir publikos, įsiskverbti į žiūrovo vidų, 
paveikti, išmušti iš normalios, patogios 
miesčioniškos ramybės būsenos. 


Apie kūrinio vertę 


Menas neturi priklausyti liaudžiai. 
Jeigu kūrinys atitinka masių sko- 
nį, tai, su retomis išimtimis, jis 
menkavertis. Tikrus šedevrus gali 
suprasti ir įvertinti tik nedaugelis. 
Kiekvieno vertinimo kriterijus yra 
jis pats. „Aukščiau bambos neiš- 
šoksi.“ Lygiuotis į masių bambą, 
reiškia kurti bambos lygio masinę 
produkciją, vargu ar ką nors ben- 
dro turinčią su tikromis dvasinė- 
mis vertybėmis, t. y. su menu. 


Apie Dievą 


Žmogus niekada nežino tiesos. Nei apie jį supantį pa- 
saulį, nei apie patį save. Abu pažinimo procesai (išorės 
ir savo vidaus) yra nebaigtiniai, neišsemiami, begaliniai. 
Kiekviena tiesa — ir mokslo atradimų, ir žmogaus dva- 
sios pažinimo — yra tik laikina ir reliatyvi. Kai, atrodo, 
jau suvokei tiesą apie save patį, supratai paslaptį, po kiek 
laiko pasirodo, kad toji tiesa savo ruožtu vėl reikalauja 
paaiškinimo, reikalauja naujų tiesų, kurių atskleidimo 
akimirką susidaro iliuzija, kad tu supratai esmę, atradai 
Tiesą. Deja, po kiek laiko pasirodo, kad tai buvo tik 
šios dienos tiesa. Ir taip be galo. Žmogus net pats savęs 
niekada negali pažinti iki galo. Išorinio pasaulio — tuo 
labiau. Ir vis dėlto žmonija veržiasi į tą Tiesą, ieško jos 
(nes ji jos neturi. Ir negali turėti: ji - begalybėje). Gal- 
būt toji ideali, absoliuti, viską aprėpianti tiesa begalybėj 
ir yra taip vadinamas Dievas. Toks pats realus, kaip ma- 
tematikoj begalybės sąvoka. Ir toks pats nepasiekiamas. 
Žmonija jo akivaizdoje juokinga. Ji pasmerkta veržtis į 
jį ir niekada nepažinti. Tegalinti tik tikėti, kad kažkur 
begalybėje yra Tiesa. 


Apie gyvenimo tikslą 


Ar tik žmonija nėra kažkas panašaus į 
vieną didžiulės smegeninės narvelį? Jei 
taip, tai išvis kvaila kelti klausimą apie 
tikslą. Kas gali žinoti, apie ką galvoja 
tie smegenys, koks jų tikslas. Viena tik 
gali būti aišku, kad toji menka dalely- 
tė — žmonija, kurioje, lyg genuose, yra 
miniatiūrinis visumos atspindys — yra 
pašaukta tarnauti visumai. (1970.X.13) 


Apie van Gogą 


(Pora žodžių aktoriaus meistriškumo 
studentams susitikime, kurio 
nebuvo) 


Kad be reikalo nepilstytume vandens, noriu 
tarti trumpą įžanginį žodį. 

Pirmiausia visa tai, ką aš galiu pasakyti, nepre- 
tenduoja į jokias absoliučias tiesas. Manau, kad 
absoliučių tiesų iš viso nėra — netgi šis teiginys, 
kad absoliučių tiesų nėr, taipogi nėra absoliuti 
tiesa, ir tai, ką aš žinau, — tėra tik 72220 tiesos. 
Jos, žinoma, ne mano atrastos, nes pasaulyje 
niekada neįvyksta nieko naujo. Ber jas, tas tie- 
sas, aš atradau sau, ir jos tapo 72220 tiesomis, 
taipogi reliatyviomis, ir laikytis užsispyrusiai 
kokios nors tiesos yra toks pats ribotumas kaip 
ir neturėti savo tiesos. Manau, kad jokia sveti- 
ma tiesa jums neturės nė mažiausios reikšmės, 
kol jūs neatrasit jos patys. Žinojimas nepade- 
da. Bet kokia svetima patirtis neturi jokios ver- 
tės, kol nepatiriama ko nors analogiško savo 

kailiu. Ir išvis manau, kad ką nors ko nors išmokyti yra bergždžias dalykas mene. 
Galima išmokyti abėcėlės, daugybos lentelės, bet ne meninės kūrybos. Žinoma, 
ir čia galima išmokyti pažinti natas, valdyti teptuką, savo kūną ir daugybę kitų 
elementarių dalykų, bet jūsų niekas neišmokys to, ko už jus negali padaryti niekas 
kitas. Kol jūs nepradėsite daryti sav0 atradimų, kol nepaimsite vairo į sav0 rankas 
ir praktiškai nepabandysite nugalėti visų jūsų tykančių pavojų. Tai nereiškia, kad 
aš neigiu žinių ir informacijos reikšmę. Taip teigti reikštų išvis neigti intelekto 
reikšmę meninėje kūryboje (nors dėl to galima ir ginčytis). Manau tik, kad, pa- 
vyzdžiui, pedagogikos uždavinys yra kur kas kuklesnis: ne išmokyti, bet žadinti, 
judinti, kurstyti, provokuoti jūsų smalsumą ir valią savarankiškiems atradimams. 
Ta prasme manau, kad ir mano kai kurios mintys gali užsikabinti už jūsų smalsu- 
mo ir šitaip būti jums naudingos. 

Toliau: noriu atimti iš jūsų viltį. „Praraskite viltį, čia įeinantys“, — kabėjo užra- 
šas ant konclagerio vartų. Ką tai reiškia šiuo atveju? Liaudyje sakoma: aukščiau 
bambos neiššoksi. Jūs esat pasmerkti. Iš prigimties. Kiekvienas. Ką Dievas įkro- 
vė — įkrovė, o ko neįkrovė — niekas nebeįkraus. Jokie patarimai, jokios žinios, jokie 
mokslai. Talento neįdėsi, jis slypi visoj mūsų psichofizinėj struktūroj iš prigimties 
(dėl to ginčytis turbūt nėra prasmės, nors galima, bet tai ne vien mano mintys). 
Mes esam sąlygoti iš prigimties, mes esam prigimties vergai. Ir čia nieko nepada- 
rysi, turim su tuo sutikti. Vienam duota mažiau, kitam daugiau, o trečiam gal ir 
išvis nieko neduota. 

Toliau: noriu ir grąžinti jums viltį. Kol mes jauni ir nepatyrę (ir ne tik jauni), mes 
nežinome (ir turbūt negalime tiksliai žinoti) visų mumyse slypinčių galimybių 
ir todėl turime visišką teisę puoselėti viltis dėl savo gabumų ir šitaip galbūt save 
apgaudinėti, nes talentas dažnai būna taip užslėptas, kad kartais atrodo, jog gamta 
eina slėpynių su žmogumi, tarsi sakytų: „Jei tu esi vertas — atrask mane.“ Čia ir 
iškyla tikrasis darbo proceso vaidmuo meninės kūrybos kelyje. Jis yra dvejopas. 
Pirma, jis leidžia atrasti savyje dar neišnaudotas galimybes ir prisikasti iki tų gilu- 
minių talento klodų, kurie kaip žemės turtai dažnai yra brangesni už paviršinius 
klodus. Antra, darbas turtina talento išraiškos kelius, būdus ir priemones. Kokia 
nauda iš talento, kuris nemoka savęs išreikšti. Čia dažnai glūdi tragedija talen- 
tingų žmonių, kurie, patikėję savo talentu, atsisako darbo. Tokius menininkus 
galima sulyginti su brakonieriais. Jie žaloja gamtą. Nulaužti medį, sugauti neršian- 
čią žuvį — nusikaltimas, o nepuoselėti, neprižiūrėti, nelaistyti brangiausio ir glež- 
niausio gamtos augalo — talento, ne nusikaltimas? Manau išvis, kad menininką 
reikėtų gerbti ne už talentą, o už darbą. Gerbdami talentą, mes lenkiamės gamtai, 
o gerbdami darbą - žmogui. 

Darant išvadą iš to, ką pasakiau, galima paklaust: „Kas gi mums belieka, pri- 
gimties pasmerktiesiems?“ Atsakymas vienas: „Darbas.“ Tik darbas. Gamta mums 
davė tam tikrą savo materijos ir dvasios kiekį, mūsų uždavinys — iš viso to per dar- 
bą sukurti optimalų savęs variantą. Kas dirba — tas ieško, o kas ieško — tas randa. 


Jei netikite, pasiskaitykite van Gogo laiškus. (Vilnius, 1972.11.17) 


Andrė Maurois 
TARPINIS NUTŪPIMAS 


Prancūzų rašytojo, eseisto Andrė Maurois (tikr. Emile Salomon Wilhelm Herzog, 

1885-1967) apsakymą „Tarpinis nutūpimas“ („Lescale“) Regimantas Adomaitis 
išvertė „sau“, nes jam ypač patiko pagrindinė kūrinio mintis - „kaip menas 

gali visiškai pakeisti žmogaus gyvenimą. Kokia stipri meno galia! Ji keičia mūsų 
likimus.“ Rankraštyje kai kurios pastraipos išverstos po kelis kartus, ieškant kuo 
tikslesnės prasmės. Šį apsakymą yra išvertęs ir Valdas Petrauskas.23 


— Keisčiausia mano gyvenime istorija? — paklausė ji. - Jūs man užduodat keblų klausi- 
mą. Daug istorijų buvo mano gyvenime. 

— Manau, kad ir dabar jų netrūksta. 

— O, ne! Aš pasenau, išgudrėjau... Kitaip tariant — trokštu poilsio... Aš dabar visiškai 
patenkinta, kai galiu vakare pasilikti viena, dar kartą perskaityti senus laiškus arba išklausyti 
plokštelę. 

— Negalimas daiktas, kad jums daugiau niekas nebesimergintų... Jūsų bruožai išliko 
dailūs ir turbūt patirtų kančių atšvaitai sutiekia jiems kažką patetiško... Neabejotinai... 

— Jūs labai mielas... Taip, aš dar turiu garbintojų. Visa bėda, kad aš jais nebetikiu. Aš, 
deja, per daug gerai pažįstu vyrus: jų įkarštį, kol jie dar nieko nepasiekę, ir abejingumą arba 
pavydą po to. Kam man reikia dar kartą žiūrėti komediją, kurios atomazgą žinau iš anks- 
to?.. Jaunystėje viskas buvo kitaip. Kiekvieną kartą man atrodydavo, kad sutikau stebuklin- 
gą būtybę, kuri išsklaidys visas abejones. Ir eidavau nuoširdžiai, be jokių blogų minčių... 
Štai vos prieš penkerius metus susipažinau su savo vyru Reno. Man atrodė, kad užgimiau iš 
naujo. Jis buvo stiprus, beveik brutalus. Jis juokdavosi iš mano abejonių bei nuogąstavimų. 
Aš tariausi radusi gelbėtoją. Ne todėl, kad jis būtų buvęs idealus: jam trūko ir išsilavinimo, 
ir mokėjimo elgtis. Bet jis man atnešė tai, ko aš niekada neturėjau — tvirtumą... Gelbėjimosi 
ratas... Bent taip aš tada galvojau. 

— Dabar nebegalvojate? 

— Jūs gerai žinot, kad ne. Reno labai nesisekė, ir aš turėjau jį raminti, drąsinti, guosti. Aš 
gyniau Gynėją... Tikrai tvirtų žmonių pasitaiko retai. 


239 „Tarpinis punktas“, iš prancūzų k. vertė Valdas Petrauskas, in: Andre Mormaa, Labą vakarą, brangioji, Vilnius: Vaga, 1970, 
p. 157-171. 

— Bent vieną jums teko pažinti? 

— Taip, vieną. Deja, neilgai ir keistomis aplinkybėmis... Palaukit, jūs prašėt papasakoti 
keisčiausią savo gyvenimo nuotykį? Tai štai jis, tas nuotykis. 

— Papasakokit man. 

— Dieve mano, ko jūs iš manęs prašot? Vėl reikės knaisiotis prisiminimuose... Be to, tai 
ilga istorija, o jūs, kaip paprastai, skubat. Ar galit man skirti truputį laiko? 

— Žinoma, aš jūsų klausau. 

— Na, tai gerai... Praėjo jau dvidešimt metų... Tada buvau visai jauna našlė. Jūs prisi- 
menat mano pirmąsias vedybas? Tėvų valia ištekėjau už žmogaus, daug vyresnio už mane, 
kurį mylėjau, taip, bet kaip duktė... Meilė su juo man buvo ne malonumas, o pareiga iš 
dėkingumo. Po trejų metų jis mirė. Taigi ištrūkusi iš tėvų ir vyro globos aš staiga pasijutau 
visiškai laisva, savo veiksmų ir likimo šeimininkė. Nesigirdama galiu pasakyti, kad tada 
buvau labai graži... 

— Daugiau negu graži. 

— Jeigu taip norit... Šiaip ar taip, greitai aš turėjau visą spiečių pretendentų. Mano 
išrinktasis buvo vienas jaunas amerikietis vardu Džekas Parkeris. Daugelis prancūzų, laiko- 
mų jo varžovais, man patiko labiau: mūsų skoniai buvo vienodi, be to, jie mokėjo sakyti 
malonius komplimentus. Džekas skaitė mažai, iš muzikos mėgo tik bliuzus ir džiazą, tapy- 
boje visiškai pasitikėjo mada. Apie meilę žodžio nesuregzdavo... Teisingiau, apie ją visiškai 
nekalbėdavo. Jo merginimasis apsiribojo paėmimu už rankos kine, teatre arba sode, mėnu- 
liui šviečiant, ir žodžiais: „Y9w a7e just wonderfull. “ Jis man turėjo atrodyti labai nuobodus... 
Bet ne, aš mielai eidavau su juo. Jis veikė raminamai, buvo atviras. Su juo jaučiausi saugi, 
panašiai kaip su savo dabartiniu vyru mūsų santykių pradžioje. Kiti mano draugai svyravo. 
Ko jie norėjo? Būti meilužiais ar sutuoktiniais? Niekada aiškiai to nepasakydavo. Džekas 
buvo kitoks. Vien mintis apie gyvenimą susidėjus jam kėlė siaubą. Jis norėjo vesti mane, 
išsivežti į Ameriką, kur aš jam pagimdyčiau puikius vaikus, garbanotus ir naivius kaip jis, 
su jo maža tiesia nosim, kalbančius lėtu nosiniu akcentu. Jis buvo savo banko viceprezi- 
dentas, — vieną gražią dieną būtų tapęs prezidentu. Vienu žodžiu, mums niekada nieko 
netrūktų ir mes turėtume puikią mašiną. Taip jis matė pasaulį. 

Prisipažinsiu, tai gundė. Jūs stebitės?.. Bet tai buvo visai pagal mano prigimtį. Kadangi 
aš pati esu komplikuota, paprastos būtybės mane traukia. Be to, nelabai sutariau su savo 
šeima. Išvykti gyventi į JAV buvo puiki proga pabėgti. Džekas po kelių mėnesių darbo 
Paryžiaus filiale grįžo į Niujorką. Prieš jam išvykstant aš pažadėjau atvažiuoti ir ištekėti už 
jo. Įsidėmėkite, aš nebuvau jo meilužė. Ne dėl savo kaltės. Aš būčiau nusileidus, jei jis būtų 
prašęs... Bet jis neišdrįso. Džekas buvo amerikietis katalikas, griežtų papročių, ir norėjo 
garbingų vedybų Šventojo Patriko bažnyčioje Penktajame aveniu — su daugybe žaketuotų 
berniukų, su baltu gvazdiku atlape, su bridemaids... Nepasakyčiau, kad tai nebūtų patikę 
ir man. 

Buvo sutarta, kad aš atvyksiu balandžio mėnesį. Džekas turėjo parūpinti man bilietą. 
Ketinau pasinaudoti „Air-France“ paslaugomis: tai buvo visai natūralu, ir aš net neužsi- 
miniau apie tai Džekui. Paskutinę akimirką gavau bilietą Paryžius-Londonas ir Londo- 
nas-Niujorkas, pirktą iš amerikiečių bendrovės, kuri tuo metu neturėjo teisės nusileisti 
pas mus. Tai mane truputį suerzino, bet aš esu, kaip jūs žinot, kiek nerūpestinga ir, užuot 


ėmusis kokių nors žygių, susitaikiau su padėtimi. Turėjau septintą valandą vakaro atvykti į 
Londoną, papietauti oro uoste ir devintą valandą išskristi į Niujorką. 

Jūs mėgstat oro uostus? Nežinau kodėl, bet aš jiems jaučiu silpnybę. Jie daug švaresni ir 
šiuolaikiškesni už geležinkelio stotis. Dekoruoti „operacinės“ stiliumi. Iš garsiakalbių skamba 
kvietimai į egzotiškus tolimus miestus, sakomi užsienio kalbomis ir dėl iškraipymo sunkiai su- 
prantami. Per stiklus matyti besileidžiantys ir kylantys milžiniški lėktuvai. Tai lyg nereali deko- 
racija, ir ne be grožio. Aš jau buvau papietavusi ir patogiai įsitaisiusi angliškame samanų spalvos 
oda aptrauktame fotelyje, kai iš garsiakalbio pasigirdo ilga frazė, iš kurios tesupratau žodį „Niu- 
jorkas“ ir savo reiso numerį. Truputį sunerimusi, apsidairiau. Keleiviai kilo iš savo vietų. 

Gretimame fotelyje pastebėjau įdomaus veido vyriškį, kokių keturiasdešimties metų. 
Liesas, sutaršytais plaukais, atvira apykakle, jis labai priminė anglų poetus romantikus, 
ypač Šelį. Žiūrėdama į jį, pagalvojau: „Rašytojas arba muzikantas“, ir panorau, kad lėktuve 
jis sėdėtų greta. Jis pastebėjo mano staigų sumišimą ir kreipėsi į mane angliškai: 

— Atleiskite, madam... Jūs skrendate reisu 632? 

— Taip... Ką čia pranešė? 

— Kad dėl techninių kliūčių lėktuvas išskris tik G valandą ryto. Keleiviai, pageidaujantys 
nakvoti viešbutyje, tuoj pat bus nuvežti kompanijos autobusu. 

— Tai tau kad nori! Važiuoti į viešbutį ir keltis penktą valandą ryto! Menkas malonu- 
mas... Ką jūs manot daryti? 

— O, man, madam, ne bėda, kadangi turiu draugą, kuris gyvena ir dirba čia pat, oro 
uoste. Pas jį palikau savo automobilį. Pasiimsiu jį ir grįšiu namo. 

Po akimirkos pridūrė: 

— Arba geriau ne... Pasinaudosiu proga ir pasivažinėsiu... Aš esu vargonų meistras ir 
kartkartėmis privalau patikrinti savo instrumentų būklę kai kuriose Londono bažnyčiose... 
Štai man puiki proga aplankyti kokias dvi ar tris. 

— Jūs galit naktį įeiti į bažnyčias? 

Jis nusijuokė ir išsitraukė iš kišenės didžiulį ryšulį raktų. 

— Be abejo! Kad niekam netrukdyčiau, savo klaviatūras ir rezonatorius dažniausiai ban- 
dau naktį. 

— Jūs pats grojate? 

— Kaip išmanau. 

— Tai turėtų būti nuostabu — vargonų koncertai patamsy ir visiškoj vienatvėj. 

— Nuostabu? Nežinau. Nesu didelis vargonininkas, nors ir mėgstu religinę muziką. Ži- 
nau tik, kad man tai teikia didelį malonumą. 

Jis kiek padvejojo, paskui tarė: 

— Žinote ką, madam, aš jums galiu pasiūlyt... Jūs manęs nepažįstate, ir aš niekuo nenu- 
sipelniau jūsų pasitikėjimo... Bet jeigu jūs norėtumėt, aš galiu jus pasiimti su savimi, paskui 
parvežti čia atgal... Jūs tikriausiai muzikantė? 

— Taip, tikrai. Iš kur žinote? 

— Jūs graži kaip artisto svajonė. Tai nemeluoja. 

Prisipažinsiu, komplimentas mane paveikė. Vyriškis kažkodėl kėlė pasitikėjimą. Aš ži- 
nojau, kad bastytis naktį Londone su nepažįstamu žmogumi neatsargu. Įsivaizdavau gali- 
mus pavojus, bet man net nekilo mintis atsisakyti. 

— Eime, — tariau aš jam. — Ką daryti su šiuo lagaminu? 

— Mes jį įdėsim kartu su manuoju į bagažinę. 

Negalėčiau pasakyti, kokios buvo tos trys bažnyčios, į kurias mes tą naktį įėjome, ir ką grojo 
mano paslaptingasis bendrakeleivis. Prisimenu vingiuotus laiptus, kuriais kopiau jo padedama, 
mėnulio šviesą, besiskverbiančią pro vitražus, prakilnią muziką. Atpažinau Bachą, Forė, Hende- 
lį, bet manau, kad mano vadovas daugiau improvizavo. Tai buvo kažkas nepaprasto. Sakytum 
sujaudintos sielos siautulinga išpažintis. Paskui atsklido dangiški balsai, tarsi švelnios glamonės. 
Aš buvau apsvaigus. Paklausiau jo vardo — šio didžio artisto. Jis vaidinosi Piteris Danas. 

— Jūs turėtumėte būti garsus, — tariau aš. — Jūs genijus. 

— Jūs klystate. Laikas ir naktis kuria iliuziją. Aš tik vidutiniškas atlikėjas. Tai jūsų buvi- 
mas mane šį vakarą įkvėpė. 

Toks prisipažinimas manęs nenustebino. Piteris Danas buvo iš tų būtybių, su kuriomis 
suartėji po kelių minučių pokalbio... Jis buvo ne iš šio pasaulio. Kai aplankėme tris bažny- 
čias, jis visai paprastai pasakė: 

— Dar tik vidurnaktis. Ar nenorėtumėte pas mane praleisti tas tris ar keturias valandas, 
kurios mums liko laukti? Aš jums iškepsiu kiaušinienę. Turiu porą vaisių. Rytoj rytą ateis 
mano šeimininkė ir viską sutvarkys. 

Aš apsidžiaugiau ir, kadangi jums sakau viską, turiu prisipažinti, jog miglotai nujaučiau 
tą vakarą gimsiančią meilę. Mes, moterys, lengviau pasiduodame susižavėjimui negu jūs, 
vyrai. Toji dieviška muzika, toji naktis, pilna giesmės, toji švelni ir tvirta ranka, kuri mane 
vedė patamsyje — visa tai man sužadino neaiškų geismą. Jei mano bendrakeleivis būtų pa- 
norėjęs, aš būčiau buvusi jo... Aš tokia. 

Jo mažas butukas — pilnas knygų, išdažytas baltai kaip kiaušinio lukštas, su juoda juos- 
ta — man patiko. Netrukus pasijutau kaip namie. Nusiėmiau skrybėlaitę, nusivilkau lietpal- 
tį. Pasisiūliau padėti paruošti vakarienę jo mažoje virtuvėlėje. Jis atsisakė: 

— Ne, aš įpratęs. Geriau imkit knygą. Aš tuoj pat grįšiu. 

Aš išsirinkau Šekspyro „Sonetus“ ir spėjau perskaityti tris eilėraščius, kurie nuostabiai 
atitiko mano dvasinę būseną. Paskui Piteris grįžo ir padengė prieš mane mažą staliuką. 

— Kaip viskas skanu, — tariau aš. — Ir aš džiaugiuosi... Aš buvau alkana. Jūs nuostabus 
žmogus! Jūs viską darote gerai. Laiminga jūsų išrinktoji! 

— Aš neturiu išrinktosios... Bet geriau papasakokite apie save. Jūs prancūzė, savaime 
suprantama? Vykstat į Ameriką? 

— Taip, aš išteku už amerikiečio. 

Jis neparodė nei nuostabos, nei nusivylimo. 

— Aš privalau jį mylėti, jeigu nusprendžiau pasirinkti jį nuolatiniu draugu. 

— Tai nieko nereiškia, — pasakė jis. - Būna vedybų, kurios įvyksta be jokio ypatingo 
noro, lėtai ir be jausmų. Staiga pasijunti įsipareigojęs. Nebėra drąsos atsitraukti. Ir štai li- 
kimas nenusisekė... Bet aš neturiu jokio pagrindo taip pesimistiškai kalbėti, kadangi nieko 
nežinau apie jūsų išrinktąjį. Neįmanoma, kad tokia moteris kaip jūs apsiriktų. Vienintelis 
dalykas mane stebina... 

Jis nutilo. 

— Sakykit... Nebijokit manęs užgauti. Aš esu labai blaivi... sugebu pasižiūrėti į save iš 
šalies ir spręsti apie savo veiksmus. 


— Gerai, — kalbėjo jis. - Mane stebina ne tai, kad jums patiko amerikietis (tarp jų yra 
labai puikių ir netgi labai patrauklių), bet tai, kad jo šalyje panorot praleisti visą savo gy- 
venimą... Ten tikriausiai rasite „naują pasaulį“, kurio vertybės nėra jūsų vertybės... Galbūt 
tai tik anglo prietarai... Galbūt jūsų sužadėtinis pats savaime yra toks tobulas, kad aplinkai, 
kuri jus sups, jūs neteikiat jokios reikšmės. 

Akimirką susimąsčiau. Nežinau kodėl, bet man atrodė, kad tai, ką pasakoju Piteriui 
Danui, yra nepaprastai svarbu, ir jaučiau pareigą perteikti jam savo mintis tiksliai, iki ma- 
žiausių smulkmenų. 

— Negalvokit taip, — pasakiau. - Džekas (mano būsimasis vyras) nėra tobulas, ir aš esu tikra, 
kad jis negalėtų man atstoti aplinkos, kuri man būtų maloni... Džekas yra mielas vaikinas ir 
garbingas žmogus, bus man geras vyras — ištikimas, sveikų vaikų tėvas. Be vaikų, jo reikalų, 
politikos ir pasiplepėjimo apie draugus, mes turėsim mažai bendrų interesų... Supraskit mane 
teisingai. Džekas nėra labai išsilavinęs, jis yra apsukrus verslo žmogus; turi tam tikrą grožio po- 
jūtį, neblogą skonį... Tiktai poezija, paveikslai, muzika neturi jam jokios reikšmės. Jis niekada 
apie tai negalvoja... Ber argi tai svarbu? Galų gale menas yra tik viena iš žmogaus veiklos sričių. 

— Be abejo, — pritarė Piteris Danas. - Galima būti labai jautriam ir kartu nemėgti meno, 
tiksliau, nesuprasti jo... Netgi neslepiamas abejingumas man labiau patinka už triukšmingą 
snobizmą. Bet būti vyru tokios moters kaip jūs... Ar bent turi jis to širdies subtilumo, kuris 
leistų įkvėpti slapčiausius sielos virpesius tos, su kuria gyveni? 

— Jis taip toli neieško... Aš jam patinku; jis pats nežino kodėl; jis nesuka sau dėl to 
galvos. Jis neabejoja, kad padarys mane laimingą... Argi aš neturėsiu dirbančio vyro, buto 
Parko aveniu, aukštos klasės automobilio ir puikių juodaodžių tarnų, parinktų jo motinos, 
kilusios iš Virdžinijos? Ko daugiau begali norėti moteris? 

— Nebūkite kandi, - pasakė jis. — Sarkazmas yra netyros sąžinės požymis. Kai taip kal- 
bama apie būtybes, kurias turėtume mylėti, nužudoma meilė... Taip... Tai labai svarbu. 
Vienintelis išsigelbėjimas — tikrai švelnus ir gailestingas požiūris į žmones. Beveik visi yra 
tokie nelaimingi... 

— Nemanau, kad Džekas būtų nelaimingas. Jis yra amerikietis, gerai prisitaikęs prie savo 
visuomenės, kurią nuoširdžiai laiko geriausia pasaulyje. Kuo jis galėtų abejoti? 

— Netrukus jis pradės abejoti jumis. Jūs išmokysite jį kančios. 

Nežinau, ar jūs pajutot, bet tą naktį aš buvau tokios dvasinės būsenos, jog galėjau su 
viskuo sutikti. Buvo keista, kad pirmą valandą nakties aš viena esu anglo, kurį sutikau oro 
uoste vos prieš keletą valandų, bute. 

Dar keisčiau buvo tai, kad aš jam išsipasakojau apie savo asmeninį gyvenimą ir ateities 
planus. O nuostabiausia, kad jis man dalino patarimus, o aš su pagarba jo klausiausi. 

Bet taip buvo. Iš jo spinduliuojantys orumas ir gerumas situaciją darė visiškai natūralią. 
Ne todėl, kad jis būtų laikęsis kaip pranašas arba pamokslininkas. Visai ne. Tai buvo žmo- 
gus, nesugebantis apsimetinėti. Jis juokėsi iš visos širdies, kai aš pasakydavau ką nors links- 
mo. Tiktai nuolatos jautei jo rimtą tiesumą, o tai labai retai būna... Taip, būtent... Rimtą 
tiesumą... Jūs suprantate? Dauguma žmonių nesako to, ką galvoja. Už jų frazių visada slypi 
kokia nors slapta mintis. Sakydami viena, jie slepia kita... Arba kalba bet ką, negalvodami... 
O Piteris elgėsi kaip kai kurie Tolstojaus personažai: ėjo tiesiai į daiktų esmę. Tai mane taip 
sukrėtė, kad pasiteiravau: 

— Ar jumyse nėra rusiško kraujo? 

— Kodėl? Keista, kad to paklausėte. Taip, mano motina buvo rusė, o tėvas — anglas. 

Didžiuodamasi šiuo savo mažu atradimu, aš tęsiau apklausą: 

— Jūs nevedęs? Ir niekada nebuvote vedęs? 

— Ne... Kadangi... Tai jums pasirodys nekuklu... Aš tausoju save kažkam didesniam. 

— Didelei meilei? 

— Didelei meilei, bet tai nebus meilė moteriai. Aš jaučiu, kad virš menkų šio pasaulio 
reiškinių yra kažkas labai įstabaus, dėl ko reikia gyventi. 

— Ir tą „kažką“ jūs randate religinėje muzikoje? 

— Taip, ir poezijoje. Taip pat ir Evangelijoje. Norėčiau, kad mano gyvenimas būtų tyras. 
Atleiskite, kad apie save taip kalbu, su patosu... neangliškai... bet man atrodo, kad jūs gan 
greit... gerai suprantat... 

Aš atsikėliau ir persėdau jam prie kojų. Kodėl? Nemoku paaiškinti. Aš negalėjau kitaip. 

— Taip, suprantu, — tariau aš. — Aš, kaip ir jūs, jaučiu, kad kvaila yra beprasmiškai ei- 
kvoti savo gyvenimą, vienintelį mūsų turtą, eilinėms akimirkoms, tuštiems rūpesčiams, 
smulkiems ginčams... Aš norėčiau, kad visos mano gyvenimo valandos būtų kaip ši... Ir 
vis vien žinau, kad taip nebus... Man trūksta jėgų... Aš pasiduodu nešama srovės, kadangi 
taip lengviau... Būsiu ponia Parker, lošiu canast4, gerinsiu rezultatą žaisdama golfą, žiemą 
važiuosiu į Floridą, ir taip eis metai iki mirties... Jūs tikriausiai pasakysite — labai gaila... Ir 
jūs būsite teisus... O ką daryti? 

Atsirėmiau jam į kelius; tą akimirką aš buvau jo... Taip, turėjimas nieko nereiškia, suti- 
kimas yra viskas. 

— Ką daryti? - perklausė jis. - Būti savo likimo šeimininku. Kodėl jūs pasiduodate sro- 
vei? Jūs gi mokate plaukti. Aš noriu pasakyti, jūs turite pakankamai energijos ir išdidumo... 
Taigi!.. Be to, nereikia ilgos kovos, kad sutramdytum savo likimą. Gyvenime retai pasitaiko 
tokių momentų, kada viskas sprendžiasi, ir ilgam. Ir tik reikia tada turėti drąsos pasakyti 
„taip“ arba „ne“. 

— Ir jūs manote, kad dabar - vienas iš tokių momentų, kai aš turiu pasakyti „ne“? 

Jis paglostė man plaukus, paskui staiga atitraukė ranką ir tarsi susimąstė. 

— Jūs man užduodat, - pagaliau prabilo jis, - gan sunkų klausimą. Kokią aš turiu teisę, 
beveik nepažinodamas jūsų, nieko nežinodamas apie jus, jūsų šeimą, jūsų būsimą vyrą, 
kokią aš turiu teisę jums patarti? Aš galiu skaudžiai suklysti... Ne aš turiu atsakyti - jūs. Tik 
jūs viena žinot, ko tikitės iš savo vedybų; jūs viena turite duomenis, iš kurių galite spręsti 
apie pasekmes... Aš galiu tik atkreipti jūsų dėmesį į tai, kas mano, o tikiuosi — ir jūsų nuo- 
mone, yra svarbiausia, ir paklausti jūsų: „Ar esate tikra, kad nenužudysite savyje to, kas 
jumyse yra geriausia?“ 

Dabar aš susimąsčiau. 

— Deja, ne, nesu tikra. Kas manyje yra geriausia — tai viltis pasiekti pati nežinau kokią 
egzaltaciją; tai noras pasiaukoti... Maža būdama aš svajojau būti heroje arba šventąja. Da- 
bar svajoju pasišvęsti puikiam žmogui ir, jeigu sugebėsiu, padėti jam jo darbe, atliekant 
savo misiją... Štai... To, ką aš jums tik ką pasakiau, niekada ir niekam nesu sakiusi... Kodėl 
jums? Pati nežinau. Jūs kažkuo išprovokuojate atvirumą... ir pasitikėjimą. 

— Tas kažkas, — tarė jis, — yra išsižadėjimas. Tas, kuris nesiekia sau to, ką žmonės vadina 


laime, turbūt įgyja gebėjimą mylėti kitus taip, kaip jie privalo būti mylimi, ir šitaip rasti 
kitą meilės formą. 

Tada padariau drąsų ir šiek tiek kvailą gestą. Nutvėriau jį už rankos ir tariau: 

— Bet kodėl jums, Piteri Danai, neturėti savo tikrosios laimės dalies? Štai ir aš: vos pa- 
žįstu jus, tačiau man atrodo, kad jūs esate žmogus, kurio aš visada nesąmoningai ieškojau. 

— Negalvokit taip. Aš jums atrodau visai kitoks, negu esu iš tikrųjų. Jokiai moteriai aš 
nebūsiu pageidautinas vyras arba meilužis. Aš per daug uždaras. Nepakęsčiau šalia savęs 
būtybės, kuri nuo ryto iki vakaro ir nuo vakaro iki ryto kiekvieną akimirką reikalautų iš 
manęs dėmesio, ir visai pagrįstai... 

— Dėmesys būtų abipusis. 

— Be abejo. Bet man jo nereikia — dėmesio. 

— Jūs jaučiatės pakankamai stiprus, kad pakeltumėt gyvenimą vienas... Taip? 

— Tiksliau, aš jaučiuosi pakankamai stiprus, kad pakelčiau gyvenimą kartu su visais 
geros valios žmonėmis... kad dirbčiau su jais tam, idant padaryčiau gyvenimą protingesnį, 
laimingesnį... bent pabandyčiau tai padaryti. 

— Tai turbūt būtų lengviau, jei turėtumėt šalia savęs draugę. Žinoma, reikia, kad ji per- 
siimtų tikėjimu, kuris jus įkvepia. Bet jeigu ji jus mylėtų... 

— To neužtenka... Aš pažinojau ne vieną moterį, kuri iš meilės kaip lunatikė sekė paskui 
savo mylimąjį... Bet vieną gražią dieną jos atsibusdavo ir su siaubu pastebėdavo besančios 
ant stogo, pavojuje. Ir jos tik vieno tetrokšdavo: nusileisti ant kasdienio gyvenimo grindų... 
Vyras, jeigu jis yra gailestingas, seka paskui moterį ir taip pat nusileidžia. Paskui, kaip sako- 
ma, jie sukuria židinį... Ir štai - karys nuginkluotas! 

— Jūs norite kovoti vienas. 

Jis švelniai pakėlė mane. 

— Niekada man nebuvo taip sunku pasakyti, bet tai tiesa... Aš noriu kovoti vienas. 

Aš atsidusau. 

— Gaila! Dėl jūsų buvau bepaaukojanti Džeką. 

— Geriau paaukokite ir Džeką, ir mane. 

— Kam? 

— Sau pačiai. 

Pasiėmiau skrybėlaitę ir priėjau prie veidrodžio. Piteris padavė man lietpaltį. 

— Jūs teisi, — tarė jis. — Reikia važiuoti. Oro uostas toli nuo čia, geriau būti ten prieš 
atvykstant autobusui. 

Jis užgesino šviesą virtuvėje. Prieš išeinant jis nesusivaldė, kaip man atrodė, ir, apglėbęs 
mane rankomis, draugiškai spustelėjo. 

Aš nesigyniau, pasidaviau jėgai, kurios valdžioje man patiko būti. Bet jis greit nuleido 
rankas, atidarė duris ir praleido mane. Gatvėje stovėjo jo automobiliukas. Aš atsisėdau 
greta jo, nepratarus nė žodžio. 

Lijo, ir naktinio Londono gatvės buvo niauriai liūdnos. Po kurio laiko Piteris prakalbo. 
Jis apibūdino man šių mažų tipinių namų gyventojus, jų monotonišką gyvenimą, jų men- 
kas linksmybes ir viltis. Jo sugebėjimas perteikti buvo pritrenkiantis. Jis būtų galėjęs būti 
dideliu rašytoju. 


Paskui mes įvažiavome į priemiesčių gamyklų zoną. Mano kompanionas nutilo. Aš 

galvojau apie tai, kas bus, kai rytoj aš atvyksiu į Niujorką, apie Džeką, kuris, be abejo, po 
šios jaudinančios nakties atrodė truputį juokingas. Staiga tariau: 

— Sustokit, Piteri! 

Jis staigiai sustabdė, paskui paklausė: 

— Kas atsitiko? Jums negera?.. Ar jūs ką nors pas mane užmiršot? 

— Ne. Aš nebenoriu skristi į Niujorką... Aš nenoriu dar kartą ištekėti. 

— Ką? 

— Aš apsigalvojau. Jūs man atvėrėt akis. Jūs man pasakėte, kad gyvenime būna mo- 
mentų, kada viskas sprendžiasi ilgam laikui... Štai tas momentas... Aš nusprendžiau. Aš 
netekėsiu už Džeko Parkerio. 

— Man tenka baisi atsakomybė. Aš maniau pataręs jums. Betgi aš galiu klysti. 

— Jūs negalit klysti. Ir ypač aš negaliu klysti. Aš dabar aiškiai matau, kad būčiau pada- 
riusi kvailystę. Aš neskrisiu. 

— Tepadeda jums Dievas! — tarė jis. — Jūs išgelbėta. Jūs būtumėt pražuvus. Bet ar jums 
nebaisu grįžti į Paryžių, paaiškinti?.. 

— Kodėl? Mano tėvai ir draugai apgailestavo, kad išvykstu. Mano vedybas jie laikė kvai- 
lyste... Jie bus laimingi, jei grįšiu. 

— O misteris Parkeris? 

— Džekas nusimins keletui dienų arba keletui valandų. Jo savimeilė kentės, bet galiausiai 
pasakys sau, kad pakankamai turėjo nemalonumų su ta kaprizinga moterimi, ir apsidžiaugs, 
kad išsiskyrėme prieš vedybas, o ne po jų. Tiktai reikia pasiųsti jam skubią telegramą, kad 
rytoj be reikalo manęs neieškotų. 

Piteris įjungė variklį. 

— Ką darom? - paklausė jis. 

— Vykstam į oro uostą. Jūsų laukia lėktuvas. Na, o aš sėsiu į kitą, skrendantį Prancūzi- 
jon. Sapnas baigėsi. 

— Tai buvo nuostabus sapnas, — tarė jis. 

— Sapnas nemiegant. 

Oro uoste aš nuėjau į telegrafą ir parašiau Džekui telegramą: „Priėjau išvados kad vedy- 
bos netikslingos Taškas Apgailestauju nes myliu jus bet gyventi užsienyje negalėsiu Taškas 
Manau atvirumas geriau Taškas Grąžinu atsiskaitymui bilietą Taškas Bučiuoju — Marselė“ 
Perskaičiau ir pakeičiau „gyventi užsienyje“ į „gyventi svetur“. Kol siunčiau telegramą, Pi- 
teris nuėjo pasiteirauti apie savo lėktuvą. Grįžęs tarė: 

— Viskas gerai. Arba greičiau — blogai, variklį pataisė. Po dvidešimties minučių aš iš- 
skrendu. Jums teks palaukti iki septintos valandos. Man nesmagu palikti jus vieną. Norite, 
nupirksiu jums knygą? 

— Ne, - pasakiau. — Aš turiu apie ką pagalvoti. 

— Jūs tikra, kad nieko nesigailėsit? Dar yra laiko. Kai išsiųsit telegramą, bus per vėlu. 

Be žodžių padaviau telegramą pašto tarnautojui. 

— Registruota? — paklausė jis. 

— Ne. 

Paskui paėmiau Piterį už parankės. 

— Brangusis Piteri, man atrodo, kad aš išlydžiu patį geriausią savo draugą. 


Neįmanoma pakartoti visko, ką jis man kalbėjo per tas dvidešimt minučių, kurios buvo 
mums likusios. Tai buvo tikros gyvenimo taisyklės. Jūs kažkada norėjot man pasakyti, kad 
aš turinti žmogiškų vertybių, kad esu ištikima draugė, kad nemeluoju. Jei tai iš dalies tiesa, 
aš turiu būti dėkinga Piteriui. Pagaliau garsiakalbis pranešė: „Keleiviai, vykstantys į Niujor- 
ką reisu 632...“ Palydėjau Piterį iki tvorelės. Ten pasistiebiau ir pabučiavau jį į lūpas kaip 
savo vyrą. Daugiau niekada jo nesutikau. 

— Niekada nesutikot? Kodėl? Argi jūs nedavėt jam savo adreso? 

— Daviau, bet jis taip ir neparašė. Spėju, kad jis mėgdavo taip įsibrauti į kitų gyvenimą, 
nukreipti juos, paskui išnykti. 

— Bet argi jūs būdama Londone nebandėte su juo susitikti? 

— O kam? Jis man davė, kaip pats sakė, geriausia, ką turėjo. Mes niekada nebūtume pa- 
tyrę nuostabios tos nakties atmosferos... Ne, taip buvo geriau... Nereikia bandyti dar kartą 
išgyventi per daug tobulo momento... Bet ar aš neteisi, sakydama, kad tai pats keisčiausias 
mano gyvenimo įvykis? Ar tai, kad žmogus, kuris pakreipė mano likimą, kurio dėka aš gy- 
venu ne Amerikoje, o Prancūzijoje, kuris turėjo man didžiausią įtaką, kad tas žmogus buvo 
nepažįstamas anglas, atsitiktinai sutiktas oro uoste, — argi tai ne nuostabu? 

— Tai primena, — tariau aš, — antikines istorijas, kur dievas, persirengęs elgeta arba sve- 
timšaliu, ateina pas mirtinguosius... Tikrovėje, Marsele, nepažįstamasis ne taip jau jus ir 
pakeitė, kadangi galų gale jūs ištekėjote už Reno, kuris yra toks pats kaip Džekas, tik vardas 
kitas. 

Ji valandėlę susimąstė. 

- Žinoma, - tarė ji. — Prigimties nepakeisi. Galima tik apdailinti. 

Andrius Cvirka. Karikatūra, 1981 12 31 

Aktoriaus Regimanto Adomaičio kardiovaskulinės 
sistemos tyrimo rezultatai, praėjus kiek daugiau 
nei metams po Juno Gabrielio Borkmano 
premjeros, 1983 


REGIMANTO ADOMAIČIO 
KŪRYBINĖ BIOGRAFIJA 


Reikia tikėti savimi ir savo likimu, reikia likti ištikimu savo troškimams ir leisti, 
kad jie tave galutinai pavergtų. Ir tuomet tu amžinai įkliuvęs.?** 


Teatro ir kino aktorius Regimantas ADOMAITIS gimė 1937 m. sausio 31 d. Šiauliuo- 
se. Vaikystėje gyveno Šimonių kaime, Pasvalio raj., lankė Migonių pradžios mokyklą. Vė- 
liau su tėvais persikėlė gyventi į Pasvalį. 1954 m. sidabro medaliu baigė Pasvalio vidurinę 
mokyklą (dabar — Pasvalio Petro Vileišio gimnazija), 1959 m. baigė Vilniaus valstybinio 
V. Kapsuko universiteto (dabar - Vilniaus universitetas) Fizikos - matematikos fakultetą, 
1958-1962 m. studijavo Lietuvos valstybinėje konservatorijoje (dabar - Lietuvos muzikos 
ir teatro akademija), Aktorinio meistriškumo katedroje (vadovė Irena Vaišytė). 


1962-1963 m. dirbo Kapsuko (dabar Marijampolė) valstybiniame dramos teatre, 1963— 
1967 m. Kauno valstybiniame akademiniame dramos teatre. Nuo 1967 m. - Lietuvos vals- 
tybinio akademinio (nuo 1998 — nacionalinio) dramos teatro aktorius. Nuo 2000 m. dirba 
įvairiuose Vilniaus teatruose. 


1988 m. buvo Sąjūdžio iniciatyvinės grupės narys. 


240 Ronald Harwood, op. cit., p. 22. 


Vaidmenys studijų metais: 280 


1957 (II K.) 
1958 (III K.) 
1958 


Edgaras Bregas — Archibald Joseph Cronin, Jupiteris juokiasi. Režisierius 
Justinas Bautrėnas, Vilniaus valstybinis V. Kapsuko universitetas, 
Centrinis dramos būrelis. 


Marcelinas Šeškas — Balys Sruoga, Dobilėlis penkialapis. Režisierius 
Vytautas Vitkauskas, Vilniaus valstybinis V. Kapsuko universitetas, 
Centrinis dramos būrelis. 


Kapitonas Žoržas Sramatesku — Tudor Musatescu, Titaniko valsas. 
Režisierius aktorius Arnas Rosenas, Vilniaus valstybinis V. Kapsuko 
universitetas, Centrinis dramos būrelis. 


TARP 1959-1962 Kolia — Michail Svetlov, Aleksej Arbuzov, Po dvidešimties metų. Kurso 


vadovė Irena Vaišytė, Lietuvos valstybinė konservatorija, Mokomasis 
teatras. 


1961 (IV KURSAS) Agranovskis — Aleksej Arbuzov, Miestas aušroje, Lietuvos valstybinė 


1961 


1962 


konservatorija, Mokomasis teatras. 


Petniuniokas — Juozas Baltušis, „Parduotų vasarų“ puslapiai. Meno vadovė 
Irena Vaišytė, Lietuvos valstybinė konservatorija, Mokomasis teatras. 


Tomas — Aleksandra Bruštein, Dėdės Tomo trobelė, pagal Harrietos 
Beecher Stowe romaną, meno vadovė Irena Vaišytė, Lietuvos valstybinė 
konservatorija, Mokomasis teatras. 

Vaidmenys teatre (nurodant premjeros datą): 


1962 


1963 09 21 


1963 10 27 


1964 0117 


1964 02 23 


1964 05 16 


1964 09 12 


1964 10 18 


1964 12 20 


1965 0213 


1965 12 04 


1965 02 05 


1966 09 28 


1966 10 08 


1968 0210 


1969 0104 


1970 0314 


Simonas Renaras — Victor Hugo, Marija Tiudor. Režisierius Stasys 
Čaikauskas, Kapsuko valstybinis dramos teatras. 


Griša — Viktor Rozov, Prieš vakarienę. Režisierius Henrikas Vancevičius, 


KVDT. 


Gimnastas Tibulas — Jurij Oleša, Michail Goriunov, Trys dručkiai. 
Režisierius Stasys Motiejūnas, KVDT. 


Povilas Višinskis — Kazys Inčiūra, Žemaitė. Režisierius Henrikas 


Vancevičius, KVADT. 


Juozas - Raimundas Samulevičius, Studentiška novelė. Režisierius Stasys 


Motiejūnas, KVDT: 


Piotras — Čingiz Aitmatov, Mano Tuopelė raudona skarele. Režisierius 
Kęstutis Genys, KVDT: 


Albinas Žygus — Kazys Saja, Saulė ir stulpas. Režisierius Henrikas 
Vancevičius, KVADT 

Princas Dezirė - Vladimir Metalnikov, Miegančioji gražuolė. Režisierius 
Stasys Motiejūnas, KVDT. 


Konsteblis - Bertold Brecht, Opera už tris skatikus. Režisierius Genadij 
Kostiukov, KVDT 


Augustas — Dalia Urnevičiūtė, Vadink mane motina. Režisierius Stasys 
Motiejūnas, KVDT. 

Alioša - Fiodor Dostojevskij, Pažemintieji ir nuskriaustieji. Režisierius 
Stasys Motiejūnas, KVD I. 

Dolabela — William Shakespeare, Antonijus ir Kleopatra. Režisierius 
Henrikas Vancevičius, KVDT 


Džordžas - John Steinbeck, Pelės ir žmonės. Režisierius Henrikas 
Vancevičius, KVDT. 

Konstruktorius Tempas - Remigijus Markūnas, Esipildančiųjų linkėjimų 
gegutė. Režisierius Stasys Motiejūnas, KVD I. 

Francas - Jean Paul Sartre, A/tonos atsiskyrėliai. Režisierius Henrikas 


Vancevičius, LVADT. 


Mindaugas - Justinas Marcinkevičius, Mindaugas. Režisierius Henrikas 


Vancevičius, LVADTI. 


Marius Nemunis - Jonas Avyžius, Henrikas Vancevičius, Sžkuryje. 
Režisierius Henrikas Vancevičius, LVAD. 


1970 04 17 


1970 1127 


1973 02 24 


1974 12 07 


1974 04 25 


1976 05 01 


1978 06 05 


1979 0102 


1979 05 05 


1980 03 22 


198102 21 


1982 09 18 


1983 04 30 
1983 1231 


1984 03 31 


1984 12 30 


1986 02 22 


1987 09 01 


1989 0319 


Choras — Algimantas Baltakis, 7i/ras. Režisierius Henrikas Vancevičius, 
LVADT. 


Volteris Francas — Arthur Miller, Kaina. Režisierė Irena Bučienė, LVADT. 


Albertas Gregoras - Karel Čapek, Makropulo receptas. Režisierė Irena 
Bučienė, LVAD T. 


Edgaras — Friedrich Dūrrenmatt, Vaidinam Strindbergą. Režisierė Irena Bučienė, 
LVADT 


Isabekas Mergenovas — Čingiz Aitmatov, Kaltaj Muhamedžanov, 
Fudzijama. Režisierius Henrikas Vancevičius, LVAD T. 


Pilypas Karalius - Juozas Grušas, Cirkas. Režisierius Henrikas Vancevičius, 


LVADT 


Mažvydas - Justinas Marcinkevičius, Mažvydas. Režisierius Henrikas 
Vancevičius, LVADT". 


Senis — Sofija Kymantaitė-Čiurlionienė, Dvylika brolių juodvarniais 
lakstančių. Režisierė Irena Bučienė, LVADT 


Jokūbas Sobieskis - Balys Sruoga, Kazimieras Sapiega. Režisierius 
Henrikas Vancevičius, LVADT. 


Gustavas Šuazelis, Aleksandras — Kazys Saja, Ubagų sala. Režisierė Irena 
Bučienė, LVAD T. 


Junas Gabrielis Borkmanas — Henrik Ibsen, Junas Gabrielis Borkmanas. 
Režisierius Henrikas Vancevičius, LVADT. 


Andrejus Golubevas - Aleksandr Gelman, Akis į akį su visais. Režisierė 
Irena Bučienė, LVADT. 


Kaligula - Albert Camus, Ka/igula. Režisierius Jonas Vaitkus, KVDT. 


Marčius Kreivėnas — Vytautas Bubnys, Po vasaros dangum. Režisierius 


Henrikas Vancevičius, LVADT. 


Žanas Babtistas Poklenas de Moljeras - Michail Bulgakov, Mo/jeras. 
Režisierė Irena Bučienė, LVADT. 


Ančiukas — Pranas Treinys, Ančiuko kryžius. Režisierė Irena Bučienė, 


LVAD T. 


Šalimovas — Maksim Gorkij, Vasarotojai. Režisierius Henrikas Vancevičius, 
LVADT. 


Skirgaila — Vincas Krėvė, Skirgaila. Režisierius Henrikas Vancevičius, 


LVAD T. 


Džeimsas Taironas - Eugene O'Neill, //gos dienos kelionė į naktį. 
Režisierius Gytis Padegimas, LVADTT. 

1989 1117 


1990 0127 


1990 04 13 


199104 02 


1994 07 06 


1996 03 16 


1997 02 27 


1998 03 27 


1999 06 18 


1999 1120 


2000 05 05 


200112 21 


2002 06 26 


2004 03 12 


2005 1122 


2006 09 15 


2006 09 15 


2010 0129 


2014 02 07 


AA - Slawomir Mrožek, Emigrantai. Režisierė Irena Bučienė, LVADT. 


Hanimenas — Lee Blessing, Pasivaikščiojimas miške. Režisierius Des 


MacAnuf, LVADT. 


Senatorius - Adomas Mickevičius, Vėlinės. Režisierius Jonas Vaitkus, 


LVADT. 


Henris Higinsas —- Bernard Shaw, Pigmalionas. Režisierė Irena Bučienė, 


LVADT. 


Mindaugas - Justinas Marcinkevičius, Mindaugas. Režisierė Irena 
Bučienė, Žemutinė pilis. 

Seras —- Ronald Harwood, Aprengėjas. Režisierius Algirdas Latėnas, 
LVADT. 


Kazarinas — Michail Lermontov, Maskaradas. Režisierius Rimas Tuminas, 
Valstybinis Vilniaus mažasis teatras. 


Fransua — Francis Veber, Vėp/a. Režisierius Ramutis Rimeikis, LNDT. 


Karalius Edvardas IV - William Shakespeare, Ričardas III. Režisierius 
Rimas Tuminas, LNDT. 


Hendelis - Paul Barz, Susitikimas. Režisierius Raimundas Banionis, 


LNDT. 
Anselmas — Moliėre, Šykštuolis. Režisierė Irena Bučienė, LNDT. 


Sročkus — Marius Kariliškis, Paskendusi vasara. Režisierius Julius 
Dautartas, LNDT" 


Žynys — Sofoklis, Oidipas karalius. Režisierius Oskaras Koršunovas, 
Oskaro Koršunovo teatras. 


Kazanova - Karl Gassauer, Kazanova. Režisierius Sakalas Uždavinys, 


„Skrajojantis teatras“ Vilniuje. 


Tėvas — Furio Bordon, Paskutiniai mėnesiai. Režisierius Rimas Tuminas, 
VVMT. (Prizas už geriausią vyro vaidmenį XXII Lietuvos profesionalių 
teatrų festivalyje „Vaidiname žemdirbiams“ .) 


Telesporas Žemgirdas — Juozas Glinskis, Vieno tėvo vaikai. Režisierius 


Gytis Padegimas, LNDT 


Džonatanas Sviftas - Grigorij Gorin, Svifžo namai. Režisierius Sigitas 


Račkys, VVMT 

Jevgenijus Sergejevičius Dornas - Anton Čechov, Žuvėdra. Režisierius 
Jonas Vaitkus, „Baltijskij dom“ (Sankt Peterburgo teatras). 

Mykolas - Juozas Tumas-Vaižgantas, Dėdės ir dėdienės. Režisierė Gabrielė 
Tumėnaitė, VVMT. 


Svarbiausi vaidmenys kine ir TV: 284 


1963 
1965 
1967 


1967 


1968 


1968 


1970 


1970 


1971 
1971 


1973 


1973 
1974 
1974 
1974 
1975 


1976 


1977 


1978 


1978 


1979 


Pilotas — Vienos dienos kronika. Režisierius Vytautas Žalakevičius, LKS. 
Donatas Lokys - Niekas nenorėjo mirti. Režisierius Vytautas Žalakevičius, LKS. 


Bronius - Suaugusių žmonių žaidimai. Režisierius Ilja Rud-Gercovskij, 
LKS. (Diplomas už geriausią vyro vaidmenį IX Pabaltijo, Baltarusijos ir 
Moldavijos kino festivalyje, vykusiame Rygoje.) 


Sergejus Lazo — Sergejus Lazo. Režisierius Aleksandr Gordon, „Moldova 
film“. (Diplomas už geriausią vyro vaidmenį IX Pabaltijo, Baltarusijos ir 
Moldavijos kino festivalyje, vykusiame Rygoje.) 


Kasparas - Jausmai. Režisieriai Almantas Grikevičius, Algirdas Dausa, 


LKS. 


Ivan Lobač - Rytų koridorius. Režisierius Valentin Vinogradov, 
„Belarusfilm“. 


Augustinas - Vyrg vasara. Režisierius Marijonas Giedrys, LKS. 


Daktaras Antonijus — Visa teisybė apie Kolumbą. Režisierius Vytautas 
Žalakevičius, LTV. 


Edmundas - Karalius Lyras. Režisierius Grigorij Kozincev, „Lenfilm“. 
Grafas —- Akmuo ant akmens. Režisierius Raimondas Vabalas, LKS. 


Franciskas — Tas saldus žodis — laisvė!. Režisierius Vytautas Žalakevičius, 
„Mosfilm“ (Rusija), LKS. 


Volcas — Volcas. Režisierius Gūnter Reisch, „DEFA“ (Vokietija). 
Trapsas — Avarija. Režisierius Vytautas Žalakevičius, „Mosfilm“. 
Girdvainis - Velnio nuotaka. Režisierius Arūnas Žebriūnas, LKS. 
Povilas Baibokas - Sadžto tūto. Režisierius Almantas Grikevičius, LKS. 
Robert Nimann — Vienas prieš vieną. Režisierius Kurt Maetzig, VDR. 


Adomas Vainoras — Sodybų tuštėjimo metas. Režisierius Almantas 


Grikevičius, LKS. 


Vasilij Vereščiagin — Julija Vrevskaja. Režisierius Nikola Korabov, „Bojana“ 
(Bulgarija), „Mosfilm“ (Rusija). 


Jakov Bardin — Priešai. Režisierius Rodion Nachapetov, „Mosfilm“. 


Orlandas - Kentaurai. Režisierius Vytautas Žalakevičius, „Mosfilm“ 
(Rusija), „Mafilm“ (Vengrija), „Barrandov Studios“ (Čekija). 


Fišeris — Veidas taikinyje. Režisierius Almantas Grikevičius, LKS. 

1979 


1980 


1980 


1980 


1980 


1981 


1982 


1982 
1982 


1982 


1983 


1983 


1983 
1983 
1984 


1984 


1984 


1985 


1986 


1986 


1986 


Valerij Ivanovič — Nepjautų lauko gėlių juosta. Režisierius Jurij Iljenko, 
A. Dovženkos kino studija. 


Tardytojas — Gyvenimas puikus (Vita ė bella, La). Režisieriai Grigorij 
Čiuchraj, Aleksej Aleksejev, „Mosfilm“ (Rusija), „Chinematografika 
Ouattro Cavalli“ (Italija). 


Pavliščevas — Jš poikiautojų gyvenimo. Režisierius Nikolaj Gubenko, 
„Mosfilm“ (Rusija). 


Hermann Reimers - Sužadėtinė (Die Verlobte). Režisieriai Gūnter Reisch, 
Gūnther Rūcker, DEFA (Vokietija). 


Jonas Buckus — Zzktas. Režisierius Almantas Grikevičius, LKS. 


Prokuroras Meisonas Orvilas - Amerikoniškoji tragedija. Režisierius 
Marijonas Giedrys, LKS. 


Teodoras Boilanas — Turtuolis, vargšas... Režisierius Arūnas Žebriūnas, 


LKS. 
Ačas — Atsiprašau. Režisierius Vytautas Žalakevičius, LKS. 
Deividas - Medaus mėnuo Amerikoje. Režisierius Jonas Vaitkus, LKS. 


Endis Takeris — Trestas, kuris žlugo. Režisierius Aleksandr Pavlovskij, 
Odesos kino studija. 


Vyras — Paryžiaus drama. Režisierius Nikolaj Maščenka, A. Dovženkos 
kino studija. 


Advokatas — Žaliasis furgonas. Režisierius Aleksandr Pavlovskij, Odesos 
kino studija. 


Djedonė - Skrydis per Atlantą. Režisierius Raimondas Vabalas, LKS. 
Frenkas Morganas - Miražas. Režisierius Aloiz Brench, „Filmstudio Riga“. 
Feliksas — Vestuvės girioje. Režisierius Algirdas Araminas, TV. 


Samoilov — ...ir puiki pergalės akimirka. Režisierius Viačeslav Vinnik. 
A. Dovženkos kino studija. 


Einantys paskui. Režisierius Rodion Nachapetov, „Mosfilm“ (Rusija). 


Meistras Tektonas - Marvejaus džiaugsmas. Režisierė Irina Poplavskaja, 


„Mosfilm“ (Rusija). 


Eduardas Vergaras — Vilkolakio pėdsakai. Režisierius Almantas Grikevičius, 
LKS, Argentina. 


Roberas — Chameleono žaidimai. Režisierius Arūnas Žebriūnas, LKS. 


Ingmar Ros — Žmogaus iš „Mercedeso“ dosjė. Režisierius Georgij 
Nikolajenko, M. Gorkio kino studija (Rusija). 


1987 


1990 


1990 


1992 


1993 


1993 


1993 


1993 


1993 


1994 


1995 


1995 
1995 


1996 
1996 


1997 
1997 


1998 


1998-2000 


Priachinas — Karuselė turgaus aikštėje. Režisierius Nikolaj Stambula, 
„Mosfilm“ (Rusija). 


Aitvaras. Režisierė Aliona Demjanenko, LKS. 


Veilandas — Sunku būti dievu. Režisieriai Angelo Pastore, Vladimir 
Krainev, Svetlana Osadčiaja, A. Dovženkos kino studija, Hallelujah Films, 
Mediactue, Sovinfilm (Vokietija, Prancūzija). 


Daktaras — Juodojo mėnulio laipsnis. Režisierė Natalija Kirakozova, 
A. Dovženkos kino studija (Ukraina). 


Johanas fon Šrederis — Mirties angelai. Režisierius Jurijus Ozerovas, 
„Mosfilm“, „Ganefilm“ (Rusija, Prancūzija). 


Leitenantas Pitas Birnsas - Žmogžudystės būdas. Režisierius Oleg Gojda, 
A. Dovženkos kino studija „C“ (Ukraina). 


Georgijus Plechanovas — Ski/imas. Režisierius Sergejus Kolosovas, „Ekran“ 


(Rusija). 


Šventikas — Senovės dievai. Režisierius Aleksandr Kadžvoryan, „Mitra“ 
(Armėnija). 


Veršinin — Zu esi... Režisierius Vladimir Makaranec, Sverdlovsko kino 


studija (Rusija). 


Eugenijus Kosovas — Stikliukas degtinės — per daug (Ein Wodka zuviel). 
Režisierius Werner Masten, „Tatort“ (Vokietija). 


Režisierius — Peizažas su trimis besimaudančiomis. Režisierius Valerij 


Rubinčik, Belarusflm. 
Gyvensime. Režisierius Dmitrij Tomašpolskij, Ukraina. 


Pulkininkas — Vi/ko kraujas. Režisierius Nikolaj Srambula, Studija-S 
(Rusija). 


Karo vadas - Anna. Režisierius Aloizs Brenčs (Latvija, Vokietija). 


Olegas — Vyras jaunai merginai. Režisierius Murad Ibragimbekov, „Fora 
Film“ (Rusija). 


Ant slenksčio. Režisierė Liudmila Saakjants, „Armenfilm“ (Armėnija). 


Viktoras Malenkow - Antrininkas (Der Doppelgūnger). Režisierius 
Bernhard Stephan (Vokietija). 


Komentatorius — Adomas Mickevičius. 1798-1855. Realybės versijos. 
Režisierius Raimundas Banionis, „Litnek“. 


Liudas Baronas - A:ža/os. Režisierius Saulius Vosylius, LRT. 

1999 


2001 


2003 


2004 


2004 


2004 


2004 


2005 


2005 


2007 


2008 


2008 


2011 


2012 


2013 


2014 


Vyrai. Režisierė Inesa Kurklietytė, Studio 2000, LR Kultūros ministerija 
(Lietuva). 


Aurimas Antaura — Gedimino 11. Režisierius Raimundas Banionis, TV 
serialas, „Videometra“. 


Sekmadienis toks, koks yra. Režisierius Ignas Jonynas, „Cinevera“ (Lietuva). 


Daktaras Salvadoras, Ichtiandro tėvas —- Žmogus amfibija. Jūros velnias. 
Režisierius Aleksandr Atanesian, „VideoFilm“ (Rusija). 


Martinsonas — Raktai nuo bedugnės. Vaiduoklių medžioklė. Režisierius 
Sergej Rusakov, „Goldmedium“, Studija „2B“ (Rusija). 


Refrešas (Refresh). Režisieriai Maris Martinsons, Ruslan Korostenskij, „PC 
Piramidė“. 
Žurnalistas Restonas - Maskvos saga. Režisierius Dmitrij Barčevskij, 


Kinovideostudija „Risk“ (Rusija). 


Profesorius — Persona non grata. Režisierius Vladimir Nachabcev, 


„MakDos“, „Fora Film“ (Rusija). 


Daktaras Salvatoras - Žmogus - amfibija. Režisierius Aleksandr Atanesian. 
„VideoFilm“ (Rusija). 


Šeimininkas — Trečias dangus. Režisierius Eljor Išmuhamedov, „Pyramid“ 
(Rusija). 
Ričardas - Moterys meluoja geriau. Režisierius Raimundas Banionis, TV 


serialas (Lietuva). 


Valerij Kasol - Ledinis bučinys. Režisierius Knut Eric Jensen, Baltic Film 
Group / Eilmhuset Produksjoner (Lietuva, Norvegija). 


Anvaras, Džanzuro emyras — Granato skonis. Režisierės Nonna 
Agadžanova, Anna Lobanova, „Kinosiužet“ (Rusija). 


Galerijos šeimininkas - Vienintelė mano nuodėmė. Režisierė Karinė 
Folijanc, „Children's performance Ltd“ (Rusija). 


Džonas Maklou - Mano svajonės krantai. Režisierius Stanislav Dremov, 
kino studija „Gamma“, studija „Zaria“. 
J 


Grafas Drakula - Penktoji sargyba. Režisierius Vasilij Pičul. 


288 
Apdovanojimai: 


1973 LSSR nusipelnęs artistas 

1979 LSSR liaudies artistas 

1981 Vokietijos (VDR) nacionalinė premija 

1982 LSSR valstybinė premija 

1985 SSRS liaudies artistas 

1997 Gedimino III laipsnio ordinas 

2000 Lietuvos Nepriklausomybės medalis 

2007 Valstybinio Vilniaus mažojo teatro ordinas 

2011 „Auksinės gervės“ apdovanojimas už viso gyvenimo nuopelnus 
2012 Armėnijos Respublikos Vyriausybės atminimo medalis 

2012 LR kultūros ministerijos garbės ženklas „Nešk savo šviesą ir tikėk“ 


už Lietuvos kultūrai įžiebtas idėjas ir iniciatyvas, inspiruojančias 
bendruomenę pozityviai veiklai, už asmeninę poziciją ir atsakomybę, 
kuriant kultūrinę ir dvasinę aplinką 


2012 Ordino „Už nuopelnus Lietuvai Komandoro didysis kryžius 


2015 Lietuvos nacionalinė kultūros ir meno premija 


+ 

Regimantas Adomaitis su Lietuvos 
Respublikos Prezidente Dalia 
Grybauskaite, įteikus Lietuvos 
nacionalinę kultūros ir meno premiją, 
2016 02 16 


Regimantas Adomaitis 


Ačiū Tau, Dieve, kad leidai pagyventi 

Tavos kūrybos nuostabiam kampely - žemėj 
Ir sąskaitos vis nesulaukti 

Už klystkeliais nueitą kelią. 


Asmenvardžių rodyklė 


A- žr. Masiulis, Algimantas 

Abas, Eugenijus — žr. A6, EBrenni 
Abuladze, Tengiz 126 

Adamkai, Alma, Valdas 203 
Adomaitienė, Kotryna 130 
Adomaitis, Gediminas 8, 22, 123, 232 
Adomaitis, Kasparas 8 

Adomaitis, Mindaugas 8, 22, 141, 232 
Adomaitis, Vaitiekus 130, 132 
Adomaitis, Vidas 130 

Adomaitis, Vytautas 8, 22, 232, 252 
Adomaitytė, Aigustė 8 

Adomaitytė, Elzė 8 

Adomaitytė, Julija 8 

Adomaitytė, Klarisė 8 

Agadžanova, Nona 287 

Aitmatov, Čingiz 110, 281, 282 
Aleknienė, Violeta 21, 22 

Aleksaitė, Irena 30, 31, 34, 45, 46 
Aleksejev, Aleksej 285 

Algis, Algimantas M. - žr. Masiulis, Algimantas 
Almantas — žr. Grikevičius, Almantas 
Andrašiūnaitė, Rasa 251 

Araminas, Algirdas 285 

Arbuzov, Aleksej 280 

Archipovaitė, Liucija 92 

Atanesian, Aleksandr 287 

Audra - žr. Misiūnienė, Audra 
Aukštikalnis, Eustachijus 75 

Aušra — žr. Jurašienė, Aušra 

Avyžius, Jonas 123, 281 


Babkauskas, Bronius 70, 170 

Bach, Johann Sebastian 59, 61, 139, 271 
Bagdonas, Vladas 104 

Bajorytė (Adomaitienė), Eugenija 8, 20-22, 88, 
89, 91, 109, 140, 144, 145, 222, 224, 227, 232, 
234, 255 

Balandytė, Gražina 218 

Baltakis, Algimantas 282 

Baltušis, Juozas 280 

Baltušnikienė, Tatjana (TarTbana BanTyuHuKene) 
57 

Balzac, Honorė de 198 

Banionis, Donatas 59, 70, 112, 139 

Banionis, Raimundas 59, 283, 286, 287 
Barčevskij, Dmitrij 287 


Baryshnikov, Michail 232 

Barrault, Jean Louis 146 

Barz, Paul 58, 283 

Baškauskaitė, Liucija 236 

Batalov, Aleksej 103, 105, 106 
Baudelaire, Charles 18 

Bautrėnas, Justinas 135, 280 

Beelitz, Gūnther 244 

Belmondo, Jean-Paul 58 

Ben Gurion, David 233 

Berelovičius, Šlaumė (Šlioma) 224 
Berukšrytė, Janina 164 

Billington, Michael (Mažūkn bunnunrToH) 
27 

Blessing, Lee 246, 283 

Bobrowski, Johannes (Bobrovskis) 234 
Bolotova, Žanna 241 

Bordon, Furio 60, 256, 283 

Brecht, Bertolt 189, 281 

Brenčs, Aloizs (Aloiz Brench) 285, 286 
Bruštein, Aleksandra 280 

Bubnys, Vytautas 282 

Bučienė, Irena 8, 27, 45—47, 49, 52, 53, 
108, 114, 114-116, 121, 136, 221, 222, 
236, 237, 282, 283 

Budraitis, Juozas 70, 90, 91, 95, 112, 116, 
117 

Bulgakov, Michail 47, 282 

Burneikaitė, Inga 62 


Campbell, Patrick, Mrs. (Patrik Kembel) 
255 

Camus, Albert 50, 51, 97, 135, 165, 166, 
192, 282 

Capas, Mindaugas 118 

Chadaravičius, Audris 39 
Chadaravičiūtė, Inga 31 

Che Guevara — žr. Guevara, Ernesto 
Chopin, Frėdėric 133 

Ciolkovskij, Konstantin 195 

Cronin, Archibald Joseph 280 

Cvirka, Andrius 277 


Čaikauskas, Stasys 281 

Čapek, Karel 27, 45, 115, 282 

Čechov, Anton 63, 258, 283 

Čechov, Michail 129, 136, 154, 163, 166, 222 


290 


291 


Čilinskas, Kęstutis 144 

Čiuchraj, Grigorij 285 

Čiurlionis, Mikalojus Konstantinas 104, 218 
Čiursina, Liudmila 105, 106 


Damaševičius, Vytautas 92 

Danilov, Jul. 215 

Dapšys, Arvydas 60, 119 

Daujotas, Juozas 79, 80, 88 

Daunys, Vaidotas 244 

Dausa, Algirdas 20, 69, 87, 88, 447, 144, 284 
Dautartas, Julius 59, 283 

Demjanenko, Aliona 286 

Derkintis, Valerijonas 135 

Dobrovolskis, Vidmantas 245 

Donelaitis, Kristijonas 234 

Dostojevskij, Fiodor 31, 45, 103, 241, 259, 
281 

Dremov, Stanislav 287 

Dūrrenmatt, Friedrich 27, 46, 47, 282 


E. - žr. Liegutė, Emilija 

Efros, Anatolij 35 

Elžbieta — žr. Latėnaitė, Elžbieta Valerija 
Veronika 


Faulkner, William 241 

Fein, Maria 47 

Fellini, Federico 146, 152 

Filipas, Žeraras — žr. Philipe, Gėrard 
Folijanc, Karinė 287 

Forster, Rudolf Heribert Anton 47 


Gabrėnaitė, Eglė 8, 43, 55, 114, 116, 128, 136 
Gaidys, Povilas 36 

Gailius, Antanas 17 

Garasimavičiūtė, Irena 39 

Garuolytė, Regina 121 

Gassauer, Karl 283 

Gazda, Janusz 70, 72 

Geda, Sigitas 230, 245 

Gelman, Aleksandr 49, 282 

Genys, Kęstutis 281 

Giedrys, Marijonas 97, 112, 284, 285 
Girdzijauskaitė, Audronė 47, 49 
Gladij, Grigorij 167 


Glinskis, Juozas 63, 283 

Godard, Jean-Luc 70 
Godunavičienė, Jadvyga 55, 95, 96 
Goethe, Johann Wolfgang von 138 
Gogol, Nikolaj 102 

Gojda, Oleg 286 

Gončarov, Andrej 189 

Gordon, Aleksandr 75, 76, 284 
Gorin, Grigorij 283 

Goriunov, Michail 281 

Gorkij, Maksim 259, 282 
Grybauskaitė, Dalia 288 

Gricius, Jonas 83 

Grigienė, Jevdokija 238 

Grigolis, Vytautas 57, 58 
Grikevičius, Almantas (Almantas) 20, 21, 69, 
87, 88, 90, 91, 93, 94, 105, 117, 231, 233, 
284, 285 

Grin, Aleksandr 205 

Grušas, Juozas 282 

Gubenko, Nikolaj 97, 241, 285 
Guevara, Ernesto (Che Guevara) 172 


Hamsun, Knut 241, 259 

Harkenthal, Gisela 93 

Harrison, Rex 252 

Harwood, Ronald 15, 20, 25, 53, 54, 67, 
101, 119, 123, 140, 149, 177, 195, 201, 
261, 279, 283 

Heidegger, Martin 51 

Heisenberg, Werner 10 

Hemingway, Ernest 241 

Hendel, Georg Friedrich 58, 59, 61, 139, 
155, 271, 283 

Hoffman, Dustin 153 

Hugo, Victor 259, 281 


Ibragimbekov, Murad 286 

Ibsen, Henrik 47, 49, 53, 253, 282 
Idzelytė, Virginija 58 

Iljenko, Jurij 285 

Inčiūra, Kazys 31, 104, 110, 281 
Inozemcev, Artiom 47 
Išmuhamedov, Eljor 287 


Jablonskienė, Audronė 28, 36, 41, 50, 52, 
53, 73, 74, 76, 89-91, 96, 201 


Jančys, Artūras 36 

Jansonas, Egmontas 104, 107, 218 
Janušauskaitė, Aldona 8 

Jauniškis, Vaidotas 63 

Jemeljanova, I. 215 

Jensen, Knut Eric 284 

Jevstignejev, Jevgenij 255 

Jonas - žr. Jurašas, Jonas 

Jonynas, Ignas 287 

Jonušaitė, Neringa 50, 51, 74, 86, 87, 94 
Judelevičius, Dovydas 47 

Jukna, Steponas 8, 135, 202 

Juknevičius, Romualdas 104, 135 
Juodytė, Ona 39 

Juozėnaitė, Vida 208 

Jurašas, Jonas (Jonas) 111, 202, 233-236, 
243, 247, 253, 254 

Jurašienė, Aušra 233—236, 243, 247 
Jurkūnas, Vladas 136 


Kačanova, Galina 211 

Kadžvoryan, Aleksandr 286 

Kalanta, Romas 202 

Kalinauskas, Juozas 36 

Kalninš, Ivars 167 

Kalpokaitė, Larisa 53 

Kalpokaitė, Vlada 63 

Kancleris, Vytautas 112 

Karka, Gediminas 21 

Karosas, Juozas 20 

Kašubos, Aleksandra ir Vytautas 233 
Katiliškis, Marius 59, 283 
Kavaliauskas, Jonas 8, 35, 39, 47, 135 
Kazragytė, Doloresa 111 

Kembel, Patrik - Campbell, Patrick, Mrs 
Kilty, Jerome Timothy (ĮbkepoM KunTy) 
228, 255 

Kymantaitė, Kazimiera 39 
Kymantaitė-Čiurlionienė, Sofija 282 
Kirakozova, Natalija 286 

Kisarauskas, Vincas 232, 233 
Kisielius, Juozas 242 

Kiškytė, Agnė 64 

Koch, Ivan 83 

Kolosov, Sergej 286 

Korabov, Nikola 284 


Koršunovas, Oskaras 27, 60, 137, 138, 157, 


283 
Kostiukov, Genadij 189, 281 


Kozincev, Grigorij 22, 80-83, 97, 105, 218- 292 
220, 284 

Krainev, Vladimir 286 

Krasauskaitė, Rasa 209 

Krasilnikov, Boris 228 

Krėvė, Vincas 282 

Kriučkov, Nikolaj 105 

Kuprevičius, Giedrius (Giedrius) 244, 246 

Kupsraitė, Lidija (Lidija. K.) 47, 237 

Kurauskas, Henrikas 8, 39, 41, 135, 202 


Lalas, Jonas 135 

Latėnaitė, Elžbieta Valerija Veronika 256, 258 
Latėnas, Algirdas 15, 27, 53-55, 119, 283 
Laucevičius, Liubomiras 248 

Laurinkus, Mečys (Mečys) 243 
Lermontov, Michail 57, 283 

Lidija. K. - žr. Kupstaitė, Lidija 

Liegutė, Emilija (E.) 41, 43, 46, 220—222 
Liuga, Audronis 21, 54, 55, 90 

Lobanova, Anna 287 

Lordkipanidzė, Natella (HaTenna 
JilopgkunanKujae) 40 

Loren, Sophia 152 

Lupa, Krystian 18 

Lurje, Leonid 228 


M. M.- žr. Mironaitė, Monika 

Macaitis, Saulius 30, 70, 74, 83, 86-89, 251 
Maceina, Antanas 51 

Mačernis, Vytautas 6 

Maerzig, Kurt 284 

Mainelytė, Vaiva 8, 49, 86, 92, 112, 169 
Makaranec, Vladimir 286 

Mann, Thomas 103 

Marcinkevičius, Justinas 8, 27, 34, 36, 38, 41, 
53, 81, 119, 139, 144, 164, 171, 174, 216, 218, 
237, 243, 254, 281-283 

Marcinkevičiūtė, Ramunė 54 

Mareckaitė, Gražina 36, 38, 40, 63 
Markūnas, Remigijus 281 

Martinsons, Maris 287 

Martišius, Vytautas 47 

Masalskis, Valentinas 50 

Masina, Giulietta 152 

Masiulis, Algimantas (A, Algimantas M., Algis) 
70, 91, 111, 218, 222, 223, 225, 250 
Masten, Werner 286 

Mastroianni, Marcello 61 

Maščenka, Nikolaj 285 

Maugham, William Somerset (Somerset- 
Moemas) 259 

Maurois, Andrė (tikr. Emile Salomon Wilhelm 
Herzog) 268 

Mažvydas, Martynas 8, 27, 28, 30, 34, 36, 41, 
43, 45, 105, 106, 139, 144, 164, 168, 171, 
174, 216, 218, 220, 182 

McAnuff, Desmond 246 

Mečys - žr. Laurinkus, Mečys 

Mečnikov, Ilja 140 

Meškauskas, Juozas 8, 39, 135, 136 
Metalnikov, Vladimir 110, 281 

Metzing, Kurt 191 

Michalkov, Nikita 79 

Midvikis, Remigijus 36 

Mikiver, Mikk 53, 254 

Mykolaitis-Putinas, Vincas 30, 35 

Mikšys, Žibuntas 146 

Milkova, Vaida 22, 61 

Miller, Arthur 27, 282 

Miltinis, Juozas 104, 105, 132, 134, 146, 222 
Mindaugas, Lietuvos karalius 8, 27, 30, 34, 
36, 38—41, 45, 46, 52, 53, 75, 81, 105, 106, 
111, 117, 135, 139, 164, 165, 167, 171, 174, 
191, 192, 216, 218, 220, 237, 254, 281, 283 
Mironaitė, Monika (M. M.) 39, 42, 46, 47, 
191, 228 

Misiukevičienė, Ingrida 161, 207, 230 
Misiūnas, Romas 230, 232 

Misiūnienė, Audra 230, 232, 233 
Mockevičiūtė, Vitalija 60 

Moliėre (Moljeras) 47, 282 

Motiejūnas, Stasys 281 

Mrožek, Slawomir 51, 58, 243, 283 

Murre, Jikke 218 

Mugsatescu, Tudor 280 

Musteikis, Audrius 22, 38, 45 


Nachabcev, Vladimir 287 

Nachapetov, Rodion 284, 285 

Nakas, Napoleonas 39, 135 

Neeley, Ted 87 

Nekrošius, Eimuntas 104, 105, 157, 231 
Nietzsche, Friedrich Wilhelm 19 
Nikolajenko, Georgij 285 

Nikulina, Valentina 210 

Noreika, Laimonas 39, 41, 43, 47, 133, 168, 
169 


O'Ya (Oja), Bruno 70 

O'Neill, Carlota 51 

O Neill, Eugene 51, 282 
Oginskaitė, Rūta 52, 54, 74, 87, 90 
Oleša, Jurij 281 

Orantas, Romas 251 

Osadčiaja, Svetlana 286 

Overaitė, Dalia 60 

Ozerov, Jurij 286 


Padegimas, Gytis 51, 63, 233, 282, 283 
Pastore, Angelo 286 

Paukštė, Vytautas 36, 134, 139, 174 
Paukštytė, Rasa 69 

Pavlovskij, Aleksandr 285 

Petrauskas, Valdas 268 

Petravičius, Viktoras 245 
Petuchauskas, Markas 38 

Philipe, Gėrard (Žeraras Filipas) 211 
Pičul, Vasilij 287 

Pleškytė, Eugenija 80, 91, 170 
Polanski, Roman 233 

Poplavskaja, Irina 285 

Potapova, Audra 77 

Povilionienė, Veronika (Veronika) 249 
Požela, Juras 131 

Pranckūnaitė, Giedrė 26 

Proust, Marcel 10 

Puipa, Algimantas 16 


R., Rūta, Rūta St. — žr. Staliliūnaitė, Rūta 
Račkys, Sigitas 283 

Ragaišis, Antanas (AuTanac Paraimuc) 51, 93 
Rasteikaitė, Marija 8, 135, 163 

Raubaitė, Birutė 110 

Ražkovskytė, Jūratė 109 

Reisch (Reišas), Gūnter 83, 93, 105, 284, 285 
Richter, Sviatoslav 104 

Ričardas III, Anglijos karalius 81, 243, 283 
Rygertas, Juozas 36, 38, 40, 108, 134, 139 
Rimaitytė, Miglė 118 

Rimeikis, Ramutis 48, 58, 283 

Rimickaitė, Rasa 70 

Rosenas, Arnas 39, 108/, 136, 280 

Rozov, Viktor 31, 110, 281 

Rubinčik, Valerij 286 

Rūcker, Gūnther 93, 285 

Rudaitytė, Regina 15, 51 

Rud-Gercovskij, Ilja 284 

Rudnik, S. 91 


Rudzinskas, Juozas 135 

Rumšas, Vytautas 8, 52, 58, 59, 136 

Rusakov, Sergej 287 

Rutkutė, Dana 19, 30, 41, 44, 45, 50, 51, 53, 
69, 106, 251 


Saakjants, Liudmila 286 

Sabalis, Algirdas 39 

Saint-Exupėry, Antoine de (Sent-Egziuperi) 259 
Saja, Kazys 31, 221, 281, 282 

abandyti atvirai 

pažvelgti 

į realybę 
nereiškia nei liūdėti, nei 
šokinėti iš džiaugsmo. 
Kad ir kaip būtų, 
visos abejonės ir 
kančios atperkamos, 
kai, išėjęs į sceną, 
pajunti savo rankose 
personažą, jo ir savo 
meile paverti žiūrovų 
meile, neapykantą - jų 
neapykanta, atiduodi 
save ir kaip atlygį patiri 
begalinės laimės pojūtį. 


Regimantas Adomaitis 


:  TEATROLOGĖS DR. DAIVOS ŠABASEVIČIENĖS 


knygoje plačiai pristatoma Lietuvos naciona- 
linės premijos laureato aktoriaus Regimanto 


: Adomaičio (gim. 1937) teatro ir kino vaidmenys, 


pateikiama teatrologinė jų interpretacija, kriti- 
kos vertinimų spektras, skelbiami Regimanto 


: Adomaičio interviu, mintys, pasisakymai, esė, 


laiškai. Regimanto Adomaičio vaidyba - ryškus 


: aktoriaus meno pavyzdys. Tai intelektualus ak- 
: torius, kuriamu vaidmeniu išreiškęs turtingą 
: vidinį pasaulį, pavertęs kūrybą instrumentu, 
: tyrinėjančiu XX a. pabaigos Žmogaus dvasinę 


savijautą. Aktoriaus kūryba rėmėsi subtilia per- 
sonažo psichologine analize ir sugebėjimu kur- 


. ti apibendrintą charakterį, ieškoti ypatingų jo 


savybių, atsisakant natūralizmo ir buitiškumo. 


: 9 1789 


| 


986'3 


